
Această carte este dedicată 
băiatului meu mijlociu, Timothy Schulz, 
care mi-a spus, categoric, că vrea o carte 
doar pentru el. 


Mulţuminile mele Lisei Weissenbuehler, lui 
Kerie L. Nickel, Marie La Salle și incomparabi- 
lei Doris Ann Norris, pentru informaţiile lor 
despre portbagaje, mari și mici. Mulţumiri și lui 
Janet Davis, Irene şi Sonyei Stocklin, care sunt și 
cyber-prieteni ai site-ului DorothyL, pentru in- 
formaţiile lor despre baruri, jocul de cărți bourrée 
și despre guvernarea districtuală a Louisianei. Joan 
Coffey a fost deosebit de amabilă să-mi ofere nume- 
roase date despre Jackson. Minunata și amabila 
Jane Lee m-a condus prin Jackson cu răbdare, ore 
întregi, prinzându-se foarte serios în jocul găsirii 
locului perfect pentru un bar al vampirilor. 


Cavikolul 1, 


Cano AM INTRAT ÎN CASĂ, Bill stătea aple- 
cat peste computer. Era deja o imagine mult prea 
familiară, în ultimele două luni. Până acum câteva 
săptămâni, ar fi lăsat baltă munca atunci când ve- 
neam eu acasă. Acum însă, doar tastatura îl atrăgea. 

— Bună, iubito, îmi spuse absent, cu privirea 
îndreptată către ecran. 

Pe masă, lângă tastatură, se găsea o sticlă goală 
de SângeAdevărat, grupa 0. Cel puţin, îşi amin- 
tise să mănânce. 

Bill, care nu era deloc genul pasionat de blugi 
şi tricou, purta o pereche de pantaloni din doc 
kaki şi o cămaşă din flanel în carouri albastre și 
verzi. Pielea sa avea o strălucire care venea din 
interior, iar părul lui negru și des mirosea a 
şampon Herbal Essence. Mai mult decât suficient 
pentru a trezi simțurile oricărei femei. L-am 

sărutat pe gât, nici o reacție. I-am lins urechea. 
Nimic. 

Stătusem şase ore în picioare în Merlotte’s 
Bar și, de fiecare dată când un client îmi dăduse 
un bacșiș de nimic, sau vreun nebun mă plesnise 
peste fese, imi aminteam că în scurt timp voi fi 
alături de iubitul meu, că vom avea parte de o 
partidă de sex incredibilă și că mă voi bucura de 
atenţia lui. 

Oricum, se părea că mă înșelasem. 

Am inspirat încet și adânc și m-am uitat la 
spatele lui Bill. Era un spate minunat, cu umeri 
lați, iar eu plănuisem să-l văd dezbrăcat și să-mi 
înfig unghiile în pielea lui. Chiar contasem pe 
asta. Am expirat la fel de încet și de adânc. 

— Voi fi al tău într-un minut, spuse Bill. 

Pe ecran se vedea imaginea unui bărbat cu aer 
distins, cu părul argintiu și pielea foarte bronzată. 
Era sexy, oarecum în stilul lui Anthony Quinn, 
Și părea un tip puternic. Sub imagine era un 
nume, iar sub acesta un mic text, care începea cu 
„Născut în 1756 în Sicilia”. Chiar când am dat să 
deschid gura să spun că, în ciuda legendei, vam- 
pirii chiar apăreau în fotografii, Bill s-a întors spre 
mine și m-a prins citind. 

A apăsat pe un buton și totul a dispărut de pe 
ecran. 

L-am privit fix, nevenindu-mi să cred că aşa 
ceva tocmai se întâmplase. 

— Sookie, mi-a spus, schițând un zâmbet. 

Nu-şi scosese colții, ceea ce însemna că nu era 
deloc în dispoziția în care sperasem eu să-l găsesc: 
nu era nici un pic de pasiune carnală în gândurile 

sale pentru mine. Ca la toții vampirii, colții îi 
ieșeau cu adevărat doar când era în dispoziția de a 
face sex sau în dispoziția ucis/mâncat. (Uneori, 
cele două dispoziții nu sunt foarte clar delimitate 
și te alegi cu un fan al colților mort. Dar eu cred 
că tocmai elementul pericol este ceea ce-i atrage 
pe cei mai mulți fani ai colților.) Chiar dacă fuse- 
sem acuzată că și eu fac parte dintre acele creaturi 
patetice care-și petrec vremea în preajma vampi- 
rilor, în speranţa că le vor atrage atenția, eu am o 
relație cu un singur vampir (cel puțin voluntară) și 
acesta este chiar cel pe care-l am în faţă. Care nici 
măcar nu era suficient de încântat că mă vede. 

— Bill, am spus pe un ton rece. 

Ceva se întâmpla, „Ceva” cu majusculă. Și nu 
avea de-a face cu libidoul lui Bill. („„Libidou” era 
cuvântul zilei în calendar.) 

— N-ai văzut nimic din ceea ce tocmai ai 
văzut, mi-a spus hotărât. 

Ochii săi căprui-închis mă priveau fără să cli- 
pească. 

— Hopa! am spus, poate puțin sarcastic. Ce 
pui la cale? 

— Am o misiune secretă. 

Nu ştiam dacă să râd sau să mă neliniștesc. Aşa 
că doar am ridicat din sprâncene și am așteptat şi 
alte lămuriri. Bill era inspectorul pentru Distric- 
tul 5, o divizie a vampirilor din Louisiana. Eric, 
şeful Districtului 5, nu-i mai dăduse niciodată 
până atunci lui Bill o misiune care să fie secretă 
față de mine. De fapt, eram de obicei parte inte- 
grantă a echipei de investigatori, indiferent dacă 
eram sau nu de acord cu asta. 

— Eric nu trebuie să afle. Nici unul dintre 
vampirii din Districtul 5 nu trebuie să afle. 

Am avut o tresărire. 

— Dacă nu muncești pentru Eric, pentru cine 
o faci? 

Am îngenuncheat pentru că mă dureau 
picioarele şi m-am sprijinit de genunchii lui Bill. 

— Regina Louisianei, răspunse el, aproape 
şoptut. 

Pentru că părea atât de serios, am încercat să 
păstrez și eu aceeași expresie, dar nu eram obiş- 
nuită cu așa ceva. Am început să râd — mici chi- 
coteli, pe care nu le puteam opri. 

— Vorbeşti serios? l-am întrebat, ştiind că nu 
putea fi altfel. 

Bill era mereu genul serios. Mi-am îngropat 
fața în coapsa lui, ca să nu-mi vadă amuzamen- 
tul. Am privit repede în sus, către el. Părea des- 
tul de enervat. 

— Sunt la fel de serios ca și moartea, spuse 
Bill, iar glasul îi sună atât de tăios, încât am făcut 
un efort pentru a-mi schimba atitudinea. 

— Bine, stai să mă lămuresc, am spus pe un 
ton suficient de controlat. 

M-am aşezat înapoi pe podea, cu picioarele 
încrucișate și cu mâinile pe genunchi. 

— Lucrezi pentru Eric, şeful Districtului 5, 
dar mai există și o regină? A Louisianei? 

Bill dădu din cap afirmativ. 

— Deci statul este împărțit în districte? Şi ea 
este şeful lui Eric, câtă vreme îşi desfășoară activi- 
tățile în Shreveport, care este situat în Districtul 5. 

Din nou, o încuviinţare. 

— Unde trăiește, în Baton Rouge? 

Capitala statului mi se părea cel mai potrivit 
loc. 

— Nu, nu. În New Orleans, bineînţeles. 

Bineînţeles. Sediul central al vampirilor. Cu 
greu ai fi putut arunca o piatră în acel oraș fără să 
loveşti vreun ne-viu, conform ziarelor (deși nu- 
mai un nebun ar face asta). Afacerea turistică din 
New Orleans era în plină dezvoltare, deşi nu mai 
erau chiar aceiași turişti de până acum, gloata 
amatoare de băutură și fără griji care umplea ora- 
şul ca să petreacă după pofta inimii. Noii turişti 
erau dintre cei care voiau să își frece coatele cu 
ne-viii: să stea într-un bar de-al vampirilor, să 
viziteze o prostituată-vampir, să urmărească un 
sex-show cu vampiri. 

Asta auzisem, căci eu nu mai fusesem la New 
Orleans de când eram mică. Mama și tata ne 
duseseră pe fratele meu, Jason, şi pe mine. Asta 
se întâmplase înainte ca eu să împlinesc șapte ani, 
căci atunci muriseră ei. 

Mami şi tati muriseră cu vreo douăzeci de ani: 
înainte ca vampirii să apară la televiziune ca să 
anunţe că de fapt erau prezenți printre noi, anunţ 
care venise ca urmare a descoperirii sângelui sin- 
tetic de către japonezi, sânge care permitea ca 
vampirii Să trăiască fără a mai avea nevoie să-l bea 
de la oameni. 

Comunitatea vampirilor din Statele Unite a 
lăsat întâi clanurile japoneze să iasă la lumină. 
Apoi, simultan, pentru majoritatea națiunilor de 
pe glob care aveau televiziune — și cine nu are 
aşa ceva în zilele noastre? — anunţul a fost făcut 

în sute de limbi diferite, de către sute de persona- 
lități din lumea vampirilor, alese cu grijă. 

În acea noapte, cu doi ani și jumătate în urmă, 
noi, oamenii obişnuiţi, aflaserăm că trăiam cu 
monștrii printre noi. 

Dar adevărata semnificaţie a acelei declarații 
fusese: „Acum putem ieși la lumină, putem con- 
vieţui în armonie. Nu mai sunteţi în pericol din 
cauza noastră. Nu avem nevoie să vă bem sân- 
gele pentru a putea trăi.” 

Așa cum vă puteți imagina, aceea a fost o 
noapte cu o audienţă teribilă la public și tulburări 
îngrozitoare. Reacţiile au variat dramatic, în 
funcție de fiecare naţiune. 

Vampirii din națiunile predominant islamice 
au avut cea mai tragică soartă. Nici nu vreţi să 
știți ce s-a întâmplat cu purtătorul de cuvânt din 
Siria, deși, poate, femeia din Afganistan a avut o 
moarte mult mai groaznică şi definitivă. (La ce 
s-or fi gândit când au ales o femeie pentru trea- 
ba asta? Vampirii pot fi foarte inteligenți, dar 
uneori par a fi rupți de contactul cu lumea de 
azi.) 

Câteva naţiuni — printre care Franţa, Italia și 
Germania — au refuzat să accepte vampirii ca 
cetățeni cu drepturi egale. Multe — ca Bosnia, 
Argentina și majoritatea națiunilor africane — 
le-au negat orice drept şi i-au declarat pradă 
legală pentru orice vânător. Dar Amenca, An- 
glia, Mexicul, Canada, Japonia, Elveţia și țările 
scandinave au adoptat o atitudine mai tolerantă. 

E greu de spus dacă vampirii se așteptau sau 
nu la această reacţie. Din moment ce luptau din 

greu pentru a se încadra în fluxul vieţii cotidie- 
ne, erau încă foarte secretoşi în ceea ce priveşte 
organizarea și guvernarea lor, iar ceea ce Bill imi 
spunea acum erau singurele informații pe care le 
aflasem pe această temă. 

— Deci regina Louisianei ţi-a încredințat un 
proiect secret, i-am spus încercând să vorbesc pe 
un ton neutru. Și ăsta este motivul pentru care 
ţi-ai petrecut în fața computerului fiecare oră pe 
care nu ai dormit-o, în ultimele câteva săptă- 
mâni. 

— Da, spuse Bill. 

Luă sticla de SângeAdevărat și o dădu peste 
cap, astfel că în ea mai rămăseseră doar câteva 
picături. Porni pe hol spre bucătăria mică (când a 
renovat casa părinților săi, nu a păstrat prea mult 
din spațiul bucătăriei, căci nu avea nevoie de ea) 
și îşi luă o nouă sticlă din frigider. Îmi dădeam 
seama de mişcările lui după sunetul scos de capa- 
cul sticlei desfăcute, pe care apoi a pus-o în cup- 
torul cu microunde. Când s-a oprit cuptorul s-a 
întors, agitând sticla, cu degetul mare astupându-i 
gura, să nu țâșnească lichidul. 

— Şi cam cât de mult timp mai ai de petrecut 
cu proiectul ăsta? l-am întrebat, rezonabil, spe- 
ram eu. 

— Atât cât va fi nevoie, imi răspunse el, mai 
puțin rezonabil. 

De fapt, Bill părea chiar serios iritat. 

Hm! Să fie ăsta sfârșitul lunii noastre de mie- 
re? Bineînțeles, doar în sens figurat, din moment 
ce Bill este vampir şi nu ne putem căsători legal 
nicăieri în lume. Nu că m-ar fi cerut în căsătorie. 

— Bine, dacă ești atât de prins cu proiectul 
tău, voi sta deoparte până se va termina, am spus 
incet. 

— Așa ar fi cel mai bine, spuse Bill după o 
pauză, iar eu m-am simțit ca şi cum m-ar fi poc- 
nit în stomac. 

Într-o secundă eram în picioare şi îmi îmbră- 
cam pardesiul peste uniforma mea de chelnență 
de vreme rece — pantaloni negri și tricou alb cu 
decolteu bărcuţă şi cu emblema Merlotte's bro- 
dată pe piept, în stânga. M-am întors cu spatele 
la Bill, ca să-mi ascund fața. 

Încercam să nu plâng, așa că nu m-am uitat la 
el nici măcar atunci când i-am simţit mâna atin- 
gându-mi umărul. 

— Trebuie să-ți spun ceva, mi-a zis Bill cu 
vocea lui rece şi liniștită. 

Tocmai îmi puneam mănușile și m-am oprit, 
dar fără să fiu în stare să mă uit la el. Putea să-mi 
vorbească și dacă eram cu spatele. 

— Dacă mi se întâmplă ceva, a continuat (Și 
aici ar fi trebuit să încep să mă îngrijorez), trebuie 
să cauţi în ascunzătoarea pe care am construit-o 
acasă la tine. Acolo ar trebui să găseşti computerul 
meu și câteva CD-uri. Nu spune nimănui. Dacă 
nu găseşti computerul acolo, du-te la mine acasă 
și caută-l. Du-te ziua, și înarmată. la computerul 
şi toate CD-urile pe care le poți găsi și ascunde-le 
în culcușul meu, cum îți place să-l numești tu. 

Am dat din cap afirmativ. Putea să vadă asta 
chiar dacă eram cu spatele. Nu aveam încredere 
in vocea mea. 

— Dacă nu mă întorc sau nu primeşti nici o 
veste de la mine, să spunem... în opt săptămâni, 
atunci spune-i lui Eric tot ce ţi-am zis astăzi. Și 
cere-1 protecție. 

N-am spus nimic. Mă simţeam mult prea în- 
grozitor ca să mai fiu și furioasă, și aveam impre- 
sia că nu va trece mult până să mă prăbușesc. L-am 
aprobat din nou cu o mișcare din cap. Îmi sim- 
team părul strâns în coadă mișcându-se pe ceafă. 

— Plec către... Seattle în curând, mai spuse 
Bill. 

Am simțit pe ceafă buzele lui reci, pe locul 
atins de părul meu. 

Minţea. 

Vorbim când mă întorc. 

Într-un fel, asta nu prea părea o perspectivă 
plăcută. Mai degrabă părea amenințător. 

Din nou am dat din cap, neniscând să vorbesc, 
pentru că deja plângeam. Mai degrabă aș fi murit 
decât să-l las să-mi vadă lacrimule. 

Și așa ne-am despărțit în acea noapte de de- 
cembne. 


A doua zi, pe drumul meu către muncă, am 
făcut un ocol prea puțin înțelept. Eram intr-o 
dispoziție care mă făcea să mă complac în starea 
asta îngrozitoare. În ciuda unei nopți în care nu 
dormisem, ceva îmi spunea că aş putea să-mi 
înrăutăţesc şi mai mult dispoziția dacă o voi lua 
pe Magnolia Creek Road: așa că, bineînțeles, 
exact asta am făcut. Vechea reședință a familiei 
Bellefleur, Belle Rive, era un furnicar de activi- 
tate, chiar şi într-o zi urâtă şi rece. Erau acolo 

dubițele unei firme de deratizare, ale uneia de 
mobilier la comandă pentru bucătării și cea a 
unui specialist în construcții, toate parcate la uşa 
din spate a clădirii antebelice. Viaţa era plină de 
agitaţie pentru Caroline Holliday Bellefleur, bă- 
trâna doamnă care condusese casa şi (cel puţin în 
parte) orăşelul Bon Temps, în ultimu optzeci de 
ani. Mă întrebam dacă Portia, avocată, și Andy, 
detectiv, se bucurau de toate schimbările de la 
Belle Rive. Trăiseră alături de bunica lor (aşa cum 
eu trăisem alături de a mea) întreaga lor viață de 
adulți. Cel puțin trebuiau să se bucure de plăce- 
rea pe care i-o oferea ei renovarea casei. 

Bunica mea fusese ucisă cu câteva luni în 
urmă. 

Familia Bellefleur nu avea nimic de-a face cu 
uciderea ei, desigur. Şi nici nu exista vreun mo- 
tiv pentru ca Portia şi Andy să-și împartă cu 
mine plăcerile acestei bogății. De fapt, amândoi 
mă ocoleau ca pe ciumă. Îmi erau datori și nu 
puteau suporta asta. Nici măcar nu știau cât de 
mult îmi erau datori. 

Primiseră o moștenire misterioasă de la o rudă 
care „murise pe undeva prin Europa”, cum l-am 
auzit pe Andy spunându-i unui prieten polițist în 
timp ce beau la Merlotte's. 

Când a trecut să lase câteva tichete la loteria 
Asociaţiei Ghetsimani a Femeilor de la Biserica 
Baptistă, Maxine Fortenberry mi-a spus că Miss 
Caroline a căutat în toate actele familiei pe care 
le-a putut găsi pentru a-l identifica pe binefă- 
Cător, şi că încă era uimită de norocul familiei. 

Nu părea a avea însă nici o problemă în a 
cheltui moştenirea. 

Chiar și Terry Bellefleur, vărul Portiei și al lui 
Andy, avea o nouă camionetă, parcată în curtea 
plină de gunoaie. Îmi plăcea Terry, un veteran al 
războiului din Vietnam, care nu avea prea mulți 
prieteni, şi pe care nu putem fi supărată pentru o 
maşină. 

M-am gândit însă la carburatorul pe care tre- 
buise să-l schimb la vechea mea mașină. Plătisem 
suma completă, deși mă gândisem să-l întreb pe 
Jim Downey dacă puteam să-i plătesc jumătate 
și apoi restul în două tranșe lunare. Dar Jim avea 
nevastă și trei copii. Chiar de dimineață îmi tre- 
cuse prin cap să-l întreb pe șeful meu, Sam 
Merlotte, dacă putea să mă lase să fac ore supli- 
mentare la bar. Mai ales dacă Bill era plecat la 
„Seattle” aș fi putut chiar să locuiesc la bar, dacă 
Sam ar fi avut nevoie de mine. Căci eu, cu sigu- 
ranță, aveam nevoie de bani. 

Am încercat din răsputeri să nu fiu supărată 
când am trecut pe lângă Belle Rive. Am luat-o 
spre sud, spre ieşirea din oraș, și apoi la stânga pe 
Hummingbird Road, către Merlotte's. Am în- 
cercat să pretind că totul era minunat; că la 
întoarcerea sa de la Seattle — sau de oriunde — 
Bill va fi din nou un iubit pasional, că mă va 
aprecia şi mă va face să simt din nou că valorez 
ceva. Că voi avea din nou sentimentul că aparțin 
cuiva, în loc să fiu singură. 

Îl aveam pe fratele meu, Jason. Însă trebuia să 
admit că, în ceea ce priveşte intimitatea şi cama- 
raderia, nu-l prea puteam pune la socoteală. 

Durerea pe care o resimțeam era atât de fami- 
liara durere de a fi respinsă. Cunoşteam mult prea 
bine acest sentiment, era ca un fel de a doua piele 
a mea. 

Uram faptul că eram nevoită să mă simt astfel 
din nou. 


Cavikolul 2 


A, ÎNCERCAT CLANȚA, ca să fiu sigură că 
încuiasem ușa, m-am întors şi am zărit cu coada 
ochiului o figură care stătea în balansoarul de pe 
veranda mea. Am înţepenit şi am scos un țipăt, 
iar el s-a ridicat. Apoi l-am recunoscut. 

Purtam o haină groasă, dar el era în tricou fără 
mâneci; ceea ce nici nu m-a surprins. 

— Oh... 

Asta era! 

— Bubba, ce mai faci? 

Am încercat să par cât mai naturală, fără nici 
o grijă. Nu mi-a ieșit, dar nu contează, Bubba 
oricum nu era prea isteț. Vampirii admiteau că 
fusese o mare greșeală faptul că fusese adus înapoi 
din faza când era atât de aproape de moarte și atât 
de saturat de droguri. În noaptea în care fusese 
adus înapoi, unul dintre asistenții de la morgă se 

întâmplase să fie un ne-viu și, de asemenea, un 
mare fan al său. Cu ajutorul unei conspirații, care 
includea și o crimă sau două, îngrijitorul „il 
întorsese din drum”, adică făcuse din Bubba un 
vampir. Dar procesul nu funcționează întotdeau- 
na perfect. De atunci, era trimis de colo-colo ca 
o Alteță Regală retardată. Louisiana îl găzduise în 
ultimul an. 

— Domnişoară Sookie, ce mai faci? 

Accentul său era încă destul de pronunţat, iar 
chipul, deși frumos, avea trăsăturile cam buhăite. 
Părul negru îi cădea pe frunte cu o neglijenţă 
studiată. 

Perciunii erau aranjaţi cu grijă. Vreun fan 
ne-viu îl pregătise pentru seară. 

— Bine, mulțumesc, i-am răspuns politicos, 
cu un zâmbet ce se întindea de la o ureche la 
cealaltă. 

Fac asta când sunt nervoasă. 

— Mă pregăteam să plec la muncă, am adău- 
gat, întrebându-mă dacă voi fi in stare să mă urc 
pur și simplu în mașină și să plec. 

Bănuiam că nu. 

— Ei, domnişoară Sookie, am fost trimis să te 
păzesc în seara asta. 

— Serios? De către cine? 

— De Erc, îmi răspunse cu mândrie. Eram 
singur cu el în birou când a primit telefonul. 
Mi-a spus să-mi mișc dosul aici. 

— Ce pericol mă paşte? 

Am cercetat cu atenție luminişul în care se 
afla bătrâna mea casă. Veştile lui Bubba îmi dă- 
deau o stare de nervozitate. 

— Nu ştiu, domnişoară Sookie. Eric mi-a 
spus să te păzesc în seara asta până când cineva de 
la Fangtasia va ajunge aici — Eric, sau Chow, 
sau domnişoara Pam, sau chiar Clancy. Deci, 
dacă mergi la muncă, merg cu tine. Şi am eu 
grijă de oricine te supără. 

Nu avea nici un rost să-l mai descos pe 
Bubba, făcând presiuni asupra acelui creier fragil. 
Pur şi simplu asta l-ar fi supărat și nu vrei să fii pe 
acolo când se întâmplă așa ceva. Ăsta era motivul 
pentru care trebuia să-mi amintesc să nu-l strig 
pe vechiul său nume... deşi, din când în când, 
mai cânta, iar ăsta chiar era un moment memo- 
rabil. 

— Nu poţi intra în bar, i-am spus fără mena- 
Jamente. 

Ar fi un dezastru. Clientela de la Merlotte's e 
obișnuită cu prezența ocazională a vampirilor, 
dar cu siguranță că nu aș fi putut să avertizez pe 
toată lumea să nu-i pronunțe numele. Eric tre- 
buie să fi fost disperat; comunitatea vampirilor 
ţine greșelile de genul lui Bubba departe de ochii 
lumii, deşi, din când în când, acesta îşi lua li- 
bertatea să se plimbe de capul lui. Apoi se vor- 
bea despre o „apariție” și toate tabloidele o luau 
razna. 

— Crezi că poţi sta în mașina mea cât lucrez? 

Frigul nu-l afecta pe Bubba. 

— Trebuie să fiu mai aproape de atât, spuse și 
părea de neclintit. 

— OK, atunci ce spui de biroul șefului meu? 
E chiar lângă bar, și mă poți auzi dacă strig. 

Bubba nu părea prea mulțumit, dar în cele 
din urmă încuviință. Am răsuflat uşurată, 
dându-mi seama că îmi ţinusem respirația. Ar fi 
fost mai simplu pentru mine să stau acasă, pretin- 
zând că sunt bolnavă. Cu toate acestea, nu numai 
că Sam se aştepta să apar, dar aveam nevoie și de 
bani. 

Maşina părea puțin cam mică cu Bubba ală- 
turi de mine, pe scaunul din dreapta. În timp ce 
ne hurducăiam spre ieşirea de pe proprietatea 
mea, prin pădure şi apoi pe drumul comunal, 
m-am străduit să-mi întipăresc în minte că trebu- 
ie să iau legătura cu firma care se ocupă de şosele, 
să vină să mai pună pietriș pe drumul meu lung 
ȘI șerpuit. Apoi m-am străduit să-mi scot asta din 
minte. Nu-mi puteam permite acum. Trebuia să 
aştept până la primăvară. Sau la vară. 

Am făcut dreapta și mai aveam câteva mile de 
condus până la Merlotte's, barul în care lucrez 
atunci când nu mă ocup de Mulțimea de Trebun 
Secrete ale vampirilor. Cam pe la jumătatea dru- 
mului mi-am dat seama că nu văzusem nici O 
maşină cu care Bubba ar fi putut veni până la 
mine. Era posibil să fi zburat? Anumiți vampiri 
puteau. Deşi Bubba era cel mai puţin talentat 
vampir pe care îl cunoșteam, poate că avea talent 
la treaba asta. 

În urmă cu un an l-aş fi întrebat, dar nu acum. 
Acum m-am obişnuit să mă aflu în preajma 
ne-viilor. Nu că aș fi și eu vampir. Eu sunt tele- 
pată. Viaţa mea fusese un iad până când îl întâl- 
nisem pe bărbatul ale cărui gânduri nu le puteam 
citi. Din nefericire, nu-i puteam citi gândurile 

pentru că era mort. Dar Bill și cu mine eram îm- 
preună de câteva luni şi, până acum ceva vreme, 
relația noastră mergea foarte bine. lar ceilalți 
vampiri aveau nevoie de mine, aşa că până la un 
punct eram în siguranță. În majoritatea timpului. 
Din când în când. 

Merlotte's nu părea prea aglomerat, ținând 
cont de parcarea pe jumătate goală. Sam cum- 
părase barul cu cinci ani în urmă. Era falimentar, 
poate pentru că era separat de oraş prin pădure, 
care înconjura întreaga parcare. Sau poate fostul 
proprietar nu găsise combinaţia perfectă de 
băutură, mâncare și servicii. 

Cumva, după ce rebotezase și renovase loca- 
lul, Sam reușise să schimbe situația. Îşi permitea 
să trăiască bine de pe urma lui. Dar astăzi era 
luni, O seară nu prea grozavă pentru afacerile cu 
băutură în colțul nostru de pădure, care se afla în 
nordul statului Louisiana. Am condus spre par- 
carea angajaţilor, care era exact în faţa rulotei lui 
Sam Merlotte, care la rândul său se află în spate- 
le barului, perpendiculară pe intrarea angajaților. 
Am sărit din mașină, m-am furișat prin depozit şi 
am tras cu ochiul prin bucata de geam din ușă ca 
să verific holul pe care se afla biroul lui Sam. Tot 
aici erau şi toaletele. Era gol. Minunat. Iar când 
am bătut la ușa lui Sam, el era în spatele birou- 
lui, ceea ce era şi mai bine. 

Sam nu este un bărbat înalt, dar este foarte 
puternic. Are părul blond-roșcat şi ochi albaștri, 
și probabil că are cu vreo trei ani peste cei două- 
zeci şi şase ai mei. Cam tot de vreo tre: ani lu- 
cram pentru el. Am o slăbiciune pentru el și 

chiar era prezent în unele din visele mele, dar, de 
când își dădea întâlnire cu o creatură superbă, 
insă cu tendințe ucigașe, de vreo două luni, 
entuziasmul îmi cam pierise. Cu toate acestea, 
era prietenul meu. 

— Scuze, Sam, am spus zâmbind ca o idioată. 

— Ce s-a întâmplat? 

Închise catalogul cu furnizori pe care îl studia. 

— Am nevoie să ascund pe cineva la tine în 
birou. 

Sam nu păru deloc fericit. 

— Pe cine? S-a întors Bill? 

— Nu, încă e plecat. 

Zâmbetul meu deveni şi mai strălucitor. 

— Au trimis însă un alt vampir să mă păzească 
şi am nevoie să-l ascund aici cât lucrez, dacă nu 
te deranjează. 

— De ce ai nevoie de paznic? Și de ce nu 
poate sta pur şi simplu la bar? Avem destul Sân- 
ge Adevărat. 

SângeAdevărat se dovedea a fi de departe cea 
mai vândută marcă dintre toate tipurile de sânge 
sintetic. „Cel mai bun după licoarea adevărată” 
spune prima sa reclamă, iar vampirii ținuseră 
cont de ea. 

Am auzit un sunet foarte slab în spatele meu 
și am oftat. Bubba își pierduse răbdarea. 

— Ei, te-am întrebat..., am început să spun, 
încercând să mă întorc, dar nereuşind. 

O mână m-a apucat de umăr și m-a răsucit. 
Eram față în faţă cu un bărbat pe care nu-l mai 
văzusem niciodată. Îşi strângea pumnul ca să mă 
lovească în cap. 

Deşi sângele de vampir pe care-l înghițisem 
cu câteva luni în urmă (ca să-mi salvez viața, reți- 
neți) ieșise de mult din organismul meu — nu 
prea mai strălucesc în întuneric —, sunt încă 
mult mai rapidă decât majoritatea oamenilor. 
M-am lăsat în jos și m-am răsucit către picioarele 
lui, ceea ce l-a făcut să se clatine, lui Bubba fiin- 
du-i astfel mai ușor să-l apuce și să-i rupă gâtul. 

M-am ridicat în picioare, iar Sam a ieșit în 
fugă din biroul său. Ne-am uitat unul la altul, 
apoi la Bubba și la bărbatul mort. 

Ei, acum chiar că intrasem în belea. 

— L-am omorât, spuse Bubba cu mândrie. 
Te-am salvat, domnişoară Sookie. 

Să-l ai în barul tău pe omul din Memphis, 
să-ți dai seama că a ajuns vampir și să-l urmărești 
omorând un posibil atacator, e deja prea mult de 
digerat pentru câteva minute, chiar și pentru 
Sam, chiar dacă el era în realitate mai mult decât 
părea. 

— Aşa se pare, spuse Sam către Bubba, cu o 
voce liniștitoare. Ştii cine era? 

Până să-l întâlnesc pe Bill nu mai văzusem 
vreo persoană moartă, cu excepția celor care se 
aflau la capela funerară (el era desigur mort, cel 
puţin din punct de vedere tehnic, dar eu vor- 
beam despre ființe umane moarte). 

Acum, se părea că-mi ieșeau în cale cam des. 
Din fericire, nu sunt foarte sensibilă. 

Acest mort avea în jur de patruzeci de ani și 
se vedea că fiecare an fusese unul greu. Avea 
tatuaje pe braţe, cele mai multe din acelea care se 
fac în închisoare, și îi lipseau și câţiva dinți. Era 


28 Charlaine Harris 


îmbrăcat cu ceea ce eu numesc haine de moto- 
ciclist: blugi unsuroşi și o geacă din piele peste 
un tricou obscen. 

— Ce scrie pe spatele gecii? întrebă Sam, ca și 
cum asta ar fi avut vreo importanţă pentru el. 

Bubba, indatoritor, îl întoarse pe-o parte. 
Felul în care mâna bărbatului se legănă m-a făcut 
să mă simt îngrețoşată. M-am forțat să mă uit la 
haină. Spatele era decorat cu o emblemă ce 
reprezenta un lup. Lupul stătea în profil şi părea 
să urle. Capul era pe un cerc alb, care am stabilit 
că trebuia să reprezinte luna. Sam păru și mai 
îngrijorat când văzu emblema. 

— Varcolac, spuse. 

Asta explica multe. 

Vremea era prea rece pentru ca o persoană să 
poarte doar o geacă, dacă nu era vampir. Vârco- 
lacii aveau o temperatură a corpului mai mare 
decât oamenii obișnuiți, dar majoritatea aveau 
grijă să poarte haine potrivite în sezonul rece, 
căci prezenţa lor era un mister pentru specia 
umană (cu excepția norocoasei de mine şi a încă 
vreo câteva sute de persoane). Mă întrebam dacă 
mortul lăsase vreo haină în bar, în cuierul de 
lângă intrare, caz în care se ascunsese în toaleta 
bărbaților așteptând să apar, sau poate venise pe 
ușa din spate, chiar în urma mea. Poate își lăsase 
haina în maşină. 

— L-ai văzut când a intrat? l-am întrebat pe 
Bubba. 

Poate eram eu cam zăpăcită. 

— Da. Probabil că te aștepta în parcarea 
mare. A condus până aici, a ieşit din mașină şi a 

mers spre intrarea din spate, la un minut în urma 
ta. Te-ai grăbit pe ușă, apoi a intrat şi el. Eu l-am 
urmărit. Ai avut mare noroc că am fost cu tine. 

— Îți mulţumesc, Bubba. Ai dreptate, am 
mare noroc că eşti alături de mine. Mă întreb ce 
planuri avea cu mine. 

La gândul acesta, m-a trecut un fior rece prin 
tot corpul. Căuta o femeie singură să o atace sau 
mă vâna pe mine în particular? Atunci mi-am dat 
seama că mă gândeam aiurea. Dacă Eric era sufi- 
cient de panicat încât să trimită pe cineva să mă 
păzească, probabil că ştia că există o amenințare, 
ceea ce excludea ca eu să fiu din întâmplare o 
ţintă. Fără nici un comentariu, Bubba se strecură 
pe ușă afară. Se intoarse într-un minut. 

— Am găsit pe bancheta din față bandă ade- 
zivă şi căluşuri, spuse Bubba. Acolo era şi haina 
lui. Am adus-o să i-o punem sub cap. 

Se aplecă să aranjeze jacheta groasă de camu- 
flaj în jurul capului şi gâtului bărbatului. Să-l 
înfășurăm astfel era o idee bună, căci începuse să 
sângereze puțin. Când a terminat treaba, Bubba 
şi-a lins degetele. 

Sam își puse braţul în jurul meu, pentru că 
incepusem să tremur. 

— E ciudat totuşi... 

Nu am apucat să-mi termin fraza, când ușa 
holului dinspre bar începu să se deschidă. l-am 
zărit faţa lui Kevin Pryor. Kevin e un tip drăguţ, 
dar e polițist şi ăsta era ultimul lucru de care 
aveam nevoie. 

— Scuze, toaleta e inundată, am spus și i-am 
închis ușa-n faţă, pe chipul său îngust citindu-se 

uimirea. Ascultați, ce-ar fi să țin ușa asta inchisă, 
cât timp voi doi îl luați pe tipul ăsta de-aici și îl 
puneţi în mașină? După aia ne putem gândi ce să 
facem cu el. 

Podeaua holului trebuia spălată. Am descope- 
rit că uşa holului se încuia, nu-mi dădusem 
seama de asta până atunci. 

Sam stătea în dubiu. 

— N-ar trebui să chemăm poliția? întrebă. 

Cu un an în urmă, aș fi ajuns probabil lângă 
telefon ca să sun la 911 încă inainte ca tipul să 
atingă podeaua. Dar de atunci bătusem o cale 
lungă, întortocheată și plină de învățăminte. 
M-am uitat în ochii lui Sam și am arătat cu capul 
spre Bubba. 

— Cum crezi că se va descurca la închisoare? 
am murmurat. 

Bubba mormăia primele note din „Blue 
Christmas”. 

— Mâinile noastre nu sunt suficient de pu- 
ternice ca să fi făcut asta, am pus punctul pe ,„1”. 

După un moment de derută, Sam dădu din 
cap afirmativ, resemnându-se în fața inevitabi- 
lulu1i. 

— Bubba, hai să-l cărăm pe tipul ăsta la ma- 
şina lui. 

Am fugit să iau un mop, în timp ce bărba- 
ţii — vampirul şi teriantropul — îl cărau pe mo- 
tociclist către ușa din spate. Până când Bubba şi 
Sam s-au întors, eu spălasem deja holul și toaleta 
bărbaţilor (ca și cum ar fi fost cu adevărat o inun- 
dație). Am folosit și un spray odorizant în hol, ca 
să mai împrospătez puțin aerul. 

Am făcut bine că ne-am mișcat repede, căci 
Kevin a împins ușa imediat ce am descuiat-o. 

— Totul e în regulă? întrebă. 

Kevin face alergări, așa că nu are nici un pic 
de grăsime și nu e un tip solid. Seamănă puţin cu 
o oaie şi încă stă cu mama lui. Cu toate acestea, 
nu e uşor de păcălit. În trecut, de câte ori îi 
ascultasem gândurile, ele erau fie despre munca 
lui în poliție, fie despre partenera lui, o adevărată 
amazoană neagră, Kenya Jones. În acest mo- 
ment, gândurile sale erau suspicioase. 

— Cred că am rezolvat-o, spuse Sam. Ai grijă 
cum calci, abia am șters pe jos. Să nu aluneci 
cumva și după aia să mă dai pe mine în judecată, 
îi atrase el atenţia zâmbindu- lui Kevin. 

— E cineva la tine în birou? întrebă Kevin, 
arătând cu capul spre uşa închisă a acestuia. 

— Unul dintre prietenii lui Sookie, răspunse 
Sam. 

— Mai bine m-aş duce dincolo şi aș turna 
ceva de băut, am spus cu voioșie, către amândoi. 

Am verificat dacă părul prins în coadă era 
aranjat, apoi mi-am mișcat pantofii sport marca 
Reebok. Barul era aproape gol, iar femeia pe 
care trebuia s-o înlocuiesc (Charlsie Tooten) 
păru uşurată. 

— E o noapte slabă, murmură. Tipii de la 
masa șase se roagă de carafa aia de o oră, iar Jane 
Bodehouse a încercat să agaţe fiecare bărbat care 
a intrat. Kevin a scris în carnețel toată seara. 

M-am uitat la singurul client de sex feminin 
din bar, încercând să fac în aşa fel încât să nu mi 
se citească dezgustul pe chip. Fiecare local are 

porția lui de clienți alcoolici, oameni care sunt 
acolo de când se deschide şi până se inchide. Jane 
Bodehouse era clienta noastră. De obicei, Jane 
bea singură la ea acasă dar, cam o dată la două 
săptămâni, își punea în minte să vină incoace și să 
agațe un bărbat. Agăţatul mergea din ce în ce mai 
greu, deoarece nu numai că Jane avea în jur de 
cincizeci de ani, dar lipsa de somn și de mancare 
civilizată îşi luaseră obolul în ultimii zece ani. 

În seara aceea, am observat că Jane depășise cu 
mult perimetrul ochilor şi al gurii când își apli- 
case machiajul. Rezultatul era destul de ciudat. 
Va trebui să-l chemăm pe fiul ei să o ia, căci 
puteam să spun din prima că nu era în stare să 
conducă. 

Am salutat-o pe Charlsie și i-am făcut cu 
mâna lui Arlene, cealaltă chelneriță, care stătea la 
o masă cu cea mai nouă pasiune a ei, Buck Foley. 
Lucrurile chiar stăteau rău dacă Arlene se aşezase. 
Arlene îmi făcu şi ea cu mâna, iar buclele ei 
tresăriră. 

— Ce fac copiii? am întrebat, începând să 
pun la loc nişte pahare pe care Charlsie le scosese 
din spălător. 

Mi s-a părut că mă purtam normal, până când 
am realizat că mâinile îmi tremurau violent. 

— Excelent. Coby e pe lista celor mai buni 
elevi, iar Lisa a câştigat premiul pentru spus cu- 
vinte pe litere, îmi zise cu un zâmbet larg. 

Onicui crede că o femeie care a fost măritată 
de patru ori nu poate fi o bună mamă, i-o pot 
arăta pe Arlene. l-am zâmbit și lui Buck, în 
onoarea lui Arlene. Buck este genul de bărbat cu 

care Arlene se întâlneşte de obicei, adică nu des- 
tul de bun pentru ea. 

— Grozav! Sunt copii deștepți, seamănă cu 
mama lor! 

— Hei, te-a găsit tipul ăla? 

— Care tip? 

Deşi aveam impresia că ştiam deja răspunsul. 

— Tipul cu haină de motociclist. M-a între- 
bat dacă eu eram chelnerița cu care se întâlneşte 
Bill Compton, căci avea de făcut o livrare pentru 
respectiva chelneniță. 

— Nu-mi ştia numele? 

— Nu, şi asta mi se pare cam ciudat. O, 
Doamne, Sookie, dacă nu-ţi ştia numele, nu 
avea cum să vină din partea lui Bill, nu-i așa? 

Poate că deşteptăciunea lui Coby i se datora 
totuşi tatălui lui, de vreme ce Arlene a avut 
nevoie de atât de mult timp să-și dea seama de 
toate astea. Eu o îndrăgeam pe Arlene pentru 
felul ei de a fi, şi nu pentru minte. 

— Şi ce i-ai spus? am întrebat-o zâmbind. 

Era zâmbetul meu nervos, nu cel adevărat. 
Nu-mi dau seama întotdeauna când îl afişez. 

— l-am spus că mie îmi plac bărbații calzi și 
care respiră, îmi răspunse râzând. 

Arlene era, din când în când, și complet lipsită 
de tact. Mi-am notat mental să revizuiesc moti- 
vele pentru care o consideram cea mai bună 
prietenă a mea. 

— De fapt, nu i-am spus asta, i-am zis doar că 
este vorba despre blonda care vine la nouă. 

Mulţumesc, Arlene. Așadar, atacatorul meu 
ştiuse cine eram pentru că cea mai bună prietenă 

a mea îi spusese; nu-mi știa numele și nici adre- 
sa, ci doar că lucram la Merlotte's şi că mă întâl- 
neam cu Bill Compton. Era oarecum liniştitor, 
dar nu foarte tare. 

Trei ore au trecut cu greu, s-au târât pur și 
simplu. Sam intră în bar şi-mi şopti că-i dăduse 
lui Bubba o revistă să o răsfoiască şi o sticlă de 
Suportul Vieţii, apoi începu să-și facă de lucru în 
spatele barului. 

— Cum se face că tipul ăla conducea o ma- 
şină, şi nu o motocicletă? mormăi Sam încet. 
Cum de are număr de înmatriculare din Missis- 
sippi? 

Tăcu brusc, când Kevin veni să ne intrebe 
dacă îl sunăm pe băiatul lui Jane, Marvin. Sam îi 
telefonă, în timp ce Kevin rămase lângă el, astfel 
incât auzi promisiunea lui Marvin că va ajunge la 
Merlotte's în douăzeci de minute. Kevin plecă 
după asta, cu blocnotesul la subraț. Mă întreb 
dacă devenise poet sau își scria CV-ul. 

Cei patru bărbați, care încercau să o ignore pe 
Jane în timp ce-și sorbeau băuturile cu viteza 
melcului, și-au terminat berea și au plecat, fieca- 
re lăsând pe masă pe post de bacşiș câte un dolar. 
Mani cheltuitori. Dacă aveam clienți ca ăştia nu 
exista nici o şansă să-mi pun pietriș pe alee. 

Când mai rămăsese doar o jumătate de oră 
până la închidere, Arlene își incheie socotelile și 
întrebă dacă poate să plece odată cu Buck. Copiii 
erau încă la mama ei, aşa că ea şi Buck aveau ru- 
lota la dispoziţia lor o bucată de vreme. 

— Bill se întoarce repede? mă întrebă în timp 
ce-și punea haina. 

Buck vorbea despre fotbal cu Sam. 

Am ridicat din umeri. Mă sunase cu trei nopți 
în urmă să-mi spună că ajunsese cu bine la 
„Seattle” şi că se întâlnea cu cine trebuia el să se 
întâlnească. Identitatea apelantului apărea ca 
„necunoscută”. Am simţit că asta spunea multe 
despre întreaga situaţie. Mi s-a părut un semn 
rău. 

— "Ţi-e dor de el? mă întrebă cu o voce și- 
reată. 

— Tu ce părere ai? m-a iscodit cu un zâmbet 
în colțul gurii. Du-te acasă şi distrează-te. 

— Buck este foarte bun pentru distracţie, îmi 
spuse aproape pofticioasă. 

— Norocoaso! 

Aşadar, Jane Bodehouse era singurul client 
când a venit Pam. lar Jane nu se punea, fiindcă 
era prea beată. 

Pam este femeie-vampir şi coproprietar la 
Fangtasia, un bar pentru turiști în Shreveport. 
Este adjunctul lui Eric. Pam este blondă, proba- 
bil că are vreo două sute de ani şi mai bine, şi 
Chiar are simţul umorului — ceea ce nu e deloc 
tipic pentru un vampir. Dacă un vampir îți poate 
fi prieten, ea era prietena mea apropiată. 

Se așeză pe un scaun la bar și mă privi peste 
tejgheaua lucioasă. 

Era de rău augur. Nu o văzusem niciodată pe 
Pam în altă parte decât la Fangtasia. 

— Ce s-a întâmplat? am întrebat-o, în loc de 
salut. 

l-am zâmbit, dar eram foarte tensionată. 

— Unde-i Bubba? m-a întrebat cu vocea ei 
clară. 

Privi peste umărul meu. 

— Erc va fi furios dacă Bubba nu a ajuns. 

Pentru prima dată, am observat că Pam avea 
o urmă de accent, dar nu am putut să stabilesc de 
unde provenea. Poate erau doar inflexiunile en- 
glezei vechi. 

— Bubba este în spate, în biroul lui Sam, am 
spus concentrându-mi privirea la chipul ei. 

Aş fi vrut ca securea să cadă odată. Sam veni 
lângă mine și i l-am prezentat. Pam îl salută mai 
călduros decât ar fi făcut-o dacă ar fi fost vorba 
doar de o ființă umană (pe care poate nici nu ar 
fi băgat-o deloc în seamă), dar Sam era un teri- 
antrop. Mă aşteptam chiar să zăresc o fărâmă de 
interes, din moment ce Pam e omnivoră în ma- 
terie de sex, iar Sam este o ființă supranaturală 
atrăgătoare. Cu toate că vampirii nu au chipul 
prea expresiv, am decis că Pam era profund nefe- 
ricită. 

— Care-i problema? am întrebat după un 
scurt moment de linişte. 

Pam îmi întâlni privirea. Amândouă suntem 
blonde cu ochi albaştri, dar asta e ca şi cum ai 
spune că două animale sunt câini. Asta era toată 
asemănarea dintre noi. Pam avea părul foarte 
deschis la culoare și drept, iar ochii ei aveau o 
nuanță închisă. Acum erau plini de neliniște. Îi 
aruncă lui Sam o privire plină de înțelesuri. Fără 
nici un cuvânt, acesta se duse să-l ajute pe băiatul 
lui Jane să o care pe aceasta la mașină. 

— Bill a dispărut, spuse Pam. 

— Nu, nu a dispărut. E la Seattle, am răspuns 
intenţionat obtuză. 

Un cuvânt pe care-l învățasem în ziua aceea 
din calendar şi iată că mi se oferea ocazia să-l și 
folosesc. 

— Te-a minţit. 

Am procesat ce auzeam și am făcut un gest de 
neincredere cu mâna. 

— În tot acest timp, a fost în Mississippi. A 
condus către Jackson. 

Am privit în jos către tejgheaua din lemn 
îmbrăcat în poliuretan. Îmi imaginasem că Bill 
mă mințise, dar să aud asta cu voce tare durea ca 
naiba. Mă minţise și dispăruse. 

— Şi... ce ai de gând să faci ca să-l găseşti? am 
intrebat, detestându-mă pentru modul în care 
imi tremura vocea. 

— ÎI căutăm, facem tot ce se poate, spuse 
Pam. Oricine l-a răpit, poate fi pe urmele tale. 
DDe-asta l-a trimis Eric pe Bubba. 

Nu am putut răspunde, eram prea ocupată 
să-mi controlez reacţiile. 

Sam se întoarse. Și bănuiesc că a făcut-o pen- 
tru că văzuse cât eram de supărată. Stând în spa- 
tele meu, spuse: 

— Cineva a încercat să o răpească pe Sookie 
pe drum către serviciu. Bubba a salvat-o. Trupul 
individului este afară, în spatele barului. O să-l 
mutăm după ce închidem. 

— Atât de repede, spuse Pam. 

Păru şi mai nefericită. Îi aruncă o privire lui 
Sam, apoi își lăsă capul în jos. Era un tovarăș, o 

ființă supranaturală, deşi era abia pe locul doi 
după un vampir. 

— Mai bine mă duc până la maşină și văd ce 
pot găsi. 

Pam considera de la sine înţeles ca noi să 
scăpăm singuri de cadavru, în loc să alegem o 
altă variantă mai în litera legii. Vampirii au pro- 
bleme în a accepta autoritatea forţelor de ordi- 
ne şi obligaţia cetățenilor de a anunța poliția 
când apar probleme. Cu toate că vampirii se pot 
alătura forțelor armate, pot deveni polițiști şi 
chiar le place această slujbă. Dar vampirii poli- 
țişti sunt deseori priviți ca nişte paria de către 
ceilalți ne-vii. 

Mi-aș fi continuat cu mare plăcere gândurile 
despre vampirii poliţişti, în loc să mă gândesc la 
ceea ce tocmai îmi spusese Sam. 

— De când lipseşte Bill? întrebă Sam. 

Vocea sa îşi păstră aparent calmul, darse putea 
simţi furia din ea. 

Trebuia să se întoarcă aseară, spuse Pam. 

Îmi plesnea capul. Nu ştiusem asta. De ce 
nu-mi spusese Bill că se intorcea acasă? 

— "Trebuia să meargă în Bon Temps, să ne 
sune la Fangtasia ca să ne anunțe că a ajuns și să 
se întâlnească în seara asta cu noi. 

Asta era practic un fel de bâlbâială pentru un 
vampir. 

Pam formă un număr la telefonul mobil; pu- 
team auzi micile păcănituri ale tastelor. Am 
ascultat conversaţia ei cu Eric. După ce îi povesti 
totul, Pam îi spuse: 

Stă aici. Nu vorbeşte. 

Îmi trânti telefonul în mână. L-am dus auto- 
mat la ureche. 

— Sookie, mă asculți? 

Știam că Eric poate auzi sunetul făcut de părul 
meu când atingea receptorul, precum și respirația 
mea. 

— După cele ce aud, pot să spun că da, con- 
tinuă el. Ascultă-mă și fă ce-ţi spun. Până 
una-alta, nu spune nimănui ce s-a întâmplat. 
Poartă-te normal. Fă ce faci de obicei. Unul din- 
tre noi te va păzi tot timpul, fie că îți dai seama, 
fe că nu. Chiar şi pe timpul zilei, vom găsi pe 
cineva care să te păzească. Il vom răzbuna pe Bill 
şi te vom proteja. 

Să-l răzbune pe Bill? Deci Eric era sigur că 
Bill e mort. Mai bine zis, nu mai exista. 

— Nu ştiam că trebuia să se întoarcă noaptea 
trecută, am spus, ca şi cum ăsta fusese cel mai 
important detaliu pe care îl aflasem. 

— Avea veşti rele să-ți spună, interveni brusc 
Pam. 

Eric oftă, supărat. 

— Spune-i lui Pam să tacă din gură, zise, fu- 
rios, pentru prima dată de când îl cunoșteam eu. 

Nu mi s-a părut necesar să transmit mesajul, 
căci eram sigură că Pam Îl auzise şi ea. Majori- 
tatea vampirilor au auzul foarte dezvoltat. 

— Deci ştii de veştile rele şi ştii că el trebuia 
să se întoarcă, am spus. 

Nu numai că Bill dispăruse și era probabil 
mort — definitiv —, dar mă şi minţise asupra 
locului în care mergea şi asupra motivului, 
dar păstra şi un secret important față de mine, 

probabil despre lucruri care mă priveau. Mă 
durea atât de tare, încât nici nu mai puteam simți 
rana. Dar ştiam că o voi simţi mai târziu. 

l-am dat telefonul lui Pam, apoi m-am întors 
şi am ieșit din bar. 

M-am clătinat în timp ce mă urcam în ma- 
şină. Ar fi trebuit să rămân la Merlotte's şi să-i 
ajut să scape de cadavru. Sam nu era vampir şi 
era implicat în asta doar de dragul meu. Nu era 
corect faţă de el. 

Dar, după doar o secundă de ezitare, am por- 
nit mașina și am plecat. Bubba putea să îl ajute. 
Și Pam, Pam care ştia totul, în timp ce eu nu 
ştiam NIMIC. 

Puteam fi aproape sigură că zănsem strălu- 
cirea unei feţe în pădure, când am ajuns acasă. 
Eram gata să-l strig pe paznicul meu, ca să-l invit 
înăuntru și să-i ofer un loc pe canapea pe timpul 
nopții. Dar pe urmă m-am răzgândit. Trebuia să 
fiu singură. Nimic din tot ce se întâmpla nu era 
treaba mea. Nu trebuia să fac nimic. Trebuia să 
rămân pasivă și ignorantă, deși nu asta era dorinţa 
mea. 

Eram rănită și furioasă la maxim. Sau cel pu- 
ţin aşa credeam că eram. Întâmplările ulterioare 
au demonstrat că mă înșelam. 

M-am strecurat în casă şi am încuiat uşa. O 
incuietoare nu putea ține vampirii afară, dar lipsa 
unei invitaţii, da. Vampirul va ţine departe orice 
ființă umană, cel puţin până la răsărit. Mi-am pus 
cămașa de noapte albastră, cu mâneci lungi, și 
m-am așezat la masa din bucătărie, privindu-mi 
fix mâinile, dar fără să le văd. Mă întrebam unde 

era Bill acum. Mai mergea oare pe suprafața 
pământului sau era o grămadă de cenușă în vreun 
grătar? M-am gândit la părul său castaniu, la sen- 
zaţia pe care mi-o dădea când îmi treceam dege- 
tele prin el. M-am gândit la secretul plănuitei sale 
intoarceri. După ceea ce mi s-a părut a fi un 
minut sau două, m-am uitat la ceasul de pe 
șemineu. Stăteam la masă uitându-mă în gol de 
mai bine de o oră. 

Ar fi trebuit să merg la culcare. Era târziu și 
frig și să dorm ar fi fost cel mai normal lucru pe 
care puteam să-l fac. Dar nimic din viitorul meu 
nu mai părea normal. Ei, sta puțin! Dacă Bill 
dispărea, viitorul meu ar fi fost normal. 

Fără Bill. Deci fără vampiri: fără Enic, Pam sau 
Bubba. 

Fără creaturi supranaturale: fără vârcolaci, 
teriantropi sau menade. Nici măcar nu le-aș fi 
intâlnit dacă n-ar fi fost relația mea cu Bill. Dacă 
n-ar fi venit niciodată la Merlotte's. Aş fi luat co- 
menzi, aș fi ascultat gândurile pe care nu voiam 
să le aud ale celor din jurul meu: lăcomia mes- 
chină, deziluziile, speranțele și fantezule. Sookie 
nebuna, telepatul din Bon Temps, Louisiana. 

Am fost virgină până să-l întâlnesc pe Bill. 
Acum, singurele partide de sex pe care le-aș fi 
putut avea ar fi fost probabil cu JB du Rone, care 
era atât de drăguţ, încât puteai trece cu vederea că 
era prost ca noaptea. Avea atât de puține gânduri, 
încât compania sa era aproape confortabilă pentru 
mine. Puteam chiar să-l ating pe JB fără să pri- 
mesc imagini neplăcute. Dar Bill... Am descoperit 

că aveam mâna dreaptă strânsă pumn, iar când am 
izbit masa, m-a durut ca naiba. 

Bill mi-a spus că, dacă el pățea ceva, trebuia 
să „mă duc” la Eric. Nu am fost niciodată sigură 
dacă voia să-mi spună că Eric va avea grijă să pri- 
mesc vreo moștenire financiară din partea lui 
Bill, sau dacă mă va proteja de alți vampiri, sau 
dacă voi fi... mă rog, dacă voi avea cu Eric 
aceeaşi relație pe care o avusesem cu Bill. Îi spu- 
sesem lui Bill că nu eram de acord să fiu trecută 
aşa, de la unul la altul. 

Dar Eric venise deja la mine, așa că nici măcar 
nu avusesem şansa să decid dacă urmam sau nu 
ultimul sfat al lui Bill. 

Mi-am pierdut şirul gândurilor. Oricum, nu 
fusese unul prea clar. 

Of, Bill, unde ești? Mi-am ingropat faţa în palme. 

Capul îmi zvâcnea din cauza epuizării, și chiar 
și bucătăria mea primitoare era îngheţată la ora 
asta târzie. M-am ridicat să mă duc în pat, chiar 
dacă ştiam că nu voi dormi. Aveam nevoie de 
Bill cu atâta intensitate, încât m-am întrebat dacă 
nu era cumva ceva anormal, dacă nu eram fer- 
mecată de vreo putere supranaturală. 

Chiar dacă abilităţile mele telepatice îmi ofe- 
reau imunitate la farmecele vampirilor, poate că 
eram totuși vulnerabilă la alte puteri? Sau poate 
imi lipsea singurul bărbat pe care îl iubisem vreo- 
dată. M-am simțit distrusă, goală, trădată. M-am 
simţit mai rău decât atunci când murise bunica, 
mai rău decât atunci când mi se înecaseră părinții. 
Când părinții mei muriseră, eram foarte tânără şi 
poate nu înțelesesem imediat şi în totalitate că 

plecaseră pentru totdeauna. Mi-era greu să-mi 
amintesc acum. Când murise bunica, în urmă cu 
doar câteva luni, am găsit alinare în ritualurile 
care se fac în Sud la moartea cuiva. 

În plus, ştiam că nu mă părăsiseră de bună- 
voie. 

Mi-am dat seama că stăteam în pragul bucătă- 
riei. Am stins lumina. 

Odată ajunsă în pat, în întuneric, am început 
să plâng și nu m-am mai oprit multă, multă 
vreme. Nu era o noapte în care să-mi ling rănile. 
Era o noapte în care fiecare rană era percepută 
puternic. Părea că am mai mult ghinion decât alți 
oameni. Cu toate că am încercat să nu-mi plâng 
prea tare de milă, nu am avut prea mult succes. 
Eram mult prea disperată că nu știam nimic de 
soarta lui Bill. 

Îl voiam pe Bill lipit de spatele meu, îi voiam 
buzele reci pe ceafă. Voiam ca mâinile lui albe să 
alunece pe abdomenul meu în jos. Voiam să vor- 
besc cu el. Voiam ca el să râdă de suspiciunile 
mele îngrozitoare. Voiam să-i povestesc ce făcu- 
sem în ziua respectivă, despre problema pe care 
o aveam cu compania de gaz și despre noile ca- 
nale de pe cablu. Voiam să-i amintesc că avea 
nevoie de un nou spălător la chiuveta din baie, 
să-i spun că fratele meu, Jason, descoperise că 
totuși nu va fi tată (ceea ce era un lucru bun, 
ţinând cont că nu era însurat). 

Cea mai plăcută parte a vieții de cuplu este să 
imparţi totul cu cel de lângă tine. 

Se pare însă că viaţa mea nu fusese suficient 
de bună pentru a fi împărțită cu cineva. 


Catikolul + 


Pina LA RĂSĂRITUL SOARELUI, reuşisem şi 
cu să dorm o jumătate de oră. Am încercat să mă 
ridic, ca să mă duc să-mi fac nişte cafea, dar nu 
părea a avea nici un rost, aşa că am rămas în pat. 
Telefonul a sunat, dar n-am răspuns. A sunat și 
soneria, dar n-am deschis. 

La un moment dat, pe la mijlocul după-amie- 
zii, am realizat că aveam ceva de făcut, de inde- 
plinit însărcinarea pe care mi-o dăduse Bill, dacă 
el urma să întârzie. Situaţia de acum era exact cea 
la care se referise. 

Acum dormeam în cel mai mare dormitor din 
casă, care aparținuse bunicii mele. M-am îndrep- 
tat cu mers clătinat spre fosta mea cameră. Cu 
câteva luni în urmă, Bill scosese podeaua din 
debaraua mea și făcuse acolo un fel de trapă. În 
spațiul lipsit de lumină de sub casă își construise 

o ascunzătoare în care lumina nu putea pătrunde. 
Era o treabă bine făcută. 

M-am asigurat că nu puteam fi văzută pe fe- 
reastră în timp ce deschideam ușa debaralei. Po- 
deaua acesteia era goală, cu excepţia unei bucăți 
de covor, asortată cu cel din cameră, dar tăiată 
astfel încât să aibă dimensiunile potrivite cu acel 
spațiu. După ce am îndepărtat bucata de covor, 
am scos podeaua cu un briceag. Am privit în 
spațiul negru de dedesubt. Era plin. Computerul 
lui Bill, o cutie cu CD-uri, chiar şi monitorul și 
imprimanta erau acolo. 

Aşadar, Bill presimţise ce se putea întâmpla și 
își ascunsese munca înainte să plece. Credea în 
mine, indiferent cât de lipsit de credinţă era el. 
Am pus covorul la loc, potrivindu-l cu grijă 
în colțuri. Peste el, am pus diverse lucruri de 
vară — cutii cu pantofi pentru vreme călduroasă, 
un sac de plajă plin cu prosoape uriașe, unul din- 
tre multele mele tuburi de loțiune solară și 
șezlongul meu pliant pe care făceam plajă. Am 
pus o umbrelă unașă într-un colț și am decis că 
dulapul arăta suficient de realist. De bara de sus 
atârnau rochii uşoare, alături de câteva halate de 
baie și cămăși de noapte subțiri. Zvâcnirea mea 
de energie se epuiză când am realizat că am înde- 
plinit și ultimul serviciu pe care mi-l ceruse Bill 
Şi că nu aveam nici o modalitate să-l anunţ că-i 
îndeplinisem dorinţele. 

Jumătate din mine își dorea (patetic) ca el să 
știe că îi urmasem dorințele, iar cealaltă jumătate 
voia să caute în cutia de scule și să cioplească 
nişte ţăruşi. 

Conflictul fiind prea mare pentru a fi în stare 
să îndeplinesc vreo acțiune, m-am târât la loc in 
pat. Abandonând o viață întreagă în care făcusem 
numai ce e bine, în care fusesem veselă și prac- 
tică, m-am complăcut în durerea mea şi senti- 
mentul unei trădăn cumplite. 

Când m-am trezit, era din nou întuneric, iar 
Bill era în pat cu mine. Oh, mulţumescu-ți ţie, 
Doamne! M-am simţit uşurată. Totul va fi bine 
acum. l-am simțit corpul rece în spatele meu și 
m-am răsucit pe jumătate adormită ca să-mi pun 
braţele în jurul lui. Mi-a ridicat cu îndemânare 
cămaşa de noapte lungă, din nailon, şi m-a mân- 
gâiat pe picior. Mi-am sprijinit capul de pieptul 
lui tăcut și mi-am frecat nasul de el. Braţele lui se 
strânseră în jurul meu, el se lipi de mine, iar eu 
am suspinat de bucurie și am strecurat o mână 
printre noi, ca să-i deschei pantalonii. Totul re- 
venise la normal. 

Doar că mirosea diferit. 

Am deschis imediat ochii și am început să 
imping nişte umeri duri ca piatra. Am scos un 
țipăt de groază. 

— Eu sunt, spuse o voce familiară. 

— Eric, ce faci aici? 

— Te ţin în braţe. 

— Ticălosule! Am crezut că e Bill! Am crezut 
că s-a întors! 

— Sookie, trebuie să faci un duş. 

— Poftim? 

— Ai părul murdar, iar respiraţia ta ar omori 
şi-un cal. 

— Şi crezi că-mi pasă ce crezi tu? am întrebat 
sec. 

— Du-te şi spală-te. 

— De ce? 

— Pentru că trebuie să vorbim și sunt aproa- 
pe sigur că nu vrei să avem o conversație lungă 
în pat. Nu că m-ar deranja să stau în pat cu tine, 
spuse lipindu-se de mine ca să văd că nu avea 
obiecții, dar mi-ar plăcea mai mult dacă aș sta cu 
Sookie cea curată, pe care o cunosc. 

Probabil că nimic din ceea ce ar fi putut 
spune nu m-ar fi scos din pat mai repede de-atât. 
Duşul fierbinte era minunat pentru pielea mea 
rece, iar furia a avut grijă să mă încălzească pe 
dinăuntru. Nu era prima dată când Eric mă lua 
prin surprindere în propria mea casă. Va trebui 
să-i anulez invitația de a intra. Ce mă oprise până 
acum de la această măsură drastică, ce mă oprea 
și acum era ideea că dacă vreodată aveam nevoie 
de ajutor, iar el nu putea intra, era posibil să mor 
înainte de a apuca să strig „Intră”. 

Am mers la baie, cărând după mine blugii și 
un tricou de Crăciun, verde cu roşu, decorat cu 
un ren, pentru că pe ăsta il găsisem primul în 
dulap. Poți purta așa ceva doar o lună pe an, așa 
că eram decisă să profit la maxim. Mi-am uscat 
părul cu fhnul, dorindu-mi ca Bill să fie aici şi 
să mi-l pieptene. 

Lui îi plăcea să facă asta, iar mie îmi plăcea 
să-l las. La acest gând, era să mă prăbușesc din 

nou, dar mi-am sprijinit fruntea de perete câteva 
momente, până mi-am adunat forțele. Am res- 
pirat adânc, m-am întors către oglindă și m-am 
machiat puţin. Bronzul meu nu era prea grozav, 
căci iarna începuse de ceva vreme, dar pielea 
mea încă avea o strălucire plăcută datorită solaru- 
lui de la Bon Temps Închirieri Video. 

Îmi place vara. Imi place soarele, îmi plac ro- 
chiile scurte și sentimentul că ai la dispoziție 
multe ore cu lumină ca să faci ce iți place. Chiar 
și lui Bill îi plăceau mirosurile verii; îi plăcea 
când putea să miroasă loţiune de plajă și (spunea 
el) chiar soarele pe pielea mea. 

Dar partea plăcută a iernii era că nopțile erau 
mult mai lungi — cel puțin așa credeam când 
Bill era prin preajmă și le puteam petrece împre- 
ună. Mi-am aruncat peria de păr în celălalt colț 
al băii. A scos un zornăit mulţumitor ricoşând în 
cadă. 

— Ticălosule! am răcnit din toți rărunchii. 

Auzindu-mi propria voce spunând aşa ceva 
tare, m-am calmat, cum nimic altceva n-ar fi 
putut s-o facă. 

Când am ieșit din baie, Eric era complet im- 
brăcat. Purta un tricou primit gratis de la una din 
fabricile de bere care aprovizionau Fangtasia 
(„Sangele ăsta e pentru tine”, scria pe el) şi blugi, 
și făcuse patul cu grijă. 

— Pam şi Chow pot intra? întrebă. 

Am traversat sufrageria către uşa de la intrare 
și am deschis-o. Cei doi vampiri stăteau tăcuţi în 
leagănul de pe verandă. Erau în ceea ce numesc 
eu pauză. Când vampirii nu au ceva anume de 

făcut, într-un fel taie circuitele, se retrag în inte- 
riorul lor, stând fie în picioare, fie jos, absolut 
imobili, cu ochiu deschişi, dar cu privirea goală. 
Se pare că asta le dă energie. 

— Vă rog, intraţi, i-am poftit. 

Pam și Chow au intrat încet, privind în jurul 
lor cu interes, ca şi cum ar fi fost într-o excursie. 
O fermă din Louisiana, la începutul secolului 
XXI. Casa aparținea familiei mele încă de când 
fusese construită, acum o sută şaizeci de ani. 
Când fratele meu, Jason, a ajuns pe picioarele lui, 
s-a mutat în casa construită de părinții mei când 
se căsătoriseră. Eu am rămas aici, cu bunica, în 
casa asta modificată şi renovată, iar bunica mi-a 
lăsat-o mie prin testament. 

Camera de zi făcea parte din casa originală. 
Alte completări, cum ar fi bucătăria modernă şi 
băile, erau relativ noi. Etajul fusese adăugat pe la 
inceputul anilor 1900, ca să încapă noile gene- 
rații de copii, care supraviețuiseră cu toții. Rare- 
ori mai urcam acolo în prezent. Era îngrozitor de 
cald în timpul verii, în ciuda aerului condiționat. 

Toată mobila mea era veche, lipsită de stil şi 
confortabilă — absolut obişnuită. In camera de 
zi erau canapele şi fotolii, un televizor şi un 
video, apoi treceai printr-un hol unde, de o 
parte se găsesc dormitorul meu mare, cu baie, şi 
o altă baie, iar de cealaltă, fostul meu dormitor 
și niște dulapuri în perete. Prin acest hol ajun- 
geai la bucătărie, în zona în care se lua masa, 
care fusese adăugată la puțin timp după căsătoria 
bunicilor mei. După bucătărie ajungeai într-o 
verandă mare, pe care eu tocmai o terminasem 


50 Charlaine Harris 


de închis. Pe verandă se găseau o groază de 
lucruri utile, spălătorul și uscătorul, precum și o 
grămadă de rafturi. 

În fiecare cameră exista câte un ventilator de 
tavan și câte un plici de muște agăţat într-un loc 
discret. Bunica nu dădea drumul la aerul con- 
diționat decât atunci când era neapărat necesar. 

Nu au urcat la etaj, dar celor doi, Pam și 
Chow, nu le-a scăpat nici un detaliu de la parter. 

Când s-au așezat la masa veche din pin unde 
familia Stackhouse mâncase timp de generații, 
m-am simțit ca şi cum aș fi trăit într-un muzeu 
care tocmai fusese catalogat. Am deschis frigide- 
rul și am scos trei sticle cu SangeAdevărat, le-am 
încălzit la microunde, le-am agitat bine şi le-am 
pus pe masă în faţa oaspeților mei. 

Chow era practic un străin pentru mine. Lu- 
cra la Fangtasia doar de câteva luni. Probabil că 
vinde la bar, aşa cum făcea şi fostul barman. 
Chow avea tatuaje uimitoare, albastru-închis în 
stilul celor asiatice, care sunt atât de complexe 
incât par o haină extravagantă. Erau atât de dife- 
rite de cele ale atacatorului, care păreau mai 
degrabă făcute la inchisoare, încât era greu de 
crezut că reprezintă forme ale aceleiași arte. Mi 
s-a spus că ale lui Chow sunt tatuaje Yakuza, dar 
n-am avut niciodată curajul să-l întreb despre 
ele, mai ales că nu era treaba mea. Oricum, dacă 
era vorba de tatuaje Yakuza adevărate, Chow nu 
era chiar așa de bătrân pentru un vampir. Mă 
interesasem și descoperisem că tatuajele erau 
(relativ) recente în istoria acestei organizaţii. 
Chow avea părul lung și negru (nu că asta m-ar 

fi surprins) și multă lume îmi spusese că era 
atracția extraordinară a barului. Majoritatea nop- 
ților servea fără să poarte cămașă. În seara asta, ca 
o concesie făcută frigului, purta o vestă roșie cu 
fermoare. 

Nu m-am putut abține să nu mă întreb dacă 
se simţea vreodată cu adevărat dezbrăcat, când 
avea corpul atât de meticulos decorat. Îmi 
doream să-l pot întreba, dar fireşte că nici nu se 
punea problema. Era singura persoană de origine 
asiatică pe care o cunoșteam şi, oricât de bine aș 
fi ştiut că un individ nu reprezintă întreaga rasă, 
mă aşteptam ca măcar unele dintre generalizări să 
fie valabile. Chow părea să aprecieze izolarea. 
Dar departe de a fi tăcut şi de nepătruns, stătea de 
vorbă cu Pam, ce-i drept într-o limbă pe care nu 
o înțelegeam. Şi îmi zâmbi într-un fel foarte tul- 
burător. Bine, poate nu era chiar atât de impene- 
trabil. Probabil că mă înjura amarnic, iar eu eram 
prea fraieră să-mi dau seama. 

Pam era îmbrăcată, ca de obicei, în genul de 
haine comune pe care le poartă de obicei clasa de 
mijloc. În seara asta, purta o pereche de panta- 
loni tricotați albi și un pulover albastru. Părul 
blond strălucea, lăsat liber pe spate. Arăta ca 
Alice în Ţara Minunilor, doar că avea colți. 

— Aţi mai aflat ceva despre Bill? am întrebat, 
când toți şi-au terminat băuturile. 

— Puțin, răspunse Erc. 

Mi-am încrucişat mâinile în poală și am 
așteptat. 

— Ştiu că Bill a fost răpit, spuse. 

Pentru o clipă, camera păru că se învârtește cu 
mine. Am respirat adânc, ca să o opresc. 

— Cine? 

Gramatica era ultima dintre grijile mele. 

— Nu ştim sigur, mi se adresă Chow. Marto- 
rii au păreri diferite. 

Engleza lui avea un accent puternic, dar era 
foarte clară. 

— Du-mă la ei, am propus. Dacă sunt oa- 
meni, voi descoperi ceva. 

— Dacă ar fi în districtul nostru, asta am face, 
spuse Eric amabil. Din păcate însă, nu sunt. 

District, pe naiba. 

— Te rog, explică-mi. 

Eram sigură că dădeam dovadă de multă răb- 
dare în condiţiile date. 

— Aceşti oameni sunt loiali regelui din 
Mississippi. 

Ştiu că am rămas cu gura căscată, dar nu 
m-am putut stăpâni. 

— lartă-mă, am spus după o pauză lungă, aș 
putea jura că ai spus... regele? Din Mississippi? 

Eric dădu din cap aprobând, fără nici o urmă 
de zâmbet. 

Am privit în jos, încercând să păstrez o figură 
imobilă. Dar în acea situație îmi era imposibil. 
Puteam să-mi simt gura deschizându-se singură. 

— Vorbeşti serios? 

Nu m-am putut abține. Nu știu de ce mi se 
părea chiar distractiv faptul că Mississippi avea un 
rege — în fond, Louisiana avea o regină — dar 

așa era. Mi-am amintit că se presupunea că eu nu 
ştiu despre regină. Şah. 

Vampirii s-au privit între ei, apoi au aprobat 
la unison. 

— Tu eşti regele Louisianei? l-am întrebat pe 
Eric, ameţită de efortul mental de a nu încurca 
poveştile. 

Râdeam atât de tare, încât abia mai puteam 
sta pe scaun. Probabil că râsul meu avea și o notă 
isterică. 

— Oh, nu, îmi răspunse. Eu sunt şeriful Dis- 
trictului 5. 

Asta chiar că m-a terminat. Îmi curgeau lacri- 
mi pe obraji, iar Chow părea a se simți foarte 
stânjenit. M-am ridicat și mi-am pregătit la 
microunde o ciocolată caldă Swiss Miss, apoi am 
amestecat-o cu o lingură ca să se răcească. M-am 
calmat treptat în timp ce făceam asta, iar când 
m-am întors la masă eram aproape serioasă. 

— Nu mi-ai zis nimic până acum, am spus în 
loc de vreo altă explicație. Aţi împărțit America 
în regate, nu-i așa? 

Pam şi Chow s-au uitat către Eric surprinși, 
dar el nu i-a privit. 

— Da, veni simplu răspunsul lui. Așa stau 
lucrurile, de când au ajuns vampirii în America. 
Sigur că, de-a lungul anilor, sistemul s-a schim- 
bat, odată cu populația. În primii două sute de 
ani nu erau prea mulți vampiri, căci drumul era 
prea periculos. Era dificil să te descurci pe par- 
cursul călătoriei să ai cantitatea de sânge necesară. 

Care provenea, bineînțeles, de la echipaj. lar 
cumpărarea Louisianei! a făcut diferența. 

Bineînțeles că așa a fost. Mi-am înăbușit un alt 
hohot de râs. 

— Şi regatele cum sunt împărțite? 

— În districte. Erau numite fiefuri, până când 
am decis că nu eram în pas cu vremea. Câte un 
şerif controlează fiecare district. După cum știi, 
noi trăim în Districtul 5 al regatului Louisianei. 
Stan, cel pe care l-ai vizitat în Dallas, este șeriful 
Districtului 6 din regatul... Texasului. 

Mi l-am imaginat pe Eric în rolul şerifului din 
Nottingham, iar când asta şi-a pierdut amuza- 
mentul, în rolul lui Wyatt Earp?. Eram, clar, cu 
minţile aiurea. Fizic, mă simțeam destul de rău. 
Mi-am spus că ar fi cazul să mă abțin de la reac- 
tiile provocate de această informaţie şi să mă 
concentrez asupra problemei imediate. 

— Aşadar, Bill a fost răpit în timpul zilei? 

Toată lumea aprobă. 

— La această răpire au asistat niște oameni 
care trăiesc în regatul Mississippi. 


! The Louisiana Purchase a avut loc în 1803, în timpul 
preşedinţiei lui Thomas Jefferson, și a însemnat cumpă- 
rarea a 2 100 000 km? de la Franţa, la un cost aproxima- 
tiv de 7 cenţi/hectar, în total 15 milioane de dolari, la 
care s-au adăugat dobânzi, ridicând suma la 27 267 622 $. 
Suma era echivalentă în 2005 cu 707,6 milioane $, sau 
1 800 $/hectar. Teritoriul achiziționat reprezintă cca 
23% din SUA. 

2 Wyatt Earp (1848-1929) — justițiar legendar, unul 
dintre cei mai cunoscuţi pistolari ai Vestului sălbatic. 

Pur şi simplu, îmi plăcea să spun asta. 

— Sunt sub controlul unui rege vampir? 

— Russell Edgington. Da, trăiesc în regatul 
acestuia, dar unii dintre ei îmi dau informaţii. 
Pentru un anume preţ. 

— Regele nu te va lăsa să-i interoghezi? 

— Încă nu l-am întrebat. Se prea poate ca Bill 
să fi fost răpit din ordinul lui. 

Asta ridica o nouă serie de întrebări, dar 
mi-am propus să mă concentrez. 

— Cum pot ajunge la ei? Presupunând că și 
vreau asta. 

— Ne-am gândit la o metodă prin care ai 
putea afla informaţii de la oamenii din districtul 
unde a dispărut Bill, spuse Eric. Nu doar de la 
oamenii pe care i-am mituit pentru a-mi spune 
ce se întâmplă acolo, ci și de la toți oamenii aso- 
ciaţi cu Russel. E riscant. Trebuie să-ţi spun ceea 
ce ştiu, pentru ca totul să meargă. Şi e posibil să 
refuzi. Cineva a încercat deja să te prindă. 
Aparent, cei care l-au prins pe Bill nu au încă 
prea multe informaţii despre tine. Dar, curând, 
Bill va vorbi. Dacă te vei afla prin preajmă atunci 
când o va face, vor pune mâna pe tine. 

— Nu vor avea nevoie de mine, dacă a cedat 
deja, am subliniat eu. 

— Nu e neapărat adevărat, spuse Pam. 

Apoi, iar schimbară între ei acele priviri mis- 
teroase. 

— Spune-mi toată povestea, am Zis. 

Am observat că Chow își terminase sângele, 
aşa că m-am ridicat să-i mai dau o sticlă. 

— După cum spun oamenii lui Russell 
Edgington, Betty Jo Pickard, adjuncta lui 
Edgington, trebuia să zboare ieri către St. Louis. 
Oamenii numiți să ducă sicriul la aeroport l-au 
luat din greşeală pe-al lui Bill, care era identic. 
Când l-au livrat la hangarul Anubis Airlines, l-au 
lăsat nepăzit pentru circa zece minute, cât au 
completat nişte hârtii. În acest timp, pretind ei, 
cineva a luat sicriul, care era pus pe un cărucior, 
l-a dus afară din hangar și l-a urcat într-un 
camion, cu care a și plecat. 

— Cineva care a putut trece de paza de la 
Anubis Airlines, am spus cu îndoială în glas. 

Anubis Airlines a fost concepută pentru a 
transporta vampirii în siguranță, atât în timpul 
zilei, cât și noaptea, iar garantarea unei paze per- 
fecte pentru coșciugele vampirilor adormiți era 
reclama lor cea mai bună. Fireşte că vampirii nu 
trebuie să doarmă în coșciuge, dar, cu siguranță 
este o metodă ușoară de transport. Au existat 
câteva „accidente”, atunci când vampirii au 
incercat să zboare cu Delta. Un fanatic a intrat în 
cală și a deschis câteva coşciuge cu un topor. 
Compania Northwest a avut aceeaşi problemă. 
Să facă economie nu li se mai părea atât de 
important ne-viilor, care acum zburau aproape 
exclusiv cu Anubis. 

— Cred că cineva s-a amestecat cu oamenii 
lui Edgington, cineva despre care angajaţii de la 
Anubis au crezut că este de-al lui Edgington, iar 
oamenii lui Edgington au crezut că este de la 
Anubis. Ar fi putut să-l ducă pe Bill afară, când 

oamenii lui Edgington au plecat, iar gărzile nu 
şi-au dat seama. 

— Cei de la Anubis nu ar fi cerut să vadă 
niște documente? Ale unui coşciug care pleacă? 

— Susţin că le-au văzut, adică pe cele ale lui 
Betty Jo Pickard. Călătorea spre Missouri ca să 
negocieze un acord comercial cu vampinii din St. 
Louis. 

Am avut un moment de pauză, în care m-am 
gândit ce naiba de comerț voiau vampirii din 
Mississippi să le propună celor din Missouri, apoi 
am decis că nu vreau să știu. 

— S-a creat și o oarecare stare de panică în 
momentul acela, adăugă Pam. A izbucnit un in- 
cendiu sub coada unui alt avion Anubis, iar aten- 
ţia paznicilor a fost distrasă. 

— Oh! Un accident intenționat. 

— Cred că da, interveni Chow. 

— Şi de ce ar vrea cineva să-l răpească pe 
Bill? am întrebat. 

Mi-era teamă că știam. Speram să-mi spună 
altceva. Mulţumesc, Doamne, că Bill era pregătit 
pentru acest moment. 

— Bill lucra la un proiect puţin mai special, 
spuse Eric, pândindu-mi expresia feței. Ştii ceva 
despre asta? 

Mai mult decât îmi doream. Mai puţin decât 
era cazul. 

Ce proiect? am întrebat. 

Îmi petrecusem întreaga viață blocându-mi 
gândurile, iar acum am apelat la această capaci- 
tate. O viață depindea de sinceritatea mea. 

Privirea lui Eric s-a îndreptat către Pam și 
Chow. Amândoi i-au făcut un semn abia per- 
ceptibil. Apoi s-a concentrat din nou asupra mea: 

— Cam greu să te credem, Sookie. 

— Cum adică? am întrebat cu voce furioasă. 

Dacă eşti în dubiu, atacă. 

— Când i se întâmplă unuia dintre voi să-și 
dezvăluie gândurile unui om? lar Bill este cate- 
goric unul dintre voi. 

lar și-au aruncat acea privire. 

— Speri că te vom crede că Bill nu ţi-a spus 
la ce lucra? 

— Da, așa cred, pentru că nu mi-a spus. 

Oricum îmi dădusem seama de tot aproape 
singură. 

— Iată ce voi face, spuse Eric în cele din urmă. 

Mă privi peste masă, cu ochii săi albaștri, reci 
ca marmura şi la fel de duri. Gata cu vampirul 
amabil. 

— Nu pot să spun dacă minţi sau nu, ceea ce 
este remarcabil. Pentru binele tău, sper că îmi 
spui adevărul. Te-aş putea tortura până mi-ai 
spune adevărul, sau până aș fi sigur că mi-ai spus 
adevărul încă de la început. 

Of, Doamne! Am inspirat adânc, am expirat 
și am încercat să mă gândesc la cea mai potrivită 
rugăciune. Doamne, nu mă lăsa să țip prea tare — 
era prea puțin și prea negativist. Oricum nu era 
nimeni să mă audă în afara vampirilor, indiferent 
cât de tare aş fi strigat. Când va veni momentul, 
aş vrea pur şi simplu să-l las să mă sfâșie. 

— Dar, continuă Eric gânditor, asta ar putea 
să te deterioreze prea tare pentru cealaltă parte a 

planului meu. Şi chiar nu e important dacă ştii cu 
ce se ocupa Bill pe la spatele nostru. 

Pe la spatele lor? Rahat. Acum știam pe cine 
să dau vina pentru necazul în care mă aflam. Pe 
dragul meu Bill Compton. 

— Ai obținut o reacţie, observă Pam. 

— Dar nu cea pe care o aşteptam, spuse Eric 
incet. 

— Ideea torturii nu prea îmi surâde. 

Aveam atâtea necazuri, încât nici nu puteam 
să le înțeleg; şi eram atât de stresată, încât sim- 
team clar cum capul îmi pluteşte undeva deasu- 
pra corpului. 

— Şi mi-e dor de Bill. 

Chiar dacă în acest moment i-aș trage câteva 
șuturi, chiar mi-e dor de el. lar dacă aș putea să 
am o conversaţie de zece minute cu el, probabil 
că aş fi mult mai bine pregătită să înfrunt urmă- 
toarele zile. Lacrimi mi se prelingeau pe obraji. 
Dar ei mai aveau multe să-mi spună; mai 
aveam multe de ascultat, indiferent dacă aveam 
chef sau nu. 

— Mă aştept să-mi spuneți de ce a mințit cu 
privire la călătoria asta, dacă știți. Pam a spus ceva 
de veşti rele. 

Eric o privi pe Pam, iar în privirea lui nu era 
nici urmă de iubire. 

— lar dă apă la șoareci, observă Pam, pe un 
ton ușor jenat. Cred că înainte să plece în Missi- 
ssippi ar trebui să știe adevărul. În plus, dacă 
păstra vreun secret, asta o va... 

O va face să toarne tot? O va face să nu-i mai 
fie loială lui Bill? O va face să realizeze că trebu- 
ie să ne spună? 

Era clar că Chow şi Eric credeau că nu trebu- 
ie Să știu și că erau foarte supăraţi pe Pam că îmi 
dăduse indicii, pe care se presupune că nu le 
ştiam, Că ceva nu era în regulă între Bill și mine. 
Amândoi au privit-o pe Pam foarte concentrați, 
apoi Eric dădu scurt din cap. 

— Tu şi cu Chow aşteptaţi afară, spuse Eric 
către Pam. 

Ea îi aruncă o privire tăioasă, apoi ieșiră, 
lăsându-și sticlele de sânge goale pe masă. Nici 
măcar un mulțumesc pentru tratație. Nici măcar 
nu au clătit sticlele. Capul îmi devenea din ce în 
ce mai ușor, pe măsură ce observam lipsa manie- 
relor la vampiri. Mi-am simţit pleoapele tremu- 
rând și mi-a trecut prin minte că eram pe punc- 
tul să leșin. Nu sunt genul de tipă fragilă, care-și 
dă ochii peste cap la cel mai mic lucru, dar sim- 
team că acum totul se justifica. În plus, mi-am 
dat seama că nu mai mâncasem de peste douăzeci 
şi patru de ore. 

— Să nu cumva să..., spuse Eric. 

Părea foarte hotărât. Am încercat să mă con- 
centrez asupra vocii lui și l-am privit. 

Am dat din cap, ca să-i arăt că mă străduiam. 

Eric se mută pe aceeași parte a mesei cu mine, 
intoarse scaunul pe care stătuse Pam, până când 
ajunse cu fața la mine, foarte aproape. Se așeză, 
apoi se aplecă spre mine, mâna lui albă îmi aco- 
peri ambele mâini, pe care încă le ţineam încru- 
cișate în poală. Dacă închidea palma, ar fi putut 

să-mi sfărâme toate degetele şi nu aș mai fi lucrat 
niciodată pe post de chelneriță. 

— Nu-mi place să văd că ţi-e frică de mine, 
spuse, cu fața mult prea apropiată de a mea. 

Puteam să-i simt mirosul parfumului — 
Ulysse, cred. 

— Întotdeauna am avut o slăbiciune față de 
tine. 

Întotdeauna a vrut să facă sex cu mine. 

— Plus că vreau să fac sex cu tine. 

A zâmbit, dar în acel moment asta nu avu nici 
un efect asupra mea. 

— Cand ne sărutăm este... foarte excitant. 

Ne sărutaserăm ca sarcină de serviciu, ca să 
zic aşa, nu de plăcere. Dar fusese excitant. Cum 
ar fi putut să nu fie? Era un tip superb și avusese 
câteva sute de ani la dispoziție ca să-și îmbu- 
nătăţească tehnica. 

Eric se apropie din ce în ce mai mult. Nu 
eram sigură dacă vrea să mă muşte sau să mă 
sărute. Îi jeşiseră colții. Era furios, sau excitat, sau 
infometat, sau toate trei la un loc. Vampirii tineri 
au tendinţa să sâsaie când vorbesc, până se obiş- 
nuiesc cu colții; nu era cazul lui Eric, doar avu- 
sese secole să-și pună la punct şi tehnica asta. 

— Nu ştiu cum, dar planul cu tortura nu m-a 
făcut deloc să mă simt sexy, i-am spus. 

— A avut efect asupra lui Chow, imi șopti 
Eric în ureche. 

Nu tremuram, dar ar fi trebuit. 

— Ai putea să incetezi cu asta? l-am întrebat. 
Ai de gând să mă torturezi sau nu? 

— Eşti prietenul sau dușmanul meu? Vrei 
să-l găseşti pe Bill sau îl lași să putrezească? 

Eric râse. Râsul său era scurt și lipsit de vese- 
lie, dar era mai bine decât să se apropie în conti- 
nuare de mine, cel puțin pentru moment. 

— Sookie, ești grozavă, spuse, dar nu ca şi 
cum ar fi găsit chestia asta drăguță. Nu te voi 
tortura. Dintr-un singur motiv: nu vreau să-ți 
distrug pielea asta minunată; într-o bună zi o voi 
vedea pe toată. 

Speram că încă voi mai fi în viaţă când se va 
întâmpla asta. 

— Nu te vei teme mereu de mine, continuă, 
ca și cum ar fi știut cu siguranţă ce se va întâmpla 
în viitor. Si nu-i vei fi mereu atât de devotată lui 
Bill cum îi eşti astăzi. E ceva ce trebuie să-ți 
spun. 

lată ce mă speria. Şi-a împletit degetele reci 
cu ale mele și, fără să vreau, i-am strâns mâna 
foarte tare. Nu-mi venea în minte nimic de spus, 
sau nimic prea limpede. L-am privit în ochi. 

— Bill a fost convocat în Mississippi, spuse 
Eric, de către un vampir — o femeie — pe care 
l-a cunoscut cu ani în urmă. Nu ştiu dacă ţi-ai 
dat seama că vampirii nu se unesc cu alți vampiri 
pentru ceva mai mult decat o aventură de o 
noapte. Nu facem asta, pentru că unirea și îm- 
părțirea sângelui ne dă puteri unul asupra celui- 
lalt pentru totdeauna. Acest vampir... 

— Numele ei, am spus. 

— Lorena, răspunse cu reținere. 

Sau poate că voia să-mi spună totul, iar reți- 
nerea era doar pentru spectacol. Cine naiba 
poate şti, când vine vorba de un vampir. 

Așteptă să vadă dacă voi spune ceva, dar nu 
am spus nimic. 

— Ea era în Mississippi. Nu ştiu dacă în mod 
obişnuit trăieşte acolo sau dacă s-a dus ca să-l 
prindă pe Bill. Ea a trăit în Seattle mulţi ani. Ştiu 
asta, pentru că ea și Bill au trăit împreună acolo 
mulți ani. 

M-am întrebat de ce alesese Seattle ca desti- 
nație fictivă. Nu e ceva apărut din neant. 

— Dar, indiferent de intenţia ei de a-l întâlni 
acolo... de scuza pe care a folosit-o pentru a nu 
veni încoace... poate că el era doar grijuliu față 
de tine... 

În acel moment, îmi doream să mor. Am 
inspirat adânc și am privit în jos către mâinile 
noastre unite. Era prea umilitor ca să-l privesc în 
ochi. 

— Era — a devenit brusc — subjugat de ea, 
din nou. După câteva nopți, a sunat-o pe Pam, 
ca să-i spună că se va întoarce acasă mai devre- 
me fără să-ţi spună, pentru a putea să-ți aranjeze 
viitorul, înainte de a te vedea din nou. 

— Viitorul? am bolborosit eu. 

— Bill voia să facă un aranjament financiar în 
favoarea ta. 

Șocul m-a făcut să mă pierd. 

— Mă pensionează, am spus slab. 

Indiferent cât de bine intenționat ar fi fost 
Bill, nu mi-ar fi putut niciodată aduce o ofensă 
mai mare. Câtă vreme a făcut parte din viața 

mea, nu i-a trecut niciodată prin cap să mă în- 
trebe cum stau cu finanțele — deşi abia a aşteptat 
să-i ajute pe descendenții lui, cei din familia 
Bellefleur. 

Dar când era pe cale să iasă din viața mea și se 
simţea vinovat, milos față de mine, fata cea jal- 
nică, a început să se îngrijoreze. 

— Voia..., începu Eric, apoi se opri și se uită 
de aproape la fața mea. Ei, lasă asta pentru mo- 
ment, nu ți-aș fi spus nimic din toate astea, dacă 
nu ar fi intervenit Pam. Te-aş fi trimis acolo ne- 
vinovată, căci nu aş fi rostit cuvinte care să te ră- 
nească. Și nu m-aș fi justificat aşa cum o voi face. 

M-am forțat să-l ascult. M-am agăţat de mâna 
lui Eric ca şi cum ar fi fost o ancoră de salvare. 

— Ceea ce voi face — şi tu trebuie să înţelegi 
asta, Sookie — este pentru că pielea mea depin- 
de de asta... 

L-am privit în ochi, iar el a putut vedea sur- 
priza mea. 

— Da, slujba mea, poate chiar viața mea, 
Sookie, nu doar a ta şi a lui Bull. Îţi voi trimite 
mâine o persoană de contact. Trăieşte în Shre- 
veport, dar are şi un al doilea apartament în Jack- 
son. Are prieteni în comunitatea supranaturală 
de acolo, vampiri, tenantropi și vârcolaci. Prin 
acest tip, îi poți întâlni pe o parte din ei şi pe 
angajații lor, oameni. 

Nu eram cu toate minţile acasă, dar am simţit 
că înțeleg, când mi-am repetat cele auzite, așa că 
am aprobat. Degetele lui le mângâiau pe ale mele 
încontinuu. 

— Acest bărbat este un vârcolac, spuse Eric 
nepăsător, așa că e un gunoi. Dar e mai de încre- 
dere decât mulți alții şi îmi este dator. 

Am înmagazinat și această informaţie, apoi 
am dat din cap afirmativ. Degetele lungi ale lui 
Eric păreau aproape calde. 

— Te va scoate în oraş, veţi ieşi în lume, în 
comunitatea vampirilor din Jackson, așa că vei 
putea citi gândurile angajaţilor umani. Știu că e 
puțin la nimereală, dar dacă e ceva de descoperit, 
dacă Russell Edgington l-a răpit pe Bill, poți afla 
măcar un indiciu. Bărbatul care a încercat să te 
răpească era din Jackson, așa cum indicau chitan- 
tele din maşina lui, şi era vârcolac, după capul de 
lup de pe vesta sa. Nu știu de ce au venit după 
tine. Dar cred că asta inseamnă că Bill trăieşte şi 
că voiau să te folosească pentru a-l șantaja. 

— Pentru asta cred că ar fi trebuit să o ră- 
pească pe Lorena, am spus. 

Eric m-a privit admirativ. 

— Poate că o au deja. Dar poate că Bill a 
realizat că Lorena este cea care l-a trădat. Nu ar 
fi fost răpit, dacă ea nu ar fi deconspirat secretul 
pe care el i-l spusese. 

M-am gândit la asta și am dat din nou din cap. 

— O altă problemă este de ce s-a aflat ea 
acolo, continuă Eric. Cred că aş fi ştiut dacă ar fi 
fost un membru obişnuit al grupului din Missis- 
sippi. Dar mă voi gândi la asta în timpul meu 
liber. 

Din expresia feței sale se vedea deja că Eric se 
gândise mult timp la întrebarea asta. 

— Dacă planul nu reușește în trei zile, Sookie, 
va trebui să răpim un vampir din Mississippi. Asta 
va declanșa cu siguranță un război, iar un răz- 
boi — chiar și cu Mississippi — va costa vieți şi 
bani. Iar la sfârșit, oricum îl vor ucide pe Bill. 

OK, întreaga lume depindea de mine. Mulţu- 
mesc, Eric. Aveam nevoie de mai multe respon- 
sabilități şi stres. 

— Dar, dacă îl au pe Bill — dacă mai trăieş- 
te —, îl vom aduce înapoi. Şi veți fi din nou 
împreună, dacă asta e ceea ce Îți doreşti. 

Un mare dacă. 

— Ca să-ți răspund la întrebare: sunt prie- 
tenul tău şi asta va dura câtă vreme prietenia 
noastră nu-mi va pune viaţa în pericol. Sau nu va 
periclita viitorul districtului meu. 

OK, asta stabilea limitele. I-am apreciat ones- 
titatea. 

— Adică, atâta vreme cât va fi convenabil 
pentru tine, vrei să spui, am zis cu calm, deși era 
o afirmaţie nedreaptă și incorectă. 

Oricum, mi s-a părut ciudat că această carac- 
terizare părea să-l deranjeze. 

— Lasă-mă să te întreb ceva, Eric. 

A ridicat din sprâncene, pentru a-mi da de 
înţeles că aştepta. Își plimba mâinile în sus și-n 
jos pe braţele mele, absent, ca și cum nu s-ar fi 
gândit la ceea ce făcea. Mişcarea lui îmi amintea 
de o persoană încălzindu-și mâinile la foc. 

— Dacă înțeleg bine, Bill lucra la un proiect 
pentru... 


CLUBUL MORȚILOR 67 


Am simţit un hohot nestăvilit de râs încercân- 
du-mă, dar l-am înăbușit. 

— ...pentru regina Louisianei, am încheiat. 
Dar nu știai despre asta. Corect? 

Eric m-a privit îndelung, gândindu-se ce 
să-mi răspundă. 

— Mi-a spus că are ceva de lucru pentru Bill, 
dar nu despre ce era vorba sau de ce trebuia el să 
fie cel care o face, sau când va termina. 

O astfel de cooptare a unui subaltern ar supăra 
orice şef. Mai ales dacă acesta nici măcar nu ar ști 
despre ce este vorba. 

— Şi de ce nu-l caută regina pe Bill? am în- 
trebat, păstrând un ton cât se poate de neutru. 

— Nu ştie că a dispărut. 

— De ce? 

— Pentru că nu i-am spus. 

Mai devreme sau mai târziu, tot trebuia să 
răspundă. 

— De ce nu? 

— Pentru că ne-ar fi pedepsit. 

De ce? 

Începeam să mă simt ca un copil de doi ani. 

— Pentru că am lăsat să i se întâmple ceva lui 
Bill, în timp ce se ocupa de un proiect special 
pentru ea. 

— Şi care ar fi pedeapsa? 

— Oh, în cazul ei, e greu de spus. 

R ase înăbuşit. 

— Ceva foarte neplăcut. 

Eric era și mai aproape de mine, cu fața 
aproape atingându-mi părul. Îmi inspira delicat 

parfumul. Vampirii se bazează mai mult pe miros 
şi auz, decât pe văz, cu toate că vederea lor este cât 
se poate de bună. Eric băuse din sângele meu, aşa 
că putea spune mai multe despre emoțiile mele 
decât un vampir care nu o făcuse. Toţi sugătorii 
de sânge studiază sistemul emoțional, căci toți 
prădătorii eficienți cunosc obiceiurile prăzii lor. 

Eric își mângâie obrazul de al meu. Se com- 
porta ca o pisică, bucuroasă de atingere. 

— Eric. 

Îmi dăduse mai multe informații decât îşi 
imagina. 

— Mmm? 

— Serios, ce ar face regina, dacă nu i-l poți 
găsi pe Bill la data la care trebuie să fie gata pro- 
iectul ei? 

Întrebarea mea obținu rezultatul scontat. Eric 
se depărtă şi privi în jos spre mine, cu privirea sa 
mai albastră şi mai dură decât a mea şi mai 
înghețată decât Arctica. 

— Sookie, chiar nu vrei să ştii, spuse. Ar fi 
suficient să-i facem treaba. Prezenţa lui Bill ar fi 
un bonus. 

I-am întors o privire aproape la fel de rece ca 
şi a lui. 

— Eu ce voi primi în schimb, că fac asta pen- 
tru voi? am întrebat. 

Eric reuși să pară în același timp și încântat, și 
surprins. 

— Dacă Pam nu ţi-ar fi spus despre Bill, era 
suficient ca el să se întoarcă în siguranță, iar tu 
te-ai fi repezit să ne ajuţi, îmi aminti Eric. 

— Dar am aflat despre Lorena. 

— Şi știind, eşti de acord să faci asta pentru 
noi? 

— Da, cu o singură condiție. 

Eric deveni prevăzător. 

— Şi care ar fi asta? întrebă. 

— Dacă mi se întâmplă ceva, vreau să o eli- 
MINI. 

Mă privi cu uimire, cel puțin o secundă, 
inainte să izbucnească în râs. 

— Ar trebui să plătesc o amendă uriașă, spuse 
când se opri din hohotit. Și ar trebui să duc la 
indeplinire treaba asta, ceea ce e mai ușor de zis 
decât de făcut. Are trei sute de ani. 

— Mi-ai spus că ceea ce ţi se va întâmpla, 
dacă toate astea ies la iveală, ar fi onbil, i-am 
amintit. 

— Adevărat. 

— Mi-ai spus că ai nevoie disperată ca eu să 
fac asta pentru tine. 

— Adevărat. 

— Asta e ce îmi doresc în schimb. 

— Ai fi un vampir adevărat, Sookie, spuse 
Eric într-un final. Bine. S-a făcut. Dacă păţești 
ceva, nu va mai face niciodată sex cu Bill. 

— A, nu asta e problema. 

— Nu? 

Eric părea foarte sceptic. 

— Problema e că l-a trădat. 

Privirea albastră a lui Eric o prinse pe a mea. 

— Spune-mi, Sookie, mi-ai cere asta dacă ar 
fi o fiinţă umană? 

Gura sa mare, cu buze subțiri, care de obicei 
avea un aer amuzat, era acum doar o linie, indi- 
când seriozitatea. 

— Dacă ar fi fost o ființă umană, m-aș fi ocu- 
pat chiar eu de asta, am spus, ridicându-mă ca 
să-l conduc către ușă. 

După ce Eric a plecat, m-am sprijinit de ușă și 
mi-am lipit obrazul de lemnul ei. Oare chiar am 
vorbit serios, când i-am spus asta? M-am întrebat 
indelung, dacă eram cu adevărat o persoană civi- 
lizată, deși făceam tot posibilul să fie aşa. Ştiam 
că, atunci când spusesem că voi avea grijă de 
Lorena, vorbisem serios. Întotdeauna a existat 
ceva sălbatic în interiorul meu, pe care l-am con- 
trolat mereu. Bunica mea nu m-a crescut ca să 
ajung o criminală. 

Cat m-am târât de-a lungul holului spre dor- 
mitorul meu, am realizat că agresivitatea mea 
ieșea din ce în ce mai des la suprafață în ultima 
vreme. Cam de când incepusem să-i cunosc pe 
vampiri. 

Dar, gata cu introspecția pentru seara aceasta. 

Mă voi gândi la lucrurile astea mâine. 


Capikolul A 


Din MOMENT CE PĂREA că va trebui să plec 
din oraş, aveam rufe de spălat, mâncare din 
frigider de aruncat. Nu mi-era somn, după ce 
stătusem atâta în pat ziua trecută şi toată noaptea, 
aşa că mi-am scos valiza, am deschis-o şi am in- 
ghesuit câteva haine în maşina de spălat din 
veranda friguroasă. Nu voiam să mă mai gândesc 
la caracterul meu. Aveam destule alte lucruri la 
care să cuget. 

Eric adoptase o abordare foarte directă ca să 
mă convingă să-i îndeplinesc voia. Mă bombar- 
dase cu o groază de motive pentru ca eu să înde- 
plinesc ceea ce își dorea: intimidare, ameninţare, 
seducţie, dorinţa de a-l revedea pe Bill, dorința 
ca el (şi Pam și Chow) să-și păstreze viața și 
bunăstarea, ca să nu mai spun de propria mea 
viață. „Te-aş putea tortura, dar vreau să fac sex 

cu tine; am nevoie de Bill, dar sunt furios pe el 
că m-a decepționat; trebuie să rămân în termeni 
amicali cu Russell Edgington, dar trebuie să-l 
scap pe Bill din mâinile lui; Bill este supusul 
meu, dar lucrează mai mult pentru şeful meu.” 

Ai naibii vampiri. Ăsta este unul dintre moti- 
vele pentru care mă bucur, iar farmecul lor nu 
mă afectează. Este una dintre puținele chestii po- 
zitive pe care mi le oferă abilitățile mele telepa- 
tice. Din nefericire, oamenii cu calități psihice 
sunt foarte atrăgători pentru ne-vii. 

Cu siguranță, nu puteam prevedea asta când 
incepusem relația cu Bill. Bill devenise pentru 
mine aproape la fel de necesar ca și apa, și nu 
neapărat din cauza sentimentelor puternice pe 
care le aveam pentru el, sau pentru plăcerea mea 
fizică atunci când făceam dragoste. Bill era singu- 
ra mea asigurare că nu aveam să fiu anexată de un 
alt vampir Împotriva voinței mele. 

După ce am băgat la mașină și la uscător mai 
multe rânduri de rufe, pe care apoi le-am împă- 
turit, m-am simțit mult mai relaxată. Aproape că 
imi terminasem bagajul și am pus în el două 
romane de dragoste și unul polițist, pentru cazul 
in Care voi avea ceva timp la dispoziție ca să 
citesc. Sunt o autodidactă, care îşi ia informațiile 
din cărți. 

M-am întins şi am căscat. Există o anumită 
liniște mentală pe care ţi-o oferă stabilirea unui 
plan, în plus somnul neliniștit din noaptea și ziua 
trecută nu-mi oferise atâta energie pe cât cre- 
deam. Poate că voi reuși să adorm repede. 

Poate că voi reuși să-l găsesc pe Bill şi fără 
ajutorul vampirilor, m-am gândit în timp ce 
m-am spălat pe dinți și m-am băgat în pat. Dar 
să-l ajut să evadeze cu succes din închisoarea în 
care se afla era cu totul altă poveste. Apoi va tre- 
bui să mă decid ce se va întâmpla cu relația 
noastră. 

M-am trezit pe la patru dimineața cu senti- 
mentul ciudat că aveam o idee pe care nu o 
puteam prinde. Cândva, în timpul nopții, am 
avut un gând — era genul acela de idee care 
nu-ți dă pace, așteptând să iasă la lumină. 

Bineînțeles, după un minut, ideea a revenit. 
Dar dacă Bill nu a fost răpit, ci a dezertat? Dacă 
a devenit atât de îndrăgostit sau dependent de 
Lorena, încât a decis să-i părăsească pe vampirii 
din Louisiana şi să se alăture grupului din Missis- 
sippi? Imediat, am început să mă indoiesc că 
acesta fusese planul lui Bill; ar fi fost foarte ela- 
borat, trebuind să includă scurgerea de informaţii 
către Eric despre răpirea lui Bill, confirmarea 
prezenței Lorenei în Mississippi. Cu siguranță că 
existau și metode mai puțin dramatice și mai 
simple să dispară. 

M-am întrebat dacă Eric, Chow și Pam sco- 
toceau chiar acum prin casa lui Bill, care se afla 
dincolo de cimitir. Nu aveau cum să găsească 
ceea ce căutau. Poate că se vor întoarce aici. Nu 
ar mai fi trebuit să-l recupereze pe Bill dacă ar fi 
găsit documentele pe care regina şi le dorea atât 
de tare. Am adormit cu impresia că l-am auzit pe 
Chow râzând afară. 

Nici chiar faptul că ştiam că Bill mă trădase nu 
m-a împiedicat să-l caut În vis. Probabil că m-am 
răsucit în pat de câteva ori, încercând să văd dacă 
se vârâse lângă mine, așa cum făcea deseori. ȘI, 
de fiecare dată, cealaltă parte a patului era goală 
ȘI rece. 

Oricum, era mai bine aşa decât să-l găsesc pe 
Eric acolo. 

La prima geană de lumină eram în picioare şi 
făceam duș. Mi-am pregătit şi o ceașcă de cafea, 
după care am auzit pe cineva bătând la ușă. 

— Cine este? am întrebat stând într-o parte a 
UȘII. 

— Eric m-a trimis, spuse o voce morocă- 
noasă. 

Am deschis ușa și am privit în sus, apoi a tre- 
buit să ridic și mai mult privirea. 

Era uriaș. Avea ochi verzi. Părul ciufulit era 
ondulat, des și negru ca smoala. Creierul îi bâzâ- 
ia, pulsând de energie; o amprentă cam sânge- 
roasă. Vârcolac. 

— Intră. Vrei o cafea? 

Indiferent la ce s-ar fi așteptat, nu era ceea ce 
vedea. 

— Sigur că da, drăguţo. Ai cumva şi niște 
ouă? Nişte cârnaţi? 

— Am. 

L-am condus către bucătărie 

— Sunt Sookie Stackhouse, i-am spus peste 
umăr. 

M-am aplecat să scot ouăle din frigider. 

— Tu cine eşti? am continuat. 

— Alcide, răspunse, pronunţând Al-see, cu 
un d abia auzit. Alcide Herveaux. 

Mă privi nemișcat, în timp ce luam tigaia — 
tigaia veche, din fontă înnegnită a bunicii mele. O 
primise când se măritase, și o pusese pe foc, aşa 
cum ar fi făcut orice femeie care valorează ceva. 
Acum era în forma perfectă. Am aprins ochiul 
maşinii de gătit cu gaz. Am prăjit întâi cârnatul 
(pentru grăsime), l-am scos pe un şervețel de 
hârtie pus pe o farfurie, și l-am băgat în cuptor ca 
să stea cald. După ce l-am întrebat pe Alcide cum 
vrea ouăle, le-am bătut şi le-am prăjit rapid, apoi 
le-am așezat pe farfuria caldă. A deschis din prima 
sertarul corect pentru a scoate tacâmurile, apoi 
şi-a turnat suc şi cafea, după ce i-am arătat în care 
dulap se găseau cănile. Mi-a umplut și mie cana, 
dacă tot se ocupa cu asta. 

A mâncat civilizat. Şi nu a lăsat nimic în far- 
funie. 

Mi-am vârât mâinile în apa fierbinte, cu de- 
tergent, ca să spăl cele câteva vase. Ultima spălată 
a fost tigaia, am șters-o şi am frecat-o cu niște 
Crisco!, uitându-mă din când în când pe furiș 
către oaspetele meu. Bucătăria avea un miros 
plăcut, de mic dejun şi de apă cu detergent. Era 
un moment deosebit de liniștit. 

Era oricum, mai puţin aşa cum mă aşteptasem 
să fie atunci când Eric îmi spusese că cineva care 


! Crisco (crystallized cottonseed oil) — derivat vegetal 
de tipul margarinei, care poate fi folosit pentru gătit, dar 
cu anumite proprietăţi datorită cărora i se pot găsi şi alte 
întrebuințări, de exemplu ca lubrifiant. 

ii datora o favoare îmi va servi drept bilet de in- 
trare în cercul vampirilor din Mississippi. În timp 
ce priveam pe fereastră peisajul aproape îngheţat, 
am realizat că așa îmi imaginasem viitorul, în 
cele câteva ocazii în care îmi permisesem să-mi 
imaginez că îimpărțeam casa cu un bărbat. 

Acesta era modul în care se presupune că se 
desfășura viața pentru oamenii obișnuiți. Se făcea 
dimineaţă, ora la care trebuia să te scoli şi să 
mergi la muncă, ora la care o femeie trebuia să 
pregătească micul dejun pentru bărbatul ei, dacă 
el trebuia să plece să câștige pâinea zilnică. Acest 
bărbat solid şi grosolan mânca mâncare adevă- 
rată. Cu siguranţă era proprietarul unei camione- 
te, care acum era parcată în fața casei mele. 

Desigur că era vârcolac. Dar un vârcolac poa- 
te duce o viață mult mai apropiată de cea umană 
decât un vampir. 

Pe de altă parte, erau o groază de lucruri pe 
care nu le ştiam despre vârcolaci. 

Și-a terminat mâncarea, a spălat farfuria, a 
șters-o, în timp ce eu curățam masa. Lucrurile se 
desfășurau atât de natural, încât parcă le-am fi 
plănuit dinainte. Dispăru în baie un minut, în 
timp ce eu îmi revizuiam mental lista cu treburi- 
le pe care le aveam de făcut inainte să plec. Tre- 
buia să vorbesc cu Sam, ăsta era cel mai impor- 
tant lucru. Pe fratele meu îl sunasem cu o seară 
inainte, ca să-i spun că plec pentru câteva zile. 
Liz era acasă la el, așa că Jason nu avusese prea 
mult timp să se gândească la plecarea mea. Fusese 
de acord să-mi ridice corespondența. 

Alcide se așeză de cealaltă parte a mesei, în fața 
mea. Încercam să mă gândesc despre ce anume ar 
trebui să discutăm in ceea ce privește sarcina 
noastră comună; despre posibilele zone sensibile 
pe care ar trebui să le evit. Poate că şi el se gân- 
dea la aceleaşi lucruri. Nu reuşesc să citesc foarte 
clar mintea vârcolacilor, de orice fel ar fi ei; sunt 
creaturi supranaturale. Pot să interpretez cu des- 
tulă precizie stările de spirit și, din când în când, 
să prind câte o idee clară. Așadar, aceste ființe 
aproape umane erau mult mai puțin opace pen- 
tru mine decât vampirii. Deși am înțeles că există 
un grup de vârcolaci care vor să schimbe lucruri- 
le, existenţa lor era totuşi secretă. Până când se 
lămureau cum funcționa pentru vampiri publi- 
citatea pe care şi-o făcuseră, ființele supranaturale 
de tip dual își păzeau cu ferocitate intimitatea. 

Vârcolacii puri erau durii lumii celor care se 
metamorfozează. Ei sunt duali prin definiție, dar 
sunt singurii care au societatea lor separată şi care 
nu permit nimănui să fie numit vârcolac pur și 
simplu, în prezenţa lor. Alcide Herveaux părea 
foarte dur. Era mare cât un munte, cu nişte bi- 
cepşi care pentru mine ar fi putut servi drept bare 
de tracțiune. Dacă plănuia să iasă în oraș în acea 
seară, trebuia să se mai radă o dată. S-ar fi înca- 
drat perfect în peisajul unui șantier de construcții 
sau al unui doc. 

Era un bărbat în adevăratul sens al cuvântului. 

— Cu ce te au la mână de faci asta? l-am în- 
trebat. 

— Tatăl meu are datorii la cărți către ei. 

Își puse mâinile uriașe pe masă. 

— Ştiai că au un cazinou în Shreveport? 

— Sigur că da. 

Era o distracție populară pentru cei din zonă 
să meargă la Shreveport sau Tunica (în statul 
Mississippi, ceva mai jos de Memphis), să închi- 
rieze o cameră pentru două nopți, să joace la 
jocurile mecanice, să vadă un spectacol sau două 
și să mănânce cât puteau la bufetul suedez. 

— Tata a adunat prea multe datorii. Are o 
companie de pază — eu lucrez pentru el —, dar 
îi plac jocurile de noroc. 

Ochii săi verzi ardeau de furie. 

— A jucat prea mult la cazinou în Louisiana, 
iar vampirii au polița lui, le este dator. Dacă îi cer 
să achite datoria, compania noastră se va duce de 
râpă. 

Se pare că și vârcolacii îi respectă pe vampiri 
cam cât Îi respectă și aceştia pe ei. 

— Așadar, ca să răscumpăr polița, trebuie să te 
ajut să te învârți printre vampirii din Jackson. 

Se lăsă pe spate în scaun și mă privi în ochi. 

— Nu e prea greu să mergi cu o fată drăguță 
in Jackson şi să o scoţi prin baruri. Acum, că 
te-am întâlnit, mă bucur că o voi face, că-l voi 
scăpa pe tatăl meu de datorie. Dar de ce naiba 
vrei tu să faci asta? Arăţi ca o femeie normală, nu 
ca una dintre nenorocitele alea dezaxate care vor 
să stea în preajma vampirilor. 

Era o conversație plăcut de directă, după dis- 
cuția mea cu vampirii. 

— les cu un singur vampir și asta a fost alege- 
rea mea, am spus cu amărăciune. Bill, iubi..., 
nici măcar nu ştiu dacă mai este iubitul meu. Se 

pare că vampirii din Jackson l-au răpit. Cineva a 
incercat să mă răpească și pe mine aseară. 

Mi s-a părut cinstit să-i spun. 

— Din moment ce atacatorul meu nu-mi 
știa numele, ci doar că lucrez la Merlotte's, pro- 
babil că voi fi în siguranţă în Jackson, dacă 
nimeni nu-și dă seama că eu sunt cea cu care iese 
Bill. Trebuie să-ți spun că bărbatul care a încer- 
cat să mă răpească era vârcolac. Avea o plăcuţă de 
inmatriculare din Hinds County. 

Jackson se afla în Hinds County. 

— Purta o vestă cu însemnele vreunei găşti? 
mă întrebă Alcide. 

Am dat din cap afirmativ. Alcide părea îngri- 
jorat, ceea ce era bine. Nu era o situație oareca- 
re, fără importanţă, și era un semn bun că şi el o 
privea ca atare. 

— Există o gaşcă mică în Jackson, e alcătuită 
din vârcolaci. Câţiva dintre vârcolacii mai mari, 
cei care se transformă în pantere, urşi, sunt un fel 
de sateliți pe lângă această gașcă. Fac destul de des 
diverse trebun pentru vampiri. 

— Acum sunt cu unul mai puţini, am spus. 

După un moment în care a digerat această 
informaţie, noul meu partener mi-a aruncat o 
privire întrebătoare. 

— Şi ce va face o puicuţă ca tine impotriva 
vampirilor din Jackson? Eşti specialistă în arte 
marțiale? Eşti un țintaş de elită? Ai fost în armată? 

Am zâmbit. 

— Nu. N-ai auzit de mine? 

— Eşti celebră? 

— Se pare că nu. 

Eram bucuroasă că nu avea idei preconcepu- 
te despre mine. 

— Cred că o să te las să descoperi ce pot face. 

— Câtă vreme promiți că nu te transformi 
într-un şarpe. 

Se ridică. 

— Nu eşti bărbat, nu-i așa? 

Acest gând îl făcu să se uite la mine cu teamă. 

— Nu, Alcide. Sunt femeie. 

Am încercat să fac afirmația să sune cât mai 
prozaic, dar era destul de greu. 

— Eram gata să pun panu. 

Rânji. 

— Dacă nu eşti vreun fel de femei fantastică, 
ce vei face ca să-ți găsești bărbatul? 

— O să-l sun pe Eric, el este... 

Brusc am realizat că poate nu era o idee așa de 
bună să dezvălui secretele vampirilor. 

— Eric este șeful lui Bill. El va decide ce 
avem de făcut. 

Alcide mă privi cu scepticism. 

— Nu am încredere în Eric. Nu am încrede- 
re în nici unul dintre ei. Probabil te va trage pe 
sfoară. 

— Cum? 

— Îl poate folosi pe bărbatul tău ca momeală. 
Le poate cere o compensație, din moment ce au 
unul dintre oamenii lui. Se poate folosi de răpi- 
rea tipului tău ca scuză pentru declanşarea unui 
război, caz în care el va fi executat rapid. 

Nu mă gândisem atât de departe. 

— Bill ştie anumite lucruri, am spus. Impor- 
tante. 

— Bun, asta ar putea să-l țină în viață. 

Apoi îmi văzu expresia și o umbră de tristețe 
trecu peste chipul lui. 

— Sookie, îmi pare rău. Uneori vorbesc ina- 
inte să gândesc. Îl vom recupera, deşi mi-e greață 
să mă gândesc la o femeie ca tine cu unul dintre 
sugătorii ăștia de sânge. 

Era dureros, dar în același timp încurajator. 

— Mulţumesc, am spus, încercând să zâm- 
besc. Cât despre tine, ai un plan ca să mă prezinți 
vampirilor? 

— Am. În Jackson e un club de noapte, 
aproape de clădirea primăriei. Este deschis ex- 
clusiv pentru fiinţele supranaturale şi pentru par- 
tenenii lor. Fără turişti. Vampiri nu-l pot face 
profitabil folosindu-l doar ei şi, cum este locul 
lor preferat de întâlnire, ne lasă și pe noi, cei mai 
de jos, să ne distrăm. 

Rânji. Avea dinți perfecţi: albi și tăioși. 

— Nu va părea ciudat dacă mergem acolo. 
Mă opresc mereu la el când ajung în Jackson. Va 
trebui să te comporți ca și cum ai fi partenera 
mea. 

Mă privi jenat. 

— Mai bine să te avertizez. Se pare că eşti 
genul care preferă jeanșii, ca și mine, dar în clu- 
bul ăsta trebuie să fii îmbrăcat mai elegant. 

Se temea că nu am haine elegante în dulap; 
puteam să citesc asta clar pe faţa lui. Și nu voia să 
fiu umilită dacă apăream cu hainele nepotnvite. 
Ce bărbat grozav! 

— Prietena ta nu va fi prea încântată, am 
spus, căutând să aflu mai multe informații. 

— De fapt, ea chiar trăiește în Jackson. Dar 
ne-am despărțit acum câteva luni. Acum se întâl- 
nește cu un alt vârcolac. Guy se transformă într-o 
afurisită de bufniță. 

Era cumva nebună? Fireşte, povestea trebuia să 
fie mai lungă. Și, desigur, intra la categoria „nu-l 
treaba ta”. 

Aşa că, fără să mai comentez, m-am dus în 
dormitor să-mi împachetez cele două rochii ele- 
gante împreună cu accesoriile lor. Amândouă 
erau cumpărate de la Tara's Togs, magazin a 
cărui șefă şi, mai nou, proprietar era prietena mea 
Tara Thornton. Tara mă chema când erau redu- 
ceri. De fapt, Bill deţinea clădirea în care se afla 
magazinul și le spusese tuturor comercianților 
să-mi deschidă o linie de credit pe care o va aco- 
peri el. Până acum, rezistasem tentației de a pro- 
fita de ea. Mă rog, cu excepția momentelor în 
care trebuia să înlocuiesc haine pe care chiar Bill 
le sfâșiase în momentele noastre de pasiune. 

Eram foarte mândră de ambele rochii, căci nu 
mai avusesem nimic asemănător, şi am închis 
sacul pentru haine zâmbind. 

Alcide băgă capul pe ușa dormitorului, ca să 
mă întrebe dacă sunt gata. Privi aprobator spre 
patul acoperit cu o cuvertură galben cu crem, 
din acelaşi material cu draperiile. 

— Trebuie să-mi sun șeful, apoi putem pleca. 

M-am așezat pe marginea patului și am ridi- 
cat receptorul. Alcide se sprijini de perete lângă 
ușa dulapului în timp ce eu formam numărul 
de-acasă al lui Sam. Mi-a răspuns cu o voce 


CLUBUL MORȚILOR 83 


somnoroasă și mi-am cerut scuze că l-am sunat 
atât de devreme. 

— Ce s-a întâmplat, Sookie? mă întrebă, 
obosit. 

— Trebuie să plec vreo câteva zile, am spus. 
Îmi pare rău că nu te-am anunțat mai devreme, 
dar am sunat-o pe Sue Jennings aseară, să văd 
dacă-mi poate ține locul. A spus că da, așa că se 
va ocupa ea de tura mea. 

— Unde pleci? 

— Trebuie să merg în Mississippi. La Jackson. 

— Ai vorbit cu cineva să-ți ridice corespon- 
denţa? 

— Cu fratele meu. Mulţumesc de grijă. 

— Ai flori de udat? 

— Nici una care să nu supraviețuiască până 
mă întorc. 

— OK. Pleci singură? 

— Nu. 

A răspuns cu o ezitare. 

— Cu Bill? 

— Nu, el încă nu a apărut. 

— Ai probleme? 

— Sunt bine, am mințit. 

— Spune-i că mergi cu un tip, mormăi 
Alcide, în timp ce eu îl priveam exasperată. 

Se sprijinea de perete şi ocupa o suprafață 
incredibil de mare din el. 

— E cineva cu tine? 

Poți spune once despre Sam, dar nu că nu se 
prinde repede. 

— Da, Alcide Herveaux, am spus, gândin- 
du-mă că ar putea fi o mișcare inteligentă să 


84 Charlaine Harris 


anunț pe cineva căruia îi păsa de mine că plec din 
zonă cu tipul ăsta. 

Prima impresie poate fi falsă, iar Alcide trebu- 
ia să ştie că era cineva care îl putea trage la 
răspundere. 

— Aha, spuse Sam. 

Numele părea să-i fie familiar. 

— Dă-mi-l să vorbesc cu el. 

— De ce? 

Puteam suporta o groază de gesturi grijulii, 
dar deja eram copleșită până peste urechi. 

— Dă-i naibii telefonul ăla. 

Sam nu prea vorbeşte urât, aşa că m-am 
strâmbat ca să se vadă ce părere aveam despre asta 
şi i-am dat telefonul lui Alcide. M-am dus în 
sufragerie și am privit pe fereastră. Da. Un 
Dodge Ram, având cabină dublă. Puteam pune 
pariu că avea toate dotările. 

Mi-am tras valiza pe roți și am pus husa cu 
haine pe un scaun lângă ușă, așa că nu mai 
trebuia decât să-mi îmbrac jacheta groasă. Eram 
bucuroasă că Alcide mă avertizase cu privire la 
regulile vestimentare ale barului, căci eu nu m-aș 
fi gândit niciodată să-mi pun în bagaje și ceva 
elegant. Vampiri idioţi. Reguli idioate. 

Eram Supărată, cu majusculă. 

Am pornit pe hol înapoi, revizuind mental 
conținutul valizei mele, timp în care cei doi vår- 
colaci aveau (probabil) o discuţie „ca între băr- 
baţi”. Am aruncat o privire în dormitor, ca să văd 
că Alcide, cu telefonul la ureche, se sprijinea de 
marginea patului pe care stătusem eu. Părea ciudat 
de acasă acolo. 

M-am întors agitată în sufragene și m-am mai 
uitat pe fereastră. Poate că cei doi vorbeau des- 
pre treburile lor de vârcolaci. Cu toate că, pen- 
tru Alcide, Sam (care în general se transforma 
într-un collie, deşi putea să se transforme și în 
altceva) intra la categoria ușoară, măcar făceau 
parte din aceeași „familie”. Pe de altă parte, Sam 
era probabil suspicios față de Alcide: vârcolacii 
puri aveau o reputație cam proastă. 

Alcide venea pe hol, tropăind cu bocancii lui 
de protecție. 

— l-am promis că voi avea grijă de tine. 
Acum să sperăm că voi şi reuşi. 

Era senos. 

Eram hotărâtă să nu mă ambalez, dar auzind 
ultima afirmaţie atât de realistă, am simțit că îmi 
pierd respirația, ca și cum aș fi fost lovită în plex. 
In relația complexă dintre vampiri, vârcolaci și 
oameni erau destule lucruri care puteau merge 
rău. În fond, planul meu era destul de slab, la fel 
ca şi puterea vampirilor asupra lui Alcide. Poate 
că Bill nu fusese luat impotriva voinței sale, poate 
că era fericit să fie ținut captiv de rege, atata 
vreme cât Lorena, femeia-vampir, era și ea acolo. 
Ar putea fi chiar furios că mergeam să-l caut. 

Poate era mort. 

Am încuiat ușa în urma mea și am pornit spre 
mașină, în timp ce Alcide imi punea bagajele în 
cabina dublă a camionetei. 

Exteriorul camionetei strălucea, dar interiorul 
arăta clar că era vorba despre mașina unui bărbat a 
cărui muncă impunea călători dese: o cască de 
protecție, facturi, devize, cărți de vizită, bocanci, 

o trusă de prim-ajutor. Cel puțin nu existau res- 
turi de mâncare. În timp ce ne zdruncinam pe 
aleea mea desfundată, am luat un teanc de broşuri 
prinse cu o bandă de hartie. Pe prima pagină scna: 
„Herveaux şi fiul, AAA!, Protecţie și pază.” Am 
scos una din teanc şi am studiat-o cu atenție, câtă 
vreme Alcide a condus scurta distanță, până la 
Autostrada interstatală 20, ca s-o 1a către est spre 
Monroe, Vicksburg, pentru a ajunge la Jackson. 

Am descoperit că familia Herveaux, tatăl și 
fiul, dețineau o companie de pază și protecție, cu 
licenţă, în două state, cu filiale în Jackson, Mon- 
roe, Shreveport şi Baton Rouge. Sediul central 
era, după cum îmi spusese Alcide, în Shreveport. 
În interiorul pliantului era fotografia celor doi 
bărbați, iar Herveaux tatăl era la fel de impre- 
sionant ca și fiul (într-un mod mai matur). 

— Şi tatăl tău e vârcolac? am întrebat după ce 
am digerat informaţia și am ajuns la concluzia că 
familia Herveaux era înstărită, dacă nu chiar 
foarte bogată. 

Munciseră din greu ca să ajungă unde erau; și 
vor continua să muncească din greu, dacă bătrâ- 
nul Herveaux nu-și controla pasiunea pentru 
Jocuri de noroc. 

— Amândoi părinții mei sunt, spuse Alcide, 
după un moment. 

— Oh, scuză-mă. 

Nu eram prea sigură pentru ce-mi ceream 
iertare, dar mi se părea mai sigur să o fac decât să 
nu o fac. 


1 AAA, calificativul maxim acordat unei corporații 


in SUA. 

— Este singura modalitate de a avea un copil 
vârcolac, adăugă. 

Nu-mi dădeam seama dacă îmi explica din 
politețe sau pentru că voia să știu asta. 

— Și atunci cum se face că America nu e 
plină de vârcolaci? am întrebat. 

— Trebuie ca ambii părinți să fie vârcolaci, 
pentru a avea un copil vârcolac, ceea ce nu e 
întotdeauna posibil. Și fiecare cuplu poate avea 
doar un singur copil de acest fel. Mortalitatea 
infantilă e şi ea mare. 

— Aşadar, dacă te căsătoreşti cu un alt vârco- 
lac veţi avea un bebeluș vârcolac? 

— Starea se manifestă odată cu pubertatea. 

— Oh, asta-i chiar neplăcut! De parcă a fi 
adolescent nu e deja destul de complicat. 

Zambi, dar nu către mine, ci privind la drum. 

— Da, asta complică lucrunle. 

— Deci, fosta ta parteneră... e tenantrop? 

— Da, în mod normal, nu ies cu teriantropi, 
dar mi-am imaginat că în cazul ei va fi diferit. 
Varcolaciui şi teriantropu sunt puternic atrași unii 
de ceilalți. Instincte animalice, probabil, spuse 
Alcide, încercând să glumească. 

Şeful meu, şi el teriantrop, era cât se poate de 
bucuros să lege prietenii cu alți tenantropi din 
zonă. leşise de câteva ori cu o menadă (că „ii dă- 
duse întâlnire” ar fi fost o expresie foarte drăguță 
pentru relația lor), dar ea plecase. Acum, Sam 
spera să găsească un alt teriantrop compatibil. Se 
simțea mai confortabil alături de o fiinţă umană 
ciudată, ca mine, sau de cele asemeni lui, decât la 
întâlnirile cu femei obișnuite. Când îmi spusese 

asta, intenționase să fie un compliment, sau poate 
doar o simplă afirmaţie, însă mă rănise puțin, deși 
eu fusesem „anormală” încă de când eram foarte 
mică. 

Telepatia nu aşteaptă pubertatea. 

— Cum aşa? l-am întrebat direct. De ce ai 
crezut că va fi altfel? 

— Îmi spusese că nu poate avea copii. Am aflat 
că, de fapt, lua anticoncepționale. E o diferență. 
Nu pot trece peste asta. Chiar și un teriantrop şi 
un vârcolac pot avea copii care să se transforme 
când e lună plină, deși doar copiii unor parteneri 
de acelaşi fel — amândoi vârcolaci sau amândoi 
teriantropi — se pot transforma la dorință. 

Destulă informaţie de prelucrat. 

— Aşadar, de obicei te întâlneşti cu fete obiș- 
nuite. Nu îţi este greu? Să păstrezi secret un ele- 
ment atât de..., Xăă, important în viața ta? 

— Da, admise. E greu să ieși cu fete obiş- 
nuite, dar trebuie să mă întâlnesc și eu cu cineva. 

Se simțea o urmă de disperare în vocea sa 
profundă. 

Am făcut o pauză după această remarcă, am 
închis ochii și am numărat până la zece. Îmi lip- 
sea Bill în cel mai organic și mai neașteptat mod. 
Primul indiciu pentru cât îmi lipsea fusese spas- 
mul din stomac pe care îl simţisem când mă uita- 
sem săptămâna trecută la caseta cu Ultimul mohi- 
can şi îl văzusem pe Daniel Day-Lewis alergând 
prin pădure. Dacă i-aș fi putut apărea în față de 
după un copac, înainte să o vadă pe Madeleine 
Stowe... 

Trebuia să fiu atentă. 

— Deci, dacă muști pe cineva, nu se va trans- 
forma în vârcolac? am decis să schimb direcția 
gândurilor. 

Apoi mi-am amintit de ultima oară când Bill 
mă mușcase și am simțit un val fierbinte prin... 
oh, la naiba. 

— Aşa obţii un om-lup. Ca ăia din filme. 
Bieţii de ei mor însă destul de repede. Iar carac- 
teristica nu este transmisă dacă fac copii atunci 
când sunt în forma umană, iar dacă îi fac în timp 
ce sunt transformați, sarcina nu va fi dusă până la 
capăt. 

— Ce interesant! 

Nu am știut ce altceva să spun. 

— Există însă și elementul supranatural, ca și 
în cazul vampirilor, spuse Alcide, tot fără să se 
uite în direcția mea. Legătura dintre genetică şi 
elementele supranaturale e partea pe care nimeni 
nu o poate înțelege. Noi nu putem spune lumii 
că existăm, așa cum au făcut vampirii. Am fi 
închiși în grădini zoologice, sterilizați, închiși în 
ghetouri, pentru că noi suntem uneori animale. 
In schimb, vampirii au devenit fascinanți și 
bogaţi când au ieșit la lumină. 

Părea destul de amărăât. 

— Și cum de-mi spui mie toate astea așa, pur 
și simplu? Mai ales că e un secret aşa de mare? 

Îmi oferise în cinci minute mai multă infor- 
mație decât îmi dăduse Bill în luni întregi. 

— Dacă tot vom petrece câteva zile împre- 
ună, Viața mea va fi mult mai simplă dacă știi des- 
pre ce este vorba. Mi se pare că ai și tu proble- 
mele tale şi se pare că vampirii au ceva putere și 


90 Charlaine Harris 


asupra ta. Nu cred că mă vei da de gol. Iar dacă 
se va întâmpla ce e mai rău și se va dovedi că 
m-am înșelat asupra ta, îl voi ruga pe Eric să-ți 
facă o vizită şi să-ți șteargă memoria. 

Clătină din cap, vizibil iritat. 

— Chiar nu ştiu de ce am făcut-o. Parcă 
ne-am cunoaşte deja de multă vreme. 

N-am găsit un răspuns la asta, dar trebuia să 
spun ceva. Liniştea ar fi dat o importanță mult 
prea mare ultimei lui afirmaţii. 

— Îmi pare rău că tatăl tău are datorii către 
vampiri. Dar eu trebuie să-l găsesc pe Bill. Dacă 
acesta este unicul mod de a o face, atunci asta 
trebuie să fac. Îi datorez măcar atât, chiar dacă... 

Vocea mea începu să tremure. Nu voiam să 
termin fraza. Toate finalunle posibile ar fi fost 
prea triste, prea definitive. 

A ridicat din umeri, ceea ce, fiind vorba de 
Alcide Herveaux, era o mișcare amplă. 

— Să mergi cu o fată drăguță într-un bar nu 
e mare lucru, mă asigură din nou, încercând 
să-mi ridice moralul. 

În locul lui, poate că nu aș fi fost la fel de 
generoasă. 

— Tatăl tău a fost mereu un împătimit al 
jocurilor de noroc? 

— Doar de când a murit mama, spuse Alcide, 
după o lungă pauză. 

— Îmi pare rău. 

Nu l-am privit, gândindu-mă că poate avea 
nevoie de un moment de intimitate. 

— Eu mi-am pierdut ambii părinți, am încer- 
cat o tentativă de consolare. 

— S-a întâmplat demult? 

— Pe când aveam șapte ani. 

— Cine a avut grijă de tine? 

— Bunica este cea care ne-a crescut pe mine 
și pe fratele meu. 

— Mai trăieşte? 

— Nu. A murit anul ăsta. A fost omorâtă. 

— Dur. 

Vorbea la modul propriu. 

— Da. 

Mai aveam doar o întrebare. 

— Ambii părinți ți-au explicat ce urma să ți 
se întâmple? 

— Nu. Bunicul meu mi-a spus când aveam 
treisprezece ani. Observase semnele. Nu știu cum 
reușesc vârcolacii orfani să depășească momentul. 

— Trebuie să fie cu adevărat dificil. 

— Încercăm să fim la curent cu toți vârcola- 
cii care se înmulţesc în zonă, astfel încât nimeni 
să nu pățească nimic. 

Chiar şi un avertisment la mâna a doua și tot 
era mai bun decât nici unul. Oricum, aşa ceva 
era probabil o traumă majoră în viața oricui. 

Ne-am oprit la Vicksburg să luăm benzină. 
M-am oferit să plătesc plinul, dar Alcide mi-a 
spus hotărât că putea fi dedus din contabilitate 
drept cheltuială de serviciu, mai ales că oricum 
mergea să se întâlnească și cu niște clienți. A re- 
fuzat şi oferta mea de a umple eu rezervorul. A 
acceptat însă cafeaua pe care 1-am adus-o, dar cu 
atâtea mulțumiri, de parcă i-aș fi oferit un cos- 
tum nou. Era o zi rece, dar însorită, şi am făcut 
o plimbare vioaie în jurul complexului ca să-mi 

dezmorțesc picioarele înainte de a mă urca în 
cabina camionete. 

Văzând semnele care indicau locul bătăliei, 
mi-am amintit de una dintre cele mai solicitante 
zile ale vieții mele de adult. M-am trezit poves- 
tindu-i lui Alcide despre clubul favorit al bunicii 
mele, Descendenții Morților Glorioşi, și despre 
excursia pe care o făcuseră pe câmpul de luptă! 
in urmă cu doi ani. Eu am condus una dintre 
mașini, Maxine Fortenberry (bunica unuia dintre 
cei mai buni prieteni ai fratelui meu Jason) pe 
cealaltă, și am făcut turul complet. Fiecare dintre 
Descendenţi adusese un text care vorbea despre 
asediu, iar după o oprire la muzeu toți erau 
încărcaţi cu broşuri şi suveniruri. În ciuda 
eșecului Velda Cannon's Depends, ne-am distrat 
de minune. Am citit ce scria pe fiecare monu- 
ment, am luat masa în aer liber lângă USS Cairo? 
și am plecat acasă încărcați cu suveniruri și exte- 
nuați. Am fost chiar și la cazinoul Insula Capri 
pentru o oră de căscat gura și au existat câteva 
tentative la jocurile mecanice. Fusese o zi foarte 
fericită pentru bunica mea, aproape la fel de 


! Vicksburg National Military Park comemorează 
campania, asediul şi apărarea orașului Vicksburg. Capi- 
tularea sa, pe 4 iulie 1863, alături de pierderea portului 
Hudson, Louisiana, a împărțit Sudul şi a oferit Nordului 
controlul asupra fluviului Mississippi. 

2 USS Cairo — una dintre cele şapte nave de război 
blindate pe care Nordul se baza în lupta sa de a recâștiga 
controlul asupra cursului inferior al fluviului și de a împărți 
Confederaţia în două. 

fericită ca şi seara în care l-a convins pe Bill să 
vorbească la întâlnirea Descendenţilor. 

— De ce a vrut ca el să facă asta? mă întrebă 
Alcide. 

Zâmbi la descrierea opririi noastre pentru cină 
la Cracker Barrel. 

— Pentru că a participat și Bill, am spus. 

— Şi? 

După o secundă, continuă: 

— Vrei să spui că iubitul tău a participat la 
Războiul de Secesiune? 

— Da. Pe atunci era om. Nu a fost transfor- 
mat decât după război. Avea soție și copii. 

Cu greu îi mai puteam spune „iubitul meu”, 
din moment ce era pe cale să mă părăsească 
pentru altcineva. 

— Cine l-a transformat în vampir? întrebă 
Alcide. 

Ajunseserăm în Jackson și mergeam către 
apartamentul pe care firma sa îl avea în centrul 
oraşului. 

— Nu ştiu, am răspuns. Nu vorbeşte niciodată 
despre asta. 

— Mi se pare cam ciudat. 

De fapt, şi mie mi se părea cam ciudat; dar 
mi-am imaginat că era ceva cu adevărat intim și 
că Bill îmi va spune la un moment dat, când va 
dori el să o facă. Ştiam că relația dintre vampirul 
mai în vârstă și cel pe care-l transformase e foar- 
te puternică. 

— Cred că de fapt nici nu mai e iubitul meu, 
am admis. 

Deşi Bill fusese mult mai mult pentru mine. 

— Serios? 

Am roșit. Nu ar fi trebuit să spun nimic. 

— Dar tot trebuie să-l găsesc. 

Am păstrat o vreme tăcerea. Ultimul oraş pe 
care-l vizitasem era Dallasul, nu era greu să-ți dai 
seama că Jackson nici măcar nu se apropia ca 
dimensiune de el. (Din punctul meu de vedere, 
aceasta era o calitate.) Alcide îmi arătă statuia 
aurită de pe domul municipalității, iar eu am ad- 
mirat-o cum se cuvine. Am crezut că era un 
vultur, dar nu eram sigură și mi-era prea rușine 
să întreb. Aveam nevoie de ochelari? Clădirea 
spre care ne îndreptam se afla la intersecția stră- 
zilor High și State. Nu era o clădire nouă; cărămi- 
da fusese inițial maro-aurie, acum era un maro 
murdar. 

— Apartamentele de aici sunt mai mari decât 
cele din clădirile noi, spuse Alcide. Există un 
dormitor mai mic pentru oaspeţi. Totul ar trebui 
să fie pregătit pentru sosirea noastră. Folosim ser- 
viciul de curățenie al imobilului. 

Am aprobat în tăcere. Nu-mi aminteam să 
fi fost înainte într-un astfel de imobil. Apoi 
mi-am dat seama că mai fusesem. Era o clădire în 
formă de U, cu două etaje, şi în Bon Temps. Cu 
siguranță fusesem la cineva în vizită acolo; în 
ultimii șapte ani, aproape toate persoanele singu- 
re din Bon Temps închiriaseră un apartament în 
clădirea Kingfisher, într-un moment sau altul. 

Apartamentul lui Alcide, îmi spusese el, se afla 
la ultimul etaj, al cincilea. Din stradă aveai o 
rampă de acces către garajul subteran. La intrarea 
în acesta se afla o cabină de sticlă, în care stătea 

un paznic. Alcide îi arătă un permis din plastic. 
Paznicul masiv, cu o țigară în colțul gurii, abia se 
uită la cardul pe care Alcide îl scosese, înainte să 
apese pe butonul care ridica bariera. Nu eram 
prea impresionată de pază. Mă simţeam în stare 
să-l pun chiar și eu la punct pe paznic, iar frate- 
le meu, Jason, probabil că ar fi dat cu el de toţi 
pereţii. 

Am coborât din camionetă și ne-am recupe- 
rat bagajele de pe rudimentara banchetă din spate. 
Husa cu haine călătorise în bune condiţii. Fără să 
mă întrebe, Alcide îmi luă valijoara. Porni înain- 
te către o zonă centrală a parcării și am văzut 
ușile strălucitoare ale unui lift. Apăsă pe buton și 
ușile se deschiseră imediat. Liftul începu să urce, 
după ce Alcide apăsă pe butonul pe care era scrisă 
cifra 5. Cel puţin liftul era foarte curat, iar când 
ușile se deschiseră din nou, am putut vedea că la 
fel erau şi mocheta şi holul. 

— Voiau să le vândă, așa că am cumpărat 
apartamentul, spuse Alcide, ca și cum nu ar fi fost 
mare lucru. 

Da, se pare că el şi cu tatăl lui făcuseră ceva 
bani. Erau patru apartamente pe etaj, îmi spusese 
Alcide. 

— Cine sunt vecinii tă1? 

— Do! senatori sunt proprietarii apartamen- 
tului 501, și sunt sigur că sunt plecați acasă de 
sărbători, spuse. Doamna Charles Osburgh al 
III-lea stă la 502, cu infirmiera ei. Doamna 
Osburgh era în vârstă, senzațională, până anul 
trecut. Nu cred că mai poate merge. 503 e gol în 

acest moment, dacă agentul nu l-a vândut în 
ultimele două săptămâni. 

Descuie uşa de la 504, o deschise şi mă invită 
să intru prima. Am intrat în holul tăcut și călduț, 
care se deschidea spre stânga mea către o bucătă- 
rie, astfel încât privirea putea cuprinde fără obsta- 
cole livingul și locul de luat masa. Imediat în 
dreapta mea era o ușă, care închidea probabil o 
garderobă, iar ceva mai încolo era alta care dădea 
intr-un mic dormitor, cu un pat dublu. După 
aceasta mai era o ușă care ducea spre o baie nu 
foarte mare, cu plăci de faianță alb cu albastru şi 
cu prosoape curate, puse pe suporturile lor. 

De cealaltă parte a livingului, către stânga 
mea, era o ușă care dădea spre un dormitor mai 
mare. Am aruncat doar o privire fugară în inte- 
rior, pentru că nu voiam să par prea interesată de 
spațiul personal al lui Alcide. Patul din această 
cameră era uriaș. Mă întrebam cât de mult se dis- 
trau Alcide și tatăl lui când veneau în oraş. 

— Dormitorul principal are propria baie, ex- 
plică Alcide. Ţi-aș oferi cu plăcere camera mai 
mare, dar telefonul este acolo și aştept câteva 
apelun. 

— Dormitorul mic este perfect, am spus. 

Am tras cu ochiul în jur mai mult, după ce 
bagajele mele au fost puse în cameră. 

Apartamentul era o adevărată simfonie în bej. 
Covor bej, mobilă bej. Tapetul era de inspirație 
orientală, cu un model gen bambus și un fundal 
bej. Era foarte liniștit şi foarte curat. 

Agățându-mi rochiile în dulap, m-am între- 
bat câte seri va trebui oare să merg la club. Dacă 

erau mai mult de două, însemna să merg la cum- 
părături. Dar asta era imposibil și cel puțin impru- 
dent pentru bugetul meu. O grijă bine cunoscută 
apăsa greu pe umerii mel. 

Bunica mea nu avusese prea mulți bani să-mi 
lase. Odihnească-se în pace, mai ales după chel- 
tuielile cu înmormântarea. Casa fusese un dar 
minunat și neașteptat. 

Banii pe care ea i-a folosit ca să ne crească, pe 
mine și pe Jason, bani care proveneau dintr-un 
puț de petrol, se terminaseră de mult. Banii pe 
care îi primisem pentru munca pe care o făcusem 
pentru vampirii din Dallas se duseseră, în cea mai 
mare parte, pe cele două rochii, pe impozitele 
pentru casă şi pe tăierea unui copac ale cărui 
rădăcini slăbiseră în timpul furtunii din iarna 
trecută, făcându-l să se încline periculos de 
aproape de casă. O creangă destul de mare se 
rupsese deja, stricând puţin acoperișul subțire. 
Din fericire, Jason și Hoyt Fortenberry se price- 
peau destul la acoperișuri ca să-l poată repara. 

Mi-am amintit de camionul firmei de con- 
strucții de acoperișuri pe care-l văzusem pe pro- 
prietatea Belle Rive. 

M-am așezat brusc pe pat. De unde mai apă- 
ruse și asta? Eram chiar atât de jalnică, încât să fiu 
furioasă că iubitul meu găsise o duzină de moduri 
diferite de a se asigura că descendenții săi (ne- 
prietenoasa și uneori snoaba familie Bellefleur) 
prosperau, în timp ce eu, iubirea vieţii sale de 
după moarte, mă îngrijoram până la lacrimi din 
cauza problemelor financiare? 

Bineînţeles că eram jalnică. 


98 Charlaine Harris 


Ar fi trebuit să-mi fie ruşine. 

Însă mai târziu. Mintea mea nu era în stare să 
adune resentimente. 

Că tot mă gândeam la bani (la lipsa lor), 
m-am întrebat dacă atunci când m-a trimis în 
misiunea asta, lui Eric i-a trecut prin minte că, 
din moment ce nu voi merge la muncă, nu voi 
fi plătită. Din moment ce nu voi fi plătită, nu voi 
putea plăti electricitatea, sau televiziunea prin 
cablu, sau telefonul, sau asigurarea mașinii... deși 
aveam obligația morală să-l găsesc pe Bill indi- 
ferent ce se întâmpla în relația noastră, nu-i așa? 

M-am lăsat pe spate în pat și mi-am spus că 
totul se va rezolva. Ştiam, în adâncul sufletului 
meu, că tot ceea ce aveam de făcut era să stau faţă 
în față cu Bill — presupunând că îl voi aduce 
vreodată înapoi — şi să-i explic situaţia în care 
mă aflam, iar el... el va face ceva. 

Dar nu puteam lua, pur și simplu, bani de la 
Bill. Dacă am fi fost căsătoriţi, ar fi fost în regulă; 
un soț şi soţia lui aveau totul în comun. Dar nu 
ne puteam căsători. Era ilegal. 

Și, oricum, nu mă ceruse de nevastă. 

— Sookie? se auzi o voce din pragul ușii. 

Am clipit și m-am ridicat. Alcide se sprijinea 
de tocul ușii, cu braţele încrucișate la piept. 

— Eşti bine? 

Am dat nesigură din cap. 

— "Ţi-e dor de el? 

Mi-era prea rușine să povestesc despre proble- 
mele mele financiare, care nu erau mai impor- 
tante decât Bill, firește. Ca să simplific lucrurile, 
am aprobat. 

Se aşeză lângă mine și-și puse braţul pe după 
umerii mei. Era atât de cald! Mirosea a detergent 
Tide și a săpun Irish Spring, și a bărbat. Am închis 
ochii și am numărat din nou până la zece. 

— "Ți-e dor de el, spuse ca o confirmare. 

Se aplecă spre mine pentru a-mi lua mâna 
stângă, iar mâna lui dreaptă se strânse în jurul 
meu. 

Nici nu știi cât îmi e de dor de el, m-am gândit. 

Se pare că odată ce te-ai obişnuit să ai parte 
de sex spectaculos în mod regulat, corpul tău 
capătă o minte proprie (ca să zic așa), mai ales 
când este privat de această distracție; ca să nu mai 
vorbim de partea cu îmbrățișările și mângâierile. 
Corpul meu mă implora să-l trântesc pe Alcide 
Herveaux în pat ca să-și poată face de cap cu el. 
Chiar acum. 

— Mi-e dor de el, dincolo de problemele 
pe care le avem, am spus, cu o voce stinsă și tre- 
murată. 

N-am deschis ochii, pentru că, dacă o făceam, 
aș fi putut vedea pe fața lui un mic impuls, o 
urmă de dorinţă, şi n-aş avea nevoie de mai mult. 

— Pe la ce oră crezi că ar trebui să mergem la 
club? am întrebat, privind cu hotărâre în altă 
parte. 

Era atât de cald! 

În altă parte! 

— Vrei să pregătesc cina înainte să plecăm? 

Măcar atât puteam face. M-am ridicat de pe 
pat ca o rachetă; m-am întors către el cu cel mai 
natural zâmbet pe care l-am putut schiţa. Pleacă 
din apropierea lui sau sari pe el. 

— Oh, hai să mergem la Mayflower Cafe. 
Arată ca un local vechi — este un local vechi —, 
dar îți va plăcea. Toată lumea merge acolo, sena- 
tori și tâmplari, tot felul de oameni. Nu servesc 
decât bere, e în regulă? 

Am ridicat din umeri și am acceptat. Pentru 
mine era bine. 

— Nu prea beau, i-am spus. 

— Nici eu, spuse. Probabil pentru că tatăl 
meu are prea des tendinţa de a bea prea mult. 
Atunci, ia decizii proaste. 

Alcide păru să regrete că îmi spusese asta. 

— După Mayflower mergem la club, conti- 
nuă el mai vioi. Se întunecă devreme în perioa- 
da asta, dar vampirii nu apar până nu au găsit 
niște sânge, nu și-au luat partenerele şi n-au 
rezolvat diverse treburi. Putem ajunge acolo pe 
la zece. Așadar, vom ieși să mâncăm pe la opt, 
dacă-i convine. 

— Sigur, e foarte bine. 

Eram ușor perplexă. Era doar două după-a- 
miază. Apartamentul nu avea nevoie să fie curățat. 
Nu aveam nici un motiv să gătesc. Dacă voiam 
să citesc, aveam câteva romane de dragoste în 
valiză. Dar, în starea actuală, era puțin probabil 
să-mi fie de vreun folos, pentru... moralul meu. 

— Te deranjează dacă mă duc să mă întâlnesc 
cu nişte clienți? mă întrebă. 

— Nu, totul e în ordine, am spus, gândindu-mă 
că era mult mai bine dacă nu se afla în imediata 
mea apropiere. Vezi-ţi de treburile tale. Am de 
citit și mă pot uita la televizor. 

Poate începeam romanul polițist. 

— Dacă vrei... nu ştiu... sora mea, Janice, are 
un salon de frumuseţe câteva străzi mai încolo, în 
unul din cartierele mai vechi. S-a căsătont cu un 
tip de pe-aici. Dacă vrei, te poți duce acolo să te 
aranjezi. 

— Oh, eu... ei bine, asta... 

Nu aveam subtilitatea necesară pentru a mă 
gândi la un refuz plauzibil, când singurul obsta- 
col în fața unui asemenea răsfăț era lipsa de bani. 

Brusc, pe chipul său se citi o expresie de înțe- 
legere. 

— Dacă treci pe acolo, îi vei oferi lui Janice 
ocazia să te vadă. În fond, se presupune că ești 
iubita mea, iar ea n-o suporta pe Debbie. Chiar 
s-ar bucura s-o vizitezi. 

— Eşti îngrozitor de drăguţ, am spus, incer- 
când să nu las să se vadă cât eram de tulburată şi 
de confuză. Nu mă aşteptam la asta. 

— Nici tu nu eşti ceea ce m-am aşteptat, 
spuse și, înainte să-și vadă de treburi, lăsă lângă 
telefon numărul surorii sale. 


Cabikolul & 


ANICE HER VEAUX PHILLIPS (căsătorită de doi 
ani, având un copil — am aflat cât ai clipi) era 
exact așa cum mi-o imaginasem pe sora lui Alcide. 
Era înaltă, atrăgătoare, directă şi încrezătoare în 
forțele proprii; și își conducea afacerea cu eficiență. 

Rareori merg într-un salon de frumuseţe. Bu- 
nica își făcea acasă permanentul, iar eu nu mi-am 
vopsit niciodată părul şi nici nu am încercat mai 
mult decât să-i tai vârfurile din când în când. 
Cand i-am mărturisit toate acestea lui Janice, care 
observase că priveam în jur cu o curiozitate pe 
care doar un ignorant o poate avea, un zâmbet 
larg i s-a așternut pe faţă. 

— Atunci ai nevoie de tot tratamentul, spuse 
cu satisfacție. 

— Nu, nu, nu, am protestat de-a dreptul 
îngrijorată. Alcide... 

— M-a sunat de pe mobil şi mi-a spus să-ți 
ofer tratamentul complet, spuse Janice. Şi, sincer, 
dragă, oricine îl ajută să-și revină după relația cu 
Debbie este cel mai bun prieten al meu. 

Am zâmbit. 

— Dar voi plăti, i-am spus. 

— Nu, banii tăi nu sunt buni aici, îmi replică. 
Chiar dacă te vei despărți mâine de Alcide, fap- 
tul că îl vei ajuta să treacă de seara asta, și tot va 
fi suficient. 

— Seara asta? 

Am început să am din nou senzația copleși- 
toare că nu știam tot ceea ce ar fi trebuit să ştiu. 

— Se întâmplă să dețin informaţia că, în seara 
asta, nenorocita aia işi va anunţa logodna la clu- 
bul ăla la care merg ei, îmi explică Janice. 

Bine, de data asta, ce nu ştiam era destul de 
important. 

— Se căsătorește cu tipul cu care s-a com- 
binat după ce l-a părăsit pe Alcide? (Abia m-am 
abținut să nu pronunț teriantrop.) 

— E rapidă, nu-i așa? Ce are el, şi fratele meu 
nu are? 

— Nu-mi pot imagina, am spus cu toată sin- 
ceritatea, câștigând un zâmbet rapid din partea 
lui Janice. 

Cu siguranță, fratele ei avea un defect — 
poate că Alcide vine la cină în lenjena intimă sau 
poate se scobeşte în nas în public. 

— Dacă afli, să mă informezi şi pe mine. Acum, 
să continuăm. 

Janice privi în jurul ei, într-un mod profesio- 
nist. 

— Corinne Îți va face pedichiura și mani- 
chiura, iar Jarvis se va ocupa de părul tău. Pro- 
babil că iți baţi mult capul cu el, spuse Janice. 

— Nu-i fac nimic. Aşa e de la natură, am 
mărturisit. 

— Nu-l vopsești? 

— Nicidecum. 

— Norocoaso, clătină din cap Janice. 

Era totuși o opinie minoritară. 

Janice se ocupa personal de o clientă al cărei 
păr argintiu şi ale cărei bijuterii din aur indicau o 
stare materială prosperă. În timp ce această 
doamnă cu fața de gheaţă mă examina cu indife- 
rență, Janice le dădu câteva instrucțiuni anga- 
jaților ei, apoi se întoarse la doamna Prosperitate. 

Nu am fost atât de răsfăţată niciodată în viaţa 
mea. Totul era nou pentru mine. Corinne (ma- 
nichiură şi pedichiură), care era rotofeie și volup- 
tuoasă precum cârnaţii pe care-i gătisem de di- 
mineață, îmi coloră unghiile cu ojă roşie, o 
culoare incandescentă, pentru a se potrivi cu 
rochia pe care urma să o port în seara aceea. 
Singurul bărbat din salon, Jarvis, avea degete 
ușoare și rapide ca niște fluturi. Era slab ca o aţă 
și vopsit blond platinat, o culoare care nu putea 
fi naturală. Potopindu-mă cu o avalanșă de vorbe 
mă spălă pe cap, mă pieptănă și mă puse sub 
cască. Eram mai puțin importantă decât doamna 
Prosperitate, dar am primit la fel de multă aten- 
ție. Aveam la indemână o revistă People ca să 
citesc, iar Corinne mi-a adus o coca-cola. Era 
plăcut că existau oameni care să mă oblige să mă 
relaxez. 

Începeam să mă simt Oarecum prăjită sub 
cască, atunci când alarma a indicat sfârșitul opera- 
țiunii. Jarvis m-a scos de sub ea și m-a condus 
din nou să mă așez pe scaunul din fața oglinzii. 
După ce s-a consultat cu Janice, şi-a scos din 
tocul lui de pe perete ondulatorul și, cu foarte 
multă grijă, mi-a ondulat părul, lăsând buclele să 
cadă liber. Arătam grozav. Să arăţi grozav te face 
să te simţi minunat. Mă simţeam cu adevărat 
bine pentru prima dată după plecarea lui Bill. 

Janice venea să stea de vorbă cu mine de câte 
ori i se ivea câte un moment liber. La un mo- 
ment dat, am uitat că nu sunt cu adevărat iubita 
lui Alcide, ca să am vreo şansă să devin cumnata 
lui Janice. Nu mi se întâmpla prea des să fiu asi- 
milată în felul acesta. 

Aș fi vrut să-i răsplătesc bunătatea într-un fel, 
când iată că mi s-a ofent ocazia. Masa lui Jarvis 
era față în față cu cea a lui Janice, ceea ce iînsem- 
na că eu stăteam spate în spate cu clienta ei. 
Lăsată singură de Jarvis, care plecase să aducă o 
sticlă dintr-un balsam pe care considera că 
trebuie să-l încerc, am urmărit (in oglindă) cum 
Janice își scoate cerceii şi-i pune pe o farfuniuță 
de porțelan. Probabil că nu aș fi observat 
niciodată ce s-a întâmplat după aceea, dacă nu aș 
fi surprins un gând lacom dinspre mintea doam- 
nei bogate: „Aha!” Janice plecă să aducă un pro- 
sop, iar în reflexia clară am putut-o vedea pe 
clienta cu păr argintiu cum înhaţă cu îndemânare 
cerceii şi-i îndeasă în buzunarul jachetei, în timp 
ce Janice era întoarsă cu spatele. 

Până când am fost gata, îmi dădusem seama 
cum trebuie să procedez în continuare. 

Așteptam să-i spun la revedere lui Jarvis, care 
trebuise să răspundă la telefon; ştiam că vorbeşte 
cu mama lui după imaginile care-mi veneau din 
mintea lui. M-am dat jos de pe scaunul din vini- 
lin și am pornit către doamna cea bogată care 
scria un cec pentru Janice. 

— Scuzați-mă, doamnă, am spus cu un zâm- 
bet strălucitor. 

Janice părea puțin alarmată, iar doamna ele- 
gantă avea un aer arogant. Era o clientă care 
cheltuia mulți bani aici şi Janice nu ar fi vrut să o 
piardă. 

— Aveţi o pată de gel pe jachetă. Dacă vă veți 
dezbrăca o clipă, mă voi ocupa de ea. 

Cu greu m-ar fi putut refuza. Am apucat de 
umerii jachetei și am tras ușor, iar ea din reflex 
m-a ajutat să-i dau jos jacheta în carouri roșii și 
verzi. Am dus-o în spatele paravanului care deli- 
mita zona de spălat pe cap și am frecat cu apă un 
loc perfect curat, pentru ca totul să fie verosimil 
(un cuvânt grozav de la rubrica „Un cuvânt pe 
zi” din calendar). Bineînţeles că am scos și cerceii 
din buzunar și i-am pus în buzunarul meu. 

— lat-o, e ca nouă! 

l-am zâmbit şi am ajutat-o să se imbrace. 

— Mulţumesc, Sookie, spuse Janice puțin cam 
prea entuziasmată. 

Suspecta ea că ceva nu era în regulă. 

— Cu plăcere! 

Mi-am păstrat zâmbetul. 

— Da, sigur, spuse doamna elegantă, oare- 
cum confuză. Ne vedem săptămâna viitoare, 
Janice. 

Porni spre uşă făcând zgomot cu tocurile cui, 
fără să se uite în urmă. Când ieși din raza privi- 
rilor noastre, am băgat mâna în buzunar și am 
întins-o apoi spre Janice. Își desfăcu palma în 
dreptul mâinii mele și am dat drumul cerceilor în 
mâna el. 

— O, Doamne, spuse Janice arătând brusc cu 
cinci ani mai în vârstă. Am uitat şi am lăsat ceva 
la îndemâna ei. 

— Face asta tot timpul? 

— Da. De asta noi suntem al cincilea salon a 
cărui clientă a fost în ultimii zece ani. Ceilalţi au 
suportat-o o perioadă dar, în cele din urmă, a 
făcut ceva care a pus capac. E atât de bogată şi 
atât de educată şi a fost crescută cum se cuvine. 
Nu ştiu de ce face lucruri de genul ăsta. 

Am ridicat amândouă din umeri, fără a reuşi 
să înțelegem acțiunile acestei femei pline de bani. 
A fost un moment în care am fost amândouă pe 
aceeași lungime de undă. 

— Sper că nu o vei pierde de clientă. Am 
incercat să dau dovadă de tact. 

— Chiar apreciez asta. Dar, oricum, mi-ar fi 
părut mai rău să pierd cerceii ăștia decât să o 
pierd pe ea de clientă. l-am primit de la soțul 
meu. După un timp mă strâng și nici măcar nu 
realizez când îi dau jos. 

Mi se mulţumise mai mult decât suficient. 
Mi-am îmbrăcat haina. 

— E timpul să plec. Mi-a plăcut mult trata- 
mentul pe care l-am făcut. 

— Mulţumește-i fratelui meu, spuse Janice, 
regăsindu-și zâmbetul larg. Şi, oricum, tocmai ai 
plătit pentru el, zise arătându-mi cerceii. 

Am zâmbit și eu părăsind căldura şi prietenia 
pe care mi le oferise salonul, dar starea de bine 
nu a durat prea mult. Afară, temperatura scăzuse, 
iar cerul devenea tot mai întunecat cu fiecare mi- 
nut care trecea. Am parcurs pe jos, rapid, drumul 
până la apartament. După o cursă neplăcută cu 
un lift dărăpănat, am fost fericită să folosesc cheia 
pe care mi-o dăduse Alcide și să intru la căldură. 
Am aprins lumina și am pornit televizorul pentru 
a avea companie, apoi m-am așezat pe canapea, 
ca să mă gandesc la plăcerile după-amiezu. După 
ce m-am dezghețat, am realizat că probabil Alcide 
oprise căldura. Cu toate că, spre deosebire de 
afară, inăuntru era plăcut, în apartament era mai 
degrabă rece. 

Sunetul cheii în broască mă scoase din reve- 
rie, iar Alcide apăru cu o mapă plină de hârtii. 
Părea obosit și preocupat, dar faţa i se relaxă 
atunci când mă văzu. 

— Janice m-a sunat să mă anunțe că ajungi, 
spuse. 

Vocea îi devenea tot mai prietenoasă pe 
măsură ce vorbea. 

— M-a rugat să-ți mulțumesc din nou. 

Am ridicat din umeri. 

— Şi eu sunt încântată de părul meu și de 
noile mele unghii, am spus. Nu am mai făcut 
niciodată asta. 

— Nu ai mai fost pană acum într-un salon de 
frumuseţe? 

— Bunica mea mergea, din când în când. lar 
eu am fost și mi-am tăiat vârfurile o singură dată. 

Mă privi cu uimire, de parcă îi spusesem că 
nu mai văzusem niciodată o baie cu apă curentă. 

Ca să-mi maschez jena, i-am arătat unghiile 
ca să le poată admira. Nu am vrut unele foarte 
lungi, iar acestea erau cele mai scurte pe care o 
lăsase conștiința pe Corinne să mi le facă, după 
cum singură mi-a spus. 

— Se asortează cu unghiile de la picioare. 

— la să vedem, îmi zise. 

Mi-am dezlegat şiretunle pantofilor sport și 
mi-am scos şosetele. Am ridicat picioarele. 

— Nu-i așa că sunt drăguțe? am întrebat. 

Se uită destul de ciudat la mine. 

— Arată grozav, zise repede. 

Am privit spre ceasul de pe televizor. 

— Cred că e timpul să ne pregătim, am spus, 
încercând să-mi dau seama cum aş putea face 
baie fără să-mi stric unghiile şi coafura. 

M-am gândit la ce spusese Janice despre 
Debbie. 

— Eşti gata să te pui la patru ace? 

— Bineînţeles, mi-a răspuns amuzat. 

— Pentru că eu am s-o fac de-adevăratelea. 

Deveni interesat. 

— Adică...? 

— Ai răbdare şi-o să vezi. 

Era un tip drăguţ, cu o familie simpatică şi imi 
făcea o favoare deosebită. Bine, fusese constrâns 

să o facă. Dar era, oricum, foarte amabil cu mine, 
indiferent de circumstanţe. 


Am ieşit din camera mea o oră mai târziu. 
Alcide era în bucătărie şi își turna un pahar de 
cola. Privindu-mă, a reușit să facă paharul să dea 
pe dinafară. 

Era cu adevărat un compliment. 

M-a privit tot timpul cât a șters masa cu un 
șerveţel de hârtie. M-am învârtit încet, pe loc. 

Aveam o rochie roşie — roșu ţipător, roşu ca 
focul. Probabil că urma să îngheț toată seara, 
pentru că rochia îmi lăsa umerii goi, deşi avea 
mâneci care se puneau separat. Avea fermoar la 
spate și era ușor evazată în partea de jos, adică 
imediat sub şolduri, atât cât era. Bunica mea s-ar 
fi aruncat pe pragul uşii ca să mă împiedice să ies 
din casă în rochia asta. O iubeam. Am luat-o de 
la o lichidare de stoc de la Tara's Togs; suspec- 
tam chiar că Tara o pusese deoparte pentru mine. 
Acţionând dintr-un impuls puternic și deloc înțe- 
lept, îmi cumpărasem și pantofi și ruj să se 
asorteze cu ea. Și acum se asortau și unghiile, 
mulțumită lui Janice! Aveam un şal de mătase gri 
cu negru, cu franjuri la capete, pe care să-l pun 
pe umeri și o geantă mică-mititică, asortată cu 
pantofii. Geanta era ornată cu mărgele. 

— Mai răsuceşte-te o dată, sugeră Alcide cu 
glas răgușit. 

El purta un costum clasic, închis la culoare, 
cămașă albă şi cravată verde cu model, care se 
asorta cu ochii. Aparent nimic nu-i putea im- 
blânzi părul. Poate că el ar fi trebuit să meargă la 

salonul lui Janice, în locul meu. Era frumos şi 
dur, deși „atrăgător” e un termen mai potrivit 
decât „frumos”. 

M-am rotit încet. Eram suficient de încreză- 
toare ca să nu ridic sprâncenele intrebător în 
timp ce-mi terminam răsucirea. 

— Arăți apetisant, spuse cu sinceritate. 

Am oftat, realizând atunci că-mi ţinusem res- 
pirația. 

— Mulţumesc, am spus încercând să nu zâm- 
besc ca o idioată. 

Mi-a luat ceva până să urc în camioneta lui 
Alcide. Totul era cam dificil ţinând cont de scur- 
timea rochiei şi de înălțimea tocurilor, dar cu un 
ajutor din partea lui am reușit. 

Destinația noastră era un local mic aflat la 
intersecția dintre străzile Capitol şi Roach. Nu 
părea impresionant văzut de-afară, dar Mayflo- 
wer Cafe era cu adevărat un loc interesant, așa 
cum promisese Alcide. Unii dintre oamenii 
împrăștiați prin încăperea cu pardoseala ca o tablă 
de șah erau puși la patru ace, cum eram şi noi. 
Alții purtau blugi şi tricouri. Unii dintre ei își 
aduseseră propriul vin sau sticlă de tărie. Eram 
bucuroasă că noi nu beam; Alcide își comandase 
o singură bere. Eu, ceai cu gheață. Mâncarea era 
cu adevărat bună, dar nu extravagantă. Cina a 
fost lungă, dar interesantă. Multe persoane îl 
cunoșteau pe Alcide și s-au perindat pe la masă 
ca să-l salute şi să afle cine eram eu. Unii dintre 
vizitatori erau implicați în administrația statală, 
alții lucrau în domeniul imobiliar, ca Alcide, iar 
alții păreau a fi prieteni de-ai tatălui său. Câţiva 

dintre ei nu țineau deloc la litera legii; chiar dacă 
am trăit mereu în Bon Temps, pot recunoaşte un 
gangster dacă-i văd gândurile. Nu spun că se 
gândeau să omoare pe cineva, sau să mituiască 
senaton sau lucruri de genul acesta. Gândurile 
lor erau lacome — se refereau la bani, la mine și, 
intr-un caz, la Alcide (lucru de care el nu-și 
dădea seama, puteam spune). 

Dar, mai mult decât orice, aceşti oameni — 
toți, fără excepție — erau avizi de putere. Cred 
că, în capitala statului, dorința de putere nu avea 
cum să lipsească, chiar şi într-un stat atât de sărac, 
cum era Mississippi. 

Femeile care-i însoțeau pe cei mai lacomi 
dintre bărbați erau aproape toate aranjate și ex- 
trem de costisitor îmbrăcate. Pentru această 
seară, le puteam face concurență, așa că am ţinut 
fruntea sus. Una dintre ele se gândea că arătam ca 
o târfă de lux, dar am decis că asta era un compli- 
ment, măcar pentru seara asta. Cel puţin se gân- 
dea că sunt scumpă. Una dintre femei, director 
de bancă, o cunoştea pe Debbie, fosta prietenă a 
lui Alcide şi m-a examinat din cap până-n 
picioare, gândindu-se că aceasta va dori o des- 
criere detaliată. 

Bineînţeles că nici unul dintre cei care ne in- 
conjurau nu știa nimic despre mine. Era minunat 
să mă aflu printre oameni care nu aveau nici cea 
mai mică idee despre educaţia și cunoștințele 
mele, ocupaţia sau calitățile mele. Hotărată să mă 
bucur de acest sentiment, am încercat să nu vor- 
besc dacă nu eram întrebată, să nu imi pătez 
minunata rochie cu mâncare, să mă comport 

conform codului bunelor maniere, atât la masă, 
cât și în societate. În timp ce mă simţeam bine, 
mi-am imaginat că ar fi păcat dacă l-aș pune pe 
Alcide în vreo situație neplăcută, din moment ce 
relația noastră era atât de scurtă. 

Alcide apucă nota de plată inainte ca eu să pot 
ajunge la ea, și se încruntă la mine când am des- 
chis gura să protestez. În cele din urmă, mi-am 
dat acceptul, cu o mișcare scurtă din cap. După 
această luptă tăcută, m-am bucurat să observ că 
Alcide a lăsat un bacșiș generos. Asta l-a ridicat în 
ochii mei. Ca să recunosc adevărul, deja aveam o 
părere mult prea bună despre el. Eram la pândă 
să descopăr ceva negativ despre persoana lui. Când 
ne-am întors la camionetă — de data aceasta am 
avut nevoie de și mai mult ajutor ca să urc și sunt 
sigură că s-a bucurat de asta —, eram amândoi 
tăcuți și gânditori. 

— N-ai vorbit prea mult în timpul cinei, spuse. 
Nu te-ai simţit bine? 

— Ba da, m-am simţit bine. Doar că nu mi 
s-a părut că e momentul potrivit să-ncep să-mi 
împărtăşesc opiniile. 

— Cum ţi s-a părut Jack O'Malley? 

O'Malley era un bărbat de șaizeci de ani, cu 
sprâncene dese de culoarea oţelului, care a stat de 
vorbă cu Alcide cel puţin cinci minute, în tot acest 
timp trăgând cu coada ochiului spre sânii mei. 

— După părerea mea, plănuieşte să te fraie- 
rească zdravăn. 

Am avut noroc că nu pornise încă mașina. 
Alcide aprinse becul din plafonieră şi mă privi. 
Era furios. 

— Despre ce vorbeşti? mă întrebă. 

— Va licita mai puțin decât tine la urmă- 
toarea lucrare, pentru că a mituit-o pe una din- 
tre femeile acelea care lucrează pentru tine — 
Thomasina nu-știu-cum — ca să-i spună care va 
fi oferta ta. Şi apoi... 

— Ce? 

M-am bucurat că era foarte cald în mașină. 
Când vârcolacii se înfurie, simți asta în aerul care 
te înconjoară. Sperasem că nu va trebui să mă 
justific în faţa lui Alcide. Era așa de bine să nu 
ştie nimeni! 

— Ce... eşti tu? întrebă el, ca să fie sigur că 
l-am înţeles. 

— 'Telepat, am răspuns, mai mult mormăind. 

Se lăsă o lungă tăcere, în timp ce Alcide dige- 
ra informaţia. 

— Ai auzit și ceva de bine? mă întrebă într-un 
final. 

— Sigur. Doamna O'Malley vrea să ţi-o tragă, 
i-am spus veselă. 

A trebuit să-mi amintesc să nu-mi bag maâi- 
nile în păr. 

— Şi asta e bine? 

— Prin comparaţie, da. Mai bine să ţi-o tragă 
ea fizic, decât el financiar. 

Doamna O'Malley era cu cel puţin douăzeci 
de ani mai tânără decât domnul O'Malley și era 
cea mai dichisită persoană pe care o văzusem 
vreodată. Puteam să pun pariu că-și peria sprân- 
cenele de o sută de ori în fiecare seară. 

Clătină din cap. Nu aveam o imagine clară a 
gândurilor sale. 

— Îmi citeşti şi mie gândurile? 

Aha! 

— Tenantropii nu sunt așa de ușor de citit, 
am spus. Nu pot prinde o linie clară a gândului, 
mai degrabă o stare de spirit, intenţii, ceva de 
genul ăsta. Cred că dacă îmi transmiți intenționat 
un mesaj, îl recepționez. Vrei să încerci? Gân- 
dește-te la ceva și transmite-mi. 

Farfuriile pe care le folosesc în apartament au pe 
margine trandafiri galbeni. 

— Nu i-aş numi trandafiri, am spus cu îndo- 
ială. Sunt mai degrabă cârciumărese, dacă vrei să 
ştii părerea mea. 

li simțeam reținerea și nevoia de a fi precaut. 
Am oftat. Mereu se întâmpla acelaşi lucru. Mă 
simțeam cumva rănită, pentru că-mi plăcea per- 
soana lui. 

— Totuşi, gândurile tale sunt prea confuze ca 
să le pot citi pur și simplu. Nu pot face asta în 
mod constant când vine vorba de vârcolaci şi 
teriantropi. (Câțiva supra erau chiar ușor de citit, 
dar nu mi s-a părut necesar să menționez asta.) 

— Slavă Domnului! 

— Ei? am spus pe un ton glumeț, încercând 
să destind atmosfera. Ce ţi-e teamă că voi afla? 

Alcide chiar rânji înainte să stingă becul din 
plafonieră și să scoată maşina din parcare. 

— Nu contează, spuse aproape absent. Nu 
contează. Așadar, ceea ce vei face tu în seara asta 
va fi să citești gândurile pentru a afla indicii des- 
pre locul unde se află vampirul tău? 

— Așa este. Nu pot citi gândurile vampirilor, 
ei nu par a emite nici un fel de unde cerebrale. 

Așa consider eu. Nu ştiu cum fac asta sau dacă 
există vreo explicație științifică. 

Nu se putea spune că mințeam: într-adevăr, 
mințile ne-viilor erau de nepătruns — cu excepția 
unor fracțiuni de secundă, din când în când (care 
nu prea se puteau lua în considerare și despre 
care nu trebuia să afle nimeni). Dacă vampirii ar 
fi bănuit că aș putea să le citesc gândurile, nici 
măcar Bill nu m-ar fi putut salva. Presupunând 
că ar fi vrut. 

De fiecare dată când uit o clipă că relația 
noastră s-a schimbat radical, mă doare al naibii 
când îmi amintesc. 

— ŞI care este planul tău? 

— "Ținta mea o constituie ființele umane, par- 
tenerii sau cei care îi servesc pe vampirii locali. 
De fapt, răpitorii erau oameni. A fost răpit în 
timpul zilei. Cel puţin asta i-au spus lui Eric. 

— Ar fi trebuit să te întreb mai devreme, 
spuse, mai mult pentru sine. Pentru cazul în care 
aud ceva, în mod normal — cu urechile 
mele — poate ar trebui să-mi povestești despre 
circumstanţe. 

În timp ce mergeam pe lângă ceea ce, Alcide 
imi explică, era vechea gară, i-am povestit totul 
pe scurt. Am zărit o plăcuță pe care era trecut 
numele unei străzi, Amite, în timp ce ne îndrep- 
tam către o zonă acoperită, pustie, din centrul 
comercial al orașului Jackson. Zona de sub aco- 
periș era luminată rece și strălucitor. Cumva, 
lungimea trotuarului părea de rău augur, 
dătătoare de fiori, mai ales pentru că restul străzii 
era în întuneric. M-a cuprins o stare de neliniște. 

Am simţit nevoia profundă de a mă opri la mar- 
ginea acelui trotuar. 

Era un sentiment stupid, mi-am spus. Era 
doar o suprafață de ciment. Nu se vedea nici o 
fiară la orizont. După ce programul se termina la 
ora cinci, zona comercială din Jackson nu era 
chiar aglomerată nici măcar în circumstanțe obiș- 
nuite. Eram gata să pariez că majoritatea trotua- 
relor din întregul stat Mississippi erau goale, în 
această noapte de decembrie. 

Dar acolo exista ceva de rău augur în aer, o 
vigilență amestecată cu o doză de răutate. Ochii 
ce ne observau erau invizibili; dar ne observau 
oricum. Când Alcide a coborât din camionetă și 
a venit să mă ajute să cobor, am observat că lăsase 
cheile în contact. Am scos picioarele din maşină 
și mi-am pus mâinile pe umerii lui, cu eșarfa mea 
lungă de mătase înfășurată bine în jurul meu, cu 
capetele atârnând în spate, cu franjurii tremurând 
în aerul rece. M-am săltat în timp ce el mă ridi- 
ca ȘI am ajuns pe trotuar. 

Atunci, camioneta a pornit singură. 

L-am privit pe Alcide dintr-o parte, ca să văd 
dacă asta îl surprinde, dar arăta ca și cum i s-ar fi 
părut ceva normal. 

— Vehiculele parcate în fața localului ar atra- 
ge atenţia oamenilor, imi spuse. 

— Pot intra? Adică oamenii obișnuiți? am 
întrebat, arătând cu capul spre unica ușă, din 
metal. 

Arăta respingătoare, atât cât putea o ușă să 
arate. Nu era nici un nume pe ea și, de fapt, 
nici pe clădire. Nu erau nici decorațiuni de 

Crăciun. (Cum este și normal, vampirii nu țin 
sărbătorile, cu excepția celei de Halloween. 
Aceasta este vechea festivitate Samhain!, deco- 
rată cu podoabe pe care vampirii le găsesc pe 
placul lor. Aşadar, Halloween-ul este marele 
favorit şi se celebrează în comunitatea vampirilor 
de pe tot mapamondul.) 

— Ba da, dacă vor să plătească o consumaţie 
obligatone de 20 de dolan, pentru a bea cele mai 
proaste băuturi pe o rază de cinci state. Servite de 
cei mai neciopliți chelneri. Foarte încet. 

Am încercat să-mi temperez zâmbetul. Nu 
era genul prea vesel. 

— Și dacă rezistă? 

— Nu există spectacol, nimeni nu vorbește 
cu ei și dacă rezistă prea mult se pot trezi afară pe 
trotuar, urcându-se în mașină, fără nici o amin- 
tire despre cum au ajuns acolo. 

Apucă mânerul uşii și o deschise. Groaza care 
umplea aerul nu părea să-l afecteze pe Alcide. 

Am intrat într-un hol mic, blocat de o altă ușă 
la o distanță de circa patru picioare? de prima. 
Aici, din nou, mi-am dat seama că eram urmă- 
riți, cu toate că nu am putut vedea nicăieri vreo 
cameră de luat vederi sau vreun vizor. 

— Cum se numește locul ăsta? am șoptit. 


! Festivitate ținută la 1 noiembrie de către vechii 
celți, marcând astfel venirea iernii şi Anul Nou. 


2 Unitate de măsură anglo-saxonă egală cu aprox. 
30,48 cm. 

— Vampirul care-l deţine îi zice Josephine's, 
spuse, la fel de încet. Vârcolacu i spun Clubul 
Morților. 

Mi-a venit să râd, dar tocmai atunci se des- 
chise uşa interioară. 

Portarul era un goblin. 

Nu mai văzusem unul până atunci, dar cu- 
vântul goblin îmi apăru brusc în minte, ca și cum 
aş fi avut un dicționar al ființelor supranaturale în 
interiorul ochilor mei. Era scund şi arăta foarte 
iritabil, cu o față noduroasă şi mâini mari. Ochii 
săi erau plini de foc și răutate. Privi în sus la noi, 
de parcă ultimul lucru de care avea nevoie erau 
nişte clienți. 

De ce o persoană obișnuită ar intra la Jose- 
phine's, judecând după efectul cumulat al trotua- 
rului bântuit, al vehiculului care dispărea și gobli- 
nul de la ușă... ei bine, bănuiesc că unii oameni 
s-au născut pentru a-și căuta moartea cu orice 
preţ. 

— Domnule Herveaux, spuse goblinul încet, 
cu o voce mârâită. Ne bucurăm că aţi revenit. 
Partenera dvs. este...? 

— Domnișoara Stackhouse, spuse Alcide. 
Sookie, ţi-l prezint pe domnul Hob. 

Goblinul mă examină cu ochi arzători. Părea 
ușor tulburat, ca și cum nu m-ar fi putut încadra 
intr-o categone; dar, după o secundă, se dădu 
intr-o parte ca să ne lase să trecem. 


2 Creatură supranaturală cu aspect grotesc, cu atitudine 
ostilă față de oameni. 

Josephine’s nu era foarte aglomerat. Bineînțe- 
les, era oarecum devreme pentru clienți săi. Din- 
colo de acumularea de supranatural, încăperea 
vastă semăna dezamăgitor de mult cu orice alt bar. 
Zona de servire era în mijlocul încăperii, un bar 
mare, pătrat, cu o tejghea mobilă, care să permită 
accesul personalului. M-am întrebat dacă patronul 
urmărea Cheers! în reluare. Paharele atârnau pe 
suporturi speciale, erau plante artificiale și muzică 
in surdină și lumină discretă. De jur-împrejurul 
barului erau împrăștiate scaune lustruite. La stânga 
barului era un mic ring de dans, iar dincolo de 
acesta se afla o scenă minusculă pentru orchestră 
sau disc-jockey. Pe celelalte trei laturi ale barului 
se vedeau obișnuitele mese mici, dintre care cam 
jumătate erau ocupate. 

Apoi, am zărit lipite pe zid niște afișe care 
conțineau reguli, — reguli destinate obișnuiților 
barului, pe care aceștia le-ar fi înțeles, dar nu şi 
turiştii ocazionali. „Nici o transformare în clădire 
sau dependinţe”, spunea sever una dintre ele. 
(Varcolacii și teriantropii nu puteau să treacă din 
forma lor animalieră în cea umană când se aflau 
in bar; ei bine, puteam înţelege asta.) „Nici un 
fel de mușcătură”, spunea alta. „Fără gustări vii”, 
puteai citi pe o a treia. Bleah! 

Vampirii erau împrăștiați prin bar, unii dintre 
ei acompaniați de semeni de-ai lor, alții de oa- 
meni. În colțul de sud-vest, unde mai multe 
mese fuseseră adunate la un loc, pentru ca toată 


! Serial de televiziune american, în care acţiunea se 
petrece într-un bar. Serialul a fost difuzat și în România. 

lumea să încapă, era o petrecere zgomotoasă de 
teriantropi. Centrul acestui grup părea a fi o 
tânără înaltă, cu păr negru, scurt și strălucitor, cu 
o constituţie atletică și o față lungă și îngustă. Era 
agăţată de un bărbat solid, cam de vârsta ei, pe 
care am estimat-o undeva în jur de douăzeci şi 
opt de ani. Acesta avea ochi rotunzi și un nas 
turtit și cel mai moale păr pe care-l văzusem 
vreodată — era aproape la fel de fin ca al unui 
bebeluș și un blond atât de deschis, încât părea 
aproape alb. M-am întrebat dacă aceasta era 
petrecerea de logodnă şi dacă Alcide ştiuse că va 
avea loc. Atenţia lui era atrasă de acel grup. 

Fireşte că m-am uitat să văd cu ce erau îmbră- 
cate celelalte femei din încăpere. Femeile-vam- 
pir și cele umane care însoțeau vampiri erau îm- 
brăcate cam în același stil ca şi mine. Femeile-te- 
riantrop aveau tendința să fie ceva mai prost 
îmbrăcate. Femeia cu părul negru, pe care o 
identificasem ca fiind Debbie, purta o bluză aurie 
de mătase, pantaloni strâmți din piele maro, și 
cizme. Aceasta râse ascultand cuvintele rostite de 
bărbatul cu părul blond, iar eu am simțit cum 
brațul lui Alcide devine rigid sub degetele mele. 
Da, asta trebuia să fie fosta prietenă, Debbie. Se 
distra tot mai zgomotos de când surprinsese 
intrarea lui Alcide în bar. 

Nemernică prefăcută, am categorisit-o cât ai 
clipi și mi-am pus în gând să mă comport ca 
atare. Goblinul Hob ne conduse la o masă goală 
de unde puteam vedea vesela petrecere și îmi 
trase scaunul, să mă așez. l-am mulțumit 
politicos cu o mișcare din cap, mi-am dat jos 

șalul, împăturindu-l și lăsându-l pe un scaun liber. 
Alcide se așeză pe scaunul din dreapta mea, astfel 
incât să poată sta cu spatele spre colțul unde tenan- 
tropii se distrau atât de gălăgios. 

Un vampir, numai piele și os, veni să ne ia 
comanda. Alcide îmi lăsă plăcerea de a alege, fă- 
când o mișcare ușoară cu capul. 

— Un cocktail cu șampanie, am cerut, nea- 
vând nici cea mai mică idee despre gustul pe care 
l-ar putea avea. 

Nu m-am străduit niciodată să-mi fac unul la 
Merlotte's, dar acum, că mă aflam în barul 
altcuiva, m-am decis să fac o încercare. Alcide a 
comandat o bere Heineken. Debbie se tot uita 
către noi, așa că m-am aplecat și am netezit una 
dintre buclele părului negru al lui Alcide. Fu sur- 
prins, dar Debbie și-a dat seama de asta. 

— Sookie? rosti el cu oarecare şovăială. 

l-am zâmbit, şi nu cu zâmbetul meu nervos — 
pentru că de această dată eram calmă. Mulțumită 
lui Bill, acum începusem să am încredere în fap- 
tul că eram atrăgătoare. 

— Hei, sunt fata cu care ţi-ai dat întâlnire, îți 
amintești? Mă comport ca atare, i-am spus. 

Vampirul cel slab ne aduse chiar atunci bău- 
tunile și mi-am ciocnit paharul de sticla lui. 

— Pentru asocierea noastră, am spus, și ochii 
i-au strălucit. 

Am băut. 

Îmi plăceau la nebunie cocktailurile cu şam- 
panie. 

— Spune-mi mai multe despre familia ta, 
l-am provocat, pentru că îmi plăcea să-i ascult 
vocea răgușită. 

Trebuia să aştept până apăreau mai mulți 
oameni în bar înainte de a începe să ascult gân- 
durile celorlalți. 

Alcide, amabil, începu să-mi povestească des- 
pre cât de sărac fusese tatăl lui când își începuse 
afacerea cu paza şi cât de mult durase până să-i 
meargă bine. Tocmai începea să-mi povestească 
despre mama lui, când Debbie îşi făcu apariția. 

— Bună, Alcide, murmură ea. 

Din moment ce nu avusese cum să o vadă că 
se apropie, fața lui puternică se crispă. 

— Cine e noua ta prietenă? Ai imprumutat-o 
pentru o seară? 

— Oh, pentru mai mult de atât, am spus răs- 
picat și i-am zâmbit lui Debbie, cu un zâmbet la 
fel de sincer ca al ei. 

— Serios? 

Dacă sprâncenele 1 s-ar mai fi ridicat puțin, 
probabil că ar fi ajuns la cer. 

— Sookie este o prietenă foarte bună, spuse 
Alcide impasibil. 

— Oh? îi puse Debbie la îndoială cuvântul. 
Nu cu mult timp în urmă, mi-ai spus că nu vei 
avea niciodată o altă „pnetenă” dacă nu o poți 
avea pe... Mă rog. 

Zâmbi compătimitor. 

Am acoperit mâna uriașă a lui Alcide cu mâna 
mea și am privit-o cu subînteles. 

— Spune-mi, mă provocă Debbie, strângân- 
du-și buzele într-o grimasă sceptică, cum ți se 
pare semnul din naștere pe care îl are Alcide? 

Cine ar fi putut ghici că va fi o nemernică, 
așa, pe față? Cele mai multe femei încearcă să 
mascheze asta, cel puțin de față cu străinii. 

Este pe fesa mea dreaptă. Are forma unui iepure. 
Hm, ce drăguţ. Alcide și-a amintit ce-i spusesem 
ȘI și-a trimis gândurile direct către mine. 

— Ador iepurii, am spus zâmbind și 
lăsându-mi mâna să alunece pe spatele lui în jos, 
pentru a mângaia, foarte ușor, partea superioară a 
fesei sale drepte. 

Pentru o secundă, am văzut o furie fără mar- 
gini pe faţa lui Debbie. Era atât de concentrată, 
se controla atât de puternic, încât mintea ei era 
mult mai puțin opacă decât a majorității ternan- 
tropilor. Se gândea la logodnicul ei care se trans- 
forma în bufniță, la faptul că nu era la fel de bun 
în pat ca Alcide, dar că avea o groază de bani 
lichizi și că își dorea să aibă copii, ceea ce Alcide 
nu voia. În plus, ea era mai puternică decât buf- 
nița, capabilă să o domine. 

Nu era chiar un demon (bineînțeles, logodni- 
cul ei ar fi avut o viață foarte scurtă, dacă ar fi 
fost), dar nu era nici vreo dulceaţă. 

Debbie ar fi putut întoarce situația în favoarea 
ei, dar descoperirea că știam micul secret al lui 
Alcide o înnebunea. Făcu o greșeală capitală. 

Mă săgetă cu o privire care ar fi paralizat și un 
leu. 

— Se pare că ai fost la salonul lui Janice astăzi, 
spuse, uitându-se la buclele şi la unghiile mele. 

Părul ei negru și drept fusese tuns asimetric, 
mici șuviţe de diferite lungimi, care o făceau să 
aducă puţin cu un câine — poate cu un afgan — 
de la o expoziţie interesantă. Faţa ei îngustă nu 
făcea decât să sporească asemănarea. 

— De la Janice nu pleacă nimeni arătând ca și 
cum ar trăi în secolul ăsta. 

Alcide deschise gura, furia făcându-l să-și 
încordeze toți mușchii. Mi-am pus mâna pe 
braţul lui. 

— Tu ce crezi despre părul meu? am întrebat 
încet, mișcându-mi capul, astfel încât părul să-mi 
alunece pe umerii goi. 

l-am luat mâna și i-am plimbat-o încet pe bu- 
clele care-mi cădeau pe piept. Hei, eram chiar 
bună la asta. Sookie vampa. 

Alcide își recăpătă respirația. Degetele lui îmi 
mângâiară părul pe toată lungimea lui, atingân- 
du-mi uşor și clavicula. 

— Cred că arăţi minunat, spuse, iar vocea sa 
era în acelaşi timp sinceră și răgușită. 

l-am zâmbit. 

— Cred că de fapt nu te-a împrumutat, te-a 
închiriat, spuse Debbie, făcând o greșeală irepa- 
rabilă. 

Era o insultă îngrozitoare, pentru amândoi. 
Am folosit fiecare picătură de voință din mine ca 
să-mi păstrez controlul, ca o doamnă. Mi-am 
simțit atunci eul primitiv, adevărata mea fire 
încercând să iasă la suprafață. Am rămas așezați, 
uitând-ne la ea, iar ea păli în fața tăcerii noastre. 

— În regulă, nu ar fi trebuit să spun asta, zise 
nervoasă. Uitaţi ce am zis. 

Pentru că era teriantrop, m-ar fi învins într-o 
luptă dreaptă. Fireşte că nu aveam de gând să duc 
o luptă dreaptă, dacă tot se ajungea la asta. 

M-am aplecat şi am pus o unghie roșie pe 
pantalonii ei de piele. 

— Sunt ai verișoarei Elsie!? am întrebat. 

Pe neașteptate, Alcide izbucni în râs. l-am 
zâmbit și eu în timp ce el continua să hohotească, 
iar când mi-am ridicat privirea, am văzut că Debbie 
se întorcea la petrecerea ei, care se potolise com- 
plet în timpul discuţiei noastre. 

Mi-am propus să țin minte să nu merg singură 
la toaletă în seara asta. 


Până când am comandat al doilea rând de 
băuturi, localul se umpluse. Câţiva vârcolaci, 
prieteni de-ai lui Alcide și-au făcut apariția, un 
grup destul de mare — am înţeles că vârcolacii 
preferă să umble în haită. În ceea ce-i priveşte pe 
teriantropi, asta depinde de animalul în care se 
transformă cel mai des. În ciuda versatilităţii lor 
teoretice, Sam mi-a spus că teriantropii se schim- 
bă de obicei în același animal, unul pentru care 
au o afinitate deosebită. Şi că, de obicei, își spun, 
in funcție de animalul respectiv: vârcolac-câine, 
sau vârcolac-liliac, sau vârcolac-tigru. Dar nicio- 
dată doar „vârcolac? — termenul acesta era 
rezervat pentru cei care se transformau în lupi. 


! Elsie Venner — personaj din romanul cu același 
nume al lui Oliver Wendell Holmes. Era jumătate 
femeie, jumătate șarpe, cu pielea rece la atingere și inca- 
pabilă să iubească. 

Adevăraţii vârcolaci disprețuiau această variație 
Și, în general, nu prea dădeau doi bani pe terian- 
tropi. Ei, vârcolacii, se considerau în general 
crema lumii celor ce-și schimbă forma. 

De cealaltă parte, îmi explicase Alcide, teri- 
antropii îi considerau pe varcolaci durii scenei 
supranaturale. 

— Şi vei găsi o mulțime dintre noi în con- 
strucții, spuse ca şi cum ar fi făcut un efort ca să 
fie sincer. Mulţi vârcolaci sunt mecanici, sau 
zidari, sau instalatori, sau bucătari. 

— Ocupaţii folositoare, am tras concluzia. 

— Da, aprobă el. Dar nu chiar ceea ce ai putea 
numi o meserie de birou. Aşadar, deşi cu toții 
cooperăm, într-o măsură mai mică sau mai mare, 
se fac multe discriminări de clasă. 

Intră în bar un mic grup de vârcolaci îmbrăcați 
in costume de motociclişti. Purtau acelaşi tip 
de jachetă din piele, cu cap de lup pe spate, pe 
care-l purtase și bărbatul care mă atacase la 
Merlotte's. Mă întrebam dacă se apucaseră deja 
să-și caute tovarășul. Mă întrebam dacă știau pe 
cine caută şi ce ar face dacă ar realiza cine eram. 
Cei patru bărbați comandară mai multe beri și 
începură să discute, cu un aer foarte conspirativ, 
cu capetele lipite unul de altul și scaunele trase 
foarte aproape de masă. 

Un DJ — care se dovedi a fi vampir — puse 
muzică, exact la volumul care trebuia; puteai dis- 
tinge clar versurile cântecelor, dar puteai şi să stai 
de vorbă. 

— Hai să dansăm, propuse Alcide. 

Nu mă așteptasem la asta; dar avea să mă aducă 
mai aproape de vampiri și de oamenii care-i înso- 
teau, așa că am acceptat. Alcide îmi trase scaunul 
și mă luă de mână în timp ce ne îndreptam spre 
minusculul ring de dans. Vampirul schimbă mu- 
zica ce aducea a heavy metal cu melodia lui Sarah 
McLachlan, „Good Enough”, care este lentă, dar 
ritmată. 

Nu pot cânta, dar știu să dansez; și, după cum 
s-a dovedit, și Alcide ştia. 

Partea bună atunci când dansezi este că poți să 
nu vorbeşti o perioadă, dacă nu ai chef. Partea 
proastă este că te face să devii superconștient de 
corpul partenerului tău. Și așa eram inconfortabil 
de conştientă de — iertați-mă — magnetismul 
animalic al lui Alcide. Acum, atât de aproape de 
el, mișcându-mă în același ritm cu el, urmărin- 
du-i fiecare mișcare, mă simțeam ca într-un fel 
de transă. Când muzica s-a oprit, am rămas pe 
ringul de dans, iar eu mi-am ațintit privirea în 
podea. Când a început următoarea melodie, o 
piesă mai rapidă — deși nu aș putea să spun care, 
nici dacă viața mea ar depinde de asta —, am 
reînceput să dansăm, am început să mă învârt, și 
să mă aplec, și să mă mișc cu vârcolacul. 

Atunci, bărbatul musculos şi solid care stătea 
pe un scaun la bar, în spatele nostru, spuse către 
insoțitorul său vampir: 

— Nu a vorbit încă. Harvey a sunat azi. Mi-a 
spus că au percheziționat casa și că nu au găsit 
NIMIC. 

— Loc public, spuse partenerul său, cu voce 
tăloasă. 

Vampirul era un bărbat mărunţel — probabil 
că devenise vampir când oamenii erau mai MICI. 

Știam că vorbeau despre Bill, pentru că omul 
se gândise la Bill când spusese „Nu a vorbit”. lar 
omul era un emițător excepțional, atât sunetul, 
cât și imaginile fiind foarte clare. 

Când Alcide a încercat să mă mute din raza 
lor, am opus rezistență. Privind în sus către fața 
lui surprinsă, i-am indicat pe cei doi cu privirea. 
În ochii lui am putut vedea că începea să înțe- 
leagă, dar nu părea fericit. 

Să dansezi și să incerci să citeşti gândurile 
altei persoane în același timp nu e ceva ce eu aș 
recomanda. Filtram totul mental, iar inima mea 
bubuia şocată atunci când zăream imaginea lui 
Bill. Din fericire, Alcide se scuză ca să meargă la 
toaletă, chiar atunci, lăsându-mă pe un scaun la 
bar, lângă vampir. Am încercat să mă tot uit în 
jur la diferitele perechi de dansatori, la DJ, la 
orice, mai puţin la bărbatul care era la stanga 
vampirului, cel a cărui minte încercam să o 
citesc. 

Se gândea la ceea ce făcuse peste zi; încercase 
să țină pe cineva treaz, cineva care avea mare ne- 
voie de somn — un vampir. Bill. 

Să ţii un vampir treaz în timpul zilei era cel 
mai rău mod de tortură. Era și greu de realizat. 
Nevoia de a dormi la răsăritul soarelui devenea 
imperativă, iar somnul era ca moartea. 

Cumva, nu mi-a trecut deloc prin minte — 
cred că din moment ce sunt americancă — faptul 
că vampirii care îl răpiseră pe Bill ar fi putut apela 
la mijloace dureroase ca să-l facă să vorbească. 

Dacă voiau informația, bineînțeles că nu aşteptau 
până ce Bill avea chef să le-o spună. Idioata de 
mine — proastă, proastă, proastă. Chiar știind că 
Bill mă trădase, chiar ştiind că se gândise să mă 
părăsească pentru iubita lui vampir, am simțit o 
puternică durere pentru el. 

Absorbită de gândurile mele nefericite, nu am 
realizat că mă pândea o belea decât atunci când 
era prea târziu. Deja mă prinsese. 

Unul dintre membrii bandei de vârcolaci, un 
bărbat brunet, solid, foarte mare şi care cam mi- 
rosea, mă apucase de mână. Își lăsa urmele grase 
ale degetelor pe mânecile mele roșii și frumoase. 
Am încercat să mă smulg din mâna lui. 

— Vino la masa noastră şi lasă-ne să te cunoaș- 
tem mai bine, dulceaţă, spuse rânjind. 

Într-una din urechi avea o pereche de cercei. 
Mă întrebam ce se întâmpla cu ei atunci când era 
lună plină. Mi-am dat seama însă aproape ime- 
diat că aveam probleme mai serioase de rezolvat. 
Expresia de pe chipul lui era prea sinceră; băr- 
baţii nu se uită la femei în felul ăsta decât dacă 
acele femei stau la un colț de stradă îmbrăcate în 
pantaloni scurţi și sutien: cu alte cuvinte, era con- 
vins că eram o astfel de femeie. 

— Nu, mulțumesc, am spus politicoasă. 

Aveam sentimentul obositor și neplăcut că nu 
se va termina astfel, dar măcar merita să încerc. 
Avusesem destule experiențe la Merlotte's cu tipi 
insistenți, dar acolo, la bar, aveam și spatele asi- 
gurat. Sam nu tolera ca angajatele să fie tratate 
prea familiar sau să fie insultate. 

— Ba da, iubito. Vrei să vii să ne cunoşti, in- 
sistă el. 

Pentru prima dată în viața mea, mi-am dorit 
ca Bubba să fie cu mine. 

Eram deja cam prea obișnuită ca persoanele 
care mă supără să o sfârșească prost. Și poate chiar 
mă învăţasem ca unele dintre problemele mele să 
fie rezolvate de alții. 

M-am gândit să-l sperii citindu-i gândurile. 
Ar fi fost ușor de citit — mintea îi era larg des- 
chisă pentru un vârcolac. Dar nu doar că gân- 
durile sale erau plictisitoare şi surprinzătoare (sex, 
agresivitate), dar dacă banda lui era însărcinată cu 
găsirea iubitei vampirului Bill și se afla că aceasta 
este barmaniţă şi telepată, iar apoi se trezeau față 
in față cu această telepată, ei bine... 

— Nu, nu vreau să vin la masa voastră, am 
spus hotărâtă. Lasă-mă în pace. 

Am coborât de pe scaunul de la bar ca să am 
libertate de mișcare. 

— Nu ai nici un bărbat cu tine. Noi suntem 
bărbați adevărați, drăguţo. 

Cu mâna liberă își mângâie sexul. Oh, grozav! 
Asta chiar mă excita. 

— Vom avea grijă să fii fericită. 

— Nu m-ai putea face fericită nici dacă ai fi 
Moș Crăciun, am spus călcându-l pe picior cu 
toată forţa. 

Dacă nu ar fi purtat bocanci de motociclist, 
poate că ar fi fost eficient. Aşa, aproape că mi-am 
rupt tocul pantofului. Mi-am înjurat în gând 
unghiile false, pentru că din cauza lor îmi era 
greu să strâng pumnul. Voiam să-l lovesc în nas 

cu mâna liberă; un pumn în nas chiar doare. Ar 
fi trebuit să-mi dea drumul. 

A mârâit la mine arătându-și dinții — chiar a 
mârâit când tocul i-a lovit laba piciorului —, dar 
nu mi-a dat drumul. M-a prins cu mâna sa liberă 
de umărul dezgolit și și-a înfipt degetele în el. 

Am încercat să nu fac gălăgie, încercând să 
rezolv totul fără tărăboi, dar era cazul să depășesc 
momentul. 

— Dă-mi drumul! am răcnit, în timp ce făceam 
o încercare eroică de a-l lovi cu piciorul în 
testicule. 

Coapsele lui erau groase, iar poziția în care 
stătea nu-mi oferea prea multe posibilități, așa că 
nu am putut lovi bine cu adevărat. Dar l-am 
făcut să tresară şi, deşi unghiile lui mi-au zgariat 
umărul, mi-a dat drumul. 

Asta se întâmpla și pentru că Alcide îl apucase 
de ceafă. lar domnul Hob a intrat tocmai când 
ceilalți membri ai bandei se repezeau spre bar 
pentru a-i veni în ajutor amicului lor. Se pare că 
goblinul care ne introdusese în bar era și paznic. 
Cu toate că era foarte mic de înălțime, îl apucă în 
braţe pe la spate pe vârcolac și-l ridică foarte ușor. 
Motociclistul începu să scâncească, iar în bar se 
răspândi un miros de carne arsă. Barmanul numai 
piele și os acţiona ca un adevărat iureş, ceea ce era 
de mare ajutor, dar tot am putut auzi țipetele 
motociclistului tot drumul, de-a lungul unui hol 
intunecat pe care nu-l observasem până atunci. 
Probabil că ducea spre ieşirea din spate a clădirii. 
Apoi se auzi o uşă trântită, un țipăt și din nou 
același zgomot de ușă trântită. Clar, ușa din 

spate a barului fusese deschisă și contravenientul 
aruncat afară. 

Alcide se răsuci ca să facă față prietenilor mo- 
tociclistului, în timp ce eu stăteam tremurând în 
spatele lui. Rănile pe care degetele motociclis- 
tului mi le făcuseră în carne sângerau. Aveam 
nevoie de niște Neosporin, adică remediul pe 
care bunica mea îl punea pe orice rană când 
aveam obiecţii la Campho-Phenique!. Dar orice 
probleme legate de primul ajutor puteau să 
aştepte, căci se părea că ne pregăteam de o nouă 
luptă. Am privit în jur după o armă și am văzut 
că barmanul scosese o bâtă de baseball și o puse- 
se pe bar. Nu scăpa situația din ochi. Am apucat 
bâta şi m-am așezat lângă Alcide. Am luat poziția 
de lovitură şi am așteptat următoarea mișcare. Așa 
cum fratele meu, Jason, mă învățase — din expe- 
riența multelor bătăi prin baruri, mi-e teamă —, 
mi-am ales unul dintre bărbați și mi-am imaginat 
că învârteam bâta și-i loveam genunchiul, care-mi 
era mult mai accesibil decât capul. Asta l-ar pune 
cu siguranță la pământ. 

Apoi, cineva intră pe teritoriul neutru de lângă 
Alcide, cu mine de-o parte și vârcolaci de partea 
cealaltă. Era vampirul cel mărunţel, cel care vor- 
bise cu omul a cărui minte fusese o sursă de infor- 
maţii atât de neplăcute. 

Avea aproximativ 1,65 metri, încălțat, și era 
subțirel. Cred că atunci când murise avea două- 
zeci şi un pic de ani. Proaspăt bărbierit și foarte 


! Gel antiseptic pe bază de camfor și fenol. 

palid, avea ochii de culoarea ciocolatei amare, 
intr-un contrast supărător cu părul său roșu. 

— Domnișoară, îmi cer scuze pentru această 
neplăcere, spuse cu o voce plăcută, cu un puter- 
nic accent sudist. 

Nu mai auzisem un accent atât de evident 
de la moartea străbunicii mele, cu douăzeci de 
ani în urmă. 

— Îmi pare rău că liniștea acestui bar a fost 
tulburată, am spus, adunându-mi toată demni- 
tatea de care eram în stare în timp ce țineam în 
mână o bâtă de baseball. 

Instinctiv, îmi aruncasem sandalele cu toc din 
picioare, pentru a putea lupta. Am renunțat la 
poziția de luptă și i-am recunoscut autoritatea 
inclinându-mi capul în faţa lui. 

— Voi ar cam trebui să plecați acum, spuse 
bărbatul cel mărunţțel către banda de vârcolaci, 
după ce vă cereţi scuze de la această doamnă și de 
la însoţitorul ei. 

Se învârtiră agitați, dar nici unul nu voia să fie 
cel care cedează primul. Unul dintre ei era, apa- 
rent, mai tânăr și mai prost decat restul, un blond 
cu barbă mare și o bandană pe cap într-un stil cu 
adevărat idiot. În ochi i se citea cheful de harță; 
mândria lui nu putea să accepte situația creată. 
Motociclistul îşi transmise mental mișcarea chiar 
inainte să o execute, iar eu i-am întins cu iuțeala 
fulgerului bâta vampirului, care o înhăță atât de 
repede încât nici măcar nu am putut zări mişca- 
rea. O folosi ca să-i rupă piciorul vârcolacului. 

În bar domni o tăcere absolută în timp ce 
motociclistul care țipa fu cărat afară de către prie- 
tenii săi. Vârcolacii repetau în cor: 

— Scuze, scuze, în timp ce îl ridicau pe blond 
şi-l scoteau din bar. 

Muzica porni din nou, iar vampirul cel mă- 
runțel îi înapoie bâta barmanului. Alcide veni să 
mă cerceteze pentru a vedea ce răni aveam, iar 
eu am început să tremur. 

— Sunt bine, am spus, dorindu-mi foarte mult 
ca toți să privească în altă parte. 

— Dar sângerezi, draga mea, spuse vampirul. 

Era adevărat, pe umărul meu se vedeau dâre 
de sânge lăsate de degetele motociclistului. Cunoş- 
team procedeul. M-am aplecat către vampir, ofe- 
rindu-i sângele. 

— Mulţumesc, spuse el imediat, apoi scoase 
limba. 

Ştiam oricum că mă voi vindeca mai repede 
şi mai bine datorită salivei lui, aşa că am rămas 
aproape nemișcată, deși, ca să spun adevărul, era 
ca şi cum aş fi lăsat pe cineva să mă mângâie în 
public. În ciuda disconfortului, zâmbeam, cu toate 
că știam că nu putea fi un zâmbet relaxat. Alcide 
mă ţinea de mână, ceea ce era liniştitor. 

— Îmi pare rău că nu am ajuns mai repede, 
spuse. 

— Nu era ceva previzibil. 

Lip, lip, lip. Ei, totuși, sângerarea ar fi trebuit 
să se oprească până acum. 

Vampirul se îndreptă, își linse buzele şi îmi 
zâmbi. 

— A fost cu adevărat o experiență. Îmi per- 
miteți să mă prezint? Sunt Russell Edgington. 

Russell Edgington, regele din Mississippi; pu- 
team bănui asta după reacția motocicliștilor. 

— Mă bucur să vă cunosc, am spus politi- 
coasă, întrebându-mă dacă era cazul să fac o ple- 
căciune. 

Dar nu folosise și titlul când se prezentase. 

— Sunt Sookie Stackhouse, iar acesta este 
prietenul meu, Alcide Herveaux. 

— Cunosc de ani buni familia Herveaux, 
spuse regele. Mă bucur să te văd, Alcide. Ce mai 
face tatăl tău? Am fi putut mai degrabă să ne 
aflăm în soarele unei duminici în faţa bisericii 
prezbiteriene decât într-un bar de vampiri la 
miezul nopții. 

— Bine, mulțumesc, spuse Alcide rece. Ne 
pare rău pentru neplăceri. 

— Nu e vina voastră, spuse vampirul, politicos. 
Uneon, bărbaţii trebuie să-și lase singure doam- 
nele, iar doamnele nu sunt responsabile pentru 
lipsa de maniere a unor nătărăi. 

De fapt, Edgington îmi făcea o plecăciune din 
cap. Nu aveam nici cea mai mică idee despre 
cum ar fi trebuit să procedez drept răspuns, dar 
o înclinare și mai adâncă a capului părea în 
regulă. 

— Eşti ca un trandafir ce înflorește într-o gră- 
dină neîngrijită, draga mea. 

Si tu mănânci rahat cu polonicul. 

— Mulţumesc, domnule Edgington, am spus 
Jăsându-mi ochii în jos pentru ca el să nu poată 
citi scepticismul din el. 

Poate ar fi trebuit să mă adresez cu „Înălțimea 
Voastră''? 

— Alcide, mi-e teamă că ar trebui să inche- 
iem aici, am spus încercând să par delicată și 
drăguță și tulburată. 

Era cam prea uşor. 

— Desigur, iubito, spuse imediat. Lasă-mă 
să-ți aduc poșeta și șalul. 

Și porni către masa noastră. Dumnezeu să-l 
binecuvânteze. 

— Acum, domnişoară Stackhouse, ne-am 
dori să te întorci și mâine-noapte aici, zise 
Russell Edgington. 

Prietenul său stătea în spatele lui, ținându-și 
mâinile pe umerii acestuia. Vampirul cel mărun- 
țel ridică o mână și-l bătu pe mână. 

— Nu ne dorim să fii speriată de proastele 
maniere ale unui singur individ. 

— Mulţumesc, îi voi spune lui Alcide, am 
răspuns nelăsând entuziasmul să mi se strecoare 
in voce. 

Am sperat că-i voi părea supusă lui Alcide, 
fără să las impresia că sunt lipsită de coloană ver- 
tebrală. Oamenii fără coloană vertebrală nu 
rezistă prea mult în compania vampirilor. Russell 
Edgington dorea să joace rolul unui gentleman 
sudist de tip vechi și, dacă asta îi era dorința, nu-l 
puteam contrazice. 

Alcide se întoarse, iar pe chipul lui se putea 
citi înverşunarea. 

— Mi-e teamă că şalul tău a suferit un acci- 
dent, spuse, iar eu am realizat că era furios. Cred 
că a fost Debbie. 

Şalul meu cel frumos, din mătase, avea o 
gaură în el, de la o arsură. Am încercat să-mi 
păstrez o expresie impasibilă pe față, dar nu mi-a 
ieşit foarte bine. De fapt, lacrimi îmi încețoșau 
ochii, iar asta se întâmpla, bănuiesc, fiindcă inci- 
dentul cu motociclistul mă tulburase deja. 

Edgington, bineînţeles, aduna informațiile. 

— Bine că a fost șalul și nu eu, am spus încer- 
când să par indiferentă. 

M-am străduit să zambesc. Cel puţin micuța 
mea geantă părea intactă, deşi nu aveam nimic 
altceva în ea decât o pudră compactă, un ruj și 
suficienţi bani cât să-mi plătesc cina. Spre ruşinea 
mea, Alcide îşi scoase haina de la costum și mi-o 
tinu ca să mă imbrac cu ea. Am încercat să pro- 
testez, dar expresia de pe faţa lui îmi spuse că nu 
ar fi acceptat un răspuns negativ. 

— Noapte bună, domnişoară Stackhouse, 
spuse vampirul. Herveaux, ne vedem mâine-sea- 
ră? Mai stai în Jackson cu afaceri? 

— Da, mai stau, spuse Alcide amabil. Mi-a 
părut bine să stau de vorbă cu tine, Russell. 


Camioneta era în faţa clubului când am ieșit. 
Trotuarul nu părea mai puțin amenințător decât 
atunci când intraserăm noi. M-am întrebat cum 

obțineau efectul ăsta, dar eram prea deprimată 
pentru a-mi lua partenerul la întrebări. 

— Nu ar fi trebuit să-mi dai haina, acum 
îngheți, am spus după ce trecusem de câteva 
străzi. 

— Am mai multe haine decât tine, răspunse 
Alcide. 

Nu tremura deloc, nici chiar fără haină. 
M-am cuibărit în ea, bucurându-mă de căptu- 
şeala din mătase, de căldura şi de mirosul ei. 

— Nu ar fi trebuit să te las singură cu ne- 
mernicii ăia în club. 

— "Toată lumea are nevoie să meargă la baie, 
am spus blând. 

— Ar fi trebuit să rog pe cineva să stea cu 
tine. 

— Sunt adult, nu am nevoie de paznic. La bar 
mă confrunt mereu cu incidente de genul ăsta. 

Dacă părea că mă obosea asta, chiar aşa şi era. 
Nu prea apuci să vezi partea bună a bărbaților 
când eşti barmaniță; chiar și într-un loc ca Mer- 
lotte's, unde patronul are grijă de angajaţii lui, iar 
clientela e din oraș. 

— Atunci nu ar trebui să lucrezi acolo, spuse 
foarte hotărât Alcide. 

— Bine, ia-mă de nevastă și scapă-mă de toate 
astea, am rostit sec, primind o privire speriată drept 
răspuns. 

l-am zâmbit frumos. 

— Trebuie să-mi câștig și eu existenţa din 
ceva, Alcide. Şi, în general, îmi place slujba mea. 

Mă privi hpsit de convingere şi gânditor. Era 
momentul să schimb subiectul. 

— L-au prins pe Bill, am spus. 

— Eşti sigură? 

— Da. 

— De ce? Ce ştie el şi Edgington ar dori atât 
de tare să afle, încât să riște un război? 

— Nu-ţi pot spune. 

— Dar ştii? 

Să-i spun totul ar fi însemnat că aveam în- 
credere în el. Aș fi fost în același pericol ca și Bill 
dacă s-ar fi aflat că ştiam şi eu ce ştia el. lar eu aș 
fi cedat mult mai repede. 

— Da, am spus. Ştiu. 


Capikelul 6 


A 

R LIFT AM RĂMAS TĂCUȚI. În timp ce 
Alcide descuia ușa apartamentului, m-am spri- 
jinit de zid. Eram un dezastru: obosită, contra- 
riată şi tulburată de cearta cu motociclistul şi de 
vandalismul lui Debbie. 

Simţeam nevoia să-mi cer scuze, dar nu ştiam 
pentru ce. 

— Noapte bună, am spus din ușa camerei mele. 
Poftim, mulțumesc. 

Mi-am dat haina jos și i-am înapoiat-o. A agă- 
țat-o pe speteaza unuia dintre scaunele de la bar. 

— Ai nevoie de ajutor cu fermoarul? m-a 
intrebat. 

— Ar fi grozav dacă l-ai deschide puțin. 

M-am întors cu spatele la el. Îmi închisese 
ultimii câțiva milimetri, când mă pregătisem de 
plecare, și apreciam faptul că acum se gândise la 
asta înainte să dispară în camera lui. 

l-am simțit degetele mari pe spatele meu și 
am auzit zgomotul vag al fermoarului. Apoi s-a 
întâmplat ceva neașteptat; l-am simțit atingân- 
du-mă din nou. 

M-a străbătut un fior, în timp ce degetele lui 
alunecau în jos pe pielea mea. 

Nu ştiam ce să fac. 

Nu ştiam ce-mi doream să fac. 

M-am forțat să mă întorc cu fața la el. Expre- 
sia de pe fața lui era la fel de nesigură ca a mea. 

— Cel mai prost moment cu putință, am 
spus. Tu abia îți revii după despărțire. Eu îmi 
caut iubitul; recunosc, iubitul infidel, dar totuşi 
iubitul meu... 

— Un moment prost, a fost el de acord, aşe- 
zându-și mâinile pe umerii mei. 

Apoi se aplecă şi mă sărută. Dură aproape ju- 
mătate de secundă pentru ca brațele mele să-l 
cuprindă și limba lui să se strecoare în gura mea. 
Săruta delicat. Îmi doream să-mi trec degetele 
prin părul lui, să văd cât de puternic îi era piep- 
tul şi dacă fesele sale erau cu adevărat ferme și 
rotunde așa cum păreau în pantaloni... oh, la naiba. 
L-am respins delicat. 

— Un moment prost, am spus. 

Am roșit, realizând că Alcide putea să-mi 
vadă sutienul și puțin din fese, din cauza rochiei 
pe jumătate descheiate. Tot era bine că aveam un 
sutien drăguţ. 

— Oh, Doamne, spuse, aruncând o privire. 

Făcu un efort şi își închise ochii verzi. 

— Un moment prost, fu de acord. Sper ca 
foarte curând să vină un moment mai bun. 

Am zâmbit. 

— Cine ştie? am spus și am intrat în camera 
mea, cât încă mai eram în stare să fac asta. 

După ce am închis încet ușa, am pus pe ume- 
raş rochia roşie, mulțumită că arăta încă bine şi 
nu era pătată. Mânecile însă erau un dezastru, cu 
urme de degete murdare şi cu puțin sânge. Am 
oftat cu părere de rău. Va trebui să mă lipesc de 
pereți pentru a merge la baie. Nu voiam să fiu o 
ispită, iar halatul meu era foarte scurt, transparent 
şi roz. Aşa că am rupt-o la fugă, pentru că-l pu- 
team auzi pe Alcide învârtindu-se prin bucătărie. 
Cu una, cu alta, am stat ceva în baie. Când am 
ieşit de acolo, toate luminile din apartament erau 
stinse, cu excepția celei din dormitorul meu. Am 
tras draperiile, simțindu-mă ușor caraghioasă, 
căci nici o altă clădire din cartier nu avea cinci 
etaje. Mi-am pus cămașa de noapte roz și m-am 
strecurat în pat ca să citesc un capitol din roma- 
nul de dragoste, şi să mă liniștesc. În carte, la un 
moment dat, el și ea, erou romanului, ajung 
impreună în pat, așa că lectura avu chiar efectul 
scontat, căci am încetat să mă mai gândesc la pie- 
lea motociclistului arzând la contactul cu gobli- 
nul şi la faţa îngustă și malițioasă a lui Debbie. Și 
la ideea că Bill era torturat. 

Scena de dragoste (de fapt, scena de sex) mi-a 
ghidat mintea mai mult spre gura caldă a lui 
Alcide. 

Am stins veioza de la capul patului, după ce 
am pus semnul de carte la pagina la care rămăse- 
sem. M-am lăsat în jos, în pat, și am tras toate 

păturile pe mine, simțindu-mă, în sfârșit, încălzită 
ȘI în Siguranţă. 

Cineva bătu la geamul meu. 

Am scos un mic țipăt. Apoi, dându-mi seama 
cine ar putea să fie, mi-am pus halatul, i-am legat 
cordonul și am tras draperiile. 

Aşa cum bănuisem, Eric plutea afară. Am aprins 
din nou lampa și am început să mă lupt cu siste- 
mul de închidere al ferestrei. 

— Ce naiba vrei? tocmai întrebam, când Alcide 
năvăli în cameră. 

Abia dacă i-am aruncat o privire peste umăr. 

— Mai bine mă laşi în pace să pot dormi, 
i-am spus lui Eric, fără să-mi pese dacă păream o 
țață cicălitoare, și ai face bine să nu mai apari așa 
in diverse locuri în mijlocul nopţii, cu pretenţia 
să te las înăuntru! 

— Sookie, lasă-mă să intru, spuse Eric. 

— Nu, de fapt este casa lui Alcide. Alcide, ce 
vrei să faci? 

M-am întors ca să mă uit la el şi am încercat 
să nu rămân cu gura căscată. Alcide dormea 
intr-o pereche de pantaloni lungi, cu şiret în 
talie, și atât. Uau! Dacă ar fi apărut fără cămașă și 
cu treizeci de minute în urmă, probabil că mo- 
mentul ar fi fost foarte potrivit. 

— Ce vrei, Eric? întrebă Alcide, mult mai 
calm decât o făcusem eu. 

— Trebuie să vorbim, spuse Eric, nerăbdător. 

— Dacă-l las acum să intre, pot apoi să mă 
răzgândesc? mă întrebă Alcide. 

— Desigur. 

Am zâmbit larg către Eric. 

— Poți să-ţi revoci invitația oricând. 

— Bine. Poţi intra, Eric. 

Alcide luă plasa de țânțari de la geam, iar Eric 
se strecură cu picioarele înainte. Am închis gea- 
mul în urma lui. Acum era din nou frig. Pielea 
de pe pieptul lui Alcide se făcuse ca de găină, iar 
sfârcurile... M-am străduit să-l privesc pe Eric. 

Eric ne privi pătrunzător pe amândoi, ochii 
săi albaştri strălucind ca safirele în lumina lămpii. 

— Ce ai aflat, Sookie? 

— Vampirii de aici l-au luat. 

Poate că ochii lui Eric s-au mai mărit puțin, 
dar asta a fost singura reacţie. Părea că se gândește 
intens. 

— Nu e cam periculos pentru tine să te afli pe 
domeniul lui Edgington, așa, neanunţat? întrebă 
Alcide. 

lar se sprijinea de zid în felul ăla. Și el şi Eric 
erau doi bărbați masivi, iar camera părea brusc 
aglomerată. Poate că ego-unile lor consumau tot 
oxigenul. 

— Ba da, răspunse Eric. Foarte periculos. 

Zâmbi strălucitor. 

M-am întrebat dacă ar băga de seamă în cazul 
în Care m-aș strecura înapoi în pat. Am căscat. 
Două perechi de ochi m-au privit. 

— Mai ai nevoie de altceva, Eric? 

— Mai ai ceva să-mi comunici? 

— Da, l-au torturat. 

— Atunci, nu-i vor da drumul. 

Bineînţeles că nu. Nu poți lăsa liber un vam- 
pir pe care l-ai torturat. Vei privi peste umăr tot 

restul vieții tale. Nu mă gândisem la asta, dar 
mi-am dat seama de adevăr. 

— Vei trece la atac? 

Nu-mi doream să fiu în apropiere de Jackson 
când se va întâmpla asta. 

— Lasă-mă să mă gândesc, spuse Eric. Te în- 
torci la bar mâine-seară? 

— Da, Russell ne-a invitat în mod special. 

— Sookie i-a atras atenția în seara asta. 

— Dar asta e minunat! zise Eric. Mâine-seară 
stai cu oamenii lui Edgington și citeşte-le gân- 
durile, Sookie. 

— Ca să vezi, nici nu mi-ar fi trecut aşa ceva 
prin minte, am spus cu mirare. Ce mă bucur că 
m-ai trezit în seara asta ca să-mi explici ce am de 
făcut! 

— Nici o problemă. De câte ori vrei să te tre- 
zesc, Sookie, trebuie doar să mi-o ceri. 

Am oftat. 

— Te rog să pleci, Eric. Noapte bună din nou, 
Alcide. 

Alcide se întinse leneş, așteptând ca Eric să 
iasă pe fereastră. Eric îl aștepta pe Alcide să plece. 

— Revoc invitația în apartamentul meu, 
spuse Alcide, iar Eric porni brusc spre fereastră, 
o deschise şi sări afară. 

Era furios. Odată ajuns afară îşi recăpătă cal- 
mul şi ne zâmbi, făcându-ne semne de la reve- 
dere în timp ce dispărea undeva în jos. 

Alcide închise fereastra cu forță, apoi lăsă dra- 
periile. 

— Să ştii că există şi bărbați care nu mă plac 
deloc, i-am explicat. 

Fusese ușor de intuit ce gândea de data asta. 

Îmi aruncă o privire ciudată. 

— Chiar aşa? 

— Da, chiar așa. 

— Dacă spui tu. 

— Majoritatea oamenilor, oamenii obișnuiți, 
adică... cred că sunt nebună. 

— Senos? 

— Da, serios! şi devin foarte nervoși atunci 
când îi servesc. 

Începu să râdă, o reacție cu mult peste ceea ce 
căutasem eu, şi nu aveam nici cea mai mică idee 
ce să spun în continuare. 

leşi din cameră râzând în barbă. 

Ei, asta a fost ciudat. Am stins lampa şi mi-am 
dat halatul jos, aruncându-l la picioarele patului. 
M-am strecurat din nou în așternuturi, cu pătura 
și cuvertura ridicate până la bărbie. Era rece şi 
mohorât afară, dar aici eram în sfârșit la căldură şi 
în siguranță şi singură. 

Cu adevărat singură. 


În dimineața următoare, când m-am trezit, 
Alcide plecase deja. Oamenii care lucrează în 
construcţii și la pază se trezesc devreme, în mod 
normal, iar eu eram obișnuită să dorm până târ- 
ziu din cauza slujbei mele la bar și pentru că mă 
intâlneam cu un vampir. Dacă voiam să-mi 
petrec timp cu Bill, evident acesta trebuia să fie 
noaptea. 

Lângă cana de cafea se afla un bileţel. Aveam 
o ușoară durere de cap, căci nu eram obișnuită 
cu alcoolul, iar cu o noapte în urmă băusem două 

pahare — nu eram mahmură, dar nici nu eram 
in dispoziția mea obișnuită, veselă. Am aruncat o 
privire pe bilet. 

„Plecat cu treabă. Simte-te ca acasă. Mă întorc 
după-amiază.” 

Pentru o clipă, m-am simțit dezamăgită şi de- 
zumflată. Apoi m-am adunat. Nu trebuia să ră- 
mân cu impresia că m-ar fi sunat şi ar fi planifi- 
cat un sfârșit de săptămână romantic, sau că ne 
cunoşteam cu adevărat. Prezența mea îi fusese 
impusă lui Alcide. Am ridicat din umen și 
mi-am turnat o cană de cafea. Mi-am prăjit niște 
pâine şi am pornit televizorul să văd ştirile. După 
ce am urmărit un calup de știri la CNN, m-am 
decis să fac un duș. Nu m-am grăbit. Ce altceva 
aveam de făcut? 

Eram în pericol să experimentez o dispoziție 
nouă: plictiseala. 

Acasă era mereu câte ceva de făcut, deşi putea 
să fie ceva care să nu-mi facă plăcere cu adevărat. 
Dacă ai o casă, întotdeauna există o mică treabă 
care să te solicite. În plus, în Bon Temps, puteam 
merge la bibliotecă, on la magazinul cu preț 
unic!, ori la băcănie. De când eram împreună cu 
Bill îi rezolvam şi lui diverse treburi care trebu- 
iau făcute pe lumină, când totul era deschis. 

Când gândul îmi zbură la Bill, tocmai îmi 
smulgeam un fir din sprânceană, crescut aiurea, 
aplecându-mă peste chiuvetă să mă uit în oglin- 
da de la baie. A trebuit să las penseta jos și să mă 


! In original: dollar store — magazin în care toate 
lucrurile costă un dolar. 

așez pe marginea căzii. Sentimentele mele pentru 
Bill erau opuse și atât de confuze, încât nu aveam 
nici O speranță să le descurc prea curând. Dar să 
ştiu că suferea, că era în necaz şi că nu aveam nici 
cea mai mică idee unde să-l găsesc — era prea 
mult. Nu mi-am imaginat niciodată că relația 
noastră va decurge fără probleme. În fond şi la 
urma urmei, era o relație interspecii. lar Bill era 
mult mai în vârstă decât mine. Dar nu mi-am 
imaginat niciodată că voi simți acest gol imens și 
dureros pe care-l resimțeam acum, când el 
plecase. 

Mi-am tras pe mine o pereche de jeanși și un 
pulover și am făcut patul. Mi-am aliniat toate 
produsele de machiaj în baia pe care o foloseam 
și am agăţat prosopul, doar ca să am o ocupație. 
Aş fi făcut ordine şi în camera lui Alcide, dacă nu 
mi-aş fi dat seama că era o obrăznicie să umblu 
prin lucrurile lui. Așa că am citit câteva capitole 
din cartea pe care o începusem, apoi am decis că 
pur și simplu nu mai puteam sta în casă. 

l-am lăsat un bilet lui Alcide spunându-i că 
ieşisem la o plimbare, apoi am coborât în lift cu 
un bărbat îmbrăcat în haine obişnuite, care ducea 
un sac de golf. M-am abținut să-l întreb dacă 
mergea să joace golf și m-am limitat la a spune că 
era o zi minunată de petrecut în aer liber. Era o 
zi strălucitoare şi însorită, cu un cer limpede ca 
lacrima și cu o temperatură în jur de 10 grade. 
Era o zi fericită, cu decoraţiunile de Crăciun care 
străluceau în soare şi cu traficul pe care-l genera 
perioada cumpărăturilor. 

M-am întrebat dacă Bill va fi acasă de Crăciun. 
Dacă Bill va putea să meargă cu mine la biserică 
în seara de Ajun, sau dacă va dori asta. M-am gân- 
dit la noul fierăstrău electric Skil pe care i-l lua- 
sem lui Jason; incepusem să plătesc ratele pentru 
el cu luni în urmă la Sears, în Monroe, şi reuși- 
sem să-l iau doar acum o săptămână. Cumpăra- 
sem câte o jucărie pentru fiecare dintre copiii lui 
Arlene şi un pulover pentru ea. Chiar nu mai 
aveam pe altcineva căruia să-i cumpăr un cadou, 
și asta era jalnic. M-am decis că lui Sam îi voi lua 
un CD anul acesta. Ideea m-a înveselit. Îmi place 
să fac daruri. Acesta va fi primul meu Crăciun în 
care am un iubit... 

La naiba, o luam de la început, întocmai ca 
Titlurile orei de la ştiri. 

— Sookie! mă strigă cineva. 

Smulsă din gândurile mele, m-am uitat în jur 
și am văzut-o pe Janice făcându-mi semn cu 
mâna din pragul salonului ei, de pe cealaltă parte 
a străzii. În mod inconştient, mersesem în direc- 
ţia pe care o cunoşteam. l-am făcut și eu semn. 

— Vino încoace! spuse. 

Am mers spre colțul străzii ca să traversez pe 
la semafor. Salonul era plin, iar Jarvis şi Corinne 
abia mai făceau faţă clienţilor. 

— Sunt multe petreceri de Crăciun în seara 
asta, îmi explică Janice, în timp ce mâinile îi erau 
ocupate să facă un coc din părul negru, lung până 
la umeri, al unei destul de tinere doamne respec- 
tabile. De obicei, nu ținem deschis după prânz, 
sâmbăta. 

Tânăra femeie, ale cărei mâini erau împodo- 
bitecu un set impresionant de inele cu diamante, 
continuă să răsfoiască un număr din Southem 
Living!, în timp ce Janice se ocupa de părul ei. 

— Cum ţi se pare asta? o întrebă pe Janice. 
Chiftele cu ghimbir? 

O unghie lăcuită arătă spre rețetă. 

— O reţetă orientală? întrebă Janice. 

— Cam așa ceva. 

Citi cu atenție reţeta. 

— Nimeni nu va mai servi aşa ceva, murmu- 
ră. Poți să înfigi scobitori în ele. 

— Sookie, ce faci azi? mă întrebă Janice când 
fu sigură că femeia era cu gândul la carnea tocată. 

— Pur şi simplu mă plimb, am spus. 

Am ridicat din umeri. 

— Fratele tău avea nişte treburi de rezolvat, 
după cum mi-a scris în bilet. 

— "Ţi-a lăsat un bilet în care-ţi spunea ce 
face? Ar trebui să fii mândră. Tipul ăsta n-a mai 
pus mâna pe un creion din liceu. 

Mă privi pe sub sprâncene și-mi zâmbi. 

— V-aţi distrat bine aseară? 

M-am gândit la seara trecută. 

— Da, a fost bine, am spus cu oarecare ezita- 
re. Oricum, partea cu dansul a fost grozavă. 

Janice izbucni în râs. 

— Dacă a trebuit să te gândești atât, probabil 
că nu a fost seara perfectă. 


! Cunoscută revistă americană de lifestyle, fondată în 
1966 şi dedicată exclusiv modului de viaţă sudist. 

— N-a prea fost, am recunoscut. A fost o 
mică încăierare în bar și un bărbat a fost dat afară. 
Şi mai era şi Debbie acolo. 

— Cum a fost petrecerea ei de logodnă? 

— Era ceva lume la masa ei, am spus. Dar 
după o vreme a venit la noi și ne-a pus o groază 
de întrebări. 

Am zâmbit amintindu-mi. 

— Cu siguranţă, nu i-a plăcut că l-a văzut pe 
Alcide cu altcineva! am continuat. 

Janice râse din nou. 

— Cine s-a logodit? întrebă clienta, hotărân- 
du-se să renunţe la reţetă. 

— Oh, Debbie Pelt. leșea cu fratele meu, spuse 
Janice. 

— O cunosc, zise femeia cu părul negru, 
simțindu-se în voce că-i făcea plăcere. Era iu- 
bita fratelui tău, Alcide? Şi acum se mărită cu 
altcineva? 

— Îl ia pe Charles Clausen, explică Janice, 
dând din cap în semn de aprobare. Îl ştii? 

— Sigur că da! Am fost la școală impreună. O 
ia de nevastă pe Debbie Pelt? Ei, mai bine el 
decât fratele tău, spuse Păr Negru, cu un aer 
confidențial. 

— Mi-am dat seama de asta, spuse Janice. 
Totuşi, ştii ceva ce eu nu știu? 

— Debbie asta e implicată în nişte lucruri 
ciudate, spuse Păr Negru, ridicând sprâncenele 
pentru a da o semnificație mai adâncă celor afir- 
mate. 

— Cum ar fi? am întrebat abia respirând, în 
timp ce aşteptam să văd ce va ieși la iveală. 

Era oare posibil ca femeia aceasta să știe des- 
pre teriantropi, despre vârcolaci? Privirea mea o 
întâlni pe a lui Janice și am văzut aceeași expre- 
sie şi în ochii ei. 

Janice știa despre fratele ei. Ştia despre lumea 
lui. 

Și ştia şi că eu știu. 

— Se spune că îl venerează pe diavol, zise Păr 
Negru. Vrăjitorie. 

Amândouă ne-am holbat la imaginea ei din 
oglindă. Obținuse reacția pe care contase. Dădu 
din cap cu satisfacție. Venerarea diavolului și vră- 
jitoria nu erau sinonime, dar nu aveam de gând 
să mă contrazic cu ea; nu erau nici locul și nici 
momentul potrivite. 

— Da, doamnă, asta am auzit. La fiecare lună 
plină, ea şi prietenii ei merg în pădure și fac di- 
verse lucruri. Nimeni nu pare să știe exact ce, 
admise ea. 

Eu şi Janice am respirat ușurate, simultan. 

— Oh, Doamne, am spus încet. 

— Atunci, fratele meu chiar a terminat-o cu 
ea. Noi nu tolerăm aşa ceva, spuse Janice cu 
multă convingere. 

— Absolut, am aprobat-o. 

Nu ne-am privit în ochi. 

După această digresiune, am vrut să plec, dar 
Janice mă întrebă ce aveam să port în acea seară. 

— Ceva de culoarea șampaniei, am spus. Un 
fel de bej strălucitor. 

— Atunci unghiile roşii nu se potrivesc, de- 
cise ea. Corinne! 

În ciuda protestelor mele, am plecat din salon 
cu unghiile de la mâini și de la picioare de culoa- 
rea bronzului, iar Jarvis îmi aranjă din nou părul. 
Am încercat să-i plătesc lui Janice, dar singurul 
lucru pe care l-a acceptat a fost să le dau ceva an- 
gajaților. 

— Nu am fost niciodată atât de răsfăţată în 
toată viața mea, i-am spus. 

— Cu ce te ocupi, Sookie? 

Subiectul nu ajunsese să fie discutat cu o zi în 
urmă. 

— Sunt barmaniță, am răspuns. 

— Asta chiar este o schimbare față de Debbie, 
spuse Janice, cu un aer gânditor. 

— Serios? Cu ce se ocupă Debbie? 

— Este asistenta unui avocat. 

Categoric, Debbie era o persoană cu educa- 
ție. Nu fusesem niciodată în stare să mă descurc 
la facultate; și din punct de vedere financiar ar fi 
fost o problemă, deşi cred că asta s-ar fi putut 
rezolva. Dar handicapul meu a făcut ca și liceul 
să fie destul de dificil. Un adolescent telepatic 
trece prin destule momente grele, credeți-mă. Și 
pe vremea aceea reuşeam prea puțin să mă con- 
trolez. Fiecare zi era plină de drame — dramele 
celorlalți copii. Să încerci să te concentrezi să as- 
culți lecţia la școală, să dai lucrări într-o clasă 
plină de creiere zumzăind... singurul lucru la care 
excelam era tema pentru acasă. 

Janice nu părea prea îngrijorată că eram bar- 
maniță, ocupație care se presupune că nu impre- 
sionează familiile băieților cu care ieşi la întâlnire. 

A trebuit să-mi amintesc din nou că întâlnirea 
mea cu Alcide era un aranjament temporar pe 
care el nu-l ceruse și că, după ce voi descoperi ce 
se alesese de Bill — Sookie, îţi aminteşti de Bill, 
prietenul tău? —, nu-l voi mai vedea niciodată pe 
Alcide. Oh, poate se va opri la Merlotte's dacă va 
avea chef să iasă de pe autostrada interstatală în 
drumul său dintre Shreveport şi Jackson, dar asta 
ar fi tot. 

Janice spera cu adevărat că voi fi un membru 
permanent al familiei ei. Era foarte drăguţ din par- 
tea ei. Îmi plăcea mult. Aproape că mi-am dorit 
să existe o șansă ca Alcide să mă placă, să existe o 
șansă ca Janice să fie cumnata mea. 

Se spune că nu e rău să visezi cu ochii deschişi, 
dar chiar este. 


Cavikholul 7 


Ace MĂ AȘTEPTA când am ajuns acasă. 
Grămada de cadouri împachetate, aflată pe masa 
din bucătărie, mi-a dezvăluit cum își petrecuse 
cel puțin o parte din dimineaţă. Alcide îşi făcuse 
cumpărăturile de Crăciun. 

Judecând după aerul său stângaci (era clar că 
nu-l aveam în fața ochilor pe domnul Subtili- 
tate), făcuse ceva ce nu era sigur că-mi va plăcea. 
Indiferent despre ce ar fi fost vorba, nu era gata 
să-mi dezvăluie, așa că am fost politicoasă și am 
încercat să rămân în exteriorul minţii sale. În timp 
ce treceam prin holul îngust format de peretele 
dormitorului şi barul din bucătărie, am mirosit 
ceva mai puțin plăcut. Poate că trebuia dus 
gunoiul? Ce gunoi am fi putut produce în scur- 
tul nostru sejur, care să emane acest miros slab și 
neplăcut? Dar plăcerea trecută a discuţiei mele cu 

Janice şi prezenta plăcere de a-l vedea pe Alcide 
m-au făcut să-l dau uşor uitării. 

— Arăți bine, spuse. 

— Am trecut pe la Janice. 

Mi-era teamă să nu creadă că abuzam de 
generozitatea surorii lui. 

— Are un fel al ei de a te face să fii de acord cu 
lucruri pe care nu ai nici o intenție să le accepți. 

— E bună, spuse el simplu. Ştie despre mine 
încă din liceu și nu a spus niciodată nimănui. 

— Ştiu. 

— De unde? A, da. Clătină din cap. Pari a fi 
cea mai obișnuită persoană pe care am întâlnit-o 
vreodată și mi-e greu să-mi amintesc că ai ches- 
tia aia în plus. 

Nimeni nu mai pusese niciodată problema în 
acest fel. 

— Ai simţit vreun miros straniu când ai in- 
trat..., începu el, dar chiar atunci se auzi soneria. 

Alcide se duse să răspundă, în timp ce eu îmi 
dezbrăcam haina. 

Părea încântat, iar eu m-am întors cu faţa spre 
ușă, zâmbind. Bărbatul care intră nu păru surprins 
să mă vadă, iar Alcide mi-l prezentă ca fund soțul 
lui Janice, Dell Phillips. I-am strâns mâna, aștep- 
tându-mă să-mi facă aceeași impresie ca și Janice. 

M-a atins cât mai puțin cu putință, apoi m-a 
ignorat. 

— Mă întrebam dacă ai putea să vii în după-a- 
miaza asta, ca să mă ajuţi să instalez luminile exte- 
rioare pentru Crăciun, îi spuse Dell lui Alcide și 
doar lui. 

— Unde e Tommy? întrebă Alcide. 

Părea dezamăgit. 

— Nu l-ai adus să mă vadă? 

Tommy era băieţelul lui Janice. 

Dell mă privi şi dădu din cap. 

— Erai cu o femeie aici, nu mi s-a părut în 
regulă. E cu mama mea. 

Comentariul era atât de neașteptat, încât tot 
ceea ce am putut să fac a fost să nu scot o vorbă. 
Și pe Alcide, atitudinea lui Dell l-a prins pe 
picior greşit. 

— Dell, spuse Alcide, nu fi nepoliticos cu 
prietena mea. 

— Stă în apartamentul tău, așa că e mai mult 
decât o prietenă, puse Dell punctul pe „i”. Îmi 
pare rău, domnișoară, dar nu e corect. 

— Nu judeca pe alții, ca să nu fii tu însuţi 
judecat, i-am răspuns, sperând că tonul meu nu 
exterioriza întreaga furie pe care o simțeam adu- 
nată parcă în stomac. 

Era destul de neplăcut să dai citate din Biblie 
când erai cuprins de așa o furie cumplită. Am 
intrat în dormitorul de oaspeți și am trântit ușa. 

După ce l-am auzit plecând pe Dell Phillips, 
Alcide bătu la ușă. 

— Vrei să jucăm Scrabble? mă întrebă. 

Am fost surprinsă. 

— Sigur. 

— Când făceam cumpărături pentru Tommy, 
am cumpărat și un Joc. 

Deja îl pusese pe măsuța din faţa canapelei, 
dar nu fusese suficient de sigur că voi accepta să 
joc, astfel încât să-l și despacheteze și aranjeze. 

— Aduc câte o cola, spuse. 

Nu pentru prima dată am observat că în apar- 
tament era mai degrabă frig, deși bineînțeles că 
era mult mai cald decât afară. Mi-am dorit să fi 
adus cu mine o jachetă subțire şi m-am întrebat 
dacă Alcide se va supăra dacă-l rog să dea drumul 
la căldură. Apoi mi-am amintit cât de caldă era 
pielea lui, şi mi-am imaginat că, probabil, era una 
dintre acele persoane care se încălzesc repede. Sau 
poate că așa erau vârcolacii? Mi-am tras pe mine 
tricoul pe care-l purtasem și ieri, având mare grijă 
când l-am trecut peste păr. 

Alcide s-a aşezat pe podea, la masă, iar eu la 
fel, de cealaltă parte. Nici unul dintre noi nu mai 
jucase scrabble de multă vreme, așa că, înainte să 
începem jocul, am studiat regulile. 

Alcide absolvise universitatea Louisiana Tech. 
Eu nu fusesem niciodată la facultate, dar citeam 
mult, așa că, în ceea ce privește vocabularul, 
eram pe picior de egalitate. Alcide era un strateg 
mai bun, dar se părea că eu gândeam ceva mai 
repede. 

Am obţinut un scor destul de bun cu „maga- 
zin”, iar el a scos limba la mine și mi-a spus: 

— Nu-mi citi gândurile, asta înseamnă să tri- 
șezI. 

— Nu aș face așa ceva, am spus afectată, iar el 
s-a încruntat la mine. 

Am pierdut doar cu douăsprezece puncte. 
După o rememorare în contradictoriu dar plă- 
cută a jocului, Alcide se ridică și duse paharele la 
bucătărie. Le puse pe masă și începu să caute prin 
dulapuri, în timp ce eu strângeam jocul și îi 
puneam capacul. 

— Unde vrei să-l pun? l-am întrebat. 

— În dulapul de lângă ușă. Sunt câteva rafturi 
înăuntru. 

Am luat cutia la subraț și m-am îndreptat spre 
dulap. Mirosul pe care-l simțisem mai devreme 
părea mai puternic. 

— Ştü, Alcide, am spus sperând să nu-l jignesc, 
e ceva ce miroase a stricat pe undeva pe aici. 

— Am băgat şi eu de seamă. De-asta mă tot uit 
prin dulapuri. O fi vreun şoarece mort? 

În timp ce vorbeam, am apăsat pe clanță. 

Am descoperit sursa mirosului. 

— Oh, nu! am spus. Oh, nunununu. 

— Nu-mi spune că a intrat vreun şobolan 
acolo şi a murit, spuse Alcide. 

— Nu un şobolan, un vârcolac. 

Dulapul avea un raft chiar deasupra unei bare 
pe care se puteau agăța umerașele și era destul de 
mic, doar cât să încapă hainele musafiilor. Acum, 
pe el se afla bărbatul cel brunet de la Clubul Mor- 
ților, bărbatul care mă apucase de umăr. Era cu 
adevărat mort. Era mort de câteva ore. 

Nu eram în stare să mă uit în altă parte. 

Prezenţa lui Alcide în spatele meu era neaș- 
teptat de reconfortantă. Ținându-mă de umeri, 
se uita peste capul meu. 

— Nu sunt urme de sânge, am spus cu voce 
tremurătoare. 

— Gatul. 

Alcide era cel puţin la fel de şocat ca mine. 

Capul vârcolacului i se odihnea pe umăr, deși 
incă era atașat de restul corpului. Câh, câh, câh. 
Am înghițit cu greu. 

— Ar trebui să sunăm la poliție, am propus, 
nepărând însă prea convinsă că era bine s-o facem. 

Am remarcat modul în care bărbatul fusese 
îndesat în dulap. Mortul aproape că stătea în 
picioare. Mi-am imaginat că fusese înghesuit 
înăuntru şi că oricine ar fi fost cel care făcuse asta 
forțase uşa să se închidă. Într-un fel, ințepenise în 
poziția aceea. 

— Dar dacă anunțăm poliția... 

Vocea lui Alcide se pierdea. Trase adânc aer 
in piept. 

— Nu ne vor crede niciodată că nu noi am 
făcut-o. Îi vor interoga pe prietenii lui, iar aceștia 
le vor spune că aseară a fost la Clubul Morților și 
vor verifica. Vor afla că a dat de necaz în timp ce 
se lua de tine. Nimeni nu ne va crede că nu 
avem nici o contribuţie la moartea lui. 

— Pe de altă parte, am murmurat eu, gândind 
cu voce tare, crezi că vor zice ceva despre Clubul 
Morților? 

Alcide analiză cele spuse de mine. Îşi trecu 
degetul mare peste buze în timp ce se gândea. 

— S-ar putea să ai dreptate. Şi dacă nu pot 
povesti despre Clubul Morților, cum ar putea să 
povestească despre confruntare? Ştii ce vor face? 
Vor vrea să rezolve ei înșiși problema. 

Era o remarcă excelentă. M-am hotărât: fără 
poliție. 

— Atunci trebuie să scăpăm de el, am spus, 
schimbând tonul. Cum vom face asta? 

Alcide era un tip practic. Era obișnuit să re- 
zolve problemele, începând cu cea mai grea. 

— Trebuie să-l ducem undeva la ţară. Ca să 
facem acest lucru, trebuie să-l coborâm în garaj, 
spuse după câteva momente de gândire. Așa că, 
trebuie să-l împachetăm. 

— Perdeaua de la duș, am sugerat, arătând cu 
capul spre baia pe care o folosisem eu. Crezi că 
am putea să închidem dulapul şi să mergem în 
altă parte până punem totul la punct? 

— Sigur, zise Alcide, devenind deodată la fel 
de nerăbdător ca și mine să nu mai vadă îngrozi- 
toarea privelişte din faţa ochilor noştri. 

Aşa că ne-am aşezat în mijlocul sufrageriei și 
am făcut planul de bătaie. Primul lucru pe care 
trebuia să-l facem era să oprim căldura din apar- 
tament şi să deschidem toate ferestrele. Cadavrul 
nu-și făcuse simțită prezența mai devreme doar 
pentru că lui Alcide îi plăcea răcoarea și pentru 
că ușa dulapului se închidea bine. Acum trebuia 
să scăpăm de acel miros vag, dar neplăcut. 

— Sunt cinci etaje până jos și nu cred că-l pot 
căra atâta, spuse Alcide. Trebuie ca măcar o parte 
din drum să-l parcurgem cu liftul. Asta este par- 
tea cea mai periculoasă. 

Am continuat discuția și am pus la punct deta- 
liile, până când am simţit că am ajuns la un plan 
realizabil. Alcide m-a întrebat de două ori dacă 
eram bine și i-am răspuns afirmativ în ambele 
cazuri; în cele din urmă, a recunoscut că se 
gândea că s-ar putea să devin isterică sau să leșin. 

— Nu mi-am permis niciodată să fiu prea pre- 
tențioasă, am spus. Nu-mi stă în fire. 

Dacă Alcide se aştepta sau își dorea să-i cer 
sărurile sau să-l implor să mă salveze de lupul cel 
mare şi rău, greşise persoana. 

Poate că eram hotărâtă să-mi păstrez capul pe 
umeri, dar asta nu însemna că eram şi calmă. 
Tremuram atât de tare, încât atunci când m-am 
dus să iau perdeaua de la duș a trebuit să mă stră- 
duiesc să nu o smulg din inelele de plastic trans- 
parente. Încet şi calm, mi-am spus furioasă. Inspiră, 
expiră, ia perdeaua de la duș, întinde-o pe hol. 

Era albastru cu verde, cu peşti galbeni care 
inotau senini în șiruri egale. 

Alcide coborâse în garajul subteran pentru 
a-și muta camioneta cât mai aproape de scară. 
Precaut, a adus sus și o pereche de mănuși de 
protecţie. În timp ce şi le punea, a tras adânc aer 
în piept, ceea ce putea fi o greșeală ținând cont 
de apropierea cadavrului. Chipul lui era o mască 
impietrită de fermitate. Alcide apucă de un umăr 
cadavrul şi îl smuci. 

Rezultatele au fost dramatice, dincolo de ima- 
ginația noastră. Motociclistul a căzut din dulap, 
ințepenit. Alcide a trebuit să se tragă spre dreapta, 
pentru a evita cadavrul în cădere, iar acesta s-a izbit 
de barul din bucătărie și apoi a căzut într-o parte 
peste perdeaua de la duș. 

— Uau! am exclamat cu voce tremurată, pri- 
vind în jos la rezultat. S-a aranjat cum nu se 
poate mai bine. 

Cadavrul zăcea exact în poziția pe care ne-o 
dorisem. Alcide și cu mine am făcut amândoi o 
mișcare scurtă din cap și am apucat fiecare de un 
capăt. Acţionând la unison, am apucat de câte un 

capăt al perdelei de plastic și am tras-o peste 
cadavru, apoi am făcut la fel şi cu cealaltă parte. 
Ne-am relaxat amândoi când chipul bărbatului a 
fost acoperit. Alcide adusese sus și o rolă de ban- 
dă adezivă — bărbaţii adevăraţi au întotdeauna 
in portbagaj bandă adezivă — pe care am folo- 
sit-o pentru a lipi perdeaua, sigilând cadavrul 
inăuntru. Apoi am pliat și capetele și le-am lipit. 
Din fericire, deși era un tip robust, vârcolacul nu 
era foarte înalt. 

Ne-am ridicat şi ne-am oferit un scurt mo- 
ment în care să ne revenim. Alcide vorbi primul. 

— Arată ca un burrito mare şi verde, remarcă el. 

Mi-am pus mâna la gură pentru a înăbuși un 
val de chicotel. 

Alcide mă privi cu ochi mari, peste cadavrul 
impachetat. Brusc, începu și el să râdă. 

După ce ne-am calmat, l-am întrebat: 

— Eşti gata pentru partea a doua? 

Dădu din cap afirmativ, iar eu mi-am pus 
haina și m-am furișat pe lângă cadavru și Alcide. 
M-am dus la lift, închizând foarte repede ușa apar- 
tamentului în urma mea, pentru cazul în care 
cineva ar fi trecut pe acolo. 

În secunda în care am apăsat pe buton, un 
bărbat apăru de după colț și veni lângă ușa liftu- 
lui. Poate că era vreo rudă a bătrânei doamne 
Osburgh, sau poate că unul dintre senatori luase 
un avion înapoi spre Jackson. Oricine ar fi fost, 
era bine îmbrăcat şi avea în jur de şaizeci de ani; 
in plus, era suficient de politicos încât să se simtă 
obligat să facă puțină conversație cu mine. 

— Azi e frig cu adevărat, nu-i așa? 

— Da, dar nu la fel de frig ca ieri. 

M-am holbat la uşile liftului, dorindu-mi să se 
deschidă, iar el să plece. 

— V-aţi mutat de curând? 

Nu mai fusesem niciodată așa de iritată de o 
persoană politicoasă. 

— Am venit doar în vizită, am spus pe un ton 
suficient de plat, încât să indice sfârșitul conver- 
saţiel. 

— Oh, spuse el vesel. La cine? 

Din fericire, liftul îşi alese exact acel moment 
pentru a veni, deschizându-și ușile chiar la timp 
pentru a-l salva pe acest prea grozav bărbat de a 
se trezi cu capul smuls. Făcu un gest cu mâna 
care să mă invite să intru prima, dar am făcut un 
pas în spate, spunând: 

— Oh, Doamne, mi-am uitat cheile! 

Și am plecat sprintenă, fără să mă mai uit în 
urmă. 

M-am dus la ușa apartamentului de lângă Al- 
cide, cel despre care îmi spusese că era gol, şi am 
bătut la ușă. Am auzit ușile liftului închizându-se 
în spatele meu și am oftat de ușurare. 

Când mi-am imaginat că domnul Vorbăreţ 
avusese timp să se urce în mașină și să plece din 
garaj — asta dacă nu stătea la povești cu pazni- 
cul —, am chemat din nou liftul. Fiind sîmbătă, 
era greu de știut ce program aveau oamenii. Con- 
form celor spuse de Alcide, multe dintre apar- 
tamente fuseseră cumpărate pe post de investiție 
și apoi închiriate celor din legislativ, iar cei mai 
mulți dintre aceștia erau plecați în vacanță 
înainte de sărbători. Însă rezidenții permanenţi 


166 Charlaine Harris 


se deplasau după orare atipice, deoarece nu numai 
că era sfârșitul săptămânii, dar era și penultimul 
sfârșit de săptămână înainte de Crăciun. Când 
invenţia scârțâitoare reveni la etajul cinci, era 
goală. 

M-am repezit la 504, am bătut de două ori la 
ușă și am fugit înapoi la lift, ca să țin ușile des- 
chise. Cu picioarele cadavrului înainte, Alcide ieși 
din apartament. Se mișca pe cât de repede o putea 
face un om care duce pe umăr un cadavru rigid. 

Acesta era cel mai vulnerabil moment al nos- 
tru. Povara lui Alcide nu semăna cu nimic altce- 
va decât cu un cadavru înfășurat într-o perdea de 
duș. Plasticul împiedica mirosul să iasă, totuși, în 
incinta strâmtă, putea fi simţit. Am coborât în 
siguranță un etaj, apoi următorul. La etajul al 
treilea, nervii ne-au cedat. Am oprit liftul și, spre 
marea noastră uşurare, uşile acestuia se deschiseră 
către un coridor gol. Am fugit la ușa de la casa 
scărilor ca să o țin deschisă pentru Alcide. Apoi 
am coborât scările înaintea lui şi am privit prin 
panoul de sticlă al ușii în interiorul garajului. 

— Hait! am spus ridicând mâna. 

O femeie de vârstă mijlocie şi o adolescentă 
descărcau pachete din portbagajul Toyotei lor, 
certându-se zdravăn în acelaşi timp. Fata fusese 
invitată la o petrecere care dura toată noaptea. 
Mama ei îi spunea că nu se poate duce. Trebuia 
să meargă, toți prietenii ei vor fi acolo, insista fata. 

— Nu, îi răspunse mama. 

— Dar, mamă, toate mamele celorlalți au fost 
de acord. 

— Nu, veni răspunsul mamei. 

— Vă rog, nu vă gândiţi să o luaţi pe scări, am 
şoptit. 

Dar cearta luă amploare în timp ce se îndrep- 
tau spre lift. Am auzit-o clar pe fată întrerupân- 
du-și văicăreala suficient cât să spună: 

— Bleah, aici miroase a ceva urât! 

Asta înainte să se închidă ușile. 

— Ce s-a întâmplat? şopti Alcide. 

— Nimic. Hai să vedem dacă prindem mo- 
mentul. 

L-am prins, am ieşit pe ușă și m-am îndreptat 
spre camioneta lui Alcide, aruncând priviri în 
toate părțile ca să mă asigur că eram cu adevărat 
singură. Nu eram în raza paznicului, care se afla 
in ghereta lui de sticlă sus, în capătul rampei. 

Am descuiat haionul camionetei lui Alcide; 
din fericire, spatele camionetei era acoperit. 
Aruncând încă o privire prin garaj, m-am întors 
repede către casa scărilor și am tras de ușă. După 
o secundă, am deschis-o. 

Alcide ţâșni afară și se repezi spre camionetă 
mai repede decât am crezut că se putea mișca, la 
povara pe care o căra în spate. Am împins cât de 
tare am putut și cadavrul a alunecat în camionetă. 
Cu o uşurare teribilă, am trântit haionul și l-am 
inchis. 

— Faza a doua, încheiată, spuse Alcide. 

Să conduci prin oraș cu un cadavru în maşină 
era un îngrozitor exercițiu de paranoia. 

— Respectă toate regulile de circulație, i-am 
amintit lui Alcide, nefericită, din cauza tensiunii 
care răzbătea din vocea mea. 

— Bine, bine, îmi răspunse cu aceeași tensi- 
une în voce. 

— Crezi că oamenii din Jimmy! se uită la 
noi? 

— Nu. 

Era clar că cel mai bun lucru pe care il 
puteam face era să-mi țin gura, aşa că asta am și 
făcut. A luat-o înapoi pe autostrada I-20, acelaşi 
drum pe care intraserăm în Jackson, și am mers 
până am ieșit din oraş și am ajuns în zona agri- 
colă. 

Cand am ajuns la ieșirea spre Bolton, Alcide 
spuse: 

— Aici pare un loc potrivit. 

— Sigur, am răspuns. 

Nu cred că mai suportam să mai mergem cu 
cadavrul în maşină. Zona dintre Jackson şi Vicks- 
burg, este joasă și netedă, cea mai mare parte 
câmp deschis, întrerupt din loc în loc de câteva 
mlaștini, iar acest loc era tipic. Am ieșit de pe 
autostrada interstatală și am luat-o spre nord, 
către păduri. După câteva mile, Alcide o luă la 
dreapta pe un drum care ar fi trebuit reparat de 
ani de zile. Copacii creșteau de ambele părți ale 
mult prea uzatei benzi de asfalt. Cerul cenușiu de 
iarnă nu prea reușea să ofere lumină în com- 
petiția cu ramurile copacilor, iar eu tremuram în 
cabina camionete. 

— Nu mai mergem mult, spuse Alcide. 

L-am aprobat cu o mișcare bruscă din cap. 


! SUV produs de General Motors Company. 

Un fir de drum ducea spre stânga și i l-am 
arătat. Alcide a frânat şi am studiat zona. Am fost 
amândoi de acord că locul este potrivit. Alcide 
intră cu spatele, ceea ce mă surprinse, dar am 
decis că era o idee bună. Pe măsură ce intram mai 
adânc în pădure, locul ales îmi plăcea tot mai mult. 
Drumul fusese acoperit cu pietriș de curând, așa 
că măcar nu lăsam urme de cauciucuri. Și m-am 
gândit că erau șanse ca acest drum rudimentar să 
ducă spre un teren de vânătoare, care nu va fi 
prea folosit acum, că sezonul la căprioare se 
incheiase. 

Aşa cum presupusesem, după ce am parcurs 
câțiva metri, timp în care pietrișul ne scârțâia sub 
roți, am văzut un panou pe un copac. Anunţa: 
„Clubul de vânătoare Kiley-Odum. Proprietate 
privată — NU INTRAŢI!” 

Am continuat pe drum în jos, Alcide condu- 
când cu spatele, încet, cu grijă. 

— Aici, ne-a anunțat el, când am intrat sufi- 
cient de adânc în pădure pentru a fi siguri că nu 
puteam fi văzuți de pe drum. 

A oprit maşina. 

— Sookie, nu e nevoie să cobori, spuse. 
Merge mai repede dacă lucrăm împreună. 

Încercă să-mi arunce o privire amenințătoare, 
dar i-am replicat cu o expresie împietrită și, în 
cele din urmă, a oftat: 

— Bine, hai s-o rezolvăm odată. 

Aerul era rece şi umed, iar dacă rămâneai ne- 
mișcat o clipă, umezeala te pătrundea până la 
oase. Puteam spune că temperatura era în scă- 
dere, iar cerul strălucitor de dimineaţă era o 

dulce amintire. Era o zi potrivită să scapi de un 
cadavru. Alcide a deschis camioneta, ne-am pus 
amândoi mănușile și am apucat de pachetul albas- 
tru cu verde. Veselii peștișori galbeni păreau 
aproape obsceni aici, în pădurea înghețată. 

— Hai, cu toată forța, mă sfătui Alcide și 
numără până la trei, apoi smucirăm din toate 
putenile noastre. 

Balotul ieși pe jumătate din camionetă, iar 
capătul atârna peste margine într-un mod dezgu- 
stător. 

— Gata? Hai, din nou. Unu, doi, trei! 

Din nou am smucit, iar forța gravitației a pro- 
jectat cadavrul din mașină pe drum. 

Dacă am fi putut pleca de-acolo în acel mo- 
ment, aș fi fost mult mai fericită; dar hotărâserăm 
că trebuia să luăm perdeaua de duș cu noi. Cine 
putea spune ce amprente puteau fi găsite pe 
banda adezivă sau chiar pe perdea? Era aproape 
sigur că existau și alte probe microscopice pe 
care nici măcar nu mi le puteam imagina. 

Nu mă uit degeaba pe Discovery Channel. 

Alcide avea un briceag şi i-am lăsat lui onoa- 
rea acestei sarcini. Am ținut de marginile unui 
sac de gunoi în timp ce el tăia plasticul și-l înde- 
sa în el. Am încercat să nu mă uit, dar fireşte că 
am făcut-o. 

Aspectul corpului nu se îmbunătăţise. 

Și această treabă se termină mai repede decât 
mă aşteptam. Mă întorsesem pe jumătate să o iau 
spre camionetă, dar Alcide rămăsese nemișcat, 
cu fața ridicată către cer. Părea că adulmecă pă- 
durea. 

— În seara asta e lună plină, spuse. 

Întregul său corp părea să vibreze. Când se 
uită la mine, ochii săi păreau străini. Nu puteam 
spune că își schimbaseră forma sau culoarea, dar 
prin ei mă privea o altă persoană. 

Eram cât se poate de singură în pădure cu un 
tovarăș care brusc privea lucrurile dintr-o cu totul 
altă perspectivă. M-am luptat cu impulsuri con- 
tradictorii: să țip, să izbucnesc în lacrimi sau să fug. 
l-am zâmbit larg şi am așteptat. După o pauză 
lungă, tensionată, Alcide spuse: 

— Să ne întoarcem la camionetă. 

Că eram fericită să mă urc în cabina acesteia 
era prea puțin spus. 

— Cum crezi că a murit? am întrebat, când 
mi s-a părut că Alcide avusese timp să revină la 
normal. 

— Cred că cineva i-a sucit gâtul, spuse Alcide. 
Nu-mi imaginez cum a ajuns în apartament. Știu 
că noaptea trecută am încuiat ușa. Sunt sigur de 
asta. Şi în dimineața asta era încuiată. 

Am încercat să găsesc o explicație, dar nu am 
reușit. Apoi, m-am întrebat cum murea de fapt 
cineva căruia îi era rupt gâtul. M-am decis însă 
că nu era un lucru atrăgător la care să mă gân- 
desc. 

Pe drumul spre apartament, am făcut o oprire 
la Wal-Mart. La un sfârșit de săptămână atat de 
aproape de Crăciun, era ticsit de cumpărători. 
Încă o dată m-am gândit: Nu i-am luat nimic 
lui Bill. 

Și am simțit o durere puternică în inimă, 
realizând că era posibil să nu-i cumpăr niciodată 

un cadou de Crăciun lui Bill, nici acum, nici 
altă dată. 

Aveam nevoie de odorizante pentru impros- 
pătarea aerului, soluție Resolve (ca să curățăm 
covorul) şi o nouă perdea pentru cabina de duș. 
Am dat suferința la o parte şi am mers ceva 
mai vioi. Alcide m-a lăsat să aleg perdeaua de 
duș, ceea ce chiar mi-a făcut plăcere. A plătit 
cash, ca să nu existe nici o înregistrare a vizitei 
noastre. 

Mi-am verificat unghiile înainte de a mă urca 
în mașină. Erau în regulă. Apoi, m-am gândit cât 
eram de lipsită de sensibilitate dacă puteau să 
mă preocupe unghiile după ce abia scăpasem de 
un cadavru. Pentru câteva minute, m-am simțit 
mizerabil. 

l-am împărtășit sentimentele mele lui Alcide, 
care părea mult mai accesibil acum, că ne întor- 
sesem la civilizație fără pasagerul nostru tăcut. 

— Ei, doar nu l-ai omorât tu, a subliniat el. 
Sau ai făcut-o? 

l-am întâlnit ochii verzi, simțind o uşoară sur- 
priză. 

— Nu, cu siguranţă că nu am făcut-o eu. Ai 
făcut-o tu? 

— Nu, răspunse, şi din expresia lui mi-am dat 
seama că se aştepta să-l întreb. 

Chiar dacă eu nu-l suspectam pe Alcide, evi- 
dent cineva transformase vârcolacul într-un cada- 
vru. Pentru prima dată, am încercat să-mi dau 
seama cine ar fi putut îndesa corpul în dulap. 
Pană în acest moment, fusesem ocupată doar să-l 
fac să dispară. 


CLUBUL MORȚILOR 173 


— Cine are chei? am întrebat. 

— Doar tatăl meu, eu şi femeia de serviciu 
care se ocupă de curăţenie în majoritatea aparta- 
mentelor din clădire. Nu are o cheie numai a ei, 
administratorul îi dă una când are nevoie. 

Am tras mașina în spatele magazinelor, iar 
Alcide a scăpat de sacul de gunoi în care era vechea 
perdea de duş. 

— E o listă destul de scurtă. 

— Da, spuse Alcide încet. Da, este. Dar știu 
că tatăl meu e în Jackson. Am vorbit cu el la tele- 
fon în dimineaţa asta, imediat după ce m-am tre- 
zit. Femeia care face curățenie vine doar dacă îi 
lăsăm vorbă la administratorul imobilului. El păs- 
trează o copie a cheii noastre și 1-0 dă atunci când 
are nevoie, iar ea i-o înapoiază lui. 

— Dar paznicul de la garaj? Este de serviciu 
toată noaptea? 

— Da, pentru că el este ultima linie a apărării 
în fața oamenilor care se strecoară în garaj şi apoi 
în lift. Tu ai intrat întotdeauna pe acolo, dar 
există și ușile principale ale clădirii, care dau pe 
strada principală. Aceste uși sunt încuiate tot 
timpul. Nu există nici un paznic, dar trebuie să 
ai o cheie ca să intri. 

— Aşadar, dacă cineva s-ar strecura pe lângă 
paznic, ar putea ajunge cu liftul la etajul tău fără 
să fie oprit. 

— Bineînțeles. 

— Numai că acel cineva ar trebui să forțeze 
broasca uşii. 


174 Charlaine Harris 


— Da, şi să care înăuntru un cadavru şi să-l 
indese în dulap. Pare destul de puţin probabil, 
spuse Alcide. 

— Cu toate acestea așa pare să se fi întâmplat. 
Oh, mmm... i-ai dat cumva lui Debbie vreo 
cheie? Poate cineva a imprumutat-o pe a ei? 

Am încercat din răsputeri să am un ton cât 
mai neutru. Probabil că nu mi-a reușit. 

A urmat o pauză lungă. 

— Da, are o cheie, a răspuns Alcide sec. 

Mi-am muşcat buzele ca să nu pun următoa- 
rea întrebare. 

— Nu, nu i-am cerut-o înapoi. 

Nici măcar nu fusese nevoie să întreb. 

Rupând tăcerea — care era cam încărcată —, 
Alcide sugeră să luăm prânzul, deși era târziu. Des- 
tul de ciudat, am descoperit că mi-era într-adevăr 
foame. 

Am mâncat la Hal & Mal, un restaurant în 
apropiere de centrul de afaceri al orașului. Era 
amenajat într-un vechi depozit, iar spaţiile dintre 
mese erau doar atât cât să putem conversa fără ca 
nimeni să cheme poliția. 

— Nu cred, am murmurat, că cineva ar putea 
să se învârtă pe lângă blocul tău cu un cadavru pe 
umăr, indiferent de oră. 

— Noi tocmai am făcut-o, veni replica impo- 
sibil de contrazis. Îmi imaginez că asta trebuie să 
se fi întâmplat între, să spunem, două dimineaţa 
şi şapte. Adormiserăm până la două, nu-i așa? 

— Mai degrabă pe la trei, dacă ţinem cont de 
vizita lui Eric. 

Privirile ni se întâlniră. Eric. Evrika! 


CLUBUL MORȚILOR 175 


— Dar de ce ar fi făcut asta? E nebun după 
tine? întrebă tăios Alcide. 

— Nu chiar atât de nebun, am murmurat 
ruşinată. 

— Oh, vrea să ajungă în pat cu tine. 

L-am aprobat, dând din cap, evitându- pri- 
virea. 

— Mulți îţi cam dau târcoale, spuse Alcide. 

— Ei, am zis eu, respingând ideea. Tu încă nu 
te-ai desprins de Debbie aia şi o ştii foarte bine. 

Ne-am uitat fix unul la celălalt. Era mai bine 
să lămunim lucrurile chiar acum și să terminăm 
cu subiectul. 

— Îmi poți citi gândurile mai bine decât am 
crezut, spuse Alcide. Faţa lui mare părea neferi- 
cită. Dar ea nu e... De ce îmi pasă de ea? Nici 
măcar nu sunt sigur că îmi place. Tu îmi placi la 
nebunie. 

— Mulţumesc, am spus zâmbind din inimă. 
Şi tu îmi placi la nebunie. 

— E evident că suntem mai buni unul pentru 
celălalt decât sunt pentru noi partenerii noștri, 
spuse. 

Un adevăr cert. 

— Da, şi aş fi fericită cu tine. 

— Şi mi-ar face plăcere să-mi petrec ziua cu 
tine. 

— Dar se pare că nu vom ajunge să facem 
asta. 

— Nu, oftă adânc. Cred că nu. 

Tânăra chelneriță ne zâmbi în timp ce ne 
îndreptam spre ieşire, asigurându-se că Alcide 
observa cât de bine arăta în jeanși. 


176 Charlaine Harris 


— Ceea ce cred că voi face, zise Alcide, este 
să mă străduiesc să scap de Debbie, să o scot din 
mine. Apoi voi apărea la ușa ta, într-o zi când te 
vei aştepta mai puțin, și sper ca până atunci să 
scapi şi tu de vampirul tău. 

— Şi vom trăi fericiți până la adânci 
bătrâneți? am zâmbit. 

Dădu din cap afirmativ. 

— Bine, iată ceva la care voi spera, i-am spus. 


Cavikolul g 


Mı SIMŢEAM ATÂT DE OBOSITĂ când am 
ajuns la apartamentul lui Alcide, încât singurul 
lucru de care mai eram bună era un pui de somn. 
Fusese una dintre cele mai lungi zile din viața 
mea şi era doar jumătatea după-amiezii. 

Dar mai întâi aveam câteva obligaţii casnice 
de îndeplinit. În timp ce Alcide agăța noua per- 
dea de duș, eu am spălat covorul din dulap cu 
Resolve și am deschis unul dintre odorizante, pe 
care l-am pus pe o etajeră. Am închis toate feres- 
trele, am pornit căldura și am tras experimental 
aer în piept, apoi ne-am privit. 

În apartament mirosea bine. Simultan, am oftat 
de uşurare. 

— Tocmai am făcut ceva cu adevărat ilegal, 
am spus, simţindu-mă în continuare tulburată 
din cauza lipsei mele de moralitate. Dar sunt cu 
adevărat fericită că am scăpat. 

— Nu-ţi face griji că nu te simți vinovată, 
spuse Alcide. Curând va apărea ceva pentru care 
te vei simți vinovată. Păstrează sentimentul pen- 
tru atunci. 

Acesta era un sfat atât de bun, încât m-am 
decis să-l urmez. 

— Mă duc să trag un pui de somn, am spus, 
ca să fiu cât de cat în formă în seara asta. 

Nu este prea indicat să ai reacţii lente în 
preajma vampirilor. 

— O idee bună, zise Alcide. 

Ridică din sprânceană către mine, iar eu am 
râs clătinând din cap. Am mers în dormitorul mai 
mic şi am închis ușa, mi-am scos pantofii şi 
m-am prăbușit pe pat cu un sentiment de plăcere 
și tihnă. După un moment, m-am întins către 
marginea patului, am apucat de franjurii cuver- 
turii şi m-am înfăşurat în ea. În apartamentul 
liniştit, cu sistemul de încălzire care aducea un 
val de aer cald în dormitor, a durat doar câteva 
minute până să adorm. 

La un moment dat, m-am trezit brusc şi 
imediat mi-a dispărut orice urmă de somn. Ştiam 
că mai era cineva în apartament. Poate am auzit 
un ciocănit la ușa de la intrare, sau poate am sesi- 
zat murmurul vocilor din sufragerie. M-am dat 
jos din pat în linişte şi am mers tiptil la ușă, în 
șosete, pășind fără zgomot pe mocheta bej. 
Apropiasem doar ușa, nu o închisesem cu clanța 
ȘI acum m-am apropiat să trag cu urechea prin 
deschizătură. 

O voce gravă şi răguşită spunea: 

— Jerry Falcon a venit la mine acasă noaptea 
trecută. 

— Nu-l cunosc, replică Alcide. 

Părea calm, dar precaut. 

— Spunea că i-ai făcut probleme la Josephine's 
seara trecută. 

— Eu i-am făcut probleme? Dacă e tipul care 
a pus mâna pe partenera mea şi-a făcut singur 
necazuri! 

— Spune-mi ce s-a întâmplat. 

— S-a dat la partenera mea în timp ce eu 
eram la toaletă. Când ea a protestat, a început să 
se poarte grosolan cu ea, iar ea a atras atenția 
asupra incidentului. 

— A rănit-o? 

— A bruscat-o şi a rănit-o la umăr, i-a dat 
sângele. 

— O ofensă de sânge. 

Vocea devenise cumplit de serioasă. 

— Da. 

Aşadar, zgârieturile de pe umărul meu consti- 
tuiau o ofensă de sânge, indiferent ce o fi însem- 
nând asta. 

— ŞI apoi? 

— Am ieşit de la toaletă, l-am smuls de lângă 
ea. Apoi a intervenit domnul Hob. 

— Asta explică arsurile. 

— Da, Hob l-a aruncat afară pe ușa din spate. 
Și atunci l-am văzut ultima oară. Spui că se 
numea Jerry Falcon? 

— Da. A venit direct la mine acasă, după ce 
restul băieților părăsiseră barul. 

— Edgington a intervenit. Erau pe cale să sară 
pe noi. 

— Edgington era acolo? 

Vocea gravă părea foarte nefericită. 

— Da, cu prietenul lui. 

— Cum a ajuns Edgington să fie implicat? 

— Le-a spus să plece. Din moment ce el este 
regele, iar ei lucrează din când în când pentru el, 
se aștepta să-l asculte. Dar un tinerel i-a făcut ne- 
cazuri, aşa că Edgington i-a rupt genunchiul și 
1-a pus pe ceilalți să-l care afară. Îmi pare rău că 
au fost necazuri în oraşul tău, Terence. Dar nu a 
fost vina noastră. 

— Te bucuri de privilegii de oaspete în haita 
noastră, Alcide. Te respectăm. lar despre aceia 
dintre noi care lucrează pentru vampiri, ce pot 
spune? Nu sunt cei mai buni. Dar Jerry este lide- 
rul lor şi a fost făcut de ruşine în fața oamenilor 
săi, seara trecută. Câtă vreme vei sta în oraşul 
nostru? 

— Doar încă o noapte. 

— Și e lună plină. 

— Da, ştiu. Voi încerca să trec neobservat. 

— Ce vei face în seara asta? Vei încerca să 
eviți schimbarea sau vei veni cu mine pe terenul 
meu de vânătoare? 

— Voi încerca să mă ţin departe de razele 
lunii, să evit stresul. 

— Atunci nu vei merge la Josephine's. 

— Din păcate, Russell ne-a cerut să revenim 
în seara asta la club. S-a simțit obligat să-și ceară 
scuze că partenera mea a avut atâta bătaie de cap. 
A insistat foarte tare ca ea să se întoarcă. 

— Clubul Morților într-o noapte cu lună 
plină, Alcide. Asta nu e înțelept din partea ta. 

— Ce pot face? Russell comandă în Missis- 
SIppl. 

— Înţeleg. Dar ai grijă și, dacă îl vezi pe Jerry 
Falcon acolo, o iei în direcția opusă. Ăsta e orașul 
meu. 

Vocea gravă era plină de autoritate. 

— Am înţeles, lider al haitei. 

— Bine. Acum, că tu și Debbie Pelt v-aţi 
despărțit, sper că va trece ceva vreme până te 
vom vedea din nou aici, Alcide. Dă lucrurilor o 
şansă să se liniștească. Jerry e un nemernic 
răzbunător. Te va răni dacă o poate face fără să 
provoace o vrajbă îndelungată. 

— El a provocat ofensa de sânge. 

— Ştiu, dar din cauza asocierii îndelungate cu 
vampirii, Jerry are o părere mult prea bună des- 
pre el. Nu urmează intotdeauna tradițiile haitei. 
A venit la mine, aşa cum trebuia să facă, doar 
pentru că Edgington se afla de cealaltă parte. 

Jerry nu va mai urma nici o tradiție niciodată. 
Jerry zăcea în pădurea de la vest de oraș. 

În timp ce dormeam, afară se întunecase. Am 
auzit o bătaie în geam. Bineînțeles că am sărit ca 
arsă, dar apoi m-am furișat cât de încet am putut. 
Am tras draperia și am dus un deget în dreptul 
buzelor. Era Eric. Speram ca nimeni din stradă să 
nu se uite în sus. Mi-a zâmbit şi mi-a făcut semn 
să-1 deschid fereastra. Am dat din cap vehement 
șI mi-am dus din nou degetul la buze. Dacă-l 
lăsam acum pe Eric în casă, Terence ar fi auzit și 
prezența mea ar fi fost descoperită. Lui Terence, 

știam instinctiv, nu i-ar fi plăcut să știe că fusese 
auzit. Am mers în vârful picioarelor până la ușă 
și am ascultat. Îşi luau la revedere. M-am uitat 
din nou spre fereastră, ca să-l văd pe Eric cum 
mă privea cu mare interes. Am ridicat un deget 
ca să-i arăt că mai dura un minut. 

Am auzit ușa apartamentului închizându-se. 
Câteva secunde mai târziu, am auzit o bătaie în 
uşă. În timp ce-l lăsam pe Alcide să intre, am 
sperat că nu aveam pe față urme caraghioase de 
la aşternut. 

— Alcide, am auzit cea mai mare parte a dis- 
cuției, am spus. Îmi pare rău că am tras cu ure- 
chea, dar părea că mă priveşte. Mmm, Eric e aici. 

— Văd, spuse Alcide hpsit de entuziasm. 
Cred că mai bine al las să intre. Intră, Eric, îl 
invită, în timp ce deschidea larg fereastra. 

Eric intră lin, pe cât putea să o facă un bărbat 
inalt care intra pe o fereastră mică. Purta un cos- 
tum cu vestă și cravată. Părul său era strâns la 
spate într-o coadă. Avea și ochelan. 

— Te-ai deghizat? l-am întrebat. 

Nu-mi puteam crede ochilor. 

— Da, m-am deghizat. 

Se uită în jos, admirându-se cu mândrie. 

— Nu arăt altfel? 

— Da, am admis. Arăți exact ca Eric, care s-a 
pus şi el o dată la patru ace. 

— Îţi place costumul? 

— Desigur, am răspuns. 

Nu prea mă pricepeam la haine bărbătești, dar 
puteam pune pariu că acest costum oliv-maroniu 
din trei piese costa mai mult decât câștigam eu în 

două săptămâni. Sau în patru. Poate că nu asta aș 
fi ales eu pentru un tip cu ochi albaștri, dar tre- 
buia să admit că arăta spectaculos. Dacă GQ! ar 
scoate o ediție cu vampiri, cu siguranță că ar fi în 
cursa pentru un pictorial. 

— Cine s-a ocupat de părul tău? l-am între- 
bat observând pentru prima dată că fusese împle- 
tit după un model complicat. 

— Oho, eşti geloasă? 

— Nu, mă gândeam că poate mă învaţă și pe 
mine să-mi împletesc părul așa. 

Alcide se săturase de comentarii despre modă. 
Spuse pe un ton certăreț: 

— Ce ai avut de gând când mi-ai lăsat un 
bărbat mort în dulap? 

Rareori l-am văzut pe Eric să nu-și găsească 
cuvintele, dar a rămas categoric fără replică, timp 
de vreo treizeci de secunde. 

— Nu era Bubba în dulap, nu-i așa? întrebă. 

Era rândul nostru să rămânem cu gurile 
căscate, Alcide pentru că nu ştia cine naiba era 
Bubba, iar eu pentru că nu-mi puteam imagina 
ce 1 se întâmplase vampirului cam buimac. 

L-am pus rapid pe Alcide în temă cu poves- 
tea lui Bubba. 

— Aha, deci asta explică toate aparițiile, spuse 
clătinând din cap neincrezător. La naiba, toate 
erau reale! 


! GQ (Gentlemen's Quarterly) — revistă lunară de 
modă pentru bărbaţi. Conţine de asemenea articole despre 
alimentație, filme, fitness, sex, muzică etc. 

— Grupul din Memphis voia să-l păstreze, 
dar era pur și simplu imposibil, explică Enc. 
Începuse să vrea acasă și atunci s-au declanșat 
problemele. Așa că am început să-l plimbăm de 
colo-colo. 

— Și acum l-ați pierdut, observă Alcide, nu 
prea supărat de problema lui Eric. 

— E posibil ca oamenii care încercau să o 
răpească pe Sookie în Bon Temps să-l fi luat în 
loc pe Bubba, spuse Fric. 

Se trase de vestă și privi în jos cu satisfacție. 

— Deci, cine era în dulap? 

— Motociclistul care a însemnat-o pe Sookie 
aseară, spuse Alcide. A încercat să se dea la ea 
destul de urât în timp ce eu eram la toaletă. 

— A însemnat-o? 

— Da, ofensă de sânge, spuse Alcide cu 
înțeles. 

— Nu mi-ai spus nimic despre asta aseară, 
ridică Eric din sprânceană către mine. 

— Nu vreau să vorbesc despre asta, am spus. 

Nu mi-a plăcut felul în care o spusesem, oare- 
cum trist. 

— În afară de asta, nici nu a fost mult sânge. 

— Lasă-mă să văd! 

Mi-am dat ochii peste cap, dar ştiam mult 
prea bine că Eric nu va renunța. Mi-am dezgolit 
umărul, dând la o parte tricoul și breteaua sutie- 
nului. Din fericire, tricoul era destul de vechi, iar 
gulerul se întindea suficient. Urmele de unghii 
de pe umărul meu arătau ca niște semiluni care 
prinseseră crustă, umflate și roșii, deși noaptea 

trecută curățasem zona cu grijă, ştiind câți microbi 
se află sub unghii. 

— Vezi? am spus. Nu-i mare lucru. 

Eram mai mult furioasă decat speriată sau 
rănită. 

Eric s-a uitat la micile mele răni până când 
mi-am aranjat din nou hainele în ordine. Atunci, 
și-a mutat privirea către Alcide. 

— Şi zici că era mort în dulap? 

— Da, răspunse Alcide. Era mort de câteva 
ore. 

— Ce l-a omorât? 

— Nu a fost muşcat, am spus. Arăta ca și cum 
i-ar fi fost rupt gâtul. Nu ne-am simţit în stare să 
ne uităm prea de aproape. Spui că nu ești tu 
vinovat? 

— Nu, deși ar fi fost o plăcere să o fac. 

Am ridicat din umeri, nevrând să zăbovesc 
prea mult asupra acestui gând întunecat. 

— Deci, cine l-a pus acolo? am întrebat pen- 
tru a continua discuția. 

— Și de ce? întrebă Alcide. 

— Ar fi prea mult să întreb unde se află acum? 

Eric reuși să arate ca și cum ar fi încurajat doi 
puști neastâmpărați. 

Alcide şi cu mine ne-am aruncat unul altuia 
priviri cu înțeles. 

— Uh, ei bine, este... 

Vocea mea se pierdu. 

Eric inspiră, testând aerul din apartament. 

— Cadavrul nu e aici. Aţi chemat poliția? 

— Ei, nu, am bombănit. De fapt, noi, ăăă... 

— L-am aruncat în afara oraşului, zise Alcide. 

Pur şi simplu nu exista un mod frumos de a o 
spune. 

L-am surprins pe Eric a doua oară. 

— Bine, confirmă sec. Nu-i aşa că sunteți 
întreprinzători? 

— Ne-am descurcat, am spus, puțin cam 
defensiv. 

Eric zâmbi. Nu era o privelişte plăcută. 

— Da, pun pariu că v-aţi descurcat. 

— Liderul haitei a venit să mă vadă azi, spuse 
Alcide. De fapt, chiar acum. Şi nu ştia că Jerry a 
dispărut. De fapt, Jerry i s-a confesat lui Terence 
după ce a plecat din bar aseară, spunându-i că are 
o plângere impotriva mea. Așadar, a mai fost 
văzut și auzit după incidentul de la Josephine's. 

— Deci ați putea scăpa. 

— Cred că am şi reuşit. 

— Ar fi trebuit să-l ardeți, spuse Eric. Ar fi 
distrus orice urmă a mirosului vostru de pe pielea 
lui. 

— Nu cred că cineva ne-ar putea detecta mi- 
rosul, i-am spus. Pe bune. Nu cred că l-am atins 
vreodată cu pielea neacopenită. 

Eric îl privi pe Alcide, iar acesta încuviință. 

— Sunt de acord, spuse, și eu sunt unul din- 
tre cei cu dublă natură. 

Eric ridică din umeri. 

— Nu am nici cea mai mică idee cine l-a 
omorât și l-a pus în apartament. E evident că 
cineva voia să fiți acuzaţi de moartea lui. 

— Atunci de ce nu a chemat poliția să spună 
că e un cadavru la 504? 

— Bună întrebare, Sookie, dar la care nu pot 
răspunde chiar acum. 

Eric păru să-și piardă brusc interesul. 

— Voi fi la club în seara asta. Dacă am nevo- 
ie să vorbesc cu tine, Alcide, spune-i lui Russell 
că sunt prietenul tău din afara orașului şi am fost 
invitat să o întâlnesc pe Sookie, noua ta iubită. 

— Bine, spuse Alcide. Dar nu înţeleg de ce 
vrei să fii acolo. E ca şi cum ai căuta-o cu luma- 
narea. Dacă te recunoaște vreunul dintre vampiri? 

— Nu-l cunosc pe nici unul dintre ei. 

— De ce îți asumi acest risc? am întrebat. De 
ce mergi acolo? 

— Poate reușesc să aflu vreun lucru pe care tu 
nu-l poți auzi, ori Alcide nu-l va ști pentru că nu 
e vampir, răspunse Eric rezonabil. Scuză-ne o 
clipă, Alcide. Sookie și cu mine avem ceva afa- 
ceri de discutat. 

Alcide se uită la mine să vadă că nu aveam 
nimic împotrivă, apoi aprobă în silă şi se duse în 
sufragerie. 

Eric spuse brusc: 

— Vrei să-ți vindec semnele de pe umăr? 

M-am gândit la zgârieturile urâte, care prin- 
seseră crustă, și apoi la bretelele subțiri ale rochiei 
pe care alesesem s-o port. Aproape că am spus 
da, dar apoi m-am gândit mai bine. 

— Cum aș putea explica așa ceva, Eric? Între- 
gul bar a văzut când m-a înhățat. 

— Ai dreptate, clătină Eric din cap, cu ochii 
închiși ca și cum ar fi fost furios pe el însuşi. 
Bineînțeles. Nu ești vârcolac, nu eşti ne-vie. 
Cum te-ai fi putut vindeca atât de repede? 

Apoi făcu altceva neaşteptat. Eric îmi luă mâna 
dreaptă între palmele sale. Mă privi direct în ochi. 

— Am căutat peste tot în Jackson. Am căutat 
in depozite, cimitire, ferme şi în orice alt loc care 
avea vreo urmă de miros de vampir; pe fiecare 
proprietate deținută de Edgington și pe ale 
câtorva dintre acoliții lui. Mi-e foarte teamă, 
Sookie, se pare că Bill a murit. Mort definitiv. 

M-am simţit ca şi cum m-ar fi pocnit în frunte 
cu un baros. Genunchii mi s-au înmuiat și, dacă 
el nu s-ar fi mișcat repede ca fulgerul, aș fi ajuns 
pe podea. Eric se aşeză pe un scaun care se afla în 
colțul camerei și mă ghemui în poala sa. Spuse: 

— Te-am supărat prea mult. Am încercat să 
fiu realist şi, în schimb, am fost... 

— Brutal. 

Am simțit cum din ambii ochi imi izvorăsc 
lacrimile. 

Eric scoase limba și am simțit o urmă vagă de 
umezeală în timp ce-mi lingea obrajii. Vampi- 
rilor se pare că le place orice fluid corporal, dacă 
nu pot obține sânge, și asta nu m-a deranjat în 
mod special. Am fost bucuroasă că era cineva 
lângă mine care încerca să mă aline, chiar dacă 
era vorba despre Eric. M-am cufundat şi mai tare 
in nefericirea mea, în timp ce Eric rămase câteva 
minute căzut pe gânduri. 

— Singurul loc unde n-am căutat este reșe- 
dința lui Russell Edgington — conacul său, cu 
toate anexele. Ar fi uimitor dacă Russell ar fi 
atât de nechibzuit, încât să țină prizonier un alt 
vampir în casa sa. Dar a fost rege o sută de ani. 
Se poate să fie chiar atât de încrezător. Poate că 

aș reuși să mă strecor peste zid, dar n-aș mai ieși 
de-acolo. Terenul este patrulat de vârcolaci. E 
prea puțin probabil să avem acces într-un loc atât 
de păzit şi nu ne va invita decât în circumstanțe 
neobişnuite. 

Enc mă lăsă să cumpănesc toate astea. 

— Cred că trebuie să-mi spui ce știi despre 
proiectul lui Bill. 

— De asta mă ţineai tu în brațe și erai drăguţ 
cu mine? 

Eram furioasă. 

— Vrei să scoţi nişte informații de la mine? 

M-am ridicat, plină de furie. 

Eric sări și el în picioare și făcu tot ce-i stătea 
in putință să mă copleșească. 

— Cred că Bill este mort, spuse. lar eu încerc 
să-mi salvez viața, și pe a ta, femeie proastă. 

Eric părea la fel de supărat ca și mine. 

— Îl voi găsi pe Bill, am spus, pronunţând cât 
se poate de clar fiecare cuvânt. 

Nu știam sigur cum voi face asta, dar aveam 
să spionez cu atenție în acea seară și ceva tot 
aveam să aflu. Nu sunt vreo Pollyanna!, dar am 
fost mereu optimistă. 

— Nu poți să-i faci ochi dulci lui Edgington, 
Sookie. Nu este interesat de femei. lar dacă eu aş 
flirta cu el, ar deveni suspicios. Un vampir care 


! Pollyanna — roman scris în 1913 de către Eleanor 
H. Porter, care a devenit un clasic al literaturii pentru 
copii. Datorită succesului cărții, „pollyanna” a intrat în 
limbajul curent pentru a descrie o persoană foarte opti- 
mustă. 

să facă pereche cu un altul —e neobișnuit. 
Edgington nu a ajuns acolo unde este pentru că 
e ușor de păcălit. Poate adjuncta lui, Betty Joe, ar 
fi interesată de mine, dar și ea este vampir și se 
aplică aceeași regulă. Nu-ţi pot spune cât de 
neobișnuită este fascinația lui Bill față de Lorena. 
De fapt, nu-i aprobăm pe vampirii care se Îndră- 
gostesc de alții la fel ca noi. 

Am ignorat ultimele două fraze. 

— Cum ai aflat toate astea? 

— M-am întâlnit cu o tânără vampir aseară, iar 
prietenul ei merge la petrecerile de la Edgington. 

— Oh, adică e bi? 

Eric ridică din umeri. 

— Este vârcolac, aşa că eu cred că are dublă 
natură din mai multe puncte de vedere. 

— Am crezut că vampirii nu se întâlnesc nici 
cu vârcolaci. 

— Ea e perversă. Tinerilor le place să experi- 
menteze. 

Mi-am dat ochii peste cap. 

— Așadar, spui că ar trebui să mă concentrez 
să primesc o invitaţie la reședința lui Edgington, 
din moment ce nu există nici un alt loc în 
Jackson în care Bill ar putea fi ascuns? 

— Ar putea fi altundeva, în oraș, spuse Eric 
precaut. Dar nu prea cred. Posibilitatea e redusă. 
Amintește-ţi, Sookie, îl au deja de câteva zile. 

Când Eric m-a privit, am citit milă pe chipul 
lui. 

Asta m-a speriat mai mult decât once. 


Cabiholul ? 


S imrteam UN TREMUR, un fel de frison care 
precede de obicei un pericol. Aceasta era ultima 
seară în care Alcide putea merge la Clubul Mor- 
tilor: Terence îl avertizase foarte categoric să se 
țină departe. După aceea, voi fi pe cont propriu, 
asta dacă mă acceptau în club și neinsoțită de 
Alcide. 

În timp ce mă îmbrăcam, m-am trezit dorin- 
du-mi să mergem la un bar de vampiri obișnuit, 
genul de local în care oamenii veneau să caște 
gura la ne-morți. Fangtasia, barul lui Eric din 
Shreveport, era un astfel de loc. Oamenii chiar 
veneau în grupuri organizate, petreceau o seară 
în care se îmbrăcau complet în negru, poate 
doreau să bea puţin sânge artificial sau să poarte 
nişte colți falși, ieftini. Se puteau holba la vam- 
pirii amplasați strategic prin bar și simțeau un fior 

in fața propriei lor îndrăzneli. Din când în când, 
câte unul dintre aceşti turişti trecea de linia care 
le garanta siguranţa. Poate îi făcea avansuri unui 
vampir sau nu era respectuos cu Chow, barma- 
nul. Apoi, poate, respectivul turist descoperea în 
ce se băgase. 

La un bar precum Clubul Morților, toate căr- 
tile erau pe masă. Oamenii erau accesoriile, luxul. 
Ființele supranaturale reprezentau necesitatea. 

Cu o seară în urmă, fusesem nerăbdătoare. 
Acum, resimţeam doar o hotărâre detaşată, ca și 
cum aș fi luat un drog care mă separa de toate 
emoţiile mele obişnuite. Mi-am pus ciorapii şi 
un portjartier negru și drăguţ, pe care Arlene 
mi-l făcuse cadou de ziua mea. Am zâmbit gân- 
dindu-mă la prietena mea cea roșcată și la incre- 
dibilul optimism pe care-l avea privind bărbații, 
chiar şi după patru căsătorii. Arlene mi-ar spune 
să mă bucur de fiecare clipă, cu orice urmă de 
entuziasm pe care o mai găsesc. Mi-ar spune că 
nu știu niciodată ce bărbat voi întâlni, poate că 
asta era noaptea magică. Poate faptul că purtam 
un portjartier îmi va schimba cursul vieții, mi-ar 
spune Arlene. 

Nu pot spune că am reușit să zâmbesc, dar 
m-am simțit ceva mai puțin sinistru în timp ce 
imi trăgeam rochia peste cap. Avea culoarea 
șampaniei şi nu era croită din prea mult material. 
Purtam pantofi negri cu toc și cercei lungi negri, 
şi încercam să mă hotărăsc dacă haina mea veche 
nu arăta prea onbil, sau dacă, din vanitate, tre- 
buia să îngheţ ingrozitor. Privind la mult prea 
purtata haină albastră, am oftat. Am luat-o pe 

braț şi am dus-o în sufragerie. Alcide era gata şi 
stătea în mijlocul camerei, aşteptându-mă. Chiar 
în timp ce remarcam că arăta deosebit de nervos, 
Alcide a tras din grămadă una dintre cutiile pe 
care le achiziționase în timpul cumpărătunlor de 
dimineaţă. Avea acelaşi aer timid pe care-l avu- 
sese și când mă îintorsesem la apartament. 

— Cred că îți datorez asta, spuse. 

Și îmi întinse cutia. 

— Oh, Alcide! Mi-ai luat un cadou? 

Ştiu, ştiu, stăteam acolo ţinând în braţe cutia. 
Dar trebuie să înțelegeţi că asta nu e ceva ce mi 
se întâmplă foarte des. 

— Deschide-o, spuse răguşit. 

Am aruncat haina pe cel mai apropiat scaun şi 
am despachetat neindemânatică darul — nu eram 
obișnuită cu unghiile false. După ceva străduință, 
am deschis cutia albă de carton, ca să constat că 
Alcide îmi cumpărase un alt şal de seară. Am tras 
afară din cutie bucata lungă de material savurând 
fiecare moment. Era superb: un şal negru de 
catifea cu mărgele la capete. Nu m-am putut ab- 
ţine să nu remarc că probabil costase de cinci on 
mai mult decât plătisem eu pe cel distrus. 

Rămăsesem fără cuvinte. Nu prea mi se în- 
tâmplă asta. Dar nici nu primesc prea multe 
cadouri. Am înfășurat șalul în jurul meu, bucu- 
rându-mă de senzația pe care mi-o dădea. Mi-am 
frecat obrazul de el. 

— Mulţumesc, am spus, cu vocea tremurân- 
du-mi. 

— Cu plăcere, spuse. Oh, Doamne, să nu 
plângi, Sookie, am vrut să te simți fericită. 

— Sunt cu adevărat fericită, am spus. Nu o să 
plâng. 

Mi-am înghițit lacrimile şi m-am dus să mă 
uit în oglinda din baie. 

— Oh, e minunat, am spus din tot sufletul. 

— Grozav, mă bucur că-ți place, spuse brusc 
Alcide. M-am gândit că măcar atât pot face. 

A aranjat șalul, astfel încât materialul să aco- 
pere zgârieturile roşii, care prinseseră coajă, de pe 
umărul meu stâng. 

— Nu-mi datorezi nimic, am spus. Eu îți 
sunt datoare. 

Puteam spune că atitudinea mea serioasă îl în- 
grijora pe Alcide la fel de mult ca și plânsul meu. 

— Hai, am spus. Să mergem la Clubul Mor- 
ţilor. În seara asta vom afla totul şi nimeni nu va 
fi rănit. 

O afirmaţie care demonstra că nu sunt clarvă- 
zătoare. 


Alcide purta alt costum, iar eu altă rochie, dar 
Josephine's părea exact același. Trotuarul gol, at- 
mosfera prevestitoare de rău. Era chiar mai rece 
in seara asta, suficient de frig încât să-mi văd res- 
pirația în aer și suficient de rece ca să mă facă 
patetic de recunoscătoare pentru căldura şalului 
de catifea. În seara asta, Alcide practic a sărit din 
camionetă spre intrarea acoperită, fără ca măcar 
să mă ajute să cobor, și a stat acolo aşteptân- 
du-mă. 

— Lună plină, mi-a explicat concis. Va fi o 
noapte tensionată. 

— Îmi pare rău, am spus, simțindu-mă nepu- 
tincioasă. Cred că trebuie să-ţi fie ingrozitor de 
greu. 

Dacă n-ar fi fost obligat să mă însoțească, pro- 
babil că ar fi țopăit prin pădure după căprioare și 
iepuraşi. Nu mi-a luat în considerare scuzele și a 
ridicat indiferent din umeri. 

— Îmi mai rămâne și mâine-seară, spuse. E 
aproape la fel de bine. 

Dar vibra de tensiune. 

În seara asta, nu am tresărit atât de tare când 
camioneta a plecat aparent de una singură și nici 
nu m-au trecut fiori când domnul Hob a deschis 
ușa. Nu puteam spune că goblinul părea fericit să 
ne vadă, dar nu puteam spune nici ce semnifica- 
ţie avea expresia sa facială obișnuită. Deci, s-ar fi 
putut da peste cap de fericire şi tot nu aş fi ştiut. 

Cumva, mă îndoiam că era chiar atât de 
încântat de a doua mea apariţie în club. Oare el 
era proprietarul? Mi-era greu să mi-l imaginez pe 
domnul Hob numind un club Josephine's. Poate 
La câinele putrezit sau Viermi arzători, dar nu 
Josephine's. 

— Sper că nu vom avea probleme în seara 
asta, ne-a spus domnul Hob feroce. 

Vocea lui era aspră și ruginită, ca și cum nu 
era obişnuit să vorbească mult și nu se bucura 
atunci când o făcea. 

— Nu a fost vina ei, spuse Alcide. 

— Totuşi, răspunse Hob, fără să mai adauge 
altceva. 

Probabil că nu simțea nevoia să mai spună și 
altceva și avea dreptate. Goblinul mic şi greoi 

făcu un semn cu capul către un grup de mese 
care fuseseră trase şi aşezate laolaltă. 

— Regele vă aşteaptă. 

Bărbații s-au ridicat când am ajuns la masă. 
Russell Edgington și prietenul lui special, Tal- 
bot, erau cu fața la ringul de dans, iar vizavi de ei 
se afla un vampir mai în vârstă (adică devenise 
vampir când era mai în vârstă) şi o femeie care 
bineînțeles rămăsese așezată pe scaun. Privirea 
mea trecu mai întâi peste ea. Apoi am revenit și 
am scos un țipăt de încântare. 

— Tara! 

Colega mea din liceu a scos şi ea o exclamație 
de surpriză și a sărit în picioare. Ne-am îmbră- 
țişat cu căldură, altfel decât îmbrățişarea mai 
puțin entuziastă care ne era caractenstică. Eram 
amândouă străine într-o ţară străină, aici, la Clu- 
bul Morților. 

Tara, care e mai înaltă cu câțiva centimetri 
decât mine, are părul închis la culoare şi pielea 
smeadă. Purta o rochie cu mâneci lungi, din ma- 
terial în nuanţe de auriu și bronz, care sclipea în 
timp ce se mișca, și avea tocuri foarte, foarte înal- 
te. Ajunsese la înălțimea partenerului ei. 

Chiar în timp ce mă desprindeam din îmbră- 
ţişare şi o băteam amical pe spate, am realizat că 
întâlnirea cu Tara era cel mai rău lucru care mi 
se putea întâmpla. Am intrat în mintea ei și am 
văzut că, într-adevăr, era pe cale să mă întrebe de 
ce eram însoțită de altcineva şi nu de Bill. 

— Haide, drăguţo, hai cu mine la toaletă 
pentru o clipă! am spus veselă, iar ea își luă 

geanta, în timp ce-i zâmbea partenerului ei, în 
acelaşi timp promițător și mâhnit. 

l-am făcut semn cu mâna lui Alcide, i-am 
rugat pe ceilalți domni să ne scuze și am plecat 
vioaie spre toalete, care erau pe culoarul ce 
ducea la ușa din spate. Toaleta femeilor era goală. 
M-am sprijinit cu spatele de uşă ca să nu las pe 
nimeni să intre. Tara se uita la mine, iar pe faţa 
ei se puteau citi o mulțime de întrebări. 

— Tara, te rog, nu spune nimic despre Bill 
sau despre Bon Temps. 

— Vrei să-mi spui de ce? 

— Doar... 

Am încercat să mă gândesc la ceva rezonabil, 
dar n-am putut. 

— Tara, mă va costa viaţa dacă o faci. 

Se crispă şi-mi aruncă o privire fixă. Cine n-ar 
fi făcut-o? Dar Tara trecuse prin multe la viața ei 
şi era o persoană dură, chiar dacă era rănită. 

— Mă bucur să te văd aici, spuse. Mă sim- 
team singură în mulțimea asta. Cine e prietenul 
tău? El ce e? 

Mereu uit că ceilalți nu-şi dau seama. lar 
uneori aproape uit că restul oamenilor nu știu 
despre vârcolaci şi teriantropi. 

— Este un supraveghetor, am spus. Hai să te 
prezint. 

Zâmbindu-le larg bărbaţilor, am spus: 

— Îmi pare rău că am plecat atât de repede. 
N-a fost politicos din partea mea. 

l-am prezentat-o pe Tara lui Alcide, care 
păru să o admire cum se cuvine. Apoi, a fost rân- 
dul Tarei. 

— Sook, acesta este Franklin Mott. 

— Mă bucur să vă cunosc, am spus și i-am 
întins mâna înainte să-mi dau seama de gafă. 

Vampirii nu-și strâng mâna. 

— Îmi cer scuze, am spus şi i-am făcut doar 
un semn cu mâna. Locuiţi aici în Jackson, dom- 
nule Mott? 

Eram hotărâtă să nu o fac de ruşine pe Tara. 

— Te rog, spune-mi Franklin, mi-a răspuns. 

Avea o voce minunată, matură, cu un slab 
accent italian. Când murise, probabil că avusese 
peste cincizeci de ani, sau poate chiar șaizeci; 
părul şi mustaţa erau argintii ca oţelul, iar fața îi 
era ridată. Părea puternic și foarte masculin. 

— Da, locuiesc aici, dar am o afacere cu fran- 
cize în Jackson, în Ruston şi în Vicksburg. Am 
întâlnit-o pe Tara la o reuniune în Ruston. 

Treptat, am trecut prin ceremonialul aşezatu- 
lui, apoi al explicaţiilor despre cum Tara şi cu 
mine am mers impreună la școală și al coman- 
dăni băuturii. Bineînţeles, toți vampirii cerură 
sânge artificial, iar Talbot, Tara, Alcide şi cu 
mine am cerut cocktailuri. Am decis că un cock- 
tail cu şampanie ar fi bun. Chelneniţa, un 
teriantrop, se mișca într-un fel ciudat, aproape 
furişat şi nu părea prea dornică să vorbească mult. 
Noaptea cu lună plină se făcea simțită în tot felul 
de moduri. 

Se vedea clar că erau mai puţini cu dublă 
natură, în această seară a ciclului lunar. Eram 
bucuroasă să văd că Debbie şi logodnicul ei lip- 
seau şi că erau doar vreo doi vârcolaci motoci- 
clști. Erau mai mulți vampiri şi mai mulți 

oameni. M-am întrebat cum păstrau vampirii din 
Jackson barul ăsta secret. Printre oamenii care 
veneau aici cu partenerii lor supranatural, cu 
siguranță că unul sau doi erau înclinați să se 
destăinuie vreunui reporter sau să spună unui 
grup de prieteni despre existența barului. 

L-am întrebat pe Alcide, iar el mi-a răspuns 
liniştit: 

— Vraja barului. Nu vei putea spune nimănui 
cum să ajungă aici, dacă vei incerca. 

Va trebui să fac un experiment mai târziu, ca 
să văd dacă funcționează. Mă întreb cine a arun- 
cat vraja sau cum s-o fi numind. Dacă puteam 
crede în vampiri și vârcolaci și teriantropi, nu era 
cale prea lungă să credem şi în vrăji. 

Stăteam între Talbot şi Alcide, așa că, pentru 
a face conversaţie, l-am întrebat pe Talbot despre 
secret. Talbot nu păru să respingă ideea de a sta 
de vorbă cu mine, iar Alcide şi Franklin Mott 
descoperiseră că aveau cunoştinţe comune. Tal- 
bot folosise prea multă colonie, dar nu puteam 
să-l condamn. Talbot era un bărbat îndrăgostit şi, 
mai mult decât atât, era un bărbat dependent de 
sexul vampiric... cele două stări necombinân- 
du-se întotdeauna. Era un bărbat nemilos, inteli- 
gent și care nu putea înțelege cum de viaţa sa 
luase o turnură atât de neobișnuită. (Era şi un 
transmițător grozav şi de aceea reușisem să aflu 
atât de multe despre viaţa lui.) 

Mi-a repetat povestea spusă de Alcide despre 
vraja care plana asupra barului. 

— Dar felul în care se păstrează secretul 
despre ceea ce se petrece înăuntru e o poveste 

diferită, spuse Talbot, ca şi cum s-ar fi gândit la 
un răspuns lung și la altul scurt. 

M-am uitat la chipul său plăcut și frumos și 
mi-am spus în sinea mea că știa că Bill e torturat 
și că nu Îi păsa. Mi-am dont să se gândească din 
nou la Bill, ca să pot afla mai multe. Voiam să 
ştiu măcar dacă era viu sau mort. 

— Ei bine, domnişoară Sookie, ce se petrece 
înăuntru este păstrat secret prin teroare și pedepse. 

Talbot spuse asta cu multă încântare. Îi plăcea. 
Îi plăcea faptul că reuşise să câştige inima lui 
Russell Edgington, o ființă care putea ucide ușor, 
care avea de ce să fie de temut. 

— Once vampir sau vârcolac, de fapt orice fel 
de creatură supranaturală — şi nu ai văzut decât 
vreo câteva dintre ele, crede-mă — care aduce 
aici un om este responsabilă de comportamentul 
acestuia. De exemplu, dacă la plecarea de-aici ai 
suna un ziar de scandal, ar fi de datoria lui Alcide 
să-ți dea de urmă şi să te omoare. 

— Înţeleg. 

Şi chiar înţelegeam. 

— Și dacă Alcide nu va avea puterea să facă 
asta? 

— Atunci își va pierde viaţa, iar unul dintre 
vânătorii de recompense va fi însărcinat să facă 
asta. 

Oh, Doamne! 

— Există vânători de recompense? 

Alcide ar fi putut să-mi spună mai mult decât 
o făcuse; asta era o descoperire neplăcută. Vocea 
mea devenise puțin cam răgușită. 

— Bineînțeles. În zona asta sunt vârcolacii 
care poartă gecile de motociclist. De fapt, în 
seara asta pun întrebări prin bar pentru că... 

Expresia lui deveni mai dură, tipul ajunsese să 
fie suspicios. 

— Bărbatul care te-a deranjat... l-ai mai văzut 
aseară? După ce ai plecat din bar? 

— Nu, am spus, exprimând un adevăr tehnic. 

Nu-l mai văzusem — seara trecută. Ştiam ce 
părere are Dumnezeu despre genul ăsta de 
adevăr, dar mi-am imaginat și că se aştepta să-mi 
salvez viața. 

— Alcide şi cu mine ne-am întors direct la 
apartament. Eram destul de supărată. 

Mi-am lăsat privirea în Jos, ca o fată modestă, 
neobișnuită să fie agăţată într-un bar, ceea ce era la 
o oarecare depărtare de adevăr. (Deşi Sam reduce 
la minimum aceste incidente — și era îndeobşte 
bine ştiut că eram nebună şi de aceea indezira- 
bilă —, cu siguranţă avusesem de-a face cu avan- 
suri agresive ocazionale, la fel și cu o anumită doză 
de avansuri cu jumătate de gură ale unor tipi mult 
prea beţi ca să le mai pese că se presupunea că 
eram nebună.) 

— Ai fost foarte curajoasă când s-a arătat că 
va fi o bătaie, a observat Talbot. 

Talbot se gândea că vitejia mea de seara tre- 
cută nu se potrivea cu atitudinea mea sfioasă din 
seara asta. La naiba, cred că am cam exagerat. 

— Curajoasă este o caracterizare potrivită 
pentru Sookie, spuse Tara. 

Era o întrerupere bine-venită. 

— Când dansam împreună pe scenă, cam 
acum un milion de ani, ea era cea curajoasă, nu 
eu! Eu tremuram de-a binelea, continuă ea. 

Mulţumesc, Tara. 

— Dansați? întrebă Franklin Mott, a cărui 
atenție fusese atrasă de conversație. 

— Oh, bineînțeles, şi am câştigat concursul 
de amatori, îi răspunse Tara. Ceea ce nu am rea- 
lizat până când am absolvit și am căpătat ceva 
experiență în lumea reală a fost că micul nostru 
spectacol era, ah... 

— Sugestiv, am spus eu lucrurilor pe nume. 
Eram cele mai inocente fete din micul nostru 
liceu și apoi iată-ne, cu spectacolul ăsta, direct la 
MTV. 

— Au trecut ani până să ne dăm seama de ce 
directorul transpira așa, spuse Tara, cu un zâmbet 
răutăcios, dar încântător. De fapt, lasă-mă să mă 
duc să vorbesc cu DJ-ul chiar acum. 

Sări în picioare şi își croi drum către vampirul 
care-și instalase echipamentele pe mica scenă. 
Acesta s-a aplecat în faţă, a ascultat-o și apoi a dat 
din cap afirmativ. 

— Oh, nu! 

Eram îngrozitor de jenată. 

— Ce s-a întâmplat? 

Alcide era amuzat. 

— Vrea să ne facem numărul. 

Bineînţeles, Tara își croia drum prin mulțime 
ca să ajungă din nou la mine și zâmbea încântată. 
Până când m-a apucat de mâini și m-a tras în 
picioare, găsisem vreo douăzeci și cinci de moti- 
ve să nu fac ce voia ea. Dar era evident că singura 

modalitate să scap era să-i fac pe plac. Tara 
hotărâse să dăm acest spectacol și era prietena 
mea. Oamenii au lăsat un spațiu pe ringul de 
dans, în timp ce se auzeau primele acorduri din 
melodia lui Pat Benatar, „Love is a Battlefield”. 

Din nefericire, îmi aminteam fiecare mişcare 
a bazinului, fiecare rotire a şoldurilor. 

În inocența noastră, Tara şi cu mine ne-am 
plănuit spectacolul ca o pereche de patinatori, 
așa că ne atingeam (sau pe aproape) pe toată 
durata lui. Ar fi putut oare să arate mai aproape 
de performanţa unor lesbiene dintr-un bar de 
striptease? Nu prea. Nu că aș fi fost într-un astfel 
de bar sau la vreun cinematograf porno; dar pre- 
supun că accentuarea dorinței sexuale pe care am 
simţit-o în bar în seara aceea era similară. Nu-mi 
plăcea să fiu obiectul acestei dorințe, dar am des- 
coperit că simțeam un anume flux de putere. 

Bill mi-a iniţiat corpul în sexul de calitate și 
acum dansam ca şi cum ştiam să mă bucur de 
sex — și la fel făcea şi Tara. Într-un fel pervers, 
acesta era momentul nostru de „sunt femeie, 
sunt puternică”. Şi, la naiba, dragostea chiar este 
un câmp de luptă. Benatar avea dreptate. 

Audiența stătea undeva într-o parte față de 
noi, Tara m-a apucat de talie pentru ultimele 
câteva măsuri, ne mișcam șoldurile înainte la 
unison, iar mâinile noastre măturau podeaua. 
Muzica s-a oprit. A urmat o secundă de linişte, 
apoi multe aplauze și fluierătun. 

Vampirii se gândeau la sângele care curgea 
prin venele noastre, eram sigură de asta văzând 
expresiile flămânde pe care le aveau pe față — în 

special la sângele care curgea prin venele de pe 
partea interioară a coapselor noastre. Puteam 
auzi vârcolacii imaginându-și ce gustoase am fi. 
Aşadar, mă simțeam destul de comestibilă în 
timp ce mergeam înapoi către masa noastră. Tara 
şi cu mine am primit încurajări, complimente 
de-a lungul drumului și multe invitații. Am fost 
pe jumătate tentată să accept invitația la dans a 
unei femei-vampir brunete, cu părul creţ, care 
avea cam aceeaşi statură ca mine și era drăguță ca 
un iepuraș. Dar doar am zâmbit și mi-am conti- 
nuat drumul. 

Franklin Mott era încântat. 

— Oh, ai avut dreptate, spuse și-l ținu scau- 
nul Tarei să se aşeze la masă. 

Am observat că Alcide a rămas aşezat, uitân- 
du-se furios la mine, obligându-l pe Talbot să se 
aplece şi să tragă scaunul pentru mine, un gest 
stângaci și paliativ de politeţe. (Primi o mângâ- 
iere pe umăr de la Russell pentru gestul său.) 

— Nu pot să cred că nu aţi fost exmatricula- 
te, spuse Talbot, depășind momentul penibil. 

Nu l-aş fi crezut niciodată pe Alcide un ne- 
mernic posesiv. 

— Nu aveam nici cea mai mică idee, protestă 
Tara râzând. Nici una. Nu puteam înțelege pen- 
tru ce era tot tărăboiul. 

— Ce te-a apucat? l-am întrebat pe Alcide 
foarte încet. 

Dar ascultând cu atenție, am putut descoperi 
sursa nemulțumirii sale. Era furios că recunos- 
cuse față de mine că încă mai ținea la Debbie, 
pentru că altfel s-ar fi străduit să ajungă în patul 

meu în seara asta. Se simțea în acelaşi timp vino- 
vat și furios pentru asta, căci era lună plină și, că 
tot veni vorba, un fel de perioada aceea a lunii 
pentru el. Într-un fel. 

— Nu te străduieşti prea tare să-l găseşti pe 
prietenul tău, nu-i așa? spuse rece, pe un ton 
neplăcut. 

A fost ca și cum mi-ar fi aruncat o găleată cu 
apă rece în față. A fost un şoc și m-a durut 
teribil. Mi-au dat lacrimile. A fost evident pen- 
tru toată lumea de la masă că a spus ceva care 
m-a supărat. 

Talbot, Russell şi Franklin i-au aruncat lui 
Alcide priviri încărcate de amenințare. Privirea 
lui Talbot era un slab ecou al celei a iubitului 
său, așa că putea fi trecută cu vederea, dar Russell 
era regele, la urma urmei, iar Franklin era, apa- 
rent, un vampir important. Alcide își aminti 
unde era și cu cine. 

— lartă-mă, Sookie, am fost gelos, spuse sufi- 
cient de tare pentru a fi auzit de toată masa. A 
fost cu adevărat interesant. 

— Interesant? am spus cât de încet am putut. 

Eram şi eu destul de furioasă. Mi-am trecut 
degetele prin părul său în timp ce mă aplecam 
peste scaunul pe care stătea. 

— Doar interesant? 

Am zâmbit unul către altul destul de fals, dar 
i-am păcălit pe ceilalți. Aveam chef să-l apuc de 
un smoc din părul său negru și să trag zdravăn. 
Poate că nu reușea să citească gândurile ca mine, 
dar a simţit clar impulsul meu. Alcide a trebuit să 
se străduiască să nu se tragă înapoi. 

Tara a intervenit din nou, întrebându-l pe 
Alcide cu ce se ocupă — Dumnezeu să o bine- 
cuvânteze — și un alt moment penibil a trecut. 
Mi-am tras scaunul puțin mai departe de cercul 
din jurul mesei şi mi-am lăsat mintea să 
hoinărească. Alcide avea dreptate când spunea că 
ar trebui să fiu la muncă, în loc să mă distrez; dar 
nu ştiu cum aș fi putut să-i refuz Tarei ceva ce-i 
făcea atâta plăcere. 

Un culoar creat printre cei ce se inghesuiau 
pe ringul de dans mi-a permis o secundă să-l văd 
pe Eric, sprijinindu-se de zidul din spatele scenei. 
Privirea sa era îndreptată către mine și era fier- 
binte. lată că cineva nu era supărat pe mine, 
cineva care privea micul nostru spectacol în spi- 
ritul în care fusese oferit. 

Eric arăta bine în costum şi cu ochelari. 
Ochelarii îl făceau într-un fel să pară mai puțin 
ameninţător, am decis, şi m-am întors la treabă. 
Mai puţini vârcolaci și mai puțini oameni făceau 
mai uşor de citit gândurile fiecăruia, mai ușor de 
găsit firul gândului înapoi către cel care-l emi- 
sese. Am închis ochii pentru a mă concentra mai 
bine și aproape imediat am prins un fragment al 
unui monolog care m-a cutremurat. 

„Martiriu”, gândea bărbatul. Ştiam că gândul 
pornise de la un bărbat şi că acesta se afla în zona 
din spatele meu, chiar lângă bar. Am început 
să-mi întorc capul în direcția lui, apoi mi-am 
oprit mișcarea. Să mă uit nu mi-ar fi fost de nici 
un ajutor, dar era un impuls aproape irezistibil. 
În schimb, am privit în jos, astfel încât mişcările 
celorlalți clienți să nu mă distragă. 

Oamenii nu prea gândesc în propoziții com- 
plete, bineînţeles. Ceea ce fac eu atunci când 
explic gândurile este să traduc ideea întreagă. 

„Când voi muri, numele meu va fi faimos, 
gândea bărbatul. E aproape, aici. Doamne ajută 
să nu doară. Cel puţin el e aici cu mine... Sper că 
țăruşul e suficient de ascuţit.” 

Oh, la naiba! Următorul lucru de care mi-am 
dat seama a fost că eram în picioare și mă în- 
depărtam de masă. 


Mă mișcam încet, blocând zgomotul muzicii 
și glasurilor ca să pot asculta clar ceea ce se spu- 
nea în tăcere. Era ca mersul pe sub apă. La bar, 
dând pe gât un pahar cu sânge sintetic, stătea o 
femeie cu o claie de păr tapat. Era îmbrăcată 
într-o rochie cu bretele, strânsă pe corp în partea 
de sus și cu o fustă amplă. Braţele musculoase și 
umerii laţi arătau destul de ciudat în combinaţie 
cu ținuta; dar nu i-aș fi spus niciodată așa ceva, şi 
nici vreo altă persoană normală n-ar fi făcut-o. 
Aceasta trebuia să fie Betty Joe Pickard, adjunc- 
ta lui Russell Edgington. Purta și mănuși şi pan- 
tofi cu toc, ambele albe. Am decis că-i mai lip- 
sea doar o tocă cu voaletă. Eram gata să pariez că 
Betty Joe fusese un mare fan al lui Mamie 
Eisenhower!. 

În picioare lângă acest formidabil vampir, tot 
cu faţa la bar, se aflau doi bărbați. Unul era înalt 


! Mamie Geneva Doud Eisenhower — soţia pre- 
ședintelui Statelor Unite Dwight Eisenhower, extrem 
de populară în rândul americanilor. 

şi ciudat de familiar. Părul său castaniu înspicat 
era lung, dar corect pieptănat. Părea o tunsoare 
bărbătească obişnuită, în care părul fusese lăsat să 
crească atât cât voia. Părul său arăta ciudat în 
combinație cu costumul pe care-l purta. Înso- 
țitorul său mai scund avea păr negru aspru, răvă- 
şit, cu șuviţe gri. Acest al doilea bărbat purta o 
haină sport care probabil că ieșise din raftul de la 
magazinul JCPenney într-o zi de solduri. 

Și în interiorul acestei haine, într-un buzunar 
cusut special, avea un țăruș. 

Situație cumplită pentru mine, am ezitat. 
Dacă-l opream, însemna să-mi dezvălui talentul 
ascuns, să-mi deconspir identitatea. Consecințele 
acestei revelații depindeau de ceea ce Edgington 
știa despre mine; aparent, știa că iubita lui Bill 
este barmaniţă la Merlotte's în Bon Temps, dar 
nu și numele ei. Ăsta era motivul pentru care mă 
putusem prezenta ca Sookie Stackhouse. Dacă 
Russell știa că prietena lui Bill e telepată şi desco- 
perea că eu manifestam asemenea calități, cine 
știe ce s-ar fi întâmplat? 

De fapt, puteam ghici foarte ușor. 

În timp ce oscilam, rușinată și înspăimântată, 
altcineva a luat decizia în locul meu. Bărbatul cu 
părul negru a băgat mâna în interiorul hainei, iar 
fanatismul din mintea sa ajunsese la extremă. 
Scoase bucata lungă și ascuțită de frasin, iar apoi 
lucrurile se precipitară. 

Am țipat: „ȚĂRUȘ”! şi m-am întins către 
brațul fanaticului, apucându-l disperată cu am- 
bele mâini. Vampirii și oamenii lor s-au răsucit să 
vadă de unde venea ameninţarea, iar vârcolacii și 

teriantropii s-au îndreptat cu înțelepciune către 
ziduri pentru a lăsa spațiul gol pentru vampiri. 
Bărbatul înalt a sărit la mine, mâinile sale mari 
Jlovindu-mă în cap și-n umeri, iar însoțitorul său 
brunet continuă să-și răsucească mâna încercând 
să scape din strânsoarea mea. O mișca dintr-o 
parte într-alta, încercând să scape de mine. 

Cumva, în învălmăşeală, ochii mei i-au întâl- 
nit pe cei ai bărbatului mai înalt și ne-am re- 
cunoscut unul pe celălalt. Era G. Steve Newlin, 
fostul lider al Frăției Soarelui, o organizație ce 
milita împotriva vampirilor şi a cărei ramură din 
Dallas a fost distrusă după ce eu i-am făcut o 
vizită. Era pe cale să le spună cine eram, știam 
asta, dar trebuia să fiu atentă la ce făcea bărbatul 
cu țărușul. Mă clătinam pe tocuri, încercând să 
mă țin pe picioare, când asasinul avu o sclipire de 
inteligenţă și transferă țărușul din mâna dreaptă 
pe care o ţineam eu, în stânga, care era liberă. 

După o lovitură finală în spatele meu, Steve 
Newlin se repezi spre ieșire, iar eu am văzut 
creaturi repezindu-se ca un fulger în urmărirea 
sa. Am auzit o mulțime de urlete și multă agita- 
ție, şi atunci bărbatul brunet ridică mâna stângă și 
înfipse țărușul în pieptul meu, în partea dreaptă. 

Atunci i-am dat drumul la mână şi m-am hol- 
bat la ce-mi făcuse. Am pnvit înapoi în ochii săi 
pentru un moment lung, necitind acolo altceva 
decât oroarea care o oglindea pe a mea. Atunci, 
Betty Joe Pickard își trase inapoi pumnul inmă- 
nuşat şi-l lovi de două ori — bum, bum. Prima 
izbitură îi frânse gâtul. A doua îi sfărâmă scalpul. 
Puteam auzi oasele sfărâmându-se. 

Şi atunci se prăbuși la podea. Din moment ce 
picioarele mele erau împletite cu ale sale, m-am 
prăbușit și eu. Am aterizat pe spate. 

Am zăcut, uitându-mă la plafonul barului, la 
ventilatorul care se rotea solemn deasupra capului 
meu. M-am întrebat de ce ventilatorul era pornit 
în miezul iernii. Am văzut un șoim zburând de-a 
curmezișul tavanului, evitând cu puțin paletele 
ventilatorului. Un lup veni lângă mine și-mi linse 
fața și scânci, dar se întoarse și plecă în grabă. Tara 
tipa. Eu nu. Mi-era atât de frig! 

Cu mâna dreaptă am acoperit locul unde 
țărușul îmi intrase în corp. Nu voiam să văd și 
mi-era frică să mă uit în jos. Puteam simți cum 
creştea umezeala în zona rănii. 

— Sunaţi la 911! striga Tara în timp ce ateri- 
za în genunchi lângă mine. 

Barmanul și Betty Joe schimbară o privire 
peste capul ei. Am înțeles-o. 

— Tara, am reuşit să rostesc, deşi a ieşit mai 
mult un orăcăit. lubito, toți teriantropii se 
schimbă. E lună plină. Poliţia nu trebuie să intre 
aici, or, dacă sună cineva, va veni. 

Tara păru să nu înregistreze partea cu tenan- 
tropii, căci nu ştia că astfel de lucruri sunt posibile. 

— Vampirii n-o să te lase să mori, spuse Tara 
increzătoare. Tocmai l-ai salvat pe unul dintre ei. 

Nu prea eram sigură de asta. Am văzut fața lui 
Franklin Mott deasupra Tarei. Mă privea și i-am 
putut citi expresia. 

— Tara, am șoptit, trebuie să pleci de-aici. 
Lucrurile o iau razna şi, dacă există vreo şansă să 
apară poliția, nu trebuie să fii aici. 

Franklin Mott dădu aprobator din cap. 

— Nu plec de lângă tine până nu primeşti 
ajutor, spuse Tara cu o voce plină de hotărâre. 

Binecuvântat să-i fie sufletul! 

Mulțimea din jurul meu era formată din vam- 
piri. Unul dintre ei era Eric. Nu am putut să des- 
cifrez expresia de pe faţa lui. 

— Blondul acela înalt o să mă ajute, i-am spus 
Tarei, vocea mea abia auzindu-se. 

Am arătat cu degetul către Eric. Nu l-am pri- 
vit, de teamă să nu văd respingere în privirea sa. 
Dacă Eric nu mă ajuta, bănuiam că aveam să zac 
acolo și să mor pe podeaua lustruită din lemn, 
într-un bar pentru vampiri din Jackson, Missis- 
sippi. 

Fratele meu, Jason, ar fi foarte furios. 

Tara il cunoscuse pe Eric în Bon Temps, 
dar prezentările se făcuseră într-o noapte foarte 
agitată. Nu părea să-l asocieze pe blondul înalt pe 
care-l întâlnise în acea noapte cu blondul înalt 
pe care-l vedea în seara asta, purtând ochelari 
și costum și cu părul strâns într-o coadă. 

— Te rog, ajut-o pe Sookie, îi spuse direct 
acestuia, în timp ce Franklin Mott o trăgea să se 
ridice în picioare. 

— Tânărul acesta va fi încântat să o ajute pe 
prietena ta, spuse Mott. 

i aruncă lui Eric o privire clară, care-i trans- 
mise acestuia să facă bine să fie de acord. 

— Bineînțeles. Sunt un prieten bun de-al lui 
Alcide, spuse Eric, mințind fără să clipească. 

Luă locul Tarei lângă mine. Îmi puteam da 
seama că, după ce s-a așezat în genunchi, a simțit 

mirosul sângelui meu. Faţa lui deveni chiar mai 
albă, iar oasele mai proeminente sub piele. Ochu 
1i ardeau. 

— Nu știi cât de greu este, șopti către mine, 
să nu mă aplec să ling. 

— Dacă faci asta, toți ceilalți o vor face, am 
spus. Și nu vor linge doar, vor muşca. 

Acolo era și un ciobănesc german care se 
holba la mine cu ochi luminoși aurii, chiar peste 
picioarele mele. 

— Ăsta e singurul lucru care mă oprește. 

— Cine eşti? întrebă Russell Edgington. 

Îl privi cu atenţie pe Eric. Russell se afla de 
cealaltă parte a mea și se aplecă spre amândoi. 
Fusesem destul trecută cu vederea, pot să vă 
garantez asta, dar nu eram în măsură să fac nimic. 

— Sunt un prieten de-al lui Alcide, repetă 
Eric. M-a invitat aici în seara asta ca să o cunosc 
pe noua lui prietenă. Numele meu este Leif. 

Russell se putea uita în jos la Eric, din mo- 
ment ce Eric stătea în genunchi. Ochii săi că- 
prui-aurii priviră direct în cei albaştri ai lui Eric. 

— Alcide nu umblă cu mulți vampiri, spuse 
Russell. 

— Sunt unul dintre cei puţini. 

— Trebuie să o scoatem pe această tânără 
domnişoară de aici, spuse Russell. 

Mârâitul care se auzea la câteva picioare dis- 
tanță crescu în intensitate. Se părea că erau o 
grămadă de animale strânse lângă ceva aflat pe 


podea. 

— Luaţi asta de aici! răcni domnul Hob. Ieşiți 
afară pe uşa din spate! Ştiţi regulile! 

Doi dintre vampiri ridicară cadavrul, căci pe 
asta se certau vârcolacii și teriantropii, și îl cărară 
afară pe ușa din spate, urmaţi de toate animalele. 
Cam atât despre fanaticul cu părul negru. 

Chiar în după-amiaza asta, Alcide și cu mine 
scăpaserăm de un cadavru. Nu ne-am gândit să-l 
aducem la club, să-l lăsăm pe aleea din spate. 
Bineînțeles, ăsta de acum era proaspăt. 

— ...poate a atins un rinichi, spunea Eric. 

Fusesem inconștientă, sau cel puțin cu gându- 
rile în altă parte pentru câteva minute. 

Transpiram din abundență, iar durerea era în- 
fiorătoare. Am simțit o tristețe bruscă dându-mi 
seama că toată rochia era îmbibată de transpira- 
ție. Dar probabil că gaura mare și însângerată o 
distrusese oricum, nu-i așa? 

— O ducem la mine acasă, spuse Russell, și 
dacă n-aș fi fost sigură că eram grav rănită, poate 
că aș fi ras. Limuzina este pe drum. Sunt sigur că 
o figură familiară o va face să se simtă mai con- 
fortabil, nu eşti de acord cu mine? 

Cred că, de fapt, Russell nu voia să-și strice 
costumul luându-mă în brațe. lar Talbot probabil 
nu m-ar fi putut căra. Deși vampirul cel mititel 
cu păr ondulat și negru era încă acolo și zâmbea, 
aș fi fost o povară teribilă pentru el... 

Și am pierdut destul de mult timp. 

— Alcide s-a transformat în lup şi a pornit în 
urmărirea complicelui asasinului, îmi povestea 
Eric, deşi nu-mi amintesc să-l fi întrebat ceva. 

Am început să-i spun lui Eric cine era com- 
plicele, dar apoi mi-am dat seama că era mai bine 
să nu o fac. 

— Leif, am murmurat, încercând să-mi înti- 
păresc numele în memorie. Leif, cred că mi se 
vede portjartierul. Asta înseamnă că...? 

— Da, Sookie? 

„„.Și am leșinat din nou. Apoi am fost con- 
știentă că mă mișcam şi mi-am dat seama că Eric 
mă ducea în brațe. Niciodată în viața mea nu mă 
duruse atât de rău, și m-am gândit, nu pentru 
prima dată, că nu mai fusesem într-un spital până 
nu-l întâlnisem pe Bill, iar acum se părea că-mi 
petrec jumătate din timp rănită sau recuperân- 
du-mă de pe urma rănilor. Asta era cu adevărat 
semnificativ și important. 

Un râs ieși din barul de langă noi. Am privit 
in jos în ochii săi galbeni. Ce mai noapte se do- 
vedea a fi pentru Jackson! Speram că toți oame- 
nii se deciseseră să stea acasă în seara asta. 

Și deodată, eram în limuzină. Capul meu se 
odihnea pe coapsa lui Eric, iar pe scaunul din fața 
noastră stăteau Talbot, Russell și vampirul 
mărunţel cu păr ondulat. În timp ce opream la 
un semafor, un bizon se năpusti pe lângă noi. 

— Din fericire nu este nimeni în zona de 
afaceri a Jackson-ului într-o noapte de sfârșit de 
săptămână, remarcă Talbot și Eric râse. 

Am mers, se pare, o bună bucată de timp. Eric 
mi-a netezit fusta peste picioare și mi-a dat părul 
la o parte de pe față. Am privit în sus la el, şi... 

— Ştia ce o să facă? întrebă Talbot. 

— Mi-a zis că l-a văzut scoțând țărușul, minți 
Eric. Se ducea la bar să-şi ia ceva de băut. 

— Norocul lui Betty Joe, spuse Russell cu 
accentul său sudist, catifelat. Cred că încă îl mai 
vânează pe cel care a scăpat. 

Apoi, am intrat pe o alee și am oprit la o 
poartă. Un vampir bărbos ieşi și privi prin geam, 
uitându-se cu mare atenţie la toți ocupanții ma- 
șinii. Era de departe mult mai atent decât pazni- 
cul indiferent de la imobilul unde avea Alcide 
apartamentul. Am auzit un zumzăit electronic și 
poarta s-a deschis. Am mers pe o alee (puteam 
auzi pietrişul scârțâind sub roți) și apoi am întors 
in fața unui conac. Era luminat ca un tort de ani- 
versare. În timp ce Eric mă scotea cu grijă din 
limuzină, am putut vedea că eram sub un portic 
cu multe decorațiuni. Chiar și garajul deschis 
avea coloane. Mă aşteptam să o văd pe Vivian 
Leigh coborând pe scări. 

Am avut din nou un moment de pierdere a 
cunoștinței, și iată-ne în hol. Durerea părea să 
dispară, în schimb mă simțeam amețită. 

Fiind proprietarul imobilului, întoarcerea lui 
Russell constituia un mare eveniment, iar când 
ocupanții clădirii au simțit miros de sânge proas- 
păt, au fost de două ori mai grăbiţi să se adune. 
M-am simţit ca şi cum aș fi aterizat în mijlocul 
unui concurs pentru alegerea modelului de pe 
coperta unui roman de dragoste. Nu mai văzu- 
sem niciodată în viața mea atâția bărbați drăguți 
adunați la un loc. Dar îmi puteam da seama că nu 
erau pentru mine. Russell era un fel de variantă 

gay şi vampirică a lui Hugh Hefner!, iar acesta 
era conacul Playboy cu accent pe partea mascu- 
lină. 

— Apă, apă, peste tot, dar nici o picătură 
bună de băut, am spus, iar Eric a râs în hohote. 

De asta îmi plăcea, m-am gândit atunci, el știa 
să mă „citească. 

— Bine, injecţia își face efectul, spuse un 
bărbat cu părul alb, îmbrăcat într-o cămaşă sport 
și pantaloni șifonați. 

Era om și ar fi putut la fel de bine să aibă un 
stetoscop tatuat în jurul gâtului, că tot se obser- 
va că era doctor. 

— Mai aveți nevoie de mine? întrebă acesta. 

— De ce nu mai rămâi puțin? sugeră Russell. 
Sunt sigur că Josh îţi va ţine de urât. 

Nu am mai apucat să văd cum arăta Josh, 
pentru că Eric tocmai mă căra pe scări în sus. 

— Rhett şi Scarlet, am spus. 

— Nu pricep, îmi zise Eric. 

— Nu ai văzut Pe aripile vântului? 

Eram oripilată. Dar, la urma urmei, de ce 
ar trebui un viking vampir să vadă produsul 
principal al credințelor sudiste? Dar citise Poemul 
bătrânului marinar, cu care eu mă luptasem în 
liceu. 


! Proprietarul revistei Playboy, celebru și pentru petre- 
cerile date la conacul său. 

2 The Rhyme of the Ancient Mariner — poem semnat 
de poetul englez Samuel Taylor Coleridge. 

— Trebuie să-l vezi pe video. De ce mă port 
atât de prostește? De ce nu sunt speriată? 

— Doctorul ăsta uman ţi-a dat o doză mare 
de medicamente, spuse Eric zâmbind, uitându-se 
in Jos la mine. Acum te duc în dormitor, ca să 
poți fi vindecată. 

— E aici, i-am spus lui Eric. 

Ochii săi îmi transmiseră un mesaj de aten- 
țonare. 

— Da, Russell este. Dar mi-e teamă că Alcide 
a ales să facă altceva, Sookie. A fugit în noapte 
după celălalt atacator. Ar fi trebuit să rămână cu 
tine. 

— Atunci să mi-o tragă, am explodat eu. 

— Ar vrea el, mai ales după ce te-a văzut 
dansând. 

Nu mă simțeam suficient de bine ca să pot 
râde, dar mi-a trecut prin minte. 

— Cred că nu a fost o idee prea grozavă să mi 
se dea atâtea calmante, i-am spus lui Eric. 

Aveam prea multe secrete de păstrat. 

— Sunt de acord cu tine, dar mă bucur că ai 
scăpat de durere. 

Apoi, am intrat în dormitor, iar Eric m-a în- 
tins pe un pat cu baldachin. A profitat de ocazie 
ca să-mi șoptească la ureche: 

Am încercat să-mi întipăresc acest gând în 
creierul plin de medicamente. Puteam să trădez 
faptul că știam, dincolo de orice îndoială, că Bill 
se afla undeva aproape de mine. 


Cavikolul 10 


A, OBSERVAT CĂ ERA CEVA LUME adunată 
în dormitor. Eric m-a așezat pe pat, care era atât 
de înalt, încât aveam nevoie de o scăriță să mă 
dau jos din el. Dar era potrivit pentru vindecare, 
l-am auzit pe Russell spunând și am început să 
mă întreb ce însemna „,vindecarea”. Ultima dată 
când am fost implicată într-o „vindecare” a vam- 
pirilor, tratamentul fusese, ca să spunem așa, 
nontradiţional. 

— Ce o să se întâmple acum? l-am întrebat 
pe Eric, care se afla pe latura stângă a patului, 
lângă partea pe care nu eram rănită. 

Dar îmi răspunse un vampir care stătea în 
dreapta. Avea o față lungă, cabalină, iar genele și 
sprâncenele sale blonde erau aproape invizibile pe 
tenul său palid. Pieptul său gol era, de asemenea, 
lipsit de păr. Purta o pereche de pantaloni, care 

bănuiesc că erau din vinilin. Cred că nici iarna 
aceştia nu lăsau pielea să respire. Nu mi-ar fi 
plăcut să dau jos chestiile astea de pe el. Ceea ce il 
salva pe acest vampir era minunatul său păr drept, 
de culoarea mătăsii de porumb. 

— Domnișoară Stackhouse, acesta este Ray 
Don, spuse Russell. 

— Incântată. 

Bunele maniere te vor face bine-venit orun- 
de, îmi spunea mereu bunica mea. 

— Mă bucur de cunoștință, răspunse el 
corect. 

Şi el fusese educat cum trebuie, deși nu prea 
se putea spune când se întâmplase asta. 

— Nu o să te întreb ce faci, pentru că văd că 
ai o gaură mare În tine. 

— E oarecum ironic, nu-i aşa, că țărușul a 
fost înfipt într-o ființă umană, am spus de dragul 
conversației. 

Speram să-l văd din nou pe doctorul acela, 
căci trebuia să-l întreb cu ce mă tratase. Medica- 
mentul ăla valora greutatea lui În aur. 

Ray Don îmi aruncă o privire ciudată și am 
realizat că tocmai îl scosesem din zona sa de dis- 
cuție confortabilă. Poate că ar fi trebuit să-i ofer 
lui Ray Don un calendar cu rubrica „Un cuvânt 
pe zi”, aşa cum Îmi dădea mie Arlene de fiecare 
Crăciun. 

— Îți voi spune eu ce urmează să se întâmple, 
Sookie, zise Eric. Ştii că atunci când începem să 
ne hrănim, iar colții noștri ies, din ei se scurge o 
substanță anticoagulantă? 

— Ihi. 

— lar când terminăm de mâncat, colții eli- 
mină un coagulant și puțin... 

— Din chestia aia care vă ajută să vă vindecaţi 
atât de repede? 

— Da, exact. 

— Și deci ce va face Ray Don? 

— Ray Don, spun colegii lui de cuib, are o 
cantitate mai mare de astfel de substanțe în orga- 
nism. Acesta este talentul său. 

Ray Don îmi zâmbi. Era mândru de asta. 

— Va începe procesul pe un voluntar, iar 
după ce s-a hrănit, va începe să-ți curețe rana și 
să o vindece. 

Ceea ce Eric a omis însă din poveste era că, la 
un moment dat, în timpul acestui proces, țăruşul 
trebuia să fie scos, şi că nici un medicament din 
lume nu va putea face ca asta să nu doară ca 
naiba. Mi-am dat seama de adevăr într-unul din 
momentele mele de luciditate. 

— Bine, am spus. Să-i dăm drumul. 

Voluntarul s-a dovedit a fi un adolescent 
blond și subțire, care nu era mai înalt decat mine 
și probabil nu mai lat în umeri. Părea destul de 
dornic. Ray Don îl sărută apăsat înainte să-l 
muşte, chestie de care eu m-aș fi lipsit, căci nu 
sunt adepta gesturilor fizice de afecțiune făcute în 
public. (Când spun „apăsat, nu mă refer la un 
zgomot puternic, ci la un sărut intens, genul de 
ajunge până în fundul gâtului.) Când acesta se 
termină şi amândoi fură mulţumiţi, Blondul își 
inclină capul într-o parte, iar mult mai înaltul 
Ray Don își înfipse colții în el. Se lipeau unul de 
celălalt și gafâiau, şi chiar şi pentru mine, care 

eram ameţită de medicamente, pantalonii din 
vinilin ai lui Ray Don nu mai lăsau loc și pentru 
imaginație. 

Eric privea aparent fără nici o reacție. Una 
peste alta, vampirii par a fi extrem de toleranți cu 
orice preferință sexuală; cred că nu prea mai 
există multe tabuuri dacă ai trăit câteva sute de 
ani. 
Când Ray Don se despărți de Blond și se 
intoarse cu fața către pat, gura îi era însângerată. 
Euforia mi s-a evaporat în momentul în care Eric 
se așeză brusc pe pat și mă ținu de umeri. Lucrul 
cel Rău urma să se întâmple. 

— Uită-te la mine, îmi ceru. Uită-te la mine, 
Sookie. 

Am simțit patul lăsându-se și am presupus că 
Ray Don îngenunchea alături și se apleca peste 
rana mea. 

Am simțit un frison în carnea sfâșiată a piep- 
tului meu, fior care s-a transmis până în măduva 
oaselor. Am simțit cum sângele mi se scurge din 
obraji și cum isteria începe să-mi clocotească 
parcă în gât, ca sângele care-mi ieșea din rană. 

— Nu, Sookie! Uită-te la mine! spuse Eric 
rapid. 

Am privit în jos și am văzut că Ray Don apu- 
case țăruşul. 

Urma să-l... 

Am țipat din nou și din nou până când am 
rămas fără energie. L-am privit pe Eric în ochi 
când am simțit gura lui Ray Don sugând rana. 
Eric mă ținea de mâini, iar eu îmi înfigeam 
unghiile în el ca și cum am fi făcut altceva. Nu 

se va supăra, m-am gândit, în timp ce realizam că 
ii dăduse sângele. 

Și fireşte că nu s-a supărat. 

— Dă drumul, m-a sfătuit, iar eu am slăbit 
strânsoarea. Nu, nu mie, a spus zâmbind. Mă 
poți ţine cât vrei. Lasă durerea să se ducă, 
Sookie, las-o. Trebuie să o depășești. 

Era pentru prima dată când voința mea ceda 
în faţa cuiva. În timp ce-l priveam, totul a 
devenit parcă mai ușor, și m-am retras din sufe- 
rința și nesiguranța acestui loc ciudat. 

Următorul lucru de care îmi amintesc este 
faptul că eram trează. Mă aflam în pat, fără fosta 
mea rochie minunată. Purtam încă lenjeria de 
dantelă bej, ceea ce era bine. Eric era în pat cu 
mine, ceea ce nu era bine. Chiar își făcuse un 
obicei din asta. Stătea pe o parte, cu un braț în- 
tins peste mine, un picior aruncat peste ale mele. 
Părul îi era amestecat cu al meu, iar diferenţa era 
aproape invizibilă, într-atât de asemănătoare erau 
culorile. Am contemplat totul un moment, 
într-o stare ceţoasă, de plutire. 

Eric era deconectat. Era în starea absolut imo- 
bilă în care vampirii intră atunci când nu au 
altceva de făcut. Le dă energie, reduce uzura 
unei lumi care trece neîncetat pe lângă ei, an 
după an, plină de război şi foamete și invenții pe 
care trebuie să înveţe să le stăpânească, schim- 
bând moravuri și convenții și stiluri pe care sunt 
obligați să le adopte ca să se poată integra. Am 
tras păturile în jos ca să-mi verific pieptul. Încă 
mă durea, dar durerea era semnificativ redusă. 

Un cerc mare de ţesut cicatrizat se întindea în 
jurul rănii. Era fierbinte și roșu și cumva lucios. 

— E mult mai bine, l-am auzit atunci pe Enic, 
iar mie mi S-a tăiat respirația. 

Nu am simțit când ieșise din starea de letargie. 

Eric purta boxen de mătase. Ar fi fost un 
model perfect pentru Jockey!. 

— Mulţumesc, Eric. 

Nu-mi păsa cât de tare Îmi tremura vocea, dar 
obligația e obligație. 

— Pentru ce? 

Mâna lui îmi masa uşor abdomenul. 

— Pentru că ai fost alături de mine în club. 
Pentru că ai venit cu mine. Pentru că nu m-ai 
lăsat singură cu toată lumea asta. 

— Cât de recunoscătoare eşti? șopti, cu gura 
deasupra gurii mele. 

Ochii săi erau foarte vioi acum, iar privirea 
lui mă străpungea. 

— Când spui lucruri de genul ăsta distruga 
totul, am răspuns încercând să-mi păstrez vocea 
blândă. Nu ar trebui să-ți doreşti să fac sex cu 
tine doar pentru că-ți sunt datoare. 

— Nu-mi pasă din ce motive faci sex cu 
mine, atâta vreme cât o faci, spuse la fel de bland. 

Deja gura lui era peste a mea. Oricât am 
incercat să nu mă implic, nu am avut prea mare 
succes. Și asta dintr-un motiv foarte simplu: Eric 
are sute de ani de practică în ceea ce priveşte 
sărutatul şi i-a folosit din plin. Mi-am pus mâinile 


! Marcă americană de lenjerie și alte produse pentru 
bărbaţi. 

pe umerii lui și, mi-e rușine să recunosc, l-am să- 
rutat și eu. Oricât de suferind și obosit era trupul 
meu, îmi doream ce îmi doream, iar mintea și 
voința mea rămăseseră mult în urmă. Eric părea să 
aibă şase mâini și acestea erau peste tot, încu- 
rajându-mi corpul să obțină ce-i place. Un deget 
s-a strecurat sub elasticul chiloților mei (minus- 
culi) și a alunecat în interiorul meu. 

Am gemut și nu era un sunet de respingere. 
Degetul a început să se miște într-un ritm plăcut. 
Gura lui Fric părea să-mi sugă limba pentru a o 
inghiți. Mâinile mele se bucurau de pielea catife- 
lată şi de muşchii ce se mișcau sub ea. 

Atunci fereastra se deschise brusc şi Bubba se 
târi înăuntru. 

— Domnişoară Sookie! Domnule Eric! V-am 
găsit! 

Bubba era foarte mândru. 

— Bravo ție, Bubba, spuse Eric punând capăt 
sărutului. 

l-am dat ușor mâna la o parte lui Eric. Mi-a 
permis să o fac. Nu sunt nici pe departe la fel de 
puternică, nici măcar cât cel mai slab vampir. 

— Bubba, ai fost aici tot timpul? Aici, în 
Jackson? l-am întrebat de îndată ce mi-am mai 
revenit din şoc. 

Era bine că Bubba intrase, deși Eric nu era de 
aceeaşi părere. 

— Domnul Eric mi-a zis să rămân cu tine, 
spuse Bubba simplu. 

Se instală într-un fotoliu tapițat cu bun-gust, 
cu material înflorat. O buclă de păr negru îi 

cădea peste frunte, iar pe fiecare deget purta câte 
un inel de aur. 

— Ai fost rănită grav la club, Miss Sookie? 

— Sunt mult mai bine acum, am spus. 

— Îmi pare rău că nu am putut să-mi fac trea- 
ba, dar creatura aia mică de păzea ușa nu a vrut 
să mă lase să intru. Nu părea să ştie cine sunt, 
dacă poți să crezi. 

Din moment ce Bubba însuşi își aducea cu 
greu aminte și îl apucau pandaliile când o făcea, 
poate că nu era atât de surprinzător că goblinul 
nu era la curent cu muzica de succes din 
America. 

— Dar l-am văzut pe domnul Eric cărându-te 
afară, aşa că v-am urmărit. 

— Mulţumesc, Bubba. A fost cu adevărat 
inteligent din partea ta. 

Zâmbi, într-un fel neglijent și vag. 

— Domnișoară Sookie, ce făceai în pat cu 
domnul Eric, dacă Bill este iubitul tău? 

— O întrebare cu adevărat bună, Bubba, am 
răspuns. 

Am încercat să mă ridic, dar nu am putut. Am 
scos un geamăt de durere, iar Eric a înjurat într-o 
limbă străină. 

— O să-i dau sânge, Bubba, n explică Fric. 
Dă-mi voie să-ți spun ce trebuie să faci tu. 

— Sigur că da, spuse Bubba cu plăcere. 

— Din moment ce ai trecut peste zid și ai 
intrat în casă fără să fii prins, am nevoie să per- 
cheziționezi proprietatea. Credem că Bill este pe 
undeva pe aici. Il ţin prizonier. Nu încerca să-l 
eliberezi. Ăsta e un ordin. Când îl găsești, te 

intorci aici și ne spui. Dacă te văd, nu fugi. Doar 
să nu spui nimic. Absolut nimic. Nici despre 
mine, nici despre Sookie, nici despre Bill. Nimic 
altceva în afară de cuvintele: „Salut, numele meu 
este Bubba.” 

— Salut, numele meu e Bubba. 

— Exact. 

— Salut, numele meu e Bubba. 

— Da, aşa e bine. Acum strecoară-te şi fii 
tăcut şi invizibil. 

Bubba ne zâmbi. 

— Da, domnule Enic. Dar, după asta, trebuie 
să găsesc ceva de mâncare. Mi-e cam foame. 

— Bine, Bubba. Acum du-te şi caută. 

Bubba se cățără din nou afară pe fereastră, 
care era la etajul al doilea. Mă întrebam cum va 
ajunge pe pământ, dar dacă intrase pe fereastră 
eram sigură că se putea descurca. 

— Sookie, spuse Eric în urechea mea. Am 
putea avea o ceartă lungă pe tema dacă să pri- 
meşti sânge de la mine şi știu tot ce vei spune. 
Dar realitatea este că se apropie zorile. Nu știu 
dacă ți se va permite sau nu să stai aici în timpul 
zilei. Eu va trebui să-mi găsesc un adăpost, aici 
sau în altă parte. Vreau să fii puternică și capabilă 
să te aperi. Sau cel puţin în stare să te mişti rapid. 

— Știu că Bill e aici, am spus după ce m-am 
gândit un moment. Și indiferent ce făceam acum 
câteva clipe — mulțumesc lui Dumnezeu pentru 
sosirea lui Bubba — trebuie să-l găsesc pe Bill. 
Cel mai bun moment să-l scot de aici ar fi în 
timp ce voi, vampirii, dormiți. Se poate mișca 
vreun pic în timpul zilei? 

— Dacă ştie că e în mare pericol, ar putea fi 
capabil să se țină pe picioare, spuse Eric încet și 
gânditor. Acum Sunt cu atât mai sigur că este 
necesar să iei sânge de la mine, căci ai nevoie de 
putere. Va trebui să fie bine acoperit. Va trebui 
să iei pătura de pe patul acesta, este groasă. Cum 
il vei scoate de aici? 

— Aici intri tu în joc, am spus. După ce 
facem chestia asta cu sângele, trebuie să-mi faci 
rost de o mașină — o mașină cu un portbagaj 
mare, cum ar fi un Lincoln sau un Caddy. Și 
trebuie să-mi aduci şi cheile. Și va trebui să 
dormi în altă parte. Nu vei dori să fii aici când se 
vor trezi și vor descoperi că le-a dispărut prizo- 
nierul. 

Mâna lui Eric se odihnea liniștită pe abdome- 
nul meu şi încă eram înfăşurați amândoi în 
cuverturi. Dar situaţia era cu totul alta acum. 

— Sookie, unde îl vei duce? 

— Într-un loc sub pământ, am spus nesigură. 
Poate în garajul subteran din clădirea unde stă 
Alcide! E mai bine decât afară. 

Eric se ridică în șezut și se sprijini de tăblia 
patului. Boxerii săi de mătase aveau o culoare 
albastru-intens. Și-a depărtat picioarele şi am 
putut vedea pe crac în sus. Oh, Doamne! A tre- 
buit să închid ochii. Radea. 

— Stai cu spatele sprijinit de pieptul meu, 
Sookie. Aşa va fi mai confortabil. 

Cu grijă, m-a sprijinit de el, cu spatele de 
pieptul lui și și-a înfăşurat mâinile în jurul meu. 
Era ca şi cum m-aș fi sprijinit de o pernă solidă, 
răcoroasă. Mâna dreaptă i-a dispărut și am auzit 

un crănțănit slab. Apoi încheietura lui mi-a apă- 
rut în față, cu sângele curgând din două răni. 

— Asta te va vindeca de tot, spuse Eric. 

Am ezitat, apoi am râs de comportarea mea 
prostească. Ştiam că Eric era capabil să-mi 
cunoască secretele cu atat mai mult cu cât luam 
o cantitate mai mare de sânge de la el. Mai ştiam 
și că asta îi dădea o anume putere asupra mea. 
Dar astfel, deveneam mai puternică pentru mai 
mult timp și, ţinând cont de cât de bătrân era 
Eric, urma să fiu chiar foarte puternică. Mă voi 
vindeca și mă voi simți minunat. Voi fi mai atră- 
gătoare. Acesta era şi motivul pentru care vam- 
pirii erau vânați de secătuitori, oameni care lucrau 
in echipe ca să captureze vampirii, să-i lege cu 
lanțuri de argint şi să le scurgă sângele în flacoane, 
care apoi erau vândute pentru diverse sume pe 
piața neagră. Cu un an în urmă, un flacon se 
vindea cu vreo două sute de dolari; Dumnezeu 
știe cât ar fi valorat sângele lui Eric, din moment 
ce era atât de bătrân. Să demonstreze proveniența 
sângelui ar fi reprezentat categoric o problemă 
pentru secătuitori. Scurgerea de sânge era o ocu- 
pație extrem de riscantă și, în același timp, absolut 
ilegală. 

Eric îmi făcea un dar grozav. 

Zic mersi că nu am fost niciodată o sclifosită. 
Am pus gura pe micile răni și am supt. 

Eric gemu și mi-am dat seama repede că-i 
făcea plăcere să fim atât de apropiaţi. A început 
să se miște puțin, iar eu nu prea mă puteam 
opune. Brațul său stâng mă ținea cu fermitate 
lipită de el, iar brațul său drept, în fond şi la urma 

urmei, mă hrănea. Era încă destul de greu să nu 
mi se întoarcă stomacul pe dos de la acest proce- 
deu. Dar Eric se simţea, categoric, de minune, și 
fiindcă mă simţeam tot mai bine cu fiecare 
inghițitură, era destul de dificil să mă cert cu 
mine însămi și să-mi spun că făceam ceva rău. 
Drept urmare, am încercat să nu mă gândesc la 
asta şi să nu mă mișc. Mi-am amintit de momen- 
tul când luasem sânge de la Bill pentru că aveam 
nevoie de mai multă putere și mi-am amintit 
reacţia lui Bill de atunci. 

Fric se lipi și mai tare de mine, brusc scoase 
un oftat prelung şi apoi se relaxă complet. 
Mi-am simţit spatele transpirat și am mai luat o 
ultimă înghițitură serioasă. Eric gemu acum, un 
sunet adânc și gutural, iar gura îi alunecă în jos 
spre gâtul meu. 

— Nu mă mușca, am spus. 

Mă agățam cu dificultate de rămășițele sănă- 
tății mele mintale. Mi-am spus că mă excitase 
doar amintirea lui Bill, reacţia sa când îl mușş- 
casem. Eric doar s-a întâmplat să fie aici. Nu 
puteam face sex cu un vampir, mai ales cu Eric, 
doar pentru că îl găseam atrăgător — nu când ar 
fi avut consecinţe atât de groaznice. Eram mult 
prea epuizată pentru a-mi enumera aceste 
consecințe. Eram adultă, mi-am spus cu fermita- 
te; adulții adevărați nu fac sex doar pentru că 
persoana cealaltă este îndemânatică și drăguță. 

Colții lui Eric mi-au zgâriat umărul. 

Am ţâșnit din pat ca o rachetă. Încercând să 
localizez o baie, am deschis brusc uşa şi m-am 
trezit în față cu vampirul cel scund și brunet, cel 

cu păr ondulat, care stătea afară, cu brațul drept 
plin cu haine, cu cel stâng ridicat să bată la ușă. 

— EI, ia te uită, spuse zâmbind. 

Şi chiar se uita. 

— Ai treabă cu mine? 

M-am sprijinit de tocul ușii, încercând din 
răsputeri să par bolnavă și fragilă. 

— Da, după ce noi ţi-am dat jos rochia, 
Russell și-a imaginat că vei avea nevoie de niște 
haine. S-a întâmplat să le am pe astea în dulapul 
meu, și din moment ce avem aceeaşi înălțime... 

— Oh, am spus cu voce pierdută. 

Nu făcusem niciodată schimb de haine cu un 
tip. 

— Mulţumesc mult. Eşti foarte drăguţ. 

Și chiar era. Îmi adusese câteva tricouri (albas- 
tru-deschis), ciorapi, un halat de baie din mătase 
și chiar niște chiloți curați. Nu voiam să mă gån- 
desc prea mult la asta. 

— Pari să fii mai bine, spuse bărbatul cel 
mărunțel. 

Privirile sale erau admirative, dar nu foarte. 
Poate că-mi supraevaluasem farmecul. 

— Sunt foarte slăbită, am spus încet. M-am 
ridicat ca să mă duc la baie. 

Ochii căprui ai Creţului străluciră și puteam 
să-mi dau seama că se uita la Eric peste umărul 
meu. Această privelişte era, cu siguranţă, mai pe 
gustul său, iar zâmbetul său deveni cu adevărat o 
invitaţie. 

— Leif, vrei să împarți cu mine coșciugul 
astăzi? întrebă, bătând din gene. 

Nu am îndrăznit să mă întorc să-l privesc pe 
Eric. Simţeam pe spate o pată incă udă. Brusc, 
am fost dezgustată de mine însămi. Avusesem 
anumite gânduri referitoare la Alcide şi mai mult 
decât atât privitoare la Eric. Nu eram deloc 
incântată de calitățile mele morale. Nu reprezen- 
ta o scuză faptul că știam că Bill îmi fusese necre- 
dincios, sau cel puţin nu era o scuză prea solidă. 
Probabil nu constituia o scuză nici că alături de 
Bill mă obișnuisem cu sex regulat și absolut gro- 
zav. Sau nu prea era o scuză. 

Venise timpul să-mi revizuiesc atitudinea 
morală și să am grijă cum mă port. Doar 
gândindu-mă la asta și m-am simţit mai bine. 

— Trebuie să fac un comision pentru Sookie, 
ii spunea Eric vampirului cu păr ondulat. Nu 
sunt sigur că mă întorc până în zori, dar, dacă o 
voi face, poți fi convins că te voi căuta. 

Eric flirta și el. În timp ce în jurul meu se 
desfășura acest schimb de replici, am pus pe mine 
halatul de mătase, care era o simfonie de negru, 
roz și alb, tot numai flori. Cu adevărat grozav. 
Creţul îmi aruncă o privire şi păru mult mai inte- 
resat decât atunci când eram doar în lenjerie. 

— Mmm, spuse scurt. 

— Din nou mulţumesc, am spus. Îmi poți 
arăta unde este cea mai apropiată baie? 

Îmi indică o uşă întredeschisă pe la jumătatea 
holului. 

— Scuzaţi-mă, am spus adresându-mă amân- 
durora, și mi-am amintit să merg de-a lungul ho- 
lului încet și cu grijă, ca și cum m-ar fi durut 
Incă. 

Dincolo de uşa de la baie, cu vreo două uși 
mai încolo, am putut vedea capul scărilor. Bine, 
acum ştiam unde era ieşirea. Asta chiar era o ali- 
nare. 

Baia era doar una obișnuită și veche. Era plină 
de lucrurile care sunt de obicei îngrămădite 
intr-o baie: uscătoare de păr, ondulatoare, deo- 
dorant, șampon, gel de păr. Ceva produse de 
machiaj. Perii și piepteni și aparate de ras. 

Deși raftul era curat și ordonat, se părea că 
mai multe persoane foloseau această baie. 
Puteam pune pariu că baia lui Russell Edgington 
nu arăta deloc ca asta. Am găsit câteva ace de păr 
și mi-am prins pletele în creștetul capului, iar 
apoi am făcut cel mai rapid duș înregistrat vreo- 
dată. Din moment ce tocmai îmi spălasem părul 
de dimineață — care acum părea la ani-lumină 
distanță — și, pe lângă asta, mai dura și o veșnicie 
să se usuce, am fost fericită să sar peste asta. 
Mi-am frecat doar zdravăn pielea cu săpunul par- 
fumat din savonieră. În dulap erau prosoape 
curate, ceea ce însemna o mare ușurare. 

Revenisem în dormitor după cincisprezece 
minute. Creţul plecase. Eric era îmbrăcat, iar 
Bubba se întorsese. 

Eric nu spuse un cuvânt despre incidentul je- 
nant care avusese loc între noi. Se uită apreciativ 
la halat, dar nu comentă nimic. 

— Bubba a cercetat zona, Sookie, spuse Eric, 
cu siguranță citându-l pe acesta. 

Bubba zâmbea cum făcea de obicei, ușor 
intr-o parte. Era mulțumit de sine. 

— Domnișoară Sookie, l-am găsit pe Bill, 
spuse triumfător. Nu-i într-o formă prea 
grozavă, da' trăiește. 

M-am prăbușit într-un fotoliu fără să-mi dau 
seama. Din fericire, acesta era chiar lângă mine. 
Spatele îmi era tot rigid, dar, dintr-odată, stăteam 
jos şi nu în picioare. Era încă o senzaţie stranie 
intr-o noapte plină de astfel de trăiri. 

Când am fost în stare să mă gândesc și la altce- 
va, am observat vag că expresia lui Eric era un 
amestec uimitor de: plăcere, regret, furie, satis- 
facție. Bubba părea doar fericit. 

— Unde e? 

Vocea mea se schimbase. 

— E o clădire mare în spatele ăsteia, ca un 
garaj pentru patru mașini, dar are apartamente 
deasupra și o cameră în lateral. 

Lui Russell îi plăcea să-și păstreze ajutoarele la 
îndemână. 

— Mai sunt alte clădin pe-acolo? O pot găsi 
ușor? 

— Acolo este o piscină, domnişoară Sookie, 
și lângă ea o clădire mică, pentru ca oamenii să se 
poată schimba în costum de baie. Și este și o ma- 
gazie de scule, cred că asta e, dar separat de garaj. 

Fric întrebă: 

— În ce parte a garajului este ţinut? 

Bubba spuse: 

— Camera din dreapta. Mă gândesc că poate 
garajul a fost înainte un grajd, iar camera era 
locul unde țineau șeile și alte lucruri. Nu e prea 
mare. 

— Câţi sunt înăuntru cu el? 

Eric punea nişte întrebări bune. Eu nu 
puteam să trec peste afirmaţia lui Bubba că Bill 
trăia și că eram foarte aproape de el. 

— Acum sunt trei, domnule Eric, doi bărbați 
și o femeie. Toţi trei sunt vampiri. Ea are un 
cuțit. 

Am ezitat în gând. 

— Cuţut, am spus. 

— Da, don'şoară, l-a tăiat destul de rău. 

Nu era momentul potrivit să ezit. Mai de- 
vreme mă mândrisem că nu eram sclifosită. Era 
momentul să demonstrez că spusesem adevărul. 

— Se pare că a rezistat până acum, am spus. 

— Sigur a făcut-o, a fost Eric de acord. 
Sookie, mă duc să-ți fac rost de o mașină. Voi 
incerca să o parchez acolo, lângă grajduri. 

— Crezi că te vor mai lăsa să intri? 

— Dacă îl iau pe Bernard cu mine. 

— Bernard? 

— Mărunţelul. 

Eric îmi zâmbi, şi zâmbetul său era puţin 
intr-o parte. 

— Adică... Oh, dacă-l iei pe Creţ cu tine, te 
vor lăsa din nou să intri, pentru că el locuieşte 
aici? 

— Da. Dar s-ar putea să fie necesar să rămân 
acolo. Cu el. 

— N-ai putea să scapi de asta? 

— Poate că da, poate că nu. Nu vreau să fiu 
găsit aici când vor descopeni că Bill a dispărut, și 
tu odată cu el. 

— Domnișoară Sookie, ziua au pus de pază 
vârcolaci. 

Amândoi l-am privit pe Bubba, în același 
timp. 

— Vârcolacii care au fost pe urma ta? Ei îl vor 
păzi pe Bill când vampini dorm. 

— Dar în seara asta e lună plină, am spus. Vor 
fi epuizați când le va veni rândul să stea de pază. 
Asta dacă vor apărea. 

Eric mă privi uşor surprins. 

— Ai dreptate, Sookie. Asta e cea mai bună 
ocazie pe care o vom avea. 

Am mai discutat ceva vreme pe această temă; 
poate era cazul să mă prefac foarte slăbită și să 
rămân în casă, așteptând un aliat uman de-al lui 
Eric să vină de la Shreveport. Eric spuse că va 
suna după cineva de pe telefonul său mobil în 
secunda în care va ieși din zonă. 

Eric sugeră: 

— Poate că Alcide ți-ar putea da o mână de 
ajutor mâine-dimineaţă. 

Trebuia să recunosc, eram tentată de ideea de 
a-l suna din nou. Alcide era mare, dur și compe- 
tent, iar ceva tainic şi delicat din interiorul meu 
sugera că, fără îndoială, Alcide ar fi fost în stare 
să rezolve totul mai bine decât aș fi făcut-o eu. 
Dar conștiința mea avu o tresănre profundă. 
Alcide, am susținut eu, nu mai putea fi implicat 
mai departe. Își făcuse treaba. Trebuia să facă 
afaceri cu oamenii ăştia şi l-ar fi ruinat dacă 
Russell și-ar fi dat seama de rolul jucat în evada- 
rea lui Bill Compton. 

Nu mai puteam pierde vremea discutând, 
deoarece mai erau doar două ore până la răsărit. 
Cu multe detalii încă nepuse la punct, Eric plecă 

să-l găsească pe Creţ — Bernard — și să-i ceară 
timid să-l însoţească în încercarea de a închiria o 
mașină, pe care bănuiesc că intenționa să o închi- 
neze, pentru mine fiind un mister ce birou de 
închirieri auto mai era deschis la ora asta, dar Eric 
nu părea să anticipeze vreo problemă. Am 
incercat să-mi alung îndoielile din minte. Bubba 
acceptă să treacă din nou peste zidul proprietății 
lui Russell, așa cum intrase și să găsească un loc 
unde să se îngroape peste zi. Viaţa lui Bubba 
fusese salvată doar de faptul că în seara asta era 
lună plină, spuse Eric, iar eu eram gata să-l cred. 
Vampirul care păzea poarta o fi fost el bun, dar 
nu putea fi prezent peste tot. 

Treaba mea era să mă prefac slăbită, până la 
ziuă, când toţi vampirii se vor retrage și atunci 
să-l scot pe Bill cumva din grajd și să-l bag în 
portbagajul mașinii pe care mi-o va aduce Enc. 
Nu aveau nici un motiv să nu mă lase să plec. 

— Ăsta e cel mai prost plan pe care l-am auzit 
vreodată, spuse Enc. 

— Al dreptate, dar e singurul pe care-l avem. 

— Te vei descurca de minune, domnişoară 
Sookie, îmi spuse Bubba încurajator. 

De asta aveam nevoie, de o atitudine pozitivă. 

— Mulţumesc, Bubba, am spus, încercând ca 
in vocea mea să se reflecte recunoştinţa pe care o 
simţeam. 

Eram plină de energie de la sângele lui Eric. 
Mă simțeam ca și cum ochii îmi aruncau fulgere, 
iar părul meu plutea în jurul capului ca într-un 
halou electric. 

— Nu te lăsa dusă de val, mă sfătui Enc. 

Îmi aminti că asta era o problemă obișnuită a 
persoanelor care înghițeau sânge de vampir de pe 
piața neagră. Încercau lucruri nebuneşti deoare- 
ce se simțeau atât de puternici, de invincibili, iar 
uneori nu fuseseră în stare să facă faţă încercă- 
rii — ca tipul care încercase să se bată cu o bandă 
întreagă, sau ca femeia care încercase să oprească 
un tren care venea din direcția opusă. Am tras 
adânc aer în piept, străduindu-mă să-mi întipă- 
resc în minte recomandarea sa. Ce-mi doream 
era să mă strecor pe fereastră și să văd dacă mă 
puteam cățăra pe zid până la acoperiş. Uau, sân- 
gele lui Eric era senzațional! Acesta era un cuvânt 
pe care nu-l mai folosisem până acum, dar era 
foarte potrivit. Nu-mi dădusem seama ce dife- 
renţă era între a bea sânge de la Bill şi a bea de la 
Enc. 

S-a auzit o bătaie în ușă şi toți ne-am uitat 
într-acolo, ca și cum am fi putut vedea prin ea. 

Într-un timp incredibil de scurt, Bubba ieşi pe 
fereastră, Eric se aşeză pe scaunul de lângă pat, iar 
eu stăteam în pat încercând să par slăbită și neaju- 
torată. 

— Intră, spuse Eric cu glas aproape șoptit, așa 
cum se potrivea cuiva care stătea alături de cine- 
va care se recupera de pe urma unei răni teribile. 

Era Crețul, adică Bernard. Bernard purta 
blugi și un pulover roșu-închis, și arăta delicios. 
Am închis ochii și mi-am ţinut o lecţie de 
morală. Infuzia de sânge mă făcuse foarte plină 
de viață. 

— Cum îi mai e? întrebă Bernard, abia auzit. 
I-a mai revenit culoarea. 

— Tot are dureri, dar se vindecă, mulţumită 
generozității regelui vostru. 

— A fost fericit să o facă, spuse politicos Ber- 
nard. Dar va fi, ăăă... încântat dacă ea va putea 
să plece singură mâine. Este sigur că prietenul ei 
se va fi întors la apartament după ce s-a bucurat 
de luna plină din seara asta. Sper că asta nu pare 
prea nepoliticos. 

— Nu, îi pot înțelege preocuparea, spuse Eric, 
intorcându-i politeţea. 

Aparent, Russell se temea că voi rămâne mai 
multe zile, profitând de pe urma actului meu 
eroic. Russell, neobişnuit să aibă musafiri umani 
de sex feminin, voia să mă întorc la Alcide, când 
era sigur că acesta Îmi putea purta de grijă. 
Russell nu se simţea confortabil să ştie că o feme- 
ie necunoscută se învârteşte pe proprietatea sa în 
timpul zilei, când el și întreaga sa suită vor dormi 
adânc. 

Russell avea dreptate să fie îngrijorat. 

— Atunci, mă duc să-i aduc o maşină; o s-o 
parchez in spatele casei, iar ea va putea pleca 
singură mâine. Dacă aranjezi să iasă în siguranță 
pe poartă — bănuiesc că e păzită în timpul 
zilei? — înseamnă că mi-am îndeplinit obligația 
față de prietenul meu Alcide. 

— E o propunere rezonabilă, spuse Bernard, 
oferindu-mi și mie o fracțiune din zâmbetul pe 
care i-l adresase lui Eric. 

Nu i-am răspuns la fel. Am închis ochii, părând 
extenuată. 

— O să las vorbă la poartă când ieşim. E bine 
dacă mergem cu maşina mea? E o rablă cam ve- 
che, dar ne va duce... unde vrei să mergi? 

— Îşi spun când vom fi pe drum. E aproape 
de casa unui prieten de-al meu. El știe un bărbat 
care îmi va închiria o mașină pentru o zi sau 
două. 

Bun, găsise o modalitate să obțină o mașină, 
fără să lase dovezi. Grozav. 

Am simțit mișcare în stânga mea. Eric se 
aplecă peste mine. Ştiam că e Eric, pentru că sån- 
gele din mine mă informă că așa era. Era cu 
adevărat înspăimântător, şi ăsta era motivul pen- 
tru care Bill mă avertizase să nu iau sânge de la 
nici un alt vampir în afară de el. Prea târziu. 
Eram între ciocan şi nicovală. 

Mă sărută pe obraz, cast, în stilul prietenului 
iubitului. 

— Sookie, spuse foarte încet. Mă poți auzi? 

Am dat ușor din cap. 

— Bine. Ascultă, am să-ți fac rost de o ma- 
șină. Am să las cheile aici lângă pat când mă 
intorc. Dimineaţă trebuie să pleci cu mașina și să 
te întorci la Alcide. Ai înțeles? 

Am dat din nou din cap. 

— Pa, am spus încercând să am o voce pe 
jumătate adormită. Mulţumesc. 

— Cu plăcere, spuse, iar eu am simțit durita- 
tea din vocea sa. 

Cu un efort, mi-am păstrat expresia feței ne- 
schimbată. 

Greu de crezut, dar chiar mi s-a făcut somn 
după ce au plecat. Evident, Bubba fusese ascultător 

ȘI părăsise reședința sărind peste gard, pentru a 
găsi adăpost în timpul zilei. Conacul deveni tot 
mai liniştit pe măsură ce noaptea se apropia de 
sfârşit. Bănuiam că vârcolacii erau liberi, proba- 
bil urlând pentru ultima oară în acea noapte pe 
undeva. În timp ce adormeam, m-am întrebat 
cum se descurcaseră ceilalți teriantropi. Ce fă- 
cuseră cu hainele? Drama din seara asta de la 
Clubul Morților fusese un accident; eram sigură 
că, în mod normal, aveau un ritual. M-am între- 
bat unde era Alcide. Poate că îl prinsese pe ne- 
mernicul de Newlin. 

M-am trezit când am auzit clinchetul cheilor. 

— M-am întors, spuse Eric. 

Vorbea foarte încet și a trebuit să deschid 
ochii ca să fiu sigură că era cu adevărat acolo. 

— E un Lincoln alb. Am parcat lângă garaj; 
din păcate, nu era loc înăuntru. Nu mă vor lăsa 
să mă apropii mai mult, după cum a spus Bubba. 
Mă auzi? 

Am încuviințat din cap. 

— Noroc, spuse Eric ezitând. Dacă reușesc să 
scap, ne întâlnim în garajul subteran la prima oră 
după lăsarea întunericului, în seara asta. Dacă nu 
eşti acolo, mă întorc la Shreveport. 

Am deschis ochii. Camera încă era cufundată 
in întuneric; am putut vedea pielea lui Eric 
strălucind. La fel și a mea. Asta chiar m-a băgat 
in sperieți. Abia scăpasem de strălucirea asta după 
ce luasem sânge de la Bill (fusese o urgenţă), când 
apăruse o altă criză, iar acum străluceam ca un 
reflector de discotecă. Am constatat că viața în 
preajma vampirilor era o urgenţă continuă. 

— Vorbim mai târziu, spuse Eric profetic. 

— Mulţumesc pentru maşină, 1-am zis. 

Eric privi în jos la mine. Părea să aibă o vană- 
taie pe gât. Am deschis gura, apoi am închis-o 
din nou. Mai bine să nu comentez. 

— Nu-mi place să fiu sentimental, spuse Eric 
rece şi plecă. 

Era o replică dură pentru o concluzie. 


Cabikolul 1], 


S: IVISE O LINIE DE LUMINĂ la orizont când 
m-am strecurat afară din conacul regelui din 
Mississippi. Era puțin mai cald în dimineața asta, 
iar cerul nu era întunecat doar din cauza nopții, 
ci și a ploii. La subraț țineam un pachețel cu 
lucrurile mele. Cumva, geanta mea şi șalul negru 
de catifea ajunseseră de la club la conac, iar eu 
mi-am împachetat pantofii în şal. În poșetă era 
cheia de la apartamentul lui Alcide, cea pe care 
mi-o împrumutase, așa că m-am simțit liniştită 
ştiind că puteam găsi adăpost acolo, în caz de ne- 
voie. Sub celălalt braț aveam pătura de pe pat, 
impachetată frumos. Făcusem și patul, așa că dis- 
pariția ei nu va fi vizibilă o bucată de vreme. 

Ceea ce Bernard nu-mi împrumutase era o 
jachetă. Când m-am strecurat afară, am înșfăcat o 
jachetă matlasată, albastru-închis, care era agățată 

pe balustrada scării. M-am simțit foarte vinovată. 
Nu mai furasem nimic până acum. Dar iată că 
luasem și pătura, și jacheta. Conștiinţa mea pro- 
testa vehement. 

Luând în considerare ce era posibil să trebu- 
iască să fac pentru a pleca de pe proprietate, fur- 
tul unei jachete și al unei pături părea un lucru 
nesemnificativ. l-am spus conștiinței mele să tacă. 

În timp ce mă strecuram prin bucătăria ca o 
peșteră și deschideam uşa din spate, picioarele 
îmi alunecau în papucii cu elastic pe care 
Bernard îi inclusese în mormanul de haine pe 
care mi-l adusese în dormitor. Oricum, era mult 
mai bine în şosete și papuci, în loc să mă clatin 
pe tocuri. 

Nu văzusem pe nimeni până acum. Se părea 
că alesesem momentul potrivit. Aproape toți 
vampirii erau în siguranţă în coşciugele lor, sau 
în pat, sau în pământ, sau unde naiba stăteau ei 
în timpul zilei. Aproape nici un teniantrop, indi- 
ferent de animalul în care se transforma, nu se 
întorsese încă de la orgia de noaptea trecută sau, 
poate, unii dormeau deja. Dar tremuram de ten- 
siune pentru că, în orice clipă, norocul ăsta se 
putea sfârși. 

În spatele conacului, exista într-adevăr o pis- 
cină mică, acoperită pentru iarnă cu o copertină 
uriașă, neagră. Avea marginile fixate cu greutăți 
care se întindeau mult dincolo de conturul real al 
piscinei. Micuța cabină care deservea piscina era 
în întuneric. Am mers în linişte de-a lungul unei 
poteci pavate cu bucăţi inegale de piatră cioplită 
şi, după ce am trecut de o deschizătură într-un 

gard viu des, m-am trezit într-o zonă pavată. 
Datorită vederii mele îmbunătățite, mi-am putut 
da seama imediat că tocmai descopenisem curtea 
din fața fostelor grajduri. Era vorba de o clădire 
mare, cu porți duble albe la capete, iar etajul al 
doilea (unde Bubba descoperise apartamente) 
avea ferestre cu ochiuri mici de geam. Deși era 
cel mai extravagant garaj pe care-l văzusem vreo- 
dată, locurile pentru mașini nu aveau uși, ci arca- 
de deschise. Am putut număra patru automobile 
parcate în interior, de la limuzină, la un Jeep. Iar 
acolo, la dreapta, în loc de cea de-a cincea 
arcadă, era un zid, şi în el, o uşă. 

Bill, m-am gândit, Bill. Inima îmi bătea cu 
putere acum. Cu un copleșşitor sentiment de 
ușurare, am descoperit Lincolnul parcat în apro- 
pierea uşii. Am învârtit cheia în broasca ușii de 
pe partea șoferului şi s-a auzit un clic. Când am 
deschis portiera, lampa din tavan s-a aprins, dar 
nu i-am dat atenție. Am pus micul pachet cu 
lucrurile mele pe scaunul pasagerului și am apro- 
piat ușa de pe partea șoferului, până aproape că 
am închis-o. Am găsit un mic întrerupător și am 
stins lumina din plafomeră. Am stat un minut și 
m-am uitat la tabloul de bord; totuși eram atât de 
agitată și de îngrozită, încât îmi era greu să mă 
concentrez. Apoi, m-am dus în spatele maşinii și 
am descuiat portbagajul. Era pur şi simplu 
uriaş — dar nu tot atât de curat ca interiorul. 
Bănuiam că Eric adunase toate lucrurile mai mari 
și le aruncase la gunoi, lăsând pe jos țigări, hârtii, 
pungi de plastic şi urme albe de pudră. Oricum, 
era în regulă. Asta nu putea fi prea important. 

Eric lăsase şi două sticle de sânge, iar eu le-am 
mutat într-o parte. Portbagajul era murdar, da, 
dar nu era nimic în el care i-ar fi putut cauza lui 
Bill vreun disconfort. 

Am inspirat adânc și am strâns la piept pătura. 
Împachetat în faldurile acesteia se afla țărușul care 
mă rănise atât de rău. Era singura armă pe care o 
aveam și, în ciuda faptului că arăta oribil (incă era 
pătată cu sângele meu și prezenta urme de ţesut), 
o recuperasem din coș și o luasem cu mine. În 
fond, știam sigur că putea provoca pagube. 

Cerul era cu o nuanță mai deschis, dar, când 
am simţit picături de ploaie pe față, am fost sigură 
că întunericul va mai ține puțin. M-am strecurat 
spre garaj. Faptul că mă furișam cu siguranţă putea 
stârni bănuieli, dar, pur și simplu, nu m-am putut 
hotăni să mă îndrept direct spre ușă. Pietrișul 
făcea să fie imposibil să mă mişc în liniște, dar tot 
am încercat să calc uşor. 

Mi-am lipit urechea de ușă, ascultând cu toată 
abilitatea mea sporită. Nu auzeam nimic. Cel 
puțin știam că nu e nici o ființă umană înăuntru. 
Am răsucit mânerul încet, l-am ținut până a 
revenit în poziția inițială, după care am împins 
uşa și am intrat. 

Podeaua era din lemn și acoperită de pete. 
Mirosea îngrozitor. Am știut imediat că Russell 
mai folosise și înainte această cameră pentru tor- 
tură. Bill se afla în centrul încăperii, legat cu lanțuri 
de argint de un scaun cu spătar drept. 

După emoțiile confuze și mediul nefamiliar 
din ultimele câteva zile, m-am simţit ca şi cum 
lumea s-ar fi limpezit. 

Totul era clar. Iată-l pe Bill. Îl voi salva. 

Și după ce l-am privit bine în lumina becului 
gol atârnând din tavan, am știut că aş face orice ca 
să-l salvez. 

Niciodată nu-mi imaginasem ceva atât de rău. 

Existau urme de arsură sub lanțurile de argint 
in care fusese complet înfășurat. Ştiam că argin- 
tul îi provoacă unui vampir o agonie continuă, 
iar Bill al meu suferea acum din cauza asta. Mai 
fusese ars și cu alte chestii, şi tăiat, tăiat violent, 
având răni nevindecabile. Fusese lăsat să sufere 
de foame şi nu i se permisese să doarmă. Acum 
se prăbușise în față și știam că se odihnea cât 
putea, câtă vreme călăi săi erau plecați. Părul 
negru îi era pătat de sânge. 

Erau două uşi care duceau afară din camera 
fără ferestre. Una, la dreapta mea, ducea spre un 
dormitor jalnic. Puteam vedea câteva paturi prin 
ușa întredeschisă. Era un bărbat căzut pe unul 
dintre ele, pur şi simplu prăbușit peste cuvertură, 
complet îmbrăcat. Unul dintre vârcolaci, care se 
intorsese după petrecerea sa lunară. Sforăia și 
avea urme negre la colțurile guri, la care nu 
voiam să mă uit mai îndeaproape. Nu puteam 
vedea restul camerei, așa că nu știam sigur dacă 
nu cumva mai erau și alții; ar fi fost inteligent din 
partea mea să presupun că mai erau. 

Uşa din spatele camerei ducea mai departe, în 
garaj, poate către scările care urcau la aparta- 
mente. Nu puteam pierde vremea făcând cer- 
cetări. Aveam sentimentul unei urgențe, care mă 
zorea să-l scot pe Bill de-acolo cât de repede 
puteam. Tremuram de nevoia de a mă grăbi. 

Până acum avusesem un noroc chior. Nu puteam 
să pun bază că va dura. 

Am făcut doi paşi spre Bill. 

Am ştiut când m-a mirosit, dându-și seama că 
sunt eu. 

A ridicat capul, iar ochii i s-au aprins. Un sen- 
timent copleșitor de speranță 1 s-a putut citi pe fața 
murdară. Am ridicat un deget; am pășit spre ușa 
deschisă a dormitorului și încet-încet am apropi- 
at-o, până aproape că am închis-o. Apoi am alu- 
necat în spatele lui, uitându-mă în jos la lanțuri. 
Două mici lacăte, ca cele care încuie dulapurile 
metalice la școală, legau lanțurile împreună. 

— Cheie? am răsuflat în urechea lui Bill. 

Îi mai rămăsese un deget întreg și pe acela l-a 
folosit ca să-mi arate spre uşa pe care intrasem. 
Două chei atârnau de un cui lângă ușă, destul de 
sus față de podea și tot timpul în raza vizuală a lui 
Bill. Sigur că se gândiseră la asta. Am pus pătura 
și țărușul jos, lângă picioarele lui Bill. M-am 
furişat pe podeaua pătată şi m-am întins cât am 
putut. Nu am reușit să ajung la chei. Un vampir 
care putea zbura ar fi fost capabil să pună mâna 
pe ele. Mi-am amintit că eram puternică, puter- 
nică datorită sângelui lui Eric. 

Pe zid era un raft care conținea lucruri intere- 
sante, ca vătraie și cleşti. Cleşte! M-am ridicat pe 
vârfuri și l-am luat de pe raft, încercând din 
răsputeri să îmi împiedic stomacul să se revolte 
când am văzut că avea o crustă de — oh, lucruri 
oribile. L-am ridicat și era foarte greu, dar am 
reușit să-l închid peste chei, să le scot de pe cui 
şi să cobor cleştele până am putut lua cheile din 

vârful lui ascuţit. Am scos un oftat adânc, cât de 
incet am putut. Nu fusese chiar atât de greu. 

De fapt, ăsta fusese ultimul lucru ușor cu care 
m-am confruntat. Am început oribila misiune de 
a-l scoate pe Bill din lanțuri, încercând să reduc 
la minim zgomotul făcut de acestea. Era ciudat 
de dificil să desfac strălucitorul şir de zale. De 
fapt, păreau să se lipească de Bill, al cărui întreg 
corp era rigid din cauza tensiunii. 

Apoi, am înţeles. Încerca să nu urle când îi 
smulgeam lanțurile din carnea arsă. Stomacul 
meu nu mai suporta. A trebuit să mă opresc vreo 
câteva secunde prețioase şi să inspir cu grijă. 
Dacă era atât de greu pentru mine să-i fiu mar- 
tor la agonie, cât era de greu pentru Bill s-o 
indure? 

Mi-am mobilizat puterea mentală și am înce- 
put din nou să muncesc. Bunica mea îmi spusese 
întotdeauna că femeile pot face orice și-au pus în 
gând, şi din nou avea dreptate. 

La modul propriu, erau metri întregi de lanţ 
de argint, iar desfacerea lor cu grijă mi-a luat mai 
mult timp decât mi-aş fi dorit. Oricât de repede 
mă mișcam, însemna mai mult timp decât mi-aş 
fi dorit. Pericolul îmi sufla în ceafă. Îi simţeam 
fiecare respirație — inspiră, expiră. Bill era foar- 
te slăbit și se lupta să rămână treaz acum, când 
soarele răsărise. Ziua întunecată ne ajuta; dar n-ar 
fi fost capabil să se miște prea mult, când soarele 
va fi urcat pe cer, indiferent cât era ziua de poso- 
morâtă. 

Ultima bucată de lanț a căzut pe covor. 

— Trebuie să te ridici, i-am șoptit lui Bill la 
ureche. Trebuie să o faci. Ştiu că doare. Dar nu 
te pot căra. 

Cel puţin, nu credeam că pot. 

— Este un Lincoln mare afară și are portba- 
gajul deschis. Te bag în portbagaj, înfășurat în 
pătură, și plecăm de-aici. Ai înțeles, dragul meu? 

Capul cu păr întunecat al lui Bill se mișcă 
uşor. 

Chiar în acel moment, norocul nostru se 
sfârşi. 

— Cine naiba eşti tu? întrebă o voce de 
femeie cu un accent pronunțat. 

Intrase pe uşa din spatele meu. 

Bill a tresănit în mâinile mele. M-am întors cu 
fața spre ea, aplecându-mă în același timp să iau 
țărușul. Atunci s-a năpustit asupra mea. 

Crezusem că erau toți în coşciugele lor în 
timpul zilei, dar aceasta se străduia din răsputeri 
să mă omoare. 

Aş fi fost moartă într-un minut dacă nu ar fi 
fost la fel de şocată ca şi mine. Mi-am rotit mâna 
să o scot din strânsoarea ei şi m-am învârtit în 
jurul scaunului lui Bill. Îşi scosese colții și mârâ- 
ia la mine peste capul lui Bill. Era blondă, ca şi 
mine, dar avea ochii căprui și o conformație mai 
subțire; era o femeie mărunțică. Avea sânge uscat 
pe mâini și am știut că era al lui Bill. O flacără s-a 
aprins în mine. Simțeam cum pâlpâie în ochii 
mel. 

— Tu trebuie să fii curva aia a lui, umană, 
spuse. Mie mi-a tras-o tot timpul ăsta, înţelegi. 

În clipa în care m-a văzut pe mine, n-a mai sim- 
tit nimic pentru tine în afară de milă. 

Ei bine, ce făcea Lorena nu era elegant, dar 
știa unde să înfigă pumnalul vorbelor. Am igno- 
rat cuvintele ei, pentru că voia să-mi distragă 
atenţia. Am apucat mai bine țărușul ca să fiu 
pregătită de atac, iar ea a sărit peste Bill ca să ate- 
rizeze pe mine. 

În timp ce se mișca, fără să fie o decizie con- 
ştientă, am ridicat țăruşul şi l-am ţinut într-o 
poziţie înclinată. Când s-a repezit în jos, spre 
mine, vârful ascuţit i-a intrat în piept și i-a ieşit 
pe cealaltă parte. Apoi am aterizat pe podea. Eu 
incă mai țineam de capătul țărușului, iar ea se 
impingea cu mâinile să stea la distanță de mine. 
A privit în jos uimită, la lemnul din pieptul său. 
Apoi a privit în ochi mei, cu gura căscată, cu 
colții retrăgându-se. 

— Nu, spuse. 

Ochii săi şi-au pierdut strălucirea. 

Am folosit țărușul ca să o împing către stânga 
mea și m-am ridicat de pe podea. Gâfâiam, iar 
mâinile îmi tremurau violent. Ea nu se mişcă. 
Întreaga acţiune avusese loc atât de rapid și fără 
zgomot, încât aproape că nu fusese ceva real. 

Bill s-a uitat la ce rămăsese pe podea şi apoi la 
mine. Expresia sa era de nepătruns. 

— Ei bine, am spus, i-am tras-o eu ei. 

Apoi am aterizat în genunchi lângă ea, incer- 
când să nu vomit. 

Alte secunde prețioase mi-au fost necesare ca 
să-mi recâștig controlul. Aveam un scop de înde- 
plinit. Moartea ei nu-mi va fi de nici un folos 

dacă nu puteam să-l scot pe Bill de-acolo înain- 
te să vină altcineva. Din moment ce făcusem un 
lucru atât de oribil, trebuia să mă aleg cu ceva, să 
obțin un avantaj de pe urma acestui fapt. 

Ar fi fost o idee inteligentă să ascund 
corpul — care începea să se zbârcească —, dar 
asta era pe locul doi, adică după ce îl scoteam pe 
Bill. I-am îinfășurat pătura în jurul umerilor în 
timp ce stătea căzut în scaun. Mi-a fost teamă să 
mă uit la chipul lui după ce făcusem isprava asta. 

— Ea era Lorena? am șoptit la urechea lui 
Bill, cuprinsă brusc de îndoială. Ea ţi-a făcut asta? 

A dat din cap din nou, abia perceptibil. 

Ding-dong, vrăjitoarea e moartă!. 

După o pauză — timp în care am așteptat să 
simt ceva —, singurul lucru la care mă puteam 
gândi era să-l întreb pe Bill de ce cineva numit 
Lorena ar avea un accent străin. Era o prostie, aşa 
că am renunţat. 

— Trebuie să te trezeşti. Trebuie să rămâi 
treaz până te duc la mașină, Bill. 

Încercam să-mi păstrez un canal mental des- 
chis pentru vârcolacii din camera cealaltă. Unul 
dintre ei începu să sforăie în spatele ușii închise 
şi am simțit activitatea mentală a altuia, unul pe 
care nu fusesem în stare să-l depistez. Am inghe- 
tat câteva secunde, înainte de a-i putea simți 
mintea intrând din nou în ritmul de somn. Am 
tras aer adânc, foarte adânc în piept și i-am aco- 
perit capul lui Bill cu un colț al păturii. Apoi 
i-am pus braţul stâng după gâtul meu și l-am 

ridicat. S-a urnit de pe scaun, și, deși a gemut 
surd de durere, a reușit să se târască până la ușă. 
Mai mult de jumătate din întregul efort a fost 
suportat de mine, așa că am fost bucuroasă să mă 
opresc acolo, să apuc mânerul și să-l răsucesc. 
Apoi era gata să-l scap, căci aproape dormea în 
picioare. 

Doar pericolul de a fi prins îl stimula îndea- 
juns încât să ne permită să ne mișcăm. 

Uşa s-a deschis, iar eu m-am asigurat că pă- 
tura, care din întâmplare era pufoasă și galbenă, îi 
acoperea în întregime capul. Bill gemu și aproa- 
pe se înmuie de tot când simți lumina soarelui, 
chiar așa slabă și cețoasă cum era. Am început să 
vorbesc cu el în şoaptă, injurându-l și provo- 
cându-l să se miște, spunându-i că puteam și eu 
să-l țin treaz dacă nemernica de Lorena putuse, 
zicându-i că îl voi bate dacă nu ajungea la 
mașină. 

În cele din urmă, cu un efort care m-a făcut 
să tremur, am reușit să-l aduc pe Bill la port- 
bagajul mașinii. L-am deschis. 

— Bill, aşază-te aici pe margine, i-am spus, 
trăgând de el până când a ajuns cu fața la mine, 
așezat pe marginea portbagajului. 

Dar viața l-a părăsit complet în acel moment 
şi pur și simplu s-a prăbușit pe spate. În timp ce 
se prăbușea, a scos un zgomot profund de durere, 
care mi-a sfâșiat inima, apoi a rămas complet 
tăcut și nemișcat. Întotdeauna era înspăimântător 
să-l văd pe Bill murind așa. Voiam să-l zgâlțai, să 
tip la el, să îl lovesc cu pumnii în piept. 

Nu avea însă nici un rost. 

M-am străduit să introduc în portbagaj tot ce 
mai rămăsese pe-afară — un picior, un braț — și 
apoi am închis portbagajul. Mi-am acordat luxul 
unui moment de ușurare intensă. 

Stând în lumina slabă, în curtea goală, am 
căzut pe gânduri. Trebuia să incerc să ascund 
cadavrul Lorenei? Merita acest efort timpul și 
energia care erau necesare pentru a duce acțiunea 
până la capăt? 

M-am răzgândit de vreo șase ori în interval de 
treizeci de secunde. În cele din urmă, am decis 
că da, probabil că merita. Dacă nu era nici un 
cadavru la vedere, vârcolacii puteau presupune 
că Lorena l-a dus undeva pe Bill pentru o porție 
suplimentară de tortură. lar Russell și Betty Joe 
vor dormi ca și morți, indisponibili să dea 
instrucțiuni. Nu-mi făceam iluzii că Betty Joe 
imi va fi suficient de recunoscătoare încât să mă 
cruțe, dacă aș fi fost prinsă acum. În cel mai bun 
caz, puteam spera la o moarte ceva mai rapidă. 

Odată ce am luat decizia, m-am întors în ca- 
mera plină de sânge. Suferinţa fusese absorbită în 
pereți împreună cu petele. M-am întrebat câți 
oameni, vârcolaci şi vampiri fuseseră ținuți pri- 
zonieri în această încăpere. Adunând toate lan- 
țunile, fără să fac zgomot pe cât posibil, le-am 
îndesat în bluza Lorenei, astfel încât oncine ar fi 
verificat încăperea să creadă că fuseseră luate 
odată cu Bill. Am privit în jur să văd dacă era 
nevoie să curăț. Era deja atât de mult sânge în 
cameră, încât al Lorenei nici nu se mai băga de 
seamă. 

Era timpul să o scot de-acolo. 

Tocurile ei ar fi făcut zgomot dacă aş fi tâ- 
rât-o pe podea; așa că a trebuit s-o ridic pe umăr. 
Nu mai făcusem niciodată aşa ceva, iar manevra 
era incomodă. Din fericire pentru mine, ea era 
destul de mică, și, tot din fericire, exersasem ani 
în şir cum să împiedic lucrurile să mi se fixeze în 
minte. Altfel, modul în care Lorena se bălăn- 
gănea, complet fără viaţă, și felul în care începuse 
să se scorojească m-ar fi îngrozit. Am strâns din 
dinți pentru a împiedica panica să mă cuprindă. 

Ploua zdravăn în timp ce căram cadavrul către 
piscină. Fără sângele lui Eric n-aș fi putut nicio- 
dată să ridic marginea cu greutăți a acoperitoarei, 
dar am reușit să o fac cu o singură mână și am 
impins cu piciorul rămășițele Lorenei înăuntru. 
Eram conştientă că în orice clipă cineva ar fi 
putut privi pe ferestrele care dădeau spre spatele 
conacului şi să mă vadă şi să-și dea seama ce fä- 
ceam — dar, dacă m-a văzut vreunul dintre 
oamenii care trăiau în casă, a preferat să păstreze 
tăcerea. 

Am început să mă simt copleşitor de epuizată. 
Am luat-o din nou pe poteca pavată, prin des- 
chizătura din gardul viu, către mașină. M-am 
sprijinit de ea pentru o clipă, respirând adânc, ca 
să mă adun. Apoi, m-am aşezat pe scaunul șofe- 
rului şi am răsucit cheia în contact. Lincolnul era 
cea mai mare mașină pe care o condusesem vreo- 
dată şi una dintre cele mai luxoase în care fuse- 
sem vreodată, dar în acest moment asta nu mă 
interesa şi nici nu-mi făcea plăcere. Mi-am prins 
centura, am potrivit oglinda și scaunul și am pri- 
vit cu atenţie bordul. Bineînțeles, urma să am 

nevoie de ștergătoare. Maşina era nouă şi lumi- 
nile s-au aprins automat, așa că era o problemă în 
minus pentru care să-mi fac griji. 

Am tras adânc aer în piept. Aceasta era partea 
a treia şi ultima a salvării lui Bill. Era înspăimân- 
tător cât de mult din ceea ce se întâmplase până 
acum fusese noroc chior, dar cele mai bune pla- 
nuri nu iau oricum în calcul toate coincidenţele. 
Nu se poate. În majoritatea cazurilor, planurile 
mele tind să fie ceea ce eu numesc „planuri de 
ansamblu”. 

Am întors maşina și am ieşit din curte. Aleea 
făcea o curbă grațioasă şi trecea prin faţa clădirii 
principale. Pentru prima dată am văzut fațada 
conacului. Era frumoasă — pereţi laterali zugră- 
viţi în alb, coloane uriaşe —, exact aşa cum mi-o 
imaginasem. Russell cheltuise bani frumoși ca să 
o renoveze. 

Aleea străbătea un teren care arăta îngrijit 
chiar şi acum, iarna, când era maroniu, dar aleea 
era oricum prea scurtă. Puteam vedea zidul în 
faţa mea. La poartă era un punct de verificare și 
personalul era activ, la locul său. Transpiram, în 
ciuda frigului. 

Am oprit chiar în faţa porţii. Într-o parte se 
afla o gheretă mică albă, construită din sticlă de 
la jumătate în sus. Se întindea atât în interiorul 
zidului, cât şi în exteriorul acestuia, astfel încât 
gardienii să poată verifica toate mașinile care 
intrau Și ieșeau. Speram să fie încălzită, pentru 
binele celor doi vârcolaci care erau de pază. 
Amândoi purtau jachete de piele și păreau destul 
de morocănoși. Avuseseră o noapte grea, nu 

încape îndoială. În timp ce opream, am rezistat 
unei tentaţii copleșitoare să trec direct prin porți. 
Unul dintre vârcolaci ieși din gheretă. Avea o 
pușcă, aşa că era bine că nu acționasem sub pri- 
mul impuls. 

— Cred că Bernard ţi-a explicat că voi pleca 
în dimineața asta, am spus, după ce am coborât 
geamul. 

Am încercat să zâmbesc. 

— Tu ești tipa care a fost înjunghiată noaptea 
trecută? 

Cel care mă interoga era ursuz și neras și mi- 
rosea ca un câine ud. 

— Da. 

— Cum te simți? 

— Mai bine, mulțumesc. 

— Te întorci pentru crucificare? 

Cu siguranță, nu-l auzisem bine. 

— Poftim? am întrebat slab. 

Partenerul său care veni în pragul gheretei 
spuse: 

— Doug, taci din gură! 

Doug se uită furios la tovarășul său vârcolac, 
dar ridică din umeri după ce privirea rămase fără 
efect. 

— OK, poți trece. 

Porțile începură să se deschidă, mult prea 
încet ca să mă mulțumească. Când au fost larg 
deschise și cei doi vârcolaci intraseră înapoi, am 
condus hipnotizată prin ele. Am realizat brusc că 
nu aveam Nici cea mai mică idee încotro s-o 
iau, dar mi s-a părut corect să o iau la stânga, din 
moment ce voiam să mă întorc la Jackson. 

Subconșştientul meu îmi spunea că seara trecută 
făcusem la dreapta ca să intrăm pe alee. 

Subconştientul meu era un mare mincinos. 

După cinci minute, eram absolut convinsă că 
mă rătăcisem, iar soarele continua să se ridice, 
normal, chiar și prin masa de non. Nu-mi 
puteam aminti cât de bine-l acoperea pătura pe 
Bill și nu eram sigură cât de impermeabil la 
lumină era portbagajul. În fond, transportarea în 
siguranță a vampirilor nu era un lucru pe care 
producătorii de mașini să-l ia în calcul în lista lor 
de oferte. 

Pe de altă parte, mi-am spus, portbagajul 
trebuia să fie impermeabil — asta era impor- 
tant —, aşa că probabil nici lumina nu putea 
pătrunde. Oricum, părea de o importanţă vitală 
să găsesc un loc întunecat în care să parchez Lin- 
colnul pentru orele din zi rămase. Deși fiecare 
impuls îmi spunea să conduc și să ajung cât de 
departe puteam de conac, în cazul în care cineva 
il căuta pe Bill și punea lucrurile cap la cap. Am 
tras pe dreapta și am deschis torpedoul. Dum- 
nezeu să binecuvânteze America! Am găsit o 
hartă a statului Mississippi, cu o hartă mai mică 
pentru Jackson. 

Care mi-ar fi fost de folos dacă aş fi avut cea 
mai mică idee despre locul în care mă aflam. 

Oamenii care încearcă evadăni disperate nu ar 
trebui să se rătăcească. 

Am luat câteva guri de aer. Am intrat din nou 
pe drum și am condus până când am văzut o sta- 
ție de benzină aglomerată. Deși rezervorul Lin- 
colnului era plin (mulțumesc, Eric), am intrat și 

am tras mașina lângă una dintre pompe. Mașina 
aflată de cealaltă parte era un Mercedes negru, iar 
femeia care-l alimenta era de vârstă mijlocie, cu 
un aer inteligent și îmbrăcată în haine obișnuite, 
confortabile și drăguţe. În timp ce scoteam spălă- 
torul de parbriz din găleata de apă, am spus: 

— Se întâmplă cumva să știți cum ajung de 
aici înapoi pe 1-20? 

Sigur că da, spuse. 

Îmi zâmbi. Era genul de persoană care pur și 
simplu adoră să ajute alți oameni și îi mulțumeam 
stelei mele norocoase că dădusem de ea. 

— Aici suntem în Madison, iar Jackson este la 
sud de aici. I-55 e la probabil o milă în direcția aia. 

Îmi arăta vestul. 

— O poți lua pe I-55 către sud și vei da direct 
în 1-20. Sau ai putea... 

Eram pe cale să fiu supraincărcată cu infor- 
maţie. 

— Oh, mi se pare varianta perfectă. Lăsaţi-mă 
să o aleg pe asta, ca să nu mă zăpăcesc. 

— Sigur, mă bucur că te-am putut ajuta. 

— Oh, cu siguranță ați făcut-o. 

Ne-am zâmbit, ca două femei drăguțe ce 
eram. A trebuit să mă lupt cu impulsul care mă 
provoca să spun, absolut din nechibzuință: 

E un vampir torturat în portbagajul meu. 

Îl salvasem pe Bill și eram în viață, iar în seara 
asta vom fi pe drum inapoi spre Bon Temps. 
Viaţa va fi minunat de lipsită de probleme. Cu 
excepția faptului că urma să mă confrunt cu iubi- 
tul meu infidel, să aflu dacă vârcolacului de care 
scăpasem în Bon Temps îi fusese descoperit 

cadavrul, să aştept să aud același lucru despre vâr- 
colacul care fusese îndesat în dulapul lui Alcide și 
să văd care era reacția reginei din Louisiana la 
indiscreţia comisă de Bill cu Lorena. Indiscreţia 
verbală: nu mă gândisem nici măcar o clipă că 
i-ar fi păsat de activitățile sexuale. 

Altfel, toate bune şi frumoase. 

— Ajunge zilei necazul eil, mi-am spus. 
Acesta fusese citatul favorit din Biblie al bunicii 
mele. Când aveam în jur de nouă ani, am 
rugat-o să mi-l explice şi mi-a spus: „Nu căuta 
necazul, că deja te caută el pe tine.” 

Cu acest gând în minte, m-am pregătit men- 
tal de acțiune. Următorul meu ţel era să mă 
intorc în Jackson, la adăpostul garajului. Am 
urmat indicaţiile pe care femeia cea amabilă mi le 
dăduse şi, răsuflând ușurată o jumătate de oră mai 
târziu, am intrat pe autostradă. 

Știam că dacă pot găsi clădirea administrativă, 
pot găsi și apartamentul lui Alcide. N-am ținut 
seama de străzile cu sens unic şi nici nu fusesem 
foarte atentă la direcție atunci când Alcide mă 
plimbase prin centrul comercial al orașului. Dar 
nu sunt atât de multe clădiri cu cinci etaje în sta- 
tul Mississippi, nici măcar în capitală. După o 
perioadă de timp în care m-am simțit destul de 
tensionată, am zănt-o. 

Acum, m-am gândit, am scăpat de toate necazu- 
rile. Nu e o tâmpenie să gândeşti aşa? Întotdeauna? 

Am intrat în zona de lângă ghereta paznicu- 
lui, unde trebuie să aștepți să fii recunoscut în 

timp ce tipul răsuceşte comutatorul sau apasă pe 
buton, sau ce face pentru a ridica banera. Eram 
ingrozită că ar putea să nu mă lase să intru pen- 
tru că nu aveam un abțibild special, cum avea 
Alcide pe camioneta sa. 

Bărbatul nu era acolo. Ghereta era goală. Cu 
siguranță, asta nu era în ordine. M-am încruntat, 
gândindu-mă ce să fac. Dar chiar atunci apăru 
paznicul, în uniforma sa groasă, maro, urcând cu 
greu rampa. Când a văzut că aşteptam, a părut 
cuprins de teamă și s-a grăbit către mașină. Am 
oftat. Trebuia totuși să vorbesc cu el. Am apăsat 
pe butonul care cobora geamul. 

— Îmi pare rău că nu am fost la post, spuse 
imediat. A trebuit, ah, ăăă... nevoi personale. 

Am profitat de situație. 

— Am fost nevoită să mă duc să imprumut o 
mașină, i-am spus. Pot obține un permis tempo- 
rar? 

L-am privit într-un mod care să-i dea de înțe- 
les ce gândeam. Privirea mea spunea: nu mă sâcâi 
cu acordarea permisului și nu voi sufla o vorbă 
despre faptul că ţi-ai părăsit postul. 

— Da, doamnă. Pentru apartamentul 5042 

— Aveţi o memonie excelentă, am spus și fața 
lui păru să se iînroșească. 

— Face parte din meserie, spuse cu nonșa- 
lanță, și îmi întinse un număr laminat, pe care 
l-am lipit pe bord. 

— Vă rog să-l înapoiaţi când veţi pleca defi- 
nitiv. Sau dacă plănuiți să rămâneți, va trebui să 
completaţi un formular și vă vom da un abți- 
bild. De fapt, se poticni, puţin rușinat, domnul 

Herveaux va trebui să-l completeze, în calitate 
de proprietar. 

— Sigur, am spus. Nici o problemă, și i-am 
făcut veselă cu mâna, iar el a intrat în gheretă ca 
să ridice banera. 

Am intrat în garajul întunecat, simțind acea 
ușurare care se manifestă după ce ai depășit un 
obstacol major. 

Acum însă s-a declanşat efectul emoţiilor. 
Tremuram din toate încheieturile când am scos 
cheile din contact. Mi s-a părut că am văzut 
camioneta lui Alcide parcată vreo câteva rânduri 
mai încolo, dar eu am oprit în cel mai întunecat 
colț, departe de celelalte mașini. Până aici îmi 
urmasem planul propus. Însă acum nu aveam nici 
cea mai mică idee despre ce urma să fac. Nu cre- 
zusem cu adevărat că voi ajunge până aici. M-am 
lăsat pe spate în scaunul confortabil ca să mă rela- 
xez şi să nu mai tremur înainte de a cobori din 
mașină. Dădusem drumul la căldură la maxim pe 
drum, așa că în interior era o temperatură plăcută. 
Doream să stau liniştită doar un minut. 

M-am trezit după câteva ore. 

Maşina era rece, iar eu eram şi mai rece, în 
ciuda jachetei matlasate pe care o furasem. Am 
coborât țeapănă, întinzându-mă și aplecându-mă 
ca să-mi dezmorțesc încheieturile rigide. 

Poate trebuia să-l verific pe Bill. În timpul 
drumului, fusese zdruncinat în portbagaj, eram 
sigură, şi trebuia să verific dacă era acoperit. 

De fapt, voiam doar să-l văd. Inima îmi bătea 
mai repede în timp ce mă gandeam la asta. Eram 
pur şi simplu 1dioată. 

Am verificat distanța față de lumina soarelui 
care răzbătea în garaj prin ușa de la intrare: eram 
destul de departe. Parcasem în așa fel, încât port- 
bagajul să se afle în direcție opusă față de raza de 
lumină. 

Cedând tentației, am mers către spatele mași- 
nii, am răsucit cheia în încuietoare, am scos-o, 
am băgat-o în buzunarul jachetei și am privit 
capota cum se ridica. 

În garajul slab luminat, nu puteam vedea prea 
bine, era greu să zăresc chiar și pătura pufoasă şi 
galbenă. Bill părea să fie acoperit destul de bine. 
M-am aplecat puțin ca să pot trage un colț mai 
bine peste capul său. Am fost avertizată doar o 
secundă de scârțâitul unui pantof pe beton, apoi 
am simțit un ghiont zdravăn în spate. 

Am căzut în portbagaj peste Bill. 

O altă manevră la fel de rapidă mi-a băgat 
picioarele înăuntru și portbagajul a fost trântit. 

Acum, Bill și cu mine eram închiși în portba- 
gajul Lincolnului. 


Caviholul 12 


Disse. Mi-am dat seama că fusese Debbie. 
După ce am trecut peste atacul inițial de panică, 
care a durat mai mult decât voiam să recunosc, 
am încercat să revăd în minte atent cele câteva 
secunde. Am prins o urmă de tipar cerebral, des- 
tul cât să mă informeze că atacatorul meu era un 
tenantrop. Mi-am imaginat că trebuia să fie fosta 
iubită a lui Alcide — aparent, nu chiar atât de 
fostă, din moment ce dădea târcoale garajului. 

Mă așteptase să mă întorc la Alcide încă de 
noaptea trecută? Sau s-a întâlnit la un moment 
dat cu el pe timpul nebuniei de lună plină? 
Debbie fusese mai furioasă decât îmi imaginam 
eu din cauza prezenţei mele lângă Alcide. Fie îl 
iubea, fie era extrem de posesivă. 

Nu că motivația ei ar fi constituit o preocu- 
pare pentru mine chiar acum. Preocuparea mea 

cea mai importantă era aerul. Pentru prima dată, 
m-am simțit norocoasă că Bill nu respira. 

Mi-am încetinit și mi-am reglat respirația. 
Fără aer tras adânc în piept, fără eforturi panica- 
te de a respira, fără plânsete. Am încercat să-mi 
imaginez cum stau lucrurile. Bine, intrasem în 
portbagaj, ăăă... probabil în jur de ora unu 
după-amiaza, Bill se va scula în jur de cinci, când 
se întuneca. Poate va dormi ceva mai mult, 
pentru că era extenuat — dar, cu siguranță, nu 
mai târziu de șase și jumătate. Când se va trezi, 
va putea să ne scoată de aici. Va putea? Era foar- 
te slăbit. Fusese rănit grav şi va trece destulă 
vreme până când rănile sale se vor vindeca, chiar 
dacă era vorba de un vampir. Va avea nevoie de 
odihnă şi sânge ca să-și revină. Nu mai băuse 
sânge de o săptămână. În timp ce-mi treceau 
toate astea prin minte, am simțit că îngheț. 

Am îngheţat de-a binelea. 

Bill va fi infometat. Foarte, foarte infometat. 
Nebun de foame. 

Și aici eram eu — mâncare la pachet. 

Va ști cine sunt? Va realiza la timp că sunt eu, 
ca să se oprească? 

Mă durea și mai tare gândul că s-ar putea să 
nu-i mai pese îndeajuns de mine, încât să se 
oprească. S-ar putea să bea și să tot bea până când 
n-aș mai fi avut nici o picătură de sânge. În fond, 
avusese o idilă cu Lorena. Mă văzuse omorân- 
d-o, chiar sub ochii lui. De acord, îl trădase şi-l 
torturase, și asta ar fi trebuit să-i calmeze pe loc 
pasiunea. Dar relațiile nu sunt oricum ciudate? 

Chiar și bunica mea ar fi spus: „Oh, rahat.” 

Bine. Trebuia să rămân calmă. Trebuia să 
respir cu măsură și încet, ca să-mi ajungă aerul. 
Și trebuia să rearanjez corpurile, astfel încât să 
stau mai confortabil. Eram ajutată și de faptul că 
era cel mai mare portbagaj pe care-l văzusem 
vreodată, pentru că asta făcea manevra posibilă. 
Bill era flexibil — bine, era mort, desigur. Așa 
incât puteam să-l împing fără să mă gândesc prea 
mult la consecințe. În portbagaj era frig și am 
incercat să-l dezvelesc puțin pe Bill ca să pot fo- 
losi și eu un colț din pătura cu care era acoperit. 

Portbagajul era și destul de întunecat. Îi pu- 
team scrie proiectantului mașinii o scrisoare ca să-l 
anunț că puteam certifica faptul că lumina nu 
putea pătrunde, dacă era să o luăm așa. Adică dacă 
scăpam vie de-aici. Am simțit forma celor două 
sticle de sânge. Oare Bill se va mulțumi doar cu 
ele? 

Brusc, mi-am amintit de un articol pe care 
il citisem în timp ce aşteptam în anticamera den- 
tistului. Era despre o femeie care fusese luată 
ostatică în portbagajul propriei mașini și care, de 
atunci, milita pentru instalarea unor sisteme în 
portbagaj, astfel încat orice prizonier să se poată 
elibera. M-am întrebat dacă-i influențase și pe 
cei care construiseră Lincolnul. Am pipăit tot 
interiorul portbagajului, sau cel puțin părțile pe 
care le puteam atinge, și am simţit un laț pentru 
deschidere, poate; era un loc pe unde cablunle 
intrau în portbagaj. Dar, chiar dacă ar fi avut 
vreun mâner ataşat, acesta fusese tăiat. 

Am încercat să trag, am încercat să smucesc la 
stânga, la dreapta. La naiba, nu era deloc corect! 

Aproape că am înnebunit acolo în portbagaj. 
Calea de scăpare era acolo cu mine, iar eu n-o 
puteam face să funcționeze. Degetele mele au 
trecut din nou și din nou peste fire, dar fără folos. 

Mecanismul fusese demontat. 

Am încercat din răsputeri să-mi dau seama 
cum s-ar fi putut întâmpla asta. Mi-e rușine să 
recunosc, însă m-am întrebat dacă nu cumva 
Eric ştiuse că voi fi închisă în portbagaj, iar aces- 
ta era modul lui de a spune: „Uite ce primeşti, 
dacă-l preferi pe Bill.” Dar, pur şi simplu, refu- 
zam să cred aşa ceva. Cu siguranță, Eric avea 
niște lacune în ceea ce privește morala, dar nu 
cred că mi-ar fi făcut una ca asta. În fond ȘI la 
urma urmei, nu-și atinsese scopul său declarat de 
a mi-o trage, ceea ce era cel mai drăguţ mod în 
care mi-o puteam explica. 

Din moment ce nu aveam altceva de făcut 
decat să gândesc, ceea ce nu consuma oxigen, 
atenția mi s-a indreptat spre fostul proprietar al 
mașinii. Mi-a trecut prin minte că acel prieten al 
lui Eric i-a indicat o maşină care ar fi fost ușor de 
furat; o mașină care aparținea cuiva care circula 
târziu în noapte, cineva care-și permitea o maşi- 
nă scumpă, cineva al cărui portbagaj conținea 
gunoi cum ar fi ambalaje de țigări, praf și pungi. 

Eric luase Lincolnul de la un vânzător de 
droguri. Eram gata să pun pariu. lar acel vânzător 
de droguri demontase sistemul de eliberare din 
portbagaj pentru motive la care nici nu voiam să 
mă gândesc prea amănunțit. 

Oh, mai ia o pauză, m-am gândit indignată. 
(Era ușor să uit de pauzele pe care le tot luasem 

de-a lungul zilei.) Până când nu ajungeam la 
pauza finală și nu ieşeam din portbagajul acesta, 
inainte ca Bill să se trezească, restul nici măcar nu 
mai conta. 

Toate acestea se petreceau într-o zi de dumi- 
nică, foarte aproape de Crăciun, așa că în garaj era 
linişte. Poate câţiva se duseseră acasă în vacanță, 
iar cei din legislativ plecaseră acasă în circum- 
scripțule lor, iar alții erau ocupați cu... treburi de 
Crăciun sau cu programul de duminică. Am 
auzit o mașină plecând în timp ce zăceam acolo 
ȘI apoi, după ceva vreme, am auzit voci; două 
persoane care ieșeau din lift. Am ţipat și am izbit 
in capota portbagajului, dar sunetul a fost acope- 
rit de zgomotul de pornire al unui motor mare. 
M-am liniștit imediat, speriată că voi folosi mai 
mult aer decât îmi puteam permite. 

Vă mărturisesc, timpul petrecut într-un întu- 
neric aproape desăvârșit, într-un spaţiu închis, 
așteptând să se întâmple ceva, este absolut îngro- 
zitor. Nu aveam ceas; mi-aş fi dorit să am unul 
cu limbi fosforescente. Nu am adormit cu ade- 
vărat, dar am intrat într-un fel de stare de sus- 
pensie. Asta se datora în principal frigului, cred. 
Chiar și cu jacheta matlasată și pătura, era foarte 
frig în portbagaj. Liniște, frig, nemișcare, întune- 
ric, tăcere. Mintea mea o lua razna. 

Apoi, m-am îngrozit. 

Bill se mișcă. Se întinse, scoase un suspin de 
durere. Apoi, corpul păru să i se încordeze. Ştiam 
că mă mirosise. 

— Bill, am spus răgușită. 

Buzele îmi erau aproape înghețate, abia le pu- 
team mișca. 

— Bill, eu sunt, Sookie. Bill, eşti bine? Ai niște 
sânge la sticlă acolo. Bea-l acum. 

Mă atacă. 

În foamea lui, nu făcu nici o încercare de a 
mă proteja în vreun fel, şi a durut ca naiba. 

— Bill, eu sunt, am spus, începând să plâng. 
Bill, eu sunt. Nu face asta, dragul meu. Bill, sunt 
Sookie. Există niște SângeAdevărat în portbagaj. 

Dar nu se opri. Am continuat să vorbesc, iar 
el a continuat să bea. Eu deveneam tot mai rece 
și foarte slăbită. Braţele sale mă ţineau lipită de el, 
iar să mă lupt nu ar fi fost de nici un folos, doar 
l-aş fi întărâtat mai tare. Piciorul lui era întins 
peste picioarele mele. 

— Bill, am șoptit, gândindu-mă că poate era 
deja prea târziu. 

Cu puţina putere care-mi mai rămăsese, l-am 
ciupit de ureche cu degetele de la mâna mea 
dreaptă. 

— Te rog, ascultă-mă, Bill. 

— Oh, spuse. 

Vocea îi suna aspru, avea gâtul iritat. Se opri- 
se din băut sânge. Acum, o altă necesitate punea 
stăpânire pe el, una legată strâns de hrană. 
Mâinile sale îmi traseră pantalonii jos și, după o 
mulțime de manevre neindemânatice și contor- 
sionate, mă pătrunse fără nici un fel de pregătire. 
Am țipat, iar el mi-a acoperit gura cu o mână. 
Plângeam și sughițam, nasul îmi era complet 
astupat și trebuia să respir pe gură. Atunci, am 
lăsat deoparte orice reținere şi am inceput să mă 

lupt ca o pisică sălbatică. Am mușcat şi am zgâriat 
și am lovit, fără să-mi pese de rezerva de aer, fără 
să-mi pese că-l puteam înfuria. Trebuia să am 
aer. 

După câteva secunde, își dădu mâna la o par- 
te. Se opri din mișcare. Am tras aer adânc în 
piept. Plângeam zdravăn, cu sughițun. 

— Sookie? întrebă Bill nesigur. Sookie? 

Nu am putut răspunde. 

— Tu ești, spuse, cu vocea răgușită și întrebă- 
toare. Tu eşti. Chiar ai fost în camera aceea? 

Am încercat să mă adun, dar m-am simţit 
foarte amețită și mi-a fost teamă că o să leşin. În 
cele din urmă, am reușit să șoptesc: 

— Bill. 

— Tu eşti. Eşti bine? 

— Nu, am rostit aproape ca o scuză. 

În fond, Bill era cel care fusese ţinut prizonier 
ȘI torturat. 

— Am... 

A făcut o pauză și a părut că se pregătește psi- 
hic pentru ceea ce voia să spună. 

— Am băut mai mult sânge decât ar fi tre- 
buit? 

N-am putut răspunde. Mi-am pus capul pe 
mâna lui. Mi se părea un efort prea mare să vor- 
besc. 

— Parcă aș fi făcut sex cu tine într-un dulap, 
spuse Bill cu voce abătută. A fost dorinţa ta? 

Am clătinat capul dintr-o parte în alta, apoi 
mi l-am lăsat din nou pe mâna sa. 


— Oh, nu, şopti. Oh, nu. 

Se retrase din mine și se agită pentru a doua 
oară. Îmi aranja hainele, bănuiesc că și pe ale lui. 
Mâinile sale pipăiră imprejur. 

— Portbagaj, murmură. 

— Am nevoie de aer, am spus cu o voce 
aproape prea slabă pentru a fi auzită. 

— De ce nu spui așa? 

Bill făcu imediat o gaură în portbagaj. Era mai 
puternic. Bravo lui! 

Aerul rece pătrunse rapid înăuntru și l-am 
inspirat adânc. Minunatul, minunatul oxigen! 

— Unde suntem? întrebă după un moment. 

— Într-un garaj, am bolborosit. O clădire cu 
apartamente. Jackson. 

Eram atât de slăbită, încât voiam doar să 
renunţ şi să mă las dusă de val. 

— De ce? 

Am încercat să adun suficientă energie ca să-i 
răspund. 

— Alcide stă aici, am reuşit în cele din urmă 
să murmur. 

— Care Alcide? Ce ar trebui să facem acum? 

— Vine... Eric. Bea sângele imbuteliat. 

— Sookie? Eşti bine? 

N-am putut răspunde. Dacă aș fi avut putere, 
probabil că aș fi spus: „De ce-ţi pasă? Oricum 
aveai de gând să mă părăsești.” Aș fi putut spune: 
„Te iert”, deși era puţin probabil. Poate că i-aș fi 
spus că îi simţisem lipsa şi că secretul său era încă 
în siguranță cu mine; credincioasă până la moar- 
te, aşa era Sookie Stackhouse. 

L-am auzit deschizând o sticlă. 

În timp ce simțeam că parcă adormeam într-o 
barcă trasă de un curent tot mai rapid, mi-am dat 
seama că Bill nu le spusese niciodată numele 
meu. Ştiam că încercaseră să-l afle, ca să mă ră- 
pească și să mă aducă să fiu torturată în faţa lui 
pentru a fi mai convingător. Dar el nu-mi divul- 
gase numele. 

Portbagajul se deschise cu zgomot de metal 
smuls. 

Silueta lui Eric se contura în luminile fluores- 
cente ale garajului. Se aprinseseră când se întu- 
necase. 

— Ce faceți voi doi aici? întrebă. 

Curentul mă purtă mai departe înainte să pot 
răspunde. 


— Îşi revine, observă Eric. Poate că a fost 
suficient sânge. 

Capul meu bazâi un minut, apoi se linişti din 
nou. 

— Chiar își revine, fu următorul lucru spus, 
iar Ochii mei se deschiseră ca să vadă trei fețe 
masculine îngrijorate plutind deasupra mea: a lui 
Eric, a lui Alcide şi a lui Bill. 

Cumva priveliștea mă făcu să vreau să râd. 
Acasă erau atât de mulți bărbați speriați de mine, 
sau care nu voiau să se gândească la mine, și iată-i 
aici pe singurii trei bărbați din lume care voiau să 
facă sex cu mine, sau care cel puțin se gândiseră 
serios la asta; toți adunați lângă pat. Am chicotit, 
chiar am chicotit, probabil pentru prima oară în 
zece anl. 

— Cei trei mușchetari, am spus. 

— Are halucinații? întrebă Eric. 

— Cred că rade de noi, răspunse Alcide. 

Nu părea prea nefericit din cauza asta. Puse o 
sticlă goală de SângeAdevărat pe măsuța de toa- 
Jetă de lângă el. Lângă ea erau o carafă mare și un 
pahar. 

Degetele reci ale lui Bill se inlănțuiră cu ale 
mele. 

— Sookie, spuse cu vocea aceea liniștită 
care-mi dădea mereu fiori pe şira spinării. 

Am încercat să mă concentrez asupra chipului 
său. Stătea pe pat, în dreapta mea. Arăta mai 
bine. 'Tăieturile aproape că se vindecaseră, arătau 
acum ca niște simple zgârieturi pe faţa sa, iar 
vânătăile începuseră să dispară. 

— M-au întrebat dacă mă întorc pentru 
crucificare, i-am spus. 

— Cine ţi-a spus asta? 

Se aplecă spre mine, cu o expresie foarte con- 
centrată pe chip, cu pupilele dilatate. 

— Paznicii de la poartă. 

— Paznicii de la poarta conacului te-au între- 
bat dacă te întorci pentru crucificare în seara asta? 
În noaptea asta? 

— Da. 

— A cul? 

— Nu ştiu. 

— M-aş fi aşteptat să întrebi: „Unde mă aflu? 
Ce e cu mine?” spuse Eric. Nu să vorbeşti des- 
pre crucificarea care va avea loc — poate are loc, 
se corectă uitându-se la ceasul de la capul patu- 
lui. 

— Poate că se refereau la a mea? spuse Bill. 

Păru șocat de idee. 

— Poate se hotărâseră să mă omoare în seara 
asta? 

— Sau poate l-au prins pe fanaticul care a 
incercat să înfigă țărușul în Betty Joe? sugeră 
Eric. Ar fi un candidat de prima mână la crucifi- 
care. 

M-am gândit din nou la asta, atât cât eram 
capabilă să gândesc în starea de extenuare care 
ameninţa să mă copleșească. 

— Nu e imaginea pe care am văzut-o, am 
şoptit. 

Mă durea foarte, foarte tare ceafa. 

— Ai reuşit să deslușeşti ceva de la vârcolaci? 
întrebă Fric. 

Am făcut un semn de Încuviințare cu capul. 

— Cred că se refereau la Bubba, am șoptit, și 
toți cei din încăpere au înghețat. 

— Cretinul ăla, spuse Eric sălbatic, după ce 
procesă informaţia. L-au prins? 

— Aşa cred. 

Era impresia pe care o primisem. 

— Va trebui să-l recuperăm, spuse Bill. Dacă 
mai trăieşte. 

Era foarte curajos din partea lui Bill să spună 
că s-ar întoarce pe acea proprietate. Eu nu aș fi 
spus niciodată aşa ceva, dacă aş fi fost în locul lui. 

Tăcerea care s-a lăsat era clar stânjenitoare. 

— Enic? 

Sprâncenele negre ale lui Bill se ridicară. 
Aştepta un comentariu. 

Eric era furios. 

— Cred că ai dreptate. Este responsabilitatea 
noastră. Nu pot să cred că statul său de baştină 
vrea să-l execute! Unde le este loialitatea? 

— Și tu? 

Vocea lui Bill era considerabil mai rece când 
i se adresă lui Alcide. 

Atitudinea plină de patos a lui Alcide umplu 
parcă încăperea. La fel și încâlceala gândurilor 
sale. În regulă, petrecuse o parte din noapte cu 
Debbie. 

— Nu văd cum aş putea, spuse Alcide dis- 
perat. Afacerea mea și a tatălui meu depinde de 
posibilitatea mea de a veni aici des. Și, dacă sunt 
la cuțite cu Russell şi oamenii lui, îmi va fi 
aproape imposibil. Va fi destul de complicat când 
își vor da seama că Sookie este cea care le-a furat 
prizonierul. 

— Şi a omorât-o pe Lorena, am adăugat. 

O altă tăcere grea. 

Eric începu să rânjească. 

— Ai scos-o din circuit pe Lorena? 

Se descurca destul de bine cu argoul pentru 
un vampir foarte bătrân. 

Expresia lui Bill era greu de interpretat. 

— Sookie i-a înfipt un țăruș în inimă, spuse. 
A fost în legitimă apărare. 

— A omorât-o pe Lorena într-o luptă? 

Zâmbetul lui Eric deveni și mai larg. Era 
mândru, de parcă l-ar fi auzit pe primul lui 
născut recitând Shakespeare. 

— O luptă foarte scurtă, am spus, nedorind 
să-mi asum alte merite decât cele care mi se cu- 
veneau. 

Dacă puteau fi numite merite. 

— Sookie a omorât un vampir, spuse Alcide, 
de parcă asta m-ar fi făcut să cresc și în ochii lui. 
Cei doi vampiri din cameră se încruntară. 

Alcide turnă un pahar mare cu apă şi mi-l în- 
tinse. L-am băut încet, cu greu. M-am simțit 
mult mai bine după un minut sau două. 

— Înapoi la subiectul principal, spuse Eric, 
aruncându-mi o privire plină de înțelesuri, ca 
să-mi arate că are mai mult de spus despre omo- 
rârea Lorenei. Dacă Sookie nu a fost identificată 
ca fiind cea care l-a ajutat pe Bill să scape, este 
cea mai bună opțiune să se ducă înapoi acolo fără 
să trezească suspiciuni. Poate că nu o așteaptă, 
dar nici n-o vor întoarce din drum. Sunt sigur. 
Mai ales dacă îi spune lui Russell că are un mesaj 
din partea reginei Louisianei, sau dacă spune că 
are ceva ce vrea să-i înapoieze lui Russell... 

Ridică din umeri, ca şi cum ar fi zis că, ori- 
cum, puteam găsi o poveste credibilă. 

Nu voiam să mă întorc acolo. M-am gândit 
la sărmanul Bubba și am simțit compasiune 
pentru destinul lui — care putea deja să se fi îm- 
plinit —, dar eram mult prea slăbită ca să mă 
îngrijorez mai mult. 

— O solie de pace? am sugerat dregându-mi 
vocea. Au vampirii aşa ceva? 

Eric păru să se gândească. 

— Firește, atunci va trebui să explic cine sunt, 
spuse. 

Fericirea îl făcea pe Alcide mult mai ușor de 
citit. Se gândea cât de repede ar putea să o sune 


pe Debbie. 

Am deschis gura, m-am răzgândit, am în- 
chis-o, am deschis-o din nou. La naiba! 

— Ştii cine m-a împins în portbagaj şi l-a 
închis? l-am întrebat pe Alcide. 

Ochii săi verzi mă priviră. Faţa sa deveni 
imobilă, închisă, ca şi cum s-ar fi temut că emo- 
tiile s-ar fi putut scurge în exterior. Se intoarse 
şi ieşi din cameră, trântind ușa în urma lui. 
Pentru prima dată mi-am dat seama că eram din 
nou în dormitorul pentru oaspeţi din aparta- 
mentul său. 

— Deci, cine a făcut chestia asta, Sookie? 
întrebă Eric. 

— Fosta lui prietenă. Nu chiar atât de fostă, 
având în vedere noaptea trecută. 

— De ce ar face aşa ceva? întrebă Bill. 

O altă tăcere semnificativă. 

— Sookie a fost prezentată ca noua prietenă a 
lui Alcide pentru a putea intra la club, spuse Eric 
delicat. 

— Oh, spuse Bill. De ce a trebuit să mergi la 
club? 

— Probabil că ai fost lovit în cap de prea 
multe ori, Bill, spuse Eric rece. Încerca să „audă” 
unde ai fost dus. 

Ne apropiam prea mult de lucruri pe care Bill 
şi cu mine trebuia să le discutăm singuri. 

— E o tâmpenie să ne întoarcem acolo, am 
spus. Nu e mai bine să dăm un telefon? 

— Fi, iată o idee bună, zise Eric. 


Telefonul, după cum s-a dovedit, era trecut 
pe numele lui Russell Edgington, și nu drept 

„Conacul Judecăţii de Apoi” sau „Vampires R 
Us”!. M-am străduit să-mi pun la punct poves- 
tea în timp ce înghițeam conţinutul unei uriașe 
căni opace din plastic. Detestam gustul sângelui 
sintetic pe care Bill insistase să-l beau, așa că-l 
amestecase cu suc de mere şi încercam să nu mă 
uit la el în timp ce-l dădeam pe gât în jos. 

M-au obligat să-l beau simplu când m-au 
adus în apartamentul lui Alcide în acea seară, iar 
eu nu i-am întrebat cum au procedat. Cel puţin 
știam de ce hainele pe care le împrumutasem de 
la Bernard erau într-un asemenea hal. Eu arătam 
ca şi cum aş fi avut gâtul tăiat, și nu mutilat de 
mușcătura dureroasă a lui Bill. Încă era inflamat, 
dar oricum ceva mai suportabil. 

Bineînțeles că fusesem desemnată să dau tele- 
fonul. Încă nu întâlnisem vreun bărbat care să 
aibă peste șaisprezece ani și căruia să-i placă să 
vorbească la telefon. 

— Cu Betty Joe Pickard, vă rog, i-am spus 
vocii bărbătești care mi-a răspuns. 

— E ocupată, spuse prompt. 

— Trebuie să vorbesc cu ea chiar acum. 

— E prinsă momentan. Îmi puteți lăsa numă- 
rul dumneavoastră? 

— Sunt femeia care i-a salvat viața aseară. 

Nu mai avea nici un rost să mă învârt în jurul 
COZII. 

! Aluzie la celebrul lanţ de magazine cu jucării pen- 
tru copii Toys R Us. 

— Trebuie să vorbesc cu ea chiar acum. Tout 
de suite.! 

— Aşteptaţi. 

A urmat o pauză lungă. Puteam auzi, din 
când în când, oameni trecând pe lângă telefon și 
am auzit voci vesele care păreau că vin din 
depărtare. Nu voiam să mă gândesc prea mult la 
asta. Eric, Bill şi Alcide — care intrase în cele din 
urmă înapoi în cameră când Bill l-a întrebat 
dacă-i putem împrumuta telefonul — stăteau 
lângă mine, abordând diferite expresii, iar eu 
doar am ridicat din umeri. 

În cele din urmă, se auzi țac, țac, ţac, tocuri- 
le pe gresie. 

— Își sunt recunoscătoare, dar nu poți să pro- 
fiți mereu de asta, spuse Betty Jo Pickard, scurt și 
aspru. 'Ți-am aranjat vindecarea, ai avut un loc 
unde să stai ca să te recuperezi. Nu ţi-am şters 
memoria, adăugă, ca şi cum acesta ar fi fost un 
mic detaliu care-i scăpase până atunci. Ce vrei 
să-mi ceri de ai sunat? 

— Aveţi acolo un vampir, o sosie de-a lui 
Elvis? 

— Și ce dacă? 

Brusc păru foarte precaută. Continuă: 

— Am prins un intrus între zidurile noastre, 
noaptea trecută. 

— În dimineaţa asta, după ce am plecat de la 
voi, am fost oprită din nou, am spus. 


! Imediat (în limba franceză în original). 

Ne-am imaginat că asta va suna mai convin- 
gător, pentru că aveam o voce atât de răgușită și 
de slăbită. 

A urmat o tăcere lungă, în timpul căreia s-a 
gândit la implicații. 

— Deja ţi-ai făcut un obicei din a te afla la 
locul nepotrivit, spuse ca și cum i-ar fi părut 
oarecum rău pentru mine. 

— M-au pus să te sun acum, am spus cu grijă. 
Trebuie să-ți spun că vampirul pe care îl aveţi 
acolo este cel real. 

Rase puțin. 

— Oh, dar..., începu. 

Apoi tăcu. 

— Faci mişto de mine, nu-i aşa? 

Mamie Eisenhower nu ar fi spus niciodată așa 
ceva, puteam să jur. 

— Categoric, nu. Era un vampir care lucra la 
morgă în noaptea aia, am explicat eu cu o voce 
răgușită. 

Betty Joe scoase un sunet, ceva între un oftat 
şi un înecat. 

— Nu-l strigați pe numele lui real. Spuneţi-i 
Bubba. Și, pentru numele lui Dumnezeu, nu-i 
faceți rău! 

— Dar deja am... stai aşa! 

O luă la fugă. Puteam auzi paşii grăbiţi care se 
îndepărtau. 

Am oftat şi am aşteptat. După câteva secunde, 
cei doi tipi care stăteau în picioare uitându-se în 
jos la mine mă scoseseră din minți. Mă simțeam 
destul de puternică pentru a sta în șezut și fără 
ajutorul lor. 

Bill mă ţinu cu grijă ridicată, în timp ce Eric 
aranja pernele la spatele meu. Am fost bucuroasă 
să văd că unul dintre ei avusese prezența de spi- 
rit să întindă pătura cea galbenă pe pat, astfel 
încât să nu pătez așternuturile. Toate acestea în 
timp ce țineam receptorul lipit de ureche, iar 
când mi-a răspuns chiar am tresărit. 

— L-am dat jos la timp, spuse încântată Betty 
Joe. 

— Telefonul a ajuns la timp, i-am spus lui 
Enc. 

Acesta a închis ochii și a părut că spune o 
rugăciune de mulțumire. M-am întrebat cui se 
ruga Eric. Am aşteptat noi instrucțiuni. 

— Spune-le, zise, să-i dea drumul să plece, iar 
el își va găsi drumul către casă. Spune-le că ne 
cerem scuze pentru că l-am lăsat să umble aiurea. 

Am transmis acest mesaj de la „răpitorii” mel. 

Betty Jo a trecut rapid peste indicații. 

— Poți întreba, dacă poate să rămână și să ne 
cânte puțin? E într-o formă destul de bună. 

Aşadar am transmis asta. Eric îşi dădu ochii 
peste cap. 

— Poate să-l întrebe, dar dacă refuză, să nu 
mai insiste, spuse. Îl supără dacă nu are chef. lar 
uneori când cântă, îi revin amintiri şi devine... 
turbulent. 

— În regulă, spuse după ce i-am explicat. O 
să ne străduim. Dacă nu vrea să cânte, o să-l 
lăsăm să plece imediat. 

După zgomotul pe care-l auzeam, se întorse- 
se către cineva de lângă ea, căruia îi spuse că 

poate să cânte, dacă e de acord. Iar acel cineva 
exclamă: 

— Uraaa! 

Se pare că fuseseră două seri grozave la rând 
pentru mulțimea de la conacul regelui din Missis- 
sippi. 

Betty Jo spuse în telefon: 

— Sper să scapi de probleme. Nu știu cum, 
oricine ar fi cei care te-au răpit, au fost atât de 
norocoși, încât să o aibă în grijă pe vedeta lumii. 
Crezi că ar fi dispuși să negocieze? 

Nu ştia încă despre necazurile care urmau. 
„Bubba” avea o slăbiciune nefericită pentru sân- 
gele de pisică, și era cam fără minte, și putea să 
urmeze doar cele mai simple indicații; deși, din 
când în când, demonstra oarece şiretenie. Lua 
indicaţiile ad litteram. 

— Vrea permisiunea să-l păstreze, i-am spus 
lui Fric. 

Obosisem să fac pe intermediarul. Dar Betty 
Jo nu se putea întâlni cu Eric, căci ar fi știut că 
era presupusul prieten al lui Alcide care m-a adus 
la conac noaptea trecută. 

Era deja prea complicat pentru mine. 

— Da? spuse Eric la telefon. 

Brusc, avea un accent englezesc. Domnul 
Maestru al Deghizării. Curând spunea la telefon 
lucruri de genul: „Este o responsabilitate sacră” și 
„E o îmbucătură prea mare pentru voi, vă puteți 
rupe dinții în ea.” (Dacă aș fi avut vreo urmă de 
simţ al umorului în seara respectivă, m-aș fi gân- 
dit că ultima afirmație era destul de amuzantă.) 

După alte momente de discuţie, a închis telefo- 
nul, cu un aer încântat. 

M-am gândit cât de ciudat era faptul că Betty 
Joe nu a spus că mai era şi altceva în neregulă la 
conac. Nu l-a acuzat pe Bubba că le-a luat prizo- 
nierul și nu a comentat că ar fi găsit cadavrul 
Lorenei. Nu neapărat pentru că ar fi menționat 
aceste lucruri într-o conversaţie cu o ființă 
umană străină; şi, că tot veni vorba, nu că ar fi 
prea mult de găsit; vampirii se dezintegrează des- 
tul de rapid. Dar lanţurile de argint vor rămâne 
în piscină, și poate chiar destule rămășițe pentru 
a putea fi identificate drept cadavrul unui vampir. 
De fapt, de ce ar umbla cineva sub acoperitoarea 
piscinei? Dar cu siguranţă că cineva observase că 
prizonierul lor principal dispăruse. 

Probabil că presupuneau că Bubba îl elibera- 
se pe Bill în timp ce se învârtea pe domeniu. Îi 
spusesem să nu divulge nimic, iar el va respecta 
dorinţa noastră întru totul. 

Poate că scăpasem. Poate că Lorena va fi dis- 
părută complet până când va veni vremea să se 
curețe piscina, la primăvară. 

Subiectul cadavrelor mi-a amintit de cel pe 
care l-am găsit îndesat în dulapul din acest apar- 
tament. Cineva știa cu siguranță unde suntem, și 
cineva, tot cu siguranță, nu ne plăcea. Lăsarea 
cadavrului aici era o încercare să ne lege de o 
crimă. Și eu chiar comisesem o crimă. Doar că 
nu pe aceasta. M-am întrebat dacă fusese deja 
descoperit cadavrul lui Jerry Falcon. Existau 
puține șanse. Am deschis gura să-l întreb pe 
Alcide dacă se anunţase la știri, apoi am închis-o 

din nou. Îmi lipsea energia de a formula întreba- 
rea. 

Viaţa mea scăpase de sub control. În interval 
de două zile, ascunsesem un cadavru şi produse- 
sem un altul. Și totul pentru că mă îndrăgostisem 
de un vampir. l-am aruncat lui Bill o privire lipsită 
de orice urmă de iubire. Eram atât de absorbită 
de gândurile mele, încât abia am auzit telefonul. 
Alcide, care se dusese la bucătărie, răspunsese pro- 
babil de la prima sonerie. 

Alcide apăru în ușa dormitorului. 

— Mişcaţi-vă, spuse, mutați-vă cu toții în apar- 
tamentul de alături, cel gol. Repede, repede! 

Bill mă luă în braţe, cu pătură cu tot. leşirăm 
pe ușă, iar Eric a spart încuietoarea ușii de lângă 
cea a lui Alcide cât ai zice „Jack Daniels”!. Am 
auzit apoi huruitul liftului care ajungea la etajul 
cinci, în timp ce Bill închidea uşa în spatele 
nostru. 

Am rămas nemişcați în sufrageria goală și rece 
din apartamentul pustiu. Vampirii ascultau cu 
atenţie ce se petrecea alături. Am început să tre- 
mur în brațele lui Bill. 

Ca să spun adevărul, mă simțeam grozav să fiu 
în braţele lui, indiferent cât de furioasă eram pe 
Bill, indiferent câte treburi aveam de lămurit. Ca 
să spun adevărul, aveam un minunat sentiment 
de a fi ajuns acasă. Ca să spun adevărul, indiferent 


! Aluzie la felul în care și-a găsit moartea Jasper 
Newton „Jack” Daniel. Acesta a făcut septicemie, după 
ce s-a rănit la un deget de la picior în timp ce lovea sei- 
ful din birou, a cărui combinaţie o uita mereu. 


284 Charlaine Harris 


cât de sfărâmat era trupul meu — maltratat de 
mâinile sale, sau mai degrabă de colții săi — acest 
trup abia aștepta să se întâlnească din nou cu al 
lui, complet gol, în ciuda tenibilului incident din 
portbagaj. Am oftat. Eram dezamăgită de mine. 
Trebuia să rezist pentru sufletul din mine, căci 
trupul meu era gata să mă trădeze, serios. Se pare 
că refuza să accepte atacul absurd al lui Bill. 

Bill m-a lăsat pe podeaua dormitorului de 
oaspeți din apartament, grijuliu de parcă ar fi 
purtat pe braţe o comoară de un milion de dolari 
și m-a învelit în pătură. El și Eric trăgeau cu ure- 
chea prin zidul care era comun cu dormitorul lui 
Alcide. 

— Ce nemernică! murmură Eric. 

Oh! Debbie se întorsese. 

Am închis ochii. Eric scoase un sunet de 
surpriză şi i-am deschis din nou. Se uita la mine, 
iar pe fața lui se putea citi din nou amuzamentul 
acela deconcertant. 

— Debbie s-a oprit acasă la sora lui seara tre- 
cută, ca să o tragă de limbă despre tine. Sora lui 
Alcide te place foarte mult, spuse Eric șoptut, abia 
auzit. Asta o enervează pe Debbie-teriantropul. 
Îi insultă sora în faţa lui. 

Faţa lui Bill arăta că nu era deloc fericit. 

Brusc, fiecare fibră din corpul lui Bill se în- 
cordă, ca și cum cineva i-ar fi înfipt degetele în 
priză. Eric rămase cu gura căscată și mă privi cu 
o expresie indescifrabilă. 

Din camera de alături — chiar și eu l-am 
putut auzi — răzbătu sunetul inconfundabil al 
unei palme. 

— Lasă-ne o clipă, îi ceru Bill lui Eric. 

Nu-mi plăcea tonul vocii lui. 

Am închis ochii. Nu credeam că eram pregă- 
tită pentru orice ar fi urmat. Nu voiam să mă cert 
cu Bill sau să-i fac reproșuri pentru infidelitatea 
lui. Nu voiam să aud scuze și explicații. 

Am auzit o mișcare uşoară în timp ce Bill 
îngenunchea lângă mine pe covor. Bill se întinse 
lângă mine, se întoarse pe o parte şi puse o mână 
peste mine. 

— "Tocmai i-a spus acestei femei cât de bună 
ești în pat, şopti Bill cu blândețe. 

M-am ridicat din poziţia în care eram culcată, 
atât de repede, încât am simţit o durere sfâşie- 
toare în rana de la gât, ce nu se vindecase încă, și 
un junghi în rana din piept. 

Mi-am dus mâna la gât și am strâns din dinți 
ca să nu gem. Când am putut vorbi, am reușit să 
spun doar: 

— Ce a făcut? Ce a făcut? 

Eram aproape incoerentă de furie. Bill îmi 
aruncă o privire pătrunzătoare, își puse degetul la 
buze să-mi amintească să nu fac zgomot. 

— Nu am făcut-o niciodată, am şoptit furi- 
oasă. Dar, chiar dacă aş fi făcut-o, ştii ceva? Ţi-ar 
fi servit de lecţie, nemernic infidel ce eşti! 

l-am prins privirea şi l-am fixat drept în ochi. 
Bine, vom discuta despre asta chiar acum. 

— Ai dreptate, murmură el. Întinde-te, 
Sookie. O să te doară. 

— Bineînțeles că mă doare, am șoptit şi am 
izbucnit în lacrimi. Şi să-i mai aud și pe ceilalți 
spunându-mi, anunțându-mă că te gândeai să mă 

scoţi pe tușă și să te duci să trăieşti cu ea, fără ca 
măcar să ai curajul să vorbeşti cu mine despre 
asta! Bill, cum ai fost în stare de așa ceva? Am fost 
suficient de proastă încât să cred că tu chiar mă 
iubeai! 

Cu o sălbăticie despre care abia puteam să 
cred că venea din interiorul meu, am aruncat pă- 
tura într-o parte și m-am aruncat asupra lui, 
degetele mele căutându-i gâtul. 

Şi la naiba cu durerea. 

Mâinile mele nu-i puteau cuprinde gâtul, dar 
am apucat cât de bine am putut și am simțit cum 
mă cuprinde o furie oarbă. Voiam să-l omor. 

Dacă Bill s-ar fi apărat, aş fi continuat, dar de 
ce strângeam mai tare, de aia furia se domolea, 
lăsându-mă rece și goală. Eram călare pe Bill, iar 
el stătea întins pe podea, zăcând pasiv cu mâinile 
intinse lateral. Mi-am desprins mâinile de pe 
gâtul lui şi mi-am acoperit faţa cu ele. 

— Sper că te-a durut ca naiba, am spus cu 
voce sufocată, dar suficient de clară. 

— Da, spuse. M-a durut ca naiba. 

Bill mă puse jos lângă el, trase pătura peste 
noi. Îmi așeză cu blândeţe capul pe umărul lui. 

Ni s-a părut că am stat acolo, întinși în tăcere, 
mult timp, deși probabil nu fuseseră decât câteva 
minute. Trupul meu se cuibări lângă al lui din 
obișnuință şi dintr-o nevoie intensă; deşi nu ştiu 
dacă simţeam nevoia de Bill sau de intimitatea pe 
care o împărțisem doar cu el. Îl uram. Îl iubeam. 

— Sookie, spuse, cu faţa în părul meu, sunt... 

— Sst, am spus. Sst. 

M-am apropiat mai mult de el. M-am relaxat. 
Era ca și cum mi-aş fi scos un bandaj Ace, care 
fusese înfășurat prea strâns. 

— Porți hainele altcuiva, șopti după un minut 
sau două. 

— Da, ale unui vampir pe care-l cheamă 
Bernard. Mi-a dat haine după ce rochia mea a 
fost distrusă la bar. 

— La Josephine's? 

— Da. 

— Cum ţi-ai distrus rochia? 

— Am fost înjunghiată cu un țăruș. 

Rămase impietnt. 

— Unde? Te-a durut? 

Trase pătura. 

— Arată-mi! 

— Sigur că m-a durut, am spus încet. M-a 
durut ca naiba. 

Am ridicat cu grijă marginea tricoului. 

Degetele lui îmi mângâiară pielea lucioasă. Nu 
se va vindeca precum a lui Bill. Poate va mai dura 
o noapte sau două pentru ca pielea lui să devină 
la fel de catifelată şi perfectă cum fusese, dar va 
arăta exact ca înainte, în ciuda unei săptămâni de 
tortură. Eu voi avea o cicatrice tot restul vieţii 
mele, indiferent dacă băusem sau nu sânge de 
vampir. Poate că cicatricea nu va fi la fel de urâ- 
tă și cu siguranță că se vindeca fenomenal de 
repede, dar era categoric roșie și urâtă, carnea de 
sub ea încă moale, întreaga zonă dureroasă. 

— Cine ţi-a făcut asta? 

— Un bărbat. Un fanatic. E o poveste lungă. 

— E mort? 

— Da. Betty Joe Pickard l-a omorât cu două 
lovituri grele de pumn. Mi-a amintit într-un fel 
de o poveste pe care am citit-o în școala elemen- 
tară, despre Paul Bunyani. 

— Nu cunosc povestea. 

Ochii săi negri îmi prinseră privirea. 

Am ridicat din umeri. 

— Acum e mort. 

Bill avea o idee fixă. 

— Mulți oameni sunt morți acum. Toți, din 
cauza planului tău. 

Urmă un lung moment de tăcere. 

Bill aruncă o privire către ușa pe care Eric o 
inchisese cu tact în urma lui. Probabil că a ascul- 
tat cu urechea lipită de ea și, ca toți vampirii, 
Enc are un auz excelent. 

— E în siguranță? 

— Da. 

Gura lui Bill era chiar lângă urechea mea. Mă 
gâdilă când șopti: 

— Mi-au percheziționat casa? 

— Nu ştiu. Poate vampirii din Mississippi au 
intrat în ea. Nu am avut ocazia să trec pe-acolo 
după ce Eric, Pam şi Chow au venit să-mi spună 
că ai fost răpit. 

— ȘI ți-au spus că...? 

— Că plănuiai să mă părăsești. Da. Mi-au 
spus. 

— Deja mi-am primit pedeapsa pentru mo- 
mentul acela de nebunie, spuse Bill. 


! Personaj fantastic din poveştile americane, tăietor 
de lemne, de dimensiuni uriașe. 

— Poate că ţi-ai primit pedeapsa care te aran- 
jează pe tine, am spus, dar nu știu dacă ai fost pe- 
depsit îndeajuns încât să-mi convină mie. 

O lungă tăcere se instală în camera goală și 
rece. Acum era liniște și în sufragerie. Speram că 
Eric stabilise ce trebuia să facem în continuare și 
mai speram ca asta să includă întoarcerea acasă. 
Nu contează ce se întâmplase între Bill și mine, 
simțeam nevoia să fiu acasă în Bon Temps. 
Simţeam nevoia să mă întorc la slujba mea și la 
prietenii mei, și simţeam nevoia să-mi văd frate- 
le. Poate că nu era mult, dar era tot ce aveam. 

M-am întrebat ce se întâmpla în apartamentul 
de alături. 

— Când regina a venit la mine şi mi-a spus că 
a auzit că lucrez la un program care nu mai fuse- 
se încercat până atunci, am fost flatat, îmi spuse 
Bill. Banii pe care mi i-a oferit erau foarte mulți 
și ar fi fost îndreptățită să nu-mi ofere nimic, din 
moment ce sunt supusul ei. 

Am simţit cum mi se crispează buzele când 
am auzit un nou exemplu de cât de diferită era 
lumea lui Bill de a mea. 

— Ei cine crezi că i-a spus? am întrebat. 

— Nu ştiu. Nu vreau să ştiu, zise Bill. 

Vocea lui părea nonșalantă, chiar amabilă, dar 
eu știam mai bine adevărul. 

— Ştii că am lucrat la el ceva vreme, spuse 
Bill, când își dădu seama că nu intenţionam să 
comentez nimic. 

— De ce? 

— De ce? 

Părea ciudat de deconcertat. 

— Fi bine, pentru că mi se părea o idee bună. 
Să am o listă cu toți vampirii din America și cu 
cel puțin o parte din restul lumii? Era un proiect 
de valoare şi chiar destul de amuzant de realizat. 
Iar odată ce am început cercetările, m-am gândit 
să includ imagini. Şi nume de împrumut. Şi 
poveşti. Pur şi simplu, proiectul s-a amplificat. 

— Aşadar, ai alcătuit ceva... ca o carte de 
telefon? Cu vampiri? 

— Exact. 

Faţa strălucitoare a lui Bill deveni şi mai 
luminoasă. 

— Am început într-o noapte, gândindu-mă 
câți alţi vampiri am întâlnit în călătoriile mele 
de-a lungul secolului trecut, și am început să fac 
o listă, apoi am început să adaug un desen făcut 
de mine sau o fotografie. 

— Aşadar, vampirii își fac fotografii? Vreau să 
ZIC, ies în poze? 

— Bineînţeles. Nu ne-a plăcut niciodată să ni 
se facă fotografii când acestea au devenit un lucru 
comun în America, pentru că o imagine era do- 
vada că fuseserăm într-un anumit loc la un anu- 
mit moment, iar dacă apăream arătând exact la 
fel douăzeci de ani mai târziu, ei bine, era evi- 
dent ce eram. Dar, din moment ce am recunos- 
cut că existăm, nu are nici un rost să rămânem 
agățați de vechile obiceiuri. 

— Sunt convinsă că unii dintre vampiri încă 
o mai fac. 

— Sigur că da. Încă mai sunt unii care se as- 
cund în umbră și dorm în cripte în fiecare noapte. 

(Asta spunea un tip care dormea în pământul 
din cimitir din când în când.) 

— Te-au ajutat și alți vampiri? 

— Da, spuse, părând surprins. Da, câțiva au 
făcut-o. Câţiva s-au bucurat de exercițiul de me- 
morie... alții au folosit-o drept prilej de a căuta 
cunoștințe mai vechi, de a călători către locuri pe 
care le bântuiau. 

— Bine, deci de ce e regina atât de nerăb- 
dătoare să aibă programul ăsta? De ce l-ar vrea 
alți vampiri, odată ce au aflat despre el? Ar putea 
să adune şi ei exact aceleaşi informaţii, nu-i așa? 

— Da, spuse. Dar ar fi de departe mult mai 
ușor să le ia de la mine. Cât despre motivul pen- 
tru care și-ar dori să aibă programul ăsta... nu ai 
vrea să ai o agendă în care să fie trecuţi toți tele- 
pații din Statele Unite? 

— Oh, bineînţeles, am spus. Aș putea primi o 
groază de sfaturi despre cum să mă descurc cu 
problema mea sau despre cum să o folosesc mai 
bine. 

— Aşadar, nu ar fi bine să existe o listă a tutu- 
ror vampirilor din Statele Unite, la ce sunt buni, 
care sunt calitățile lor? 

— Dar, cu siguranță, există şi vampiri care nu 
vor vrea să apară într-o astfel de carte de telefon, 
am zis. Tu mi-ai spus că anumiţi vampiri nu vor 
să iasă la lumină, că vor să rămână necunoscuți şi 
să vâneze în secret. 

— Exact. 

— Vampiri ăștia sunt ȘI ei aici? 

Bill încuviință. 

— Vrei să fii înjunghiat cu un țăruș? 

— Nu mi-am dat seama niciodată cât de ten- 
tant ar fi acest proiect pentru oricine altcineva. 
Nu m-am gândit niciodată cât de multă putere îi 
va da celui care-l deține, până când ceilalti au 
început să încerce să-l fure. 

Bill părea posomorât. 

Strigătele care răzbăteau din apartamentul ală- 
turat ne atraseră atenția. 

Alcide şi Debbie se certau din nou. Nu erau 
potriviți unul pentru celălalt. Dar o atracție 
mutuală îi făcea să se tot întoarcă unul la altul. 
Poate, departe de Alcide, Debbie să fi fost o per- 
soană simpatică. 

Nu, nu mă puteam convinge să cred așa ceva. 
Dar poate că cel puțin putea fi tolerată, atunci 
când afecțiunea lui Alcide nu era o problemă. 

Trebuiau neapărat să se despartă. Nu era indi- 
cat să mai ajungă în aceeași cameră din nou. 

Și eu trebuia să mă gândesc serios la asta. 

Uitaţi-vă la mine. Grav rănită, stoarsă, injun- 
ghiată, bătută. Zăcând într-un apartament 
dintr-un oraș ciudat, alături de un vampir care 
m-a trădat. 

O decizie importantă stătea în fața mea, aştep- 
tând să fie recunoscută și pusă în aplicare. 

L-am împins la o parte pe Bill și m-am clă- 
tinat pe picioare. Am pus pe mine haina furată. 
Întorcând spatele tăcerii sale apăsătoare, am des- 
chis ușa către sufragerie. Eric asculta amuzat 
cearta care avea loc în apartamentul de alătun. 

— Du-mă acasă, i-am spus. 

— Bineînțeles, spuse. Acum? 

— Da, Alcide îmi poate aduce lucrurile acasă 
când se intoarce la Baton Rouge. 

— Lincolnul merge? 

— Da, sigur. 

Am scos cheile din buzunar. 

— Poftim. 

Am ieșit din apartamentul gol și am coborât 
cu liftul, către garaj. 

Bill nu a venit după noi. 


Cavikholul LI 


Eric M-A PRINS DIN URMĂ, in timp ce mă 
urcam în Lincoln. 

— A trebuit să-i dau câteva instrucţiuni lui 
Bill, să curețe mizeria pe care o făcuse, mi-a 
explicat, deși nu-l intrebasem nimic. 

Enic era obișnuit să conducă mașini sport, așa 
că avu câteva probleme cu Lincolnul. 

— Ţi-a trecut prin minte, spuse, după ce am 
ieşit din centrul orașului, că ai tendinţa să te re- 
tragi atunci când relaţia ta cu Bill nu mai e așa 
comodă? Nu neapărat că m-ar deranja, din mo- 
ment ce m-aș bucura pentru voi doi dacă ați rupe 
relația. Dar, dacă ăsta e tiparul după care decurg 
relaţiile tale sentimentale, vreau să știu acum. 

M-am gândit la câteva lucruri pe care să le 
spun, am renunţat la primele câteva, care ar fi 
rănit urechile bunicii mele, și am inspirat adânc. 

— În primul rând, Eric, ceea ce se petrece 
intre mine şi Bill nu e în nici un caz treaba ta. 

Am făcut o pauză de câteva secunde ca să pri- 
ceapă ideea. 

— În al doilea rând, relația mea cu Bill e sin- 
gura pe care am avut-o, aşa că nu am știut ce voi 
face de la o zi la alta, cu atât mai puțin să stabi- 
lesc un plan. 

Am făcut o pauză ca să imi formulez urmă- 
toarea idee. 

— În al treilea rând, m-am săturat de voi toți. 
Am obosit să văd toate lucrurile astea oribile. Am 
obosit să trebuiască să fiu mereu vitează și să fac 
lucruri care mă îngrozesc și să am mereu de-a 
face cu chestii bizare și supranaturale. Sunt doar 
o persoană obişnuită. Sau, cel puţin, o persoană 
care respiră. 

Eric aşteptă să vadă dacă am terminat. l-am 
aruncat o privire rapidă; becurile aprinse pe stra- 
dă îi luminau profilul cu nasul drept. Cel puţin 
nu râdea. Nici măcar nu zâmbea. 

Se uită scurt la mine, înainte să-și îndrepte din 
nou atenția către drum. 

— Am auzit ce-ai spus. Pot să spun că vor- 
beşti serios. Am băut din sângele tău: iți cunosc 
sentimentele. 

Urmă o porțiune de drum intunecat. Am fost 
încântată că Eric mă lua în serios. Uneori, n-o 
făcea; iar alteori, nu părea să-i pese ce-mi spune. 

— Nu ești bună pentru oameni, spuse Enc. 

Accentul său străin devenise ceva mai pro- 
nunțat. 

— Poate că nu. Deşi nu mi se pare că asta ar 
fi o pierdere, din moment ce nu am prea avut 
noroc cu bărbaţii până acum. E greu să ai o întâl- 
nire, când știi exact ce gândește partenerul tău. 
Aşadar, în majoritatea cazurilor, să cunoști exact 
gândurile unui bărbat poate să șteargă dorinţa și 
chiar să te facă să nu-l mai placi. Dar aș fi mai 
fericită singură decat acum. 

M-am gândit la problema mea prin prisma 
regulii lui Ann Landers!: „Mi-ar fi mai bine 
despărțită de el sau fără el?” Bunica mea, cu Jason 
şi cu mine citeam rubrica lui Ann Landers în fie- 
care zi când noi, copiii, mai crescuserăm. Discu- 
tam toate răspunsurile pe care Ann le dădea la 
întrebările cititorilor. Multe dintre sfaturile pe 
care le dădea trebuiau să ajute femeile să se des- 
curce cu tipi ca Jason, așa că el punea lucrurile 
intr-o nouă perspectivă. 

Chiar în acest moment, eram al naibii de 
sigură că mi-era mai bine fără Bill. Mă folosise și 
abuzase de mine, mă trădase şi mă secase. 

De asemenea mă apărase, mă răzbunase, mă 
idolatrizase cu corpul său și imi oferise ore 
intregi de tovărășie fără reproș, o adevărată bine- 
cuvântare. 

Ei bine, pur şi simplu nu aveam instrumente- 
le de măsură la îndemână. Ce aveam era o inimă 
plină de durere și un drum spre casă. Goneam 
prin noaptea neagră, pradă propriilor noastre 


! Ann Landers, născută Esther Pauline Friedman 
(1918-2002), a fost, timp de zeci de ani, cea mai populară 
specialistă în oferit sfaturi din presa americană. 

gânduri. Traficul era redus, dar eram pe o autos- 
tradă interstatală, aşa că, din când în când, 
apăreau mașini pe lângă noi. 

Nu aveam idee la ce se gândea Eric, un sen- 
timent minunat pentru mine. Poate că dezbătea 
dacă să tragă pe banda de urgenţă și să-mi rupă 
gâtul, sau poate se gândea la cât va ajunge câști- 
gul din seara asta de la Fangtasia. Voiam să-mi 
vorbească. Îmi doream să-mi povestească despre 
viaţa sa de dinainte de a deveni vampir, dar ăsta 
e un subiect sensibil pentru majoritatea vampi- 
rilor şi nu voiam să-l aduc în discuție, mai ales în 
seara asta. 

Cam la o oră distanță de Bon Temps, ne-am 
indreptat către o ieșire de pe autostradă. Nu prea 
mai aveam benzină, iar eu trebuia să merg la toa- 
letă. Eric începuse deja să pună benzină în rezer- 
vor, în timp ce eu îmi dădeam corpul rănit jos 
din mașină. Îmi refuzase oferta de a pune eu ben- 
zină în rezervor cu un politicos: „Nu, mulțu- 
mesc.” Mai era o altă maşină care alimenta, iar 
femeia, o blondă oxigenată cam de vârsta mea, 
tocmai punea pompa la loc când eu coboram din 
Lincoln. 

La ora unu dimineața, benzinăria era aproape 
goală, cu excepția unei tinere, puternic machiată 
și înfășurată într-un palton matlasat. Am zărit o 
camionetă Toyota lovită, parcată în lateralul sta- 
tiei, în singura zonă întunecată din parcare. În 
camionetă, stăteau doi bărbați, prinși într-o dis- 
cuție aprinsă. 

— E prea frig să stai afară într-o camionetă, 
spuse blonda căreia i se vedeau rădăcinile mai 

închise ale părului, în timp ce treceam impreună 
pe ușile de sticlă. 

Tremură demonstrativ, într-un mod teatral. 

— Aşa crezi tu, am comentat. 

Eram la jumătatea drumului către spatele ma- 
gazinului, când vânzătorul, în spatele unei tej- 
ghele inalte, așezate pe o platformă, s-a întors de 
la micul său televizor ca să ia banii de la blondă. 

Uşa băii era greu de închis în urma mea, căci 
pragul se umflase în timpul vreunei inundații mai 
vechi. De fapt, probabil că nu o închisesem 
deloc, deoarece eram cam grăbită. Dar ușa cabi- 
nei se închidea și avea şi încuietoare şi înăuntru 
era destul de curat. Nedorind să ajung repede 
înapoi in maşină, alături de tăcutul Eric, nu 
m-am grăbit după ce am folosit toaleta. M-am 
uitat în oglinda de deasupra chiuvetei, aștep- 
tându-mă să arăt ca naiba şi nefiind contrazisă de 
ceea ce am văzut reflectat în ea. 

Urma mușcăturii sfâşiate de pe gâtul meu 
arăta cu adevărat dezgustător, ca și cum m-ar fi 
mușcat un câine. În timp ce curăţam rana cu 
săpun și șerveţele umede, m-am întrebat dacă 
faptul că băusem sânge de vampir îmi va da o 
anume cantitate în plus de energie și capacitate 
de recuperare și apoi mă va lăsa extenuată, sau 
dacă va fi bine pentru o anumită perioadă de 
timp, ca un medicament cu acțiune treptată, sau 
care era treaba? După ce băusem sânge de la Bill 
mă simțisem minunat vreo două luni. 

Nu aveam la mine pene sau pieptăn, așa că 
arătam ca și cum aș fi fost scărmănată de o pisică. 
Încercând să-mi aranjez părul cu degetele, nu 

am făcut decât să înrăutăţesc lucrurile. M-am 
spălat pe ochi și pe gât și am intrat din nou în 
magazin. Abia am observat din nou că ușa nu se 
închidea în urma mea, se oprea tăcută în pragul 
umflat. Am ieșit în spatele lungului raft cu ali- 
mente, încărcat cu CornNuts și chipsuri Lays și 
plăcinte Moon și Scotch Snuf și Prince Albert la 
conservă... 

Și am dat peste doi hoți înarmați, lângă plat- 
forma vânzătorului, în interior. 

Sfinte Sisoe, de ce nu le dau pur și simplu vânză- 
torilor ăstora un tricou cu o țintă mare desenată pe 
piept? Ăsta a fost primul meu gând, ca şi cum 
m-aș fi uitat la un film cu un jaf armat într-un 
magazin non-stop. Apoi am fost readusă cu 
picioarele pe pământ de tensiunea foarte reală de 
pe faţa vânzătorului. Era teribil de tânăr — un 
adolescent slăbuţ, cu coşuri. Şi se afla în faţa a doi 
tipi mari, cu arme. Ținea mâinile ridicate și era 
ingrozitor de furios. M-aș fi așteptat să se milo- 
gească pentru viața lui sau să fie incoerent, dar 
băiatul ăsta era furios. 

Era a patra oară când era jefuit — am citit în 
mintea lui. Şi se afla a treia oară în fața puștii. Își 
dorea să poată pune mâna pe arma pe care o avea 
sub scaunul camionetei sale şi să-i trimită în iad 
pe nemernicii ăștia. 

Și nimeni nu şi-a dat seama că eram acolo. 
Nu păreau să știe. 

Nu că m-aș fi plâns, să ne-nţelegem. 

Am aruncat o privire în spate, ca să verific 
dacă ușa de la baie rămăsese din nou deschisă, 
astfel incât sunetul ei să nu mă trădeze. Cel mai 

bun lucru pe care-l puteam face era să mă stre- 
cor pe uşa din spate a magazinului, dacă o 
puteam găsi, și să ocolesc clădirea, ca să-l pun pe 
Eric să sune la poliție. 

Stai puţin. Acum, că mă gândeam la Eric, 
unde era? De ce nu venise să plătească benzina? 

Dacă era posibil să am o presimțire mai puter- 
nică decât cea pe care o avusesem deja, se potri- 
vea perfect. Dacă Eric nu venise încă, Eric nu 
mai venea. Poate că se hotărâse să plece. Să mă 
părăsească. 

Aici. 

Singură. 

Așa cum te-a părăsit Bill, îmi oferi mintea mea 
o alternativă. Bine, mulțam, la naiba, Minte. 

On poate îl impușcaseră. Dacă avea o rană la 
cap... Și nu exista vindecare pentru o inimă lo- 
vită în plin cu un glonț de calibru mare. 

Oricum, nu avea nici un rost să stau acolo 
să-mi fac griji. 

Acesta era un magazin non-stop tipic. Intri pe 
ușa din față, iar vânzătorul se află în dreapta ta, în 
spatele unei tejghele lungi, pe o platformă. 
Băuturile reci stau în frigiderul care ocupă pere- 
tele din stânga. Te afla: în fața a trei rafturi lungi, 
care parcurgeau întreaga lățime a magazinului, la 
care se adăugau rafturi speciale și o mulțime de 
căni cu capac și cărbuni pentru grătar și mâncare 
pentru păsări. Eram tocmai în spatele magazi- 
nului și îl puteam vedea pe vânzător (cu ușurință) 
și pe cei doi tâlhari (doar puțin) peste raftul cu 
alimente. Trebuia să ies din magazin, de preferat 
fără să fiu văzută. Am zărit o ușă din lemn, 

crăpată, pe care scria „Doar pentru angajați, 
ceva mai departe pe peretele din spate. De fapt, 
era dincolo de tejgheaua în spatele căreia se afla 
vânzătorul. Între capătul tejghelei şi perete exis- 
ta un spațiu, ceea ce însemna că de la sfârșitul raf- 
tului până la începutul tejghelei aș fi fost expusă. 

Nu câștigam însă nimic dacă aşteptam. 

M-am așezat în patru labe și am început să 
merg de-a buşilea. M-am mișcat încet, ca să și 
pot asculta. 

— Ai văzut intrând aici vreo persoană blondă, 
cam de înălțimea asta? întrebă cel mai solid din- 
tre cei doi tâlhari şi brusc am simţit că leşin. 

Care persoană blondă? Eu sau Eric? Sau blon- 
da oxigenată? Bineînțeles că nu am putut vedea 
gestul cu care indicau înălțimea. Căutau un bărbat 
vampir sau o femeie telepată? Sau... în fond şi la 
urma urmei, nu eram eu singura femeie din lume 
care putea intra în necaz, mi-am zis. 

— O femeie blondă a venit acum cinci mi- 
nute, a cumpărat țigări, spuse băiatul supărat. 

Bravo, tipule! 

— Nt, aia s-a cărat. Noi o căutăm pe tipa care 
era cu vampirul. 

Da, eu eram aia. 

— N-am văzut nici o altă femeie blondă, 
spuse băiatul. 

Am privit puțin în sus și am văzut reflexia 
unei oglinzi montate în colțul magazinului, sus. 
Era o oglindă de securitate, pentru ca vânzătorul 
să-i poată descoperi pe cei ce fură din magazin. 
M-am gândit: mă poate vedea târându-mă pe aici. 
Stie că sunt aici. 

Dumnezeu să-l binecuvânteze. Se străduia 
pentru mine. Trebuia să mă străduiesc și eu pen- 
tru el. În acelaşi timp, ar fi fost minunat dacă 
reușeam să evităm să fim împușcați. Și unde naiba 
era Eric? 

Binecuvântând faptul că pantalonii și papucii 
imprumutați erau moi și nu făceau zgomot, 
m-am târât cu hotărâre către ușa pătată din lemn 
a angajaţilor. M-am întrebat dacă scârțâie. Cei 
doi hoţi încă mai vorbeau cu vânzătorul, dar 
le-am blocat vocile ca să mă concentrez la dru- 
mul către uşă. 

Am mai fost speriată și înainte, de multe ori, 
dar acesta era trecut în capul listei printre cele 
mai înspăimântătoare evenimente din viața mea. 
Tatăl meu vânase, și Jason şi amicii lui vânau, și 
asistasem la un masacru în Dallas, știam ce pot 
face gloanțele. Acum, că ajunsesem la capătul 
rândului, se termina și acoperirea mea. 

M-am uitat la capătul tejghelei de după raft. 
Trebuia să parcurg o distanță de podea desco- 
perită, ca să ajung la adăpostul parțial al lungii 
tejghele care se afla în fața casei de marcat. Odată 
ce parcurgeam spațiul gol, aș fi fost mai jos și 
bine ascunsă de privirile hoților. 

— Vine o mașină, spuse vânzătorul, iar cei 
doi tâlhari au privit automat spre fereastră. 

Dacă nu aș fi aflat prin telepatie ce face, pro- 
babil că aș fi ezitat prea mult. Am traversat lino- 
leumul mult mai repede decât aș fi crezut că era 
posibil. 

— Nu văd nici o mașină, spuse cel mai puțin 


solid. 

Vânzătorul zise: 

— Am crezut că am auzit clopoțelul, cel care 
sună când trece o mașină peste fir. 

M-am ridicat puţin și am răsucit mânerul ușii. 
S-a deschis în linişte. 

— Uneori sună când nu e nimeni, continuă 
băiatul, iar eu mi-am dat seama că încerca să facă 
zgomot și să le atragă atenția, ca eu să pot fugi. 

Dumnezeu să-l binecuvânteze o dată în plus. 

Am împins ușa ceva mai mult și am mers pe 
vine. Era un pasaj îngust. La capătul lui era o altă 
ușă, care probabil ducea la zona din spatele 
magazinului. În ușă era un rând de chei. Erau 
inţelepţi că țineau ușa din spate încuiată. Pe un 
rând de cuie în spatele ușii atârna o jachetă de 
camuflaj, grea. Am băgat mâna adânc în buzu- 
narul din dreapta și am scos-o ținând cheile băia- 
tului. Fusese o intuiție norocoasă. Se întâmplă. 
Ținându-le ca să le împiedic să facă zgomot, am 
deschis ușa din spate și am ieșit. 

Afară am dat doar de o camionetă lovită şi un 
container împuţit. Iluminatul era slab, dar cel 
puțin exista ceva lumină. Asfaltul era crăpat. 
Pentru că era iarnă, plantele care ieșiseră prin 
aceste crăpături erau uscate și decolorate. Am 
auzit un zgomot ușor în stânga mea și am tras 
adânc aer în piept, după care am sărit în sus. 
Zgomotul fusese provocat de un uriaș raton 
bătrân, care o şterse agale într-un pâlc de copaci 
din spatele magazinului. 

Am expirat la fel de tremurat cum și inspi- 
rasem. M-am străduit să mă concentrez pe legă- 
tura de chei. Din nefericire, erau aproape 

douăzeci. Băiatul ăsta avea mai multe chei decât 
aveau veverițele alune. Nimeni de pe planeta asta 
nu putea să folosească atâtea chei. Am răscolit 
prin ele disperată și, în cele din urmă, am ales 
una care avea ștanțat pe capătul acoperit cu cau- 
ciuc GM. Am descuiat uşa şi am urcat în interio- 
rul prăfuit, care mirosea puternic a țigări și a 
câine. Da, pușca era sub scaun. Am desfăcut-o. 
Era încărcată. Mulţumesc lui Dumnezeu că Jason 
credea în autoapărare. Îmi arătase cum să încarc 
și cum să trag cu noul său Benelli. 

În ciuda noii mele protecţii, eram atât de spe- 
rată, încât nu credeam că voi putea ajunge din 
nou în fața magazinului. Dar trebuia să verific 
situația și să descopăr ce se întâmplase cu Eric. 
M-am îndreptat încet către partea clădini unde 
era parcată vechea Toyota. În spate nu era nimic, 
cu excepția unei mici pete, care reflectă o secun- 
dă lumina. Cu arma într-o mână, m-am aplecat 
să pun un deget pe pată. 

Sânge proaspăt. M-am simţit bătrână și înghe- 
țată. Am stat o clipă cu capul aplecat, apoi mi-am 
adunat puterile. 

Am privit prin geamul portierei de pe partea 
șoferului și am descoperit că maşina nu era incu- 
iată. Ei, ce zi fericită! Am deschis ușa fără zgo- 
mot, am privit în interior. Pe scaunul din faţă era 
o cutie de o mărime considerabilă, iar când i-am 
verificat interiorul, inima mi-a sărit din piept și 
cred că mi-a ajuns undeva în pantofi. Pe exte- 
rior, cutia avea ștanţat: „Conţinut: două.” Înă- 
untru se afla un lanț de argint, de tipul celor 

vândute în magazinele pentru mercenari, genul 
căruia 1 se făcea reclamă ca „rezistent la vampiri”. 

Asta era ca și cum ai spune că o cușcă în care 
faci scufundări este un mijloc de intimidare sigur 
pentru mușcăturile rechinilor. 

Unde era Eric? Am privit în imediata vecină- 
tate, dar n-am mai văzut nici o urmă. Puteam 
auzi vâjâitul traficului de pe autostrada intersta- 
tală, dar asupra parcănii domnea liniștea. 

Ochii mi-au căzut pe un briceag aflat pe 
bord. Uraaa! Am pus cu grijă pușca pe scaunul 
din față, am luat briceagul, l-am deschis și l-am 
ținut pregătit să-l înfig în cauciucuri. Apoi m-am 
gândit de două ori. O tăietură zdravănă făcută 
intr-un cauciuc era dovada că cineva fusese acolo 
afară, în timp ce hoţii erau înăuntru. Asta nu 
putea fi o idee bună. M-am mulțumit să fac o 
singură gaură în cauciuc. Era doar o gaură mi- 
cuță, care ar fi putut proveni de la orice, mi-am 
spus. Dacă pleacă, vor trebui să se oprească unde- 
va pe drum. Apoi am băgat bnceagul în buzu- 
nar — categoric, în ultima vreme devenisem o 
hoață — şi m-am întors la umbra clădirii. Asta 
nu-mi luase atât de mult pe cât ați putea crede, 
dar tot trecuseră minute bune de când observa- 
sem situația din magazin. 

Lincolnul era încă parcat lângă pompe. 
Capacul rezervorului era închis, așa că știam că 
Eric terminase de pus benzina înainte să i se 
intâmple ceva. M-am strecurat dincolo de colțul 
clădirii, rămânând lipită de perete. Am găsit 
adăpost în față, în colțul format de frigiderul 
pentru îngheţată și zidul din față al clădirii. Am 

riscat să mă ridic suficient cât să trag cu ochiul 
pe deasupra frigiderului. 

Hoţii se duseseră în zona mai înaltă, unde stă- 
tea vânzătorul, şi-l băteau. 

Ei, asta-i bună! Trebuiau să înceteze. Îl băteau 
pentru că voiau să afle unde mă ascundeam, cre- 
deam eu; şi nu puteam să las pe cineva să o inca- 
seze în contul meu. 

— Sookie, se auzi o voce chiar în spatele 
meu. 

În secunda următoare, o mână îmi acoperi 
gura, chiar când mă pregăteam să țip. 

— Scuze, șopti Eric. Ar fi trebuit să găsesc o 
metodă mai bună să-ți spun că sunt aici. 

— Eric, am spus când am putut vorbi. 

Îşi dădu seama că sunt mai calmă și-și retrase 
mâna. 

— Trebuie să-l salvăm. 

— De ce? 

Uneori vampirii mă uimesc. Bine, o fac și 
oamenii, dar în seara asta era un vampir. 

— Pentru că ia bătaie pentru ca noi să fim în 
siguranță, și probabil că-l vor omorî; și va fi vina 
noastră! 

— Jefuiesc magazinul, spuse Eric, ca şi cum 
pe mine nu m-ar fi dus capul. Aveau o plasă 
nouă pentru vampiri, și s-au gândit să o încerce 
pe mine. Nu știu încă, dar nu a funcționat. Sunt 
doar niște gunoaie profitoare. 

— Pe noi ne caută, am spus furioasă. 

— Explică-mi, a şoptit. 

lar eu am făcut-o. 

— Dă-mi arma, spuse. 

Am ținut-o strâns. 

— Ştii să foloseşti aşa ceva? 

— Probabil la fel de bine ca şi tine. 

Dar se uita la ea cu îndoială. 

— Aici te înşeli, i-am zis. 

Decât să-mi pierd vremea prelungind o ceartă, 
in timp ce noul meu erou era rănit grav, am aler- 
gat ghemuită în jurul frigiderului de înghețată și 
apoi, pe uşa principală, în magazin. Micul clopoțel 
aflat deasupra ușii a sunat ca nebunul, dar cu toată 
gălăgia, nu părură să-l audă. Desigur, deveniră 
atenți când am tras un foc prin tavanul de deasu- 
pra capetelor lor. 'Țigle, praf și izolație începură 
să curgă de sus. 

Aproape că m-au pus la pământ. Am ridicat 
din nou arma către ei. Înghețaseră. Era ca și cum 
m-aș fi jucat de-a statuia când eram mică. Dar nu 
chiar la fel. Bietul vânzător slăbănog avea fața 
plină de sânge și eram sigură că avea nasul spart 
şi își pierduse câțiva dinți. 

Am simţit o furie puternică punând stăpânire 
pe mine. 

— Daţi-i drumul tânărului, am spus răspicat. 

— O să ne împuști, domnișorico? 

— Să dea naiba dacă nu, am răspuns. 

— lar dacă ea ratează, pun eu mâna pe tine, 
se auzi vocea lui Eric deasupra și în spatele meu. 

Un vampir mare este un sprijin grozav. 

— Vampirul a scăpat, Sonny. 

Cel care vorbise era un bărbat slăbuţ, cu mâini 
murdare și ghete unsuroase. 

— Am văzut și eu, zise Sonny, cel mai solid. 

Era și mai brunet. Capul bărbatului mai mă- 
runțel era acoperit cu acel păr fără culoare, genul 
pe care oamenii il numesc şaten, pentru că tre- 
buie să-i spună cumva. 

Tânărul vânzător se ridică și, scăpat de durere 
și frică, ocoli tejgheaua cât de repede putu. 
Amestecată cu sângele, pe faţă i se întinsese o 
pudră albă, provenind de la îimpușcătura pe care 
o trăsesem în tavan. Arăta îngrozitor. 

— Văd că mi-ai găsit pușca, spuse în timp ce 
trecea de mine, cu grijă, să nu se așeze între mine 
Şi băieții răi. 

Scoase un telefon mobil din buzunar şi am 
putut auzi micile bipuri atunci când formă nu- 
mărul. Vocea sa răgușită deveni în curând saca- 
dată, în timp ce vorbea cu poliția. 

— Înainte ca poliția să ajungă aici, Sookie, 
trebuie să aflăm cine i-a trimis pe imbecili: ăștia 
doi, spuse Eric. 

Dacă aș fi fost în locul lor, poate că m-ar fi 
speriat tonul vocii sale, iar ei păreau să-și dea 
seama de ceea ce poate face un vampir furios. 
Pentru prima dată, Eric păși alături de mine, apoi 
puțin mai în față; i-am putut vedea chipul. 
Acesta era străbătut de arsuri, ca şi cum ar fi atins 
o rețea de iederă otrăvitoare. Avusese noroc că 
doar fața îi fusese descoperită, dar mă îndoiesc că 
se simţea foarte norocos. 

— Vino jos, aici, spuse Eric prinzându-i pri- 
virea lui Sonny. 

Sonny cobori imediat de pe platforma vânză- 
torului și ocoli tejgheaua, în timp ce partenerul 
său rămăsese cu gura căscată. 

— Opreşte-te, zise Eric. 

Bărbatul fără culoare îşi inchise ochii, ca să 
nu-l privească pe Eric, dar îi întredeschise când îl 
auzi pe vampir venind cu un pas mai aproape, și 
asta a fost suficient. Dacă nu ai nişte capacități 
paranormale, nu poți privi pur și simplu un vam- 
pir în ochi. Dacă vor, te subjugă. 

— Cine te-a trimis aici? întrebă Eric blând. 

— Unul dintre Câinii Iadului, spuse Sonny 
cu o voce în care nu exista nici o inflexiune. 

Eric părea uimit. 

— Unul dintre membrii bandei de motoci- 
cliști, am explicat, cu grijă, atentă, pentru că 
exista o audiență profană, care asculta cu multă 
curiozitate. 

Percepeam o amplificare a răspunsurilor în 
creierele lor. 

— Ce ţi-a spus să faci? 

— Ne-a spus să aşteptăm de-a lungul auto- 
străzii interstatale. Mai sunt și alți tipi care te 
aşteaptă, la alte benzinării. 

Adunaseră în total vreo patruzeci de duri. 
Cheltuiseră o groază de bani. 

— Pe cine trebuia să așteptați? 

— Un tip înalt şi brunet şi un tip înalt şi 
blond. Însoțiţi de o femeie blondă, foarte tânără, 
cu țâţe mişto. 

Mâna lui Eric se mișcă prea repede pentru ca 
eu să o pot zări. Am fost sigură că s-a mișcat când 
am văzut sângele curgând pe faţa lui Sonny. 

— Vorbeşti despre viitoarea mea iubită. Ara- 
tă-i mai mult respect. De ce ne căutați? 

— Trebuia să vă prindem. Să vă ducem îna- 
poi în Jackson. 

— De ce? 

— Banda presupunea că aveți ceva legătură 
cu dispariția lui Jerry Falcon. Voiau să vă pună 
câteva întrebări pe tema asta. Cineva supra- 
veghea un imobil de apartamente, v-a văzut pe 
voi doi ieşind într-un Lincoln şi v-a urmărit o 
bucată de drum. Tipul brunet nu era cu voi, dar 
femeia era cea care trebuie, așa că v-am urmărit. 

— Vampirii din Jackson știu ceva despre 
planul ăsta? 

— Nu, banda și-a imaginat că era problema 
lor. Dar ei au și alte probleme, evadarea unui pri- 
zonier și așa mai departe, şi o groază de oameni 
bolnavi. Aşa că, din una în alta, au recrutat câțiva 
dintre noi să-i ajute. 

— Ce sunt oamenii ăştia? mă întrebă Fric. 

Am închis ochii și m-am gândit bine. 

— Nimic, am spus. Nu sunt nimic. 

Nu erau teriantropi, sau vârcolaci, sau altce- 
va. Cu greu puteau fi numiţi ființe umane, în 
opinia mea, dar eu nu eram Dumnezeu. 

— Trebuie să plecăm de-aici, spuse Eric. 

Am fost perfect de acord cu el. Ultimul 
lucru pe care mi-l doream era să-mi petrec 
noaptea la poliție, iar pentru Eric asta ar fi fost 
imposibil. Cea mai apropiată celulă specială 
pentru vampiri era în Shreveport. La naiba, 
circa de poliție din Bon Temps abia făcuse rost 
de un scaun cu rotile. 

Enc îl privi pe Sonny în ochi. 

— Nu am fost aici, spuse. Nici doamna, nici 
eu. 

— Doar băiatul, fu de acord Sonny. 

Din nou, celălalt hoț încercă să-și ţină ochii 
închiși, dar Eric îi suflă în față și, exact ca un 
câine, bărbatul deschise ochii și încercă să se 
tragă înapoi. Eric îl prinse într-o secundă și 
repetă procedura. 

Apoi, se întoarse spre vânzător și-i întinse arma. 

— Cred că e a ta, îi spuse. 

— Mulţumesc, zise băiatul, privind fix la ţea- 
va armei. 

Arătă spre hoți. 

— Ştiu că nu ați fost aici, mormăi, ţinându-și 
privirea aţintită înainte. Şi nu voi spune nimic 
poliției. 

Eric puse patruzeci de dolari pe tejghea. 

— Pentru benzină, explică. Sookie, hai să ne 
grăbim. 

— Un Lincoln cu o gaură mare în portbagaj 
iese în evidenţă, spuse băiatul în urma noastră. 
Are dreptate. 

Îmi prindeam centura, iar Eric accelera, când 
se auziră sirenele, destul de aproape. 

— Ar fi trebuit să iau camioneta, spuse Enic. 


Părea încântat de aventura noastră, acum, că 
se sfârşise. 

— Ce-ţi mai face faţa? 

— E mult mai bine. 

Urmele aproape că nu se mai vedeau. 

— Ce s-a întâmplat? am întrebat, sperând că 
nu atingeam un subiect prea sensibil. 

Îmi aruncă o privire. Acum, că intrasem din 
nou pe autostrada interstatală, încetinirăm până 
la limita legală, ca să nu ieşim în evidență în fața 
maşinilor de poliție care se îndreptau spre maga- 
zinul de unde tocmai o şterseserăm. 

— În timp ce tu-ți vedeai de nevoile umane 
la baie, spuse, eu am terminat de pus benzină în 
rezervor. Pusesem pompa la loc şi eram aproape 
la uşă, când ăștia doi au coborât din camionetă și 
și-au aruncat plasa peste mine. A fost umilitor că 
au reușit să facă așa ceva, doi idioţi cu o plasă de 
argint. 

— Probabil că erai cu gândurile în altă parte. 

— Da, spuse. Aşa este. 

— Şi apoi ce s-a întâmplat? am întrebat când 
mi s-a părut că explicaţiile sale urmau să se 
oprească acolo. 

— Cel mai sold m-a lovit cu patul armei și 
mi-a luat ceva timp să-mi revin, spuse Enc. 

— Am văzut sângele. 

Atinse un loc la ceafă. 

— Da, am sângerat. După ce m-am obișnuit 
cu durerea, am agăţat un colț al plasei de carligul 
de remorcat al camionetei lor şi am reuşit să ies 
din ea. Au fost la fel de neindemânatici la asta 
cum au fost şi la jaf. Dacă ar fi legat plasa bine cu 
lanțuri de argint, rezultatul ar fi fost altul. 

— Aşadar, ai scăpat. 

— Lovitura la cap a fost o problemă mai se- 
rioasă decat am crezut la inceput, spuse Eric sec. 
Am alergat prin spatele magazinului către pompa 
de apă de pe partea cealaltă. Apoi am auzit pe 

cineva ieșind prin spate. Când mi-am revenit, 
am urmărit zgomotele şi te-am găsit. 

După un lung moment de tăcere, Eric mă 
întrebă ce s-a întâmplat la magazin. 

— M-au confundat cu cealaltă femeie care a 
intrat în magazin în același timp în care eu m-am 
dus la toaletă, i-am explicat. Nu păreau să fie 
siguri că eram în magazin, iar vânzătorul le-a 
spus că a fost o singură femeie, care a plecat. Am 
ştiut că avea o armă în mașină — adică, prin me- 
toda mea, am „auzit” la ce se gândea — și m-am 
dus să o iau, apoi le-am găurit un cauciuc la ma- 
șină. Te căutam, pentru că mi-am dat seama că 
al pățit ceva. 

— Aşadar, plănuiseși să ne salvezi și pe mine 
ȘI pe vânzător, în același timp. 

— Mda... 

Nu am putut înțelege tonul ciudat al vocii sale. 

— Nu mi s-a părut că aveam de ales. 

Cicatricele erau doar nişte linii roz acum. 

Tăcerea tot nu părea relaxată. Ajunseserăm 
cam la patruzeci de minute de casă. Mă gândeam 
să o las baltă. Nu am făcut-o. 

— Se pare că te deranjează ceva, am spus, cu 
o nuanţă tăioasă în voce. 

Și furia mea începea să iasă la iveală. Ştiam că 
duceam conversaţia în direcția greșită; știam că ar 
fi trebuit să mă mulțumesc cu tăcerea, chiar dacă 
era morbidă și apăsătoare. 

Eric o luă spre Bon Temps și viră spre sud. 

Uneori, în loc să o iei pe drumul mai puțin 
folosit, te avânți pur și simplu pe calea cea mai 
bătută. 

— Ce era greșit în a vă salva pe amândoi? 

Ne îndreptam spre Bon Temps. Eric o luă 
spre est după ce clădirile de lângă Main se rănră 
și dispărură. Am trecut de Merlotte's, care era 
incă deschis. Am virat din nou spre sud. Apoi am 
inceput să ne hurducăm pe aleea casei mele. 

Eric frână și opri motorul. 

— Da, spuse. E ceva în neregulă cu asta. Şi de 
ce naiba nu-ți repari aleea? 

Tensiunea care se acumulase între noi ex- 
plodă. Am ieșit din mașină cât ai clipi, și la fel şi 
el. Ne-am uitat unul la altul peste acoperişul Lin- 
colnului, deși eu nu prea mă vedeam. Am ocolit 
mașina până am ajuns în faţa lui. 

— Pentru că nu-mi permit, de-aia! Nu am 
nici un ban! Și dacă tu îmi tot ceri să-mi rup din 
timpul de muncă pentru a face diverse chestii 
pentru tine! Nu pot! Nu mai pot! 

Am ajuns să țip. 

— Demisionez! 

A urmat o lungă tăcere, în timp ce Eric mă 
privea. Pieptul mi se ridica ritmic sub jacheta 
furată. Ceva mi se părea ciudat, ceva mă deranja 
la aspectul casei mele, dar eram prea agitată ca 
să-mi iau intuiţia în serios. 

— Bill..., începu Eric precaut. 

Asta mă făcu să izbucnesc ca o rachetă. 

— Îşi cheltuieşte toți banii pe nemernicii din 
familia Bellefleur, am spus, vocea mea căpătând 
o notă joasă și veninoasă, dar nu mai puţin 
sinceră. Nu se gândeşte niciodată să-mi dea bani. 
Și cum aş putea să-i iau? Aş deveni o femeie 

întreținută, şi eu nu sunt curva lui, sunt... eram 
iubita lui. 

Tremurând, am tras o gură de aer, îngrozitor 
de sigură că eram pe cale să plâng. Ar fi fost mai 
bine dacă m-aș fi înfuriat din nou. Am încercat. 

— De unde ţi-a venit să le spui că sunt... sunt 
iubita ta? De unde ţi-a venit ideea asta? 

— Ce s-a întâmplat cu banii pe care i-ai câști- 
gat în Dallas? întrebă Eric, luându-mă complet 
prin surprindere. 

— Mi-am plătit impozitele cu ei. 

— "Ţi-a trecut prin minte că dacă mi-ai fi spus 
unde ascundea Bill programul pentru computer, 
ți-aș fi dat orice mi-ai fi cerut? Nu ţi-ai dat seama 
că Russell te-ar fi plătit regeşte? 

Mi-am ţinut respirația, atât de jignită, încât cu 
greu aș fi ştiut ce să răspund. 

— Văd că nu ţi-a trecut așa ceva prin minte. 

— Da, sigur, sunt un îngeraș. 

De fapt, nici unul dintre lucrurile astea nu Îmi 
veniseră în gând și aproape că mă apăram că nu 
se întâmplase așa. Tremuram de furie și orice 
urmă de bun-simț mă părăsi. Am simțit prezenţa 
altor creiere care gândeau, și faptul că cineva era 
în locuinţa mea m-a enervat şi mai tare. Partea 
rațională a minții mele a fost copleșită de furie. 

— Mă așteaptă cineva acasă, Eric. 

Am ocolit mașina și m-am repezit spre veran- 
dă, luând cheia de sub balansoarul pe care buni- 
ca mea Îl iubise atât de mult! Ignorând orice 
incerca creierul meu să-mi spună, ignorând stri- 
gătul lui Eric, am deschis ușa de la intrare și am 
fost lovită în plin de o tonă de cărămizi. 


Cabikolul JA 


— A, PRINS-O, spuse o voce pe care nu am 
putut să o recunosc. 

Cineva mă smucise, iar acum mă legănam 
intre doi bărbaţi care mă țineau prizonieră. 

— Ce s-a întâmplat cu vampirul? 

— L-am împuşcat de două ori, dar a reușit să 
scape și să fugă în pădure. 

— Asta-i o veste proastă. Trebuie să ne muș- 
căm repede. 

Simţeam că erau mai mulți bărbaţi în cameră 
cu mine şi am deschis ochii. Aprinseseră lumini- 
le. Erau în locuinţa mea. În casa mea. Asta mă 
durea la fel de tare ca lovitura pe care o prinisem 
în maxilar. Îmi 1maginasem că vizitatorii mel 
puteau fi Sam, sau Arlene, sau Jason. 

Dacă aveam mintea suficient de limpede, in- 
cât să pot număra corect, în sufrageria mea erau 

cinci necunoscuți. Dar până să-mi vină o nouă 
idee, unul dintre bărbați — şi abia acum îmi dau 
seama că purta o vestă de piele care-mi era 
cunoscută — mi-a tras un pumn în stomac. 

Mi-a tăiat respiraţia atât de dur, încât nu am 
putut nici măcar să țip de durere. 

Cei doi bărbați care mă ţineau m-au ridicat la 
loc în picioare. 

— Unde este? 

— Cine? 

Chiar nu puteam să-mi dau seama în acel 
moment cine era persoana despre care dorea să-i 
spun eu unde se afla. Dar, bineînţeles, m-a mai 
lovit o dată. A fost un moment cumplit când 
simțeam nevoia să glumesc, dar nu puteam pen- 
tru că nu mai aveam aer. Era ca și cum ceva mă 
strângea de gât și mă sufocam. 

În cele din urmă, am reuşit să trag o gură 
zdravănă de aer. A fost zgomotos și dureros, dar 
minunat. 

Vârcolacul care mă interoga şi care avea părul 
deschis la culoare, tuns aproape „zero” și un cioc 
urât îmi dădu o palmă puternică. Capul mi s-a 
bălăngănit de parcă ar fi fost o maşină cu amor- 
tizoare stricate. 

— Unde este vampirul, nenorocito? întrebă 
vârcolacul, după care își retrase pumnul. 

Nu mai puteam suporta. M-am decis să gră- 
besc puţin lucrunle. Mi-am ridicat picioarele și, 
in timp ce ceilalți doi se luptau cu disperare să 
mă imobilizeze ținându-mă de mâini, l-am lovit 
cu ambele picioare pe vârcolacul din fața mea. 
Dacă nu aș fi avut în picioare papucii de casă, 

probabil că lovitura mea ar fi fost mai puternică. 
Niciodată nu mă încalț cu bocancii atunci când 
am cu adevărat nevoie de ei. „Cioc urât” s-a 
dezechilibrat puțin, dar şi-a revenit repede şi, în 
timp ce se îndrepta către mine, vedeam în ochii 
lui dorinţa de a mă ucide. 

Până să ajungă la mine, picioarele mele au 
atins din nou podeaua, dar am continuat să le 
balansez înapoi şi i-am dezechilibrat pe cei doi 
bărbați care mă ţineau. Aceştia au încercat să re- 
vină în poziția inițială, însă mișcările lor disperate 
au fost inutile, așa că ne-am prăbușit toți trei, iar 
vârcolacul a căzut şi el peste noi. 

Poate că nu era cu mult mai bine, dar cu sigu- 
ranță era un progres față de ceea ce se aștepta să 
păţesc. 

Am căzut cu fața în jos, din moment ce nu 
imi puteam controla brațele. Unul dintre tipi îmi 
dădu drumul în timp ce cădeam, iar când am pus 
mâna sub mine pentru a mă ridica, m-am smucit 
departe de celălalt. 

Eram aproape pe jumătate în picioare, când 
vârcolacul, mai rapid decât ființele umane, a reușit 
să mă apuce de păr. În timp ce îşi înfășura pletele 
mele în jurul mâinii, a reușit să-mi dea o palmă. 
Ceilalți s-au apropiat pentru a-i ajuta pe cei doi 
bărbați să se ridice de pe podea, sau poate doar ca 
să mă privească pe mine în timp ce luam bătaie. 

O luptă adevărată se termină în câteva minu- 
te, pentru că participanţii obosesc destul de repe- 
de. Fusese o zi lungă şi adevărul este că eram 
dispusă să cedez în faţa acestor copleșitoare pro- 
babilități. Dar aveam şi eu mândria mea, aşa că 

m-am repezit la tipul cel mai apropiat de 
mine — un burtos ce aducea a porc, cu părul 
brunet și unsuros. Mi-am înfipt mâinile în fața 
lui şi am încercat să provoc cât mai multe pagu- 
be, cât mai puteam. 

Vârcolacul m-a lovit cu genunchiul în burtă 
smulgându-mi un țipăt, iar omul-porc țipa la cei- 
lalți să mă ia de pe el. Ușa de la intrare s-a izbit de 
perete, iar Eric a intrat, cu pieptul şi piciorul drept 
pline de sânge. Bill se afla chiar în spatele lui. 

Şi-au pierdut orice control. 

Am văzut cu ochii mei ce poate face un 
vampir. 

După o secundă, mi-am dat seama că nu era 
nevoie de ajutorul meu și am decis că zeița Fe- 
telor Rele va trebui să mă scuze în timp ce eu 
leşinam puțin. 

În două minute, toți bărbaţii din sufrageria 
mea erau morți. 


— Sookie? Sookie? 

Vocea lui Eric era răgușită. 

— E cazul să o ducem la spital? îl întrebă pe 
Bill. 

Am simțit atingerea unor degete reci pe în- 
cheietura mâinii şi pe gât. Aș fi vrut să le explic 
că sunt conştientă, însă mi s-a părut prea greu. 
Podeaua părea destul de confortabilă. 

— Pulsul e puternic, a spus Bill. Am s-o în- 
torc pe partea cealaltă. 

— Trăieşte? 

— Da. 

Vocea lui Eric, care părea dintr-odată mai 
aproape, spuse: 

— Ăsta este sângele ei? 

— Da, o parte din el. 

A inspirat adânc, șuierat. 

— Al ei e altfel. 

— Da, a spus Bill. Dar cu siguranță că tu eşti 
sătul acum. 

— A trecut mult timp de când nu am mai 
băut sânge adevărat pe săturate, a spus Eric cu 
același ton cu care fratele meu Jason ar fi remar- 
cat că a trecut mult timp de când nu mai băuse 
cobbleri de coacăze negre. 

Bill își strecură mâinile sub mine și spuse pe 
un ton liniștit: 

— E valabil și pentru mine. Va trebui să-i 
scoatem pe toţi în curte și să facem curat în casă. 

— Desigur. 

Bill a încercat să mă întoarcă, iar eu am înce- 
put să plâng. Nu mă puteam abține. Oricât de 
puternică aş fi vrut să fiu, nu mă puteam gândi 
decat la corpul meu. Dacă ați fost vreodată bătuți 
cu adevărat, ştiţi la ce mă refer. Când iei bătaie 
cu adevărat, realizezi că nu eşti decât un înveliș 
subțire din piele ce conține o grămadă de fluide 
și de structuri rigide, care, la rândul lor, pot suferi 
leziuni. Cu câteva săptămâni în urmă, când lua- 
sem bătaie în Dallas, crezusem că mai rău de atât 
nu se poate, însă acum mă simțeam mult mai rău. 
Ştiam că asta nu însemna neapărat că și eram mai 


! Băutură rece ce conţine vin, rom sau whisky și za- 
hăr, decorată cu mentă sau cu o felie de lămâie. 

rău; acum existau o groază de distrugeri la nive- 
lul țesuturilor moi. În Dallas, avusesem maxilarul 
fracturat și o entorsă la genunchi. Am crezut că 
genunchiul a fost lovit, iar una dintre lovituri 
mi-a fracturat din nou maxilarul. Am deschis 
ochii, i-am închis, i-am deschis din nou. Vederea 
mi s-a limpezit în câteva secunde. 

— Poţi vorbi? m-a întrebat Eric după o pauză 
destul de lungă. 

Am încercat, dar gura îmi era atât de uscată, 
incât nu am reuşit să scot nici un sunet. 

— Trebuie să bea ceva. 

Bill se duse în bucătărie, fiind nevoit să o ia 
pe un drum mai lung, căci avea de ocolit câteva 
obstacole. 

Eric îmi dădu părul pe spate. Îmi aminteam că 
fusese împușcat şi aș fi vrut să-l întreb cum se 
simte, dar nu eram în stare. Stătea lângă mine, 
sprijinit de canapea. Avea sânge pe față și părea 
mai roz decât îl văzusem vreodată, plesnea de 
sănătate. Când Bill s-a întors cu apa mea — în 
care pusese chiar și un pai —, m-am uitat și la 
fața lui. Părea aproape arsă de soare. 

Bill m-a ridicat cu grijă şi mi-a apropiat paiul 
de buze. Am băut și a fost cel mai bun lucru pe 
care l-am gustat vreodată. 

— l-aţi ucis pe toți, am rostit cu o voce ră- 
guşită. 

Fric dădu din cap în semn de aprobare. 

M-am gândit la figurile brutale care mă 
inconjuraseră. Mi-am amintit imediat de vârco- 
lacul care mă pălmuise. 

— Bine, am spus. 

Pentru o secundă, Eric mi s-a părut amuzat. 
Pe faţa lui Bill, în schimb, nu am putut citi nici 
un sentiment. 

— Câţi? 

Eric a aruncat o privire superficială în jur, iar 
Bill a întins degetul arătător şi a început să-i 
numere. 

— Șapte? a spus el nu foarte sigur. Doi în 
grădină și cinci în casă? 

— Eu cred că opt, murmură Enc. 

— Ce voiau de la tine? 

— Jerry Falcon. 

— Aha, a spus Bill pe un ton diferit. L-am 
cunoscut şi eu — în camera de tortură. Este pri- 
mul pe lista mea. 

— Fi bine, poți să-l tai liniștit de pe ea, a spus 
Enc. Alcide şi Sookie s-au descotorosit de 
cadavrul lui ieri, în pădure. 

— L-a ucis cumva tipul ăsta, Alcide? întrebă 
Bill, după care se uită în jos la mine. Sau Sookie? 

— El spune că nu. Au găsit cadavrul în de- 
baraua lui Alcide, şi au incropit un plan ca să 
scape de el. 

Eric vorbea ca şi cum ar fi crezut că am făcut 
un gest drăguţ. 

— Sookie a mea a ascuns un cadavru? 

— Nu ştiu dacă acel pronume posesiv din 
afirmaţia ta îşi are locul acolo. 

— Unde ai învăţat termenul, Northman? 

— Am studiat „engleza ca limbă secundară” 
la o şcoală prin anii șaptezeci. 

— Este a mea, a spus Bill. 

Mă întrebam dacă aș putea să-mi mișc mâi- 
nile. Am reușit. Le-am ridicat pe amândouă, 
într-un gest inconfundabil, pentru care nu aveam 
nevoie decât de un singur deget. 

Eric începu să râdă, iar Bill îmi pronunţă nu- 
mele pe un ton șocat și menit să mă admones- 
teze. 

— Cred că Sookie tocmai ne-a spus că nu 
aparține decât propriei sale persoane, a spus Eric 
calm. Între timp, ca să revenim la ale noastre, 
cine a pus cadavrul în debaraua lui Alcide a vrut 
să pară că el este vinovatul, de vreme ce Jerry 
Falcon s-a dat la Sookie în bar, cu o noapte 
înainte, iar Alcide s-a simţit ofensat. 

— Deci, toată treaba asta se poate să fi fost un 
complot împotriva lui Alcide, nu a noastră? 

— Greu de spus. Evident, din ce ne-au spus 
hoţii de la benzinărie, banda şi-a strâns toți dun 
care i-au mai rămas și i-a așezat de-a lungul auto- 
străzii ca să ne prindă pe drumul de întoarcere. 
Dacă ar fi anunţat pur și simplu înainte, acum nu 
ar mai fi fost la închisoare pentru jaf armat. Căci 
sunt destul de sigur că acolo se află acum. 

— Dar cum au ajuns tipii ăștia aici? De unde 
au ştiut unde locuiește Sookie și cine e ea de fapt? 

— Şi-a folosit propriul nume la Clubul Mor- 
tilor. Nu au ştiut numele iubitei umane a lui Bill. 
Ai fost fidel. 

— Nu am fost fidel în alte feluri, spuse Bill 
deprimat. Am considerat că măcar atât puteam să 
fac pentru ea. 

Și ăsta era tipul căruia îi arătasem degetul. Pe 
de altă parte, tot ăsta era tipul care vorbea de 

parcă nici nu mă aflam în cameră. Și, cel mai 
important, ăsta era tipul care avea o altă drăguță 
pentru care plănuia să mă lase pe mine cu buza 
umflată. 

— Deci, este posibil ca vârcolacii să nu știe că 
ea era iubita ta, ci doar că locuia cu Alcide în 
apartament când a dispărut Jerry. Ştiu că Jerry se 
poate să fi trecut pe la apartament. Acest Alcide 
susține că şeful haite: din Jackson i-a spus să dis- 
pară pentru o vreme, și că el nu crede că Alcide 
are vreo legătură cu moartea lui Jerry. 

— Acest Alcide... pare să aibă o relație destul 
de agitată cu iubita lui. 

— Ea e logodită cu altcineva. Crede că el o 
place pe Sookie. 

— Şi aşa e? A avut tupeul să-i spună lui 
Debbie că Sookie e bună la pat. 

— Voia să o facă geloasă. Nu s-a culcat cu 
Sookie. 

— Dar o place, spuse Bill ca și cum ăsta era 
un păcat capital. 

— ŞI nu o place toată lumea? 

— Tocmai ați ucis o grămadă de tipi care nu 
prea păreau să mă placă, am reușit eu să îngân. 

Eram sătulă să-i tot aud vorbind despre mine 
chiar deasupra capului meu, oricât de interesant 
ar fi fost. Mă durea tot corpul, iar sufrageria mea 
era plină de tipi morți. Doream nespus de mult 
ca totul să se rezolve. 

— Bill, cum ai ajuns aici? am întrebat cu o 
voce sfârşită. 

— Cu maşina. Am ajuns la o înţelegere cu 
Russell, pentru că nu-mi doresc să mă uit peste 

umăr tot restul existenţei mele. Russell era furios 
când l-am sunat. Pe lângă faptul că și eu și Lo- 
rena dispăruserăm, se pare că nici acei vârcolaci 
pe care-i angajase nu-l mai ascultau și i-au pus în 
pericol afacerile cu Alcide și tatăl său. 

— Pe cine era Russell mai furios? a întrebat 
Enc. 

— Pe Lorena, pentru că m-a lăsat să scap. 

Au râs ceva timp pe tema asta, până când Bill 
şi-a continuat povestea. Vampini ăştia — minu- 
tul și gluma. 

— Russell a fost de acord să-mi dea maşina 
inapoi şi să mă lase în pace dacă îi spun cum am 
scăpat, ca să poată remedia slăbiciunea din sistem. 
Şi m-a mai rugat să-l trec și pe el în lista mea. 

Dacă Russell ar fi făcut asta de prima dată, ar 
fi scutit multă lume de o groază de probleme. Pe 
de altă parte, Lorena ar fost încă în viață. Poate 
că la fel s-ar fi întâmplat și cu tipii care m-au bă- 
tut, și probabil și cu Jerry Falcon, a cărui moarte 
incă era un mister. 

— Deci, continuă Bill, am gonit pe auto- 
stradă până aici ca să vă spun că vârcolacii și aju- 
toarele lor angajate vă urmăreau, și că au ajuns 
inaintea voastră și vă așteptau. Au descopent cu 
ajutorul computerului că iubita lui Alcide, 
Sookie Stackhouse, locuiește în Bon Temps. 

— Computerele astea sunt periculoase, spuse 
Enc. 

Vocea îi părea obosită și mi-am amintit de 
sângele de pe haine. Eric fusese împuşcat de două 
ori, pentru că fusese cu mine. 

— 1 se umflă fața, a spus Bill. 

Vocea sa era în același timp furioasă şi grijulie. 

— Erc bine? am întrebat eu cu o voce obo- 
sită, imaginându-mi că pot sări peste câteva cu- 
vinte, dacă păstram ideea. 

— O să mă vindec, a spus el de la depărtare. 
Mai ales cu tot acel... 

Și apoi am adormit, sau am leșinat, sau o 
combinaţie între cele două. 


Răsărit de soare. Trecuse atât de mult timp de 
când nu mai văzusem un răsărit, încât aproape că 
uitasem cât de frumos este. 

Eram în propriul meu pat, îmbrăcată cu că- 
maşa mea de noapte bleu-spălăcit și eram înfăşu- 
rată ca o mumie. Trebuia neapărat să mă ridic şi 
să mă duc la baie. Odată ce am reuşit să mă mişc 
suficient de mult încât să-mi dau seama cât de 
rău mă voi simți când o să merg, tot ce m-a mai 
determinat să mă dau jos din pat a fost vezica 
mea prea plină. 

Mergeam cu pași mici pe podeaua care deo- 
dată parcă părea mai mare şi mai goală chiar și 
decât deşertul. Am reușit, cu greu, să o parcurg, 
centimetru cu centimetru. Unghiile de la picioa- 
re încă erau date cu ojă de culoarea bronzului ca 
să se asorteze cu cele de la mâini. Am avut sufi- 
cient timp să-mi admir unghiile de la picioare 
până am ajuns la baie. 

Bine că am baia în casă. Şi nu în vreo depen- 
dință în curte, aşa cum o avusese bunica mea în 
copilărie, căci aș fi renunțat. 

După ce am atins scopul final al călătoriei 
mele, mi-am pus pe mine halatul bleu pufos și 

m-am îndreptat încet, prin hol, către sufragerie, 
să examinez podeaua. Pe drum am observat că 
soarele strălucea, iar albastrul cerului părea rupt 
din Rai. Erau patruzeci şi două de gradel, atât 
indica termometrul pe care Jason mi-l făcuse ca- 
dou de ziua mea și pe care mi-l montase pe rama 
ferestrei, astfel încât să nu fiu nevoită să arunc 
mai mult de o privire pentru a afla cum este vre- 
mea afară. 

Camera de zi arăta foarte bine. Nu ştiam cu 
siguranță cât timp îi luase echipei de vampiri să 
curețe totul noaptea trecută, însă acum nu mai 
existau urme vizibile de cadavre. Podeaua strălu- 
cea, iar mobila arăta ca nouă. Covorul vechi 
făcut din petice dispăruse, dar nu-mi păsa. Nu 
fusese o moștenire prea frumoasă, bunica îl cum- 
părase dintr-un târg micuţ cu treizeci şi cinci de 
dolari. De ce oare mi-am amintit asta? Nu conta 
câtuși de puţin. lar bunica mea era moartă. 

Am simțit imediat că exista pericolul să 
izbucnesc în plâns, dar m-am abținut. Nu 
doream să cad iar într-o depresie și să incep 
să-mi plâng de milă. Reacția mea la infidelitatea 
lui Bill mi se părea acum estompată și departe; 
devenisem o persoană mai rece, sau poate doar 
carapacea în care mă ascundeam devenise mai 
groasă. Spre surprinderea mea, acum nu mai 
eram deloc furioasă pe el. Îl torturase destul 
femeia — mă rog, vampirul — care credea el că 
il iubeşte. Iar faptul că îl torturase pentru bani 
era chiar deplorabil. 


! Grade Fahrenheit, adică 5,5 grade Celsius. 

Spre groaza mea, brusc am retrăit momentul 
când țăruşul îi intrase sub coaste, iar apoi am 
simțit mişcarea lemnului în timp ce-i străpungea 
corpul. 

Am reușit să ajung chiar la timp în baia de pe 
hol. 

OK, ucisesem pe cineva. 

Odată, lovisem pe cineva care încercase să mă 
ucidă, dar asta nu mă deranjase prea tare; imi 
provocase unul sau două vise ciudate. Dar să o 
ucid pe Lorena, vampirul, a fost îngrozitor, deşi 
sunt convinsă că ea m-ar fi ucis mult mai repede, 
fără nici o problemă. S-ar fi distrat de minune. 

Poate că asta mă impresionase atât de mult. 
După ce am înfipt țărușul în ea, am fost sigură că 
am avut un moment, o clipă, o fracțiune de 
secundă în care m-am gândit: „„Așa-ți trebuie, 
nemernico!” şi îmi făcuse atâta plăcere... 


Câteva ore mai târziu, am descoperit că este 
ora prânzului și că e luni. L-am sunat pe mobil 
pe fratele meu, care a trecut pe la mine ca să-mi 
dea corespondenţa. Când i-am deschis uşa, a stat 
un moment în prag, după care a exclamat: 

— Dacă Bill i-a făcut asta, în secunda urmă- 
toare mă voi îndrepta către el cu o torță şi o 
coadă de mătură ascuţită. 

— Nu, nu a fost el. 

— Ce s-a întâmplat cu cei care au făcut așa 
ceva? 

— Ar fi mai bine dacă nu te-ai gândi prea 
mult la asta. 

— Măcar un lucru îl face bine. 

— N-am să-l mai văd. 

— Da, sigur. Am mai auzit asta de câteva ori. 

Avea dreptate. 

— Pentru un timp, am spus pe un ton ho- 
tărât. 

— Sam spunea că ai plecat impreună cu Alcide 
Herveaux. 

— Sam nu ar fi trebuit să-ți spună asta. 

— Pentru Dumnezeu, doar sunt fratele tău. 
Trebuie să ştiu cu cine umbli. 

— Era vorba de nişte afaceri, am spus eu, 
încercând să zâmbesc. 

— Te apuci de afaceri cu pază? 

— Îl cunoşti pe Alcide? 

— Cine nu-l cunoaște, măcar după nume? Pe 
cei din familia Herveaux îi cunoaşte toată lumea. 
Băieți duri. E bine să lucrezi pentru ei. Bogaţi. 

— E un tip e treabă. 

— Mai vine pe-aici? Mi-ar plăcea să-l cunosc. 
M-am săturat să lucrez mereu într-o echipă de 
drumari, pentru district. 

Asta era o veste nouă pentru mine, venind 
din partea fratelui meu. 

— Data viitoare când mă voi vedea cu el, te 
anunț. Nu cred că va apărea foarte curând, dar 
dacă o va face te voi anunţa. 

— Bine, spuse el aruncând o privire rapidă 
prin casă. Ce s-a întâmplat cu covorul? 

Am observat o pată de sânge pe canapea, 
chiar în locul unde se spnjinise Eric. M-am așe- 
zat astfel încât picioarele mele să acopere pata. 

— Covorul? Am mâncat spaghete aici când 
mă uitam la TV și am vărsat din greşeală suc de 
roşii pe el. 

— Şi l-ai dus la curățat? 

Nu știam ce să-i răspund, pentru că nu aveam 
habar dacă asta făcuseră vampirii sau dacă îi dă- 
duseră pur şi simplu foc. 

— Da, am răspuns ezitând. Dar au spus că 
s-ar putea să nu reușească să scoată pata. 

— Pietnişul cel nou de pe alee arată bine. 

— Poftim? am răspuns eu holbându-mă la el 
cu gura căscată. 

S-a uitat la mine de parcă înnebunisem. 

— Pietrişul cel nou. Pe alee. Au făcut treabă 
bună, l-au nivelat foarte bine. Nu mai există nici 
O groapă. 

M-am ridicat cu greu de pe canapea, uitând 
complet de pata de sânge şi m-am îndreptat către 
fereastră ca să arunc o privire afară, de data asta 
mai atentă decat o făcusem mai devreme. 

Nu numai că aleea era ca nouă, dar aveam şi 
un nou loc de parcare în fața casei, marcat cu 
bucăți din trunchiuri de copaci. Pietnișul era din 
cel mai scump, calitate superioară, astfel încât să 
nu se împrăștie niciodată din locul în care fusese 
pus. Mi-am dus mâna la gură şi am incercat să 
calculez cam cât costase toată lucrarea. 

— Arată la fel până la șosea? l-am întrebat pe 
Jason cu o voce stinsă. 

— Da. Am văzut echipa de la „Burgess și Fm” 
aici, când am trecut mai devreme. N-ai aranjat tu 
să o repare? 

Am scuturat din cap. 

— La naiba, or fi făcut-o din greşeală? 

lute la mânie, Jason s-a enervat. 

— Am să-l sun pe Burgess și am să-i tăbăcesc 
fundul. Să nu cumva să plătești factura. Uite bile- 
tul care era pus pe uşă. 

Jason a scos din buzunar un bon de casă, 
spunând: 

— Am vrut să ţi-l dau, dar am uitat când 
ţi-am văzut faţa. 

Am despăturit hârtia galbenă și am citit mesa- 
jul: „Sookie — domnul Northman a spus să nu 
bat la ușă, așa că voi lipi bileţelul de ea. Păstrează 
chitanța pentru eventualitatea în care se întâmplă 
ceva şi nu ezita să ne suni. Randy.” 

— Este plătit totul, am spus eu, iar Jason s-a 
mai calmat puţin. 

— lubitul tău? Fostul? 

Mi-am amintit că țipasem la Eric din cauza 
aleii mele. 

— Nu, am răspuns. Altcineva. 

M-am surprins dorindu-mi ca bărbatul care 
fusese atât de atent să fi fost Bill. 

— Cu siguranță, îţi merge bine acum. 

Afirmația lui Jason nu a sunat atât de morali- 
zator pe cât m-aș fi aşteptat, căci Jason era sufi- 
cient de isteţ, încât să știe că nu putea fi primul 
care aruncă piatra. 

— Nu. Nu-mi merge, i-am răspuns sec. 

S-a uitat lung la mine. l-am întâlnit privirea. 

— OK, spuse incet. Atunci înseamnă că cine- 
va îți este dator până peste cap. 

— Acum te apropii de adevăr, am răspuns eu, 
nu fără a mă întreba în sinea mea dacă eram 

sinceră. Mulţumesc că mi-ai adus scrisorile, frăți- 
oare. Acum trebuie să mă bag înapoi în pat. 

— Nici o problemă. Vrei să mergi la doctor? 

Am scuturat din cap. N-aş fi suportat să stau 
in sala de aşteptare. 

— Atunci, te rog să mă anunți dacă vrei să-ţi 
fac cumpărăturile. 

— Mulţumesc, am reușit să spun, de data 
aceasta cu puţin mai multă viaţă în glas. Eşti un 
frate minunat. 

Spre surprinderea amândurora, m-am ridicat 
pe vârfurile picioarelor şi l-am sărutat pe obraz. 
Și-a petrecut un braţ în jurul meu, într-un mod 
ciudat, iar eu am încercat să-mi păstrez zâmbetul 
pe faţă ca să nu icnesc de durere. 

— Du-te înapoi în pat, surioară, a spus el în 
timp ce închidea ușa în urma lui. 

Am remarcat că a mai rămas un minut în faţa 
casei, uitându-se atent la pietrişul de calitate. A 
scuturat puţin din cap și apoi s-a urcat în camio- 
neta lui, mereu curată și strălucitoare, cu flăcănle 
roz cu albastru în contrast cu fondul negru. 

M-am uitat puțin la televizor. Am încercat să 
mănânc ceva, dar fața mă durea prea rău, aşa că 
am fost foarte fericită când am descoperit că mai 
aveam niște iaurt în frigider. 

O dubă mare a opnt în fața casei pe la ora trei, 
iar din ea l-am văzut coborând pe Alcide cu vali- 
za mea. A bătut ușor la uşă. 

Probabil că ar fi fost mai fericit dacă nu aș fi 
răspuns, dar nu aveam nici o intenţie să-l fac pe 
Alcide Herveaux fericit, aşa că am deschis uşa. 

— Oh, Doamne! a exclamat Alcide. 

— Intră, am reușit eu să-i spun, în ciuda fap- 
tului că fălcile mă dureau atât de tare, incât abia 
mai puteam să le deschid. 

Știu că Îi promisesem lui Jason că-l voi suna 
dacă Alcide ar fi apărut la ușa mea, însă Alcide și 
cu mine aveam de discutat. 

A intrat și a rămas cu privirea ațintită asupra 
mea. Într-un final, mi-a lăsat valiza în cameră, 
mi-a pregătit un pahar de ceai cu gheaţă cu un 
pai și mi l-a lăsat pe masa de lângă canapea. Ochii 
mi s-au umplut de lacrimi. Nu oricine și-ar fi dat 
seama că o băutură fierbinte ar fi făcut ca faţa 
mea umflată să mă doară și mai tare. 

— Povesteşte-mi ce s-a întâmplat, draga mea, 
a spus el stând pe canapea lângă mine. Așază-ţi 
picioarele comod cât îmi povesteşti. 

M-a ajutat să mă intorc pe o parte și mi-a pus 
picioarele la el în poală. Aveam destule perne și 
mă simțeam confortabil pentru starea în care mă 
aflam, la fel cum aveam să mă simt și în zilele 
următoare. 

l-am povestit totul. 

— Aşadar, crezi că vor veni după mine în 
Shreveport? m-a întrebat el. 

Nu părea că ar vrea să mă invinovățească pe 
mine pentru cele întâmplate deși, într-un fel, m-aş 
fi aşteptat să o facă. 

Am clătinat din cap în semn că nu cunosc 
răspunsul. 

— Să fiu sinceră, nu știu ce să-ți spun. Aș fi 
vrut să știm ce s-a întâmplat cu adevărat, măcar 
așa am fi scăpat de ei. 

— Poți spune orice despre vârcolaci, dar nu 
că sunt lipsiți de loialitate, a spus Alcide. 

— Ştiu, am spus eu luându-l de mână. 

Alcide mă fixa cu privirea lui verde. 

— Debbie mi-a cerut să te ucid. 

Pentru o secundă, am simţit un fior rece în 
tot corpul. 

— Ce i-ai răspuns? l-am întrebat aproape fără 
să deschid gura. 

— Că poate să se ducă dracului, scuză-mi 
limbajul. 

— Și cum te simți acum? 

— Indiferent. Nu ți se pare ciudat? O dau 
afară din viața mea cu totul, aşa cum ţi-am spus 
că voi face. Trebuia să fac lucrul ăsta. Mă sim- 
team de parcă aș fi fost dependent de droguri. 
Este ingrozitoare. 

M-am gândit la Lorena. 

— Câteodată — am zis, şi chiar şi mie mi s-a 
părut o afirmație tristă —, nenorocita câștigă. 

Lorena era departe de a fi moartă, de a fi dis- 
părut dintre mine și Bill. Discuția despre Debbie 
a adus la suprafață o altă amintire dureroasă. 

— l-ai spus că te-ai culcat cu mine, când vă 
certaţi. 

Tenul lui măsliniu nu a putut ascunde rușinea 
şi s-a înroşit imediat. 

— Mi-e ruşine de asta. Ştiam că s-a simţit 
bine cu logodnicul ei; se lăuda continuu cu asta. 
Numele tău a fost primul care mi-a venit în 
minte, într-un moment în care eram foarte ner- 
vos. Îmi cer scuze. 

Îl înţelegeam, deși nu eram deloc bucuroasă 
de situație. Am ridicat din sprânceană pentru a-i 
da de înţeles că acele scuze nu erau suficiente. 

— OK, a fost ceva foarte josnic. Îmi cer mii 
de scuze și promit să nu mai fac niciodată. 

Le-am acceptat. 

— Nu mi-a plăcut faptul că a trebuit să te dau 
afară din apartament astfel, însă nu am vrut să vă 
vadă pe toți trei la un loc, gândindu-mă la con- 
cluziile pe care le-ar fi putut trage. Debbie se 
enervează destul de uşor. Mi-a fost frică de fap- 
tul că ar fi putut auzi de prizonierul care a evadat 
de la Russell, iar dacă te-ar fi văzut în compania 
vampirilor și-ar fi dat imediat seama și nu ar fi 
ezitat să-l sune pe Russell să-l informeze. 

— Deci cam asta e loialitatea dintre vârcolaci. 

— Ea e doar teriantrop, nu face parte dintre 
vârcolaci, a spus Alcide cu repeziciune, iar acela 
a fost momentul în care una dintre bănuielile 
mele mi s-a confirmat. 

Începusem să cred că, deşi Alcide susținea sus 
și tare că vrea să păstreze pentru sine gena de vâr- 
colac, nu ar fi fost fericit niciodată cu cineva, 
dacă acea persoană nu ar fi făcut parte tot dintre 
vârcolaci. Am scăpat un oftat, care am încercat să 
fie cât mai discret. Se putea să mă înșel totuși. 

— Gata cu Debbie, am spus făcând un gest cu 
mâna care să dea de înţeles că discuția despre ea 
se încheiase. Cineva l-a ucis pe Jerry Falcon şi l-a 
pus la tine în debara. Asta ne-a provocat, atât ție, 
cât şi mie, de o mie de ori mai multe probleme 
decât ar fi trebuit să avem pentru că îl căutam pe 

Bill. Cine ar fi în stare să facă așa ceva? Trebuie 
să fi fost o persoană cu adevărat rea. 

— Sau cineva foarte prost, a completat Alcide. 

— Știu că Bill nu a fost, pentru că era prizo- 
nier, și pot să jur că Eric nu mințea când a spus 
că nu a fost el. 

Am ezitat pentru un moment, pentru că nu 
voiam să readuc în discuție numele unei anumi- 
te persoane, și totuși... 

— Dar Debbie? Este..., m-am oprit chiar 
înainte de a spune „o scorpie”, pentru că doar 
Alcide putea să afirme așa ceva despre ea. Era 
furioasă pe tine pentru că ai avut o întâlnire, am 
spus eu cu jumătate de gură. Poate că l-a pus pe 
Jerry Flacon la tine în debara ca să-ți dea de furcă. 

— Debbie este rea și poate provoca multe 
probleme, dar nu a ucis niciodată pe nimeni. Nu 
are... curajul, tăria de caracter. i lipseşte dorința 
de a ucide. 

OK. Dacă e aşa cum spune el, eu mă numesc 
Sandy. 

Cred că Alcide mi-a citit neincrederea în pri- 
vire. 

— Hei, eu sunt vârcolac, a spus el ridicând 
tonul. Eu aş face-o dacă aş fi nevoit. Mai ales 
când luna se află în poziția ideală. 

— Atunci se poate să fi fost vreun alt membru 
al haitei, care a făcut-o din motive necunoscute 
şi s-a decis apoi să dea vina pe tine? Un alt sce- 
nariu posibil. 

— Puțin probabil. Dacă ar fi fost tot un vår- 
colac, atunci cadavrul ar fi arătat... altfel, a spus 

Alcide reușind să-mi protejeze sentimentele deli- 
cate. 

Totuși, știam că se referise la faptul că, dacă ar 
fi fost un vârcolac, cadavrul ar fi fost făcut 
bucățele. 

— Şi sunt convins că i-aş fi simţit şi mirosul 
pe cadavru, a continuat el. Nu că m-aș fi 
apropiat într-atât de mult de cadavru. 

R ămăseserăm în pană de idei, deși sunt con- 
vinsă că, dacă aş fi înregistrat discuţia și aș fi 
ascultat-o mai târziu, aș fi găsit destul de ușor un 
alt posibil vinovat. 

Alcide m-a anunţat că trebuie să se întoarcă la 
Shreveport, iar eu mi-am dat picioarele la o parte 
pentru ca el să se poată ridica. S-a ridicat, dar s-a 
așezat într-un genunchi la capul canapelei ca să-și 
poată lua la revedere. Eu i-am răspuns cu poli- 
tețurile de rigoare în situația dată — cât de fru- 
mos fusese din partea lui că mă primise să stau la 
el, că întâlnirea cu sora lui imi făcuse foarte multă 
plăcere și cât de distractiv și plin de peripeții mi 
se păruse să ascund un cadavru împreună cu el. 
Nu, această ultimă afirmaţie nu am făcut-o, deși 
mi-a trecut prin minte, pentru că eram produsul 
politețunlor bunicii mele. 

— Mă bucur că te-am cunoscut, a spus el. 

Era mai aproape de mine decat mi-am ima- 
ginat eu și m-a sărutat uşor pe buze în semn de 
rămas-bun. Dar după acel pupic, care a fost plă- 
cut, s-a întors pentru unul mai lung. Buzele lui 
erau foarte calde, iar după o secundă am simțit şi 
căldura limbii lui. Și-a întors capul astfel încât să 
prindă un unghi mai bun, după care a reluat totul 

de unde a rămas. Mâna lui dreaptă se plimba pe 
deasupra mea încercând să găsească un loc unde 
să se aşeze, astfel incât să nu mă rănească. În cele 
din urmă, mi-a acoperit mâna stângă cu a lui. 
Totul era foarte bine, însă numai gura şi pelvisul 
meu erau fericite. Restul corpului meu simţea 
doar durerea. Mâna lui s-a mişcat într-un fel 
întrebător către sânul meu, lucru care mi-a smuls 
un suspin de durere. 

— Oh, Doamne, te-am lovit! spuse. 

Buzele lui păreau foarte pline și roşii după 
acel sărut lung, iar ochii 1i sclipeau. 

M-am văzut obligată să-mi cer scuze. 

— Sunt pur şi simplu epuizată. 

— Ce ţi-au făcut? a întrebat el. Au fost mai 
mult decât câteva palme peste față? 

Îşi imaginase că fața mea tumefiată constituia 
cea mai mare problemă a mea. 

— Ar fi fost frumos dacă ar fi fost doar atât, 
am spus, încercând să zâmbesc. 

Expresia feței lui arăta de parcă tocmai ar fi 
fost trăsnit. 

— lar eu stau aici și mă dau la tine, de parcă 
nu ți-ar fi de ajuns tot ce ţi s-a întâmplat. 

— Trebuie să recunoști că nici eu nu te-am 
dat la o parte, am răspuns eu cu o voce stinsă. 
(Eram oricum prea moleșită pentru un asemenea 
efort.) Și nici nu am spus: „Nu, domnule, nu-mi 
faceți avansuri!” 

Alcide părea oarecum nedumerit. 

— Mai trec pe la tine curând. Dacă ai nevoie 
de ceva, sună-mă. 

A scos o carte de vizită din buzunar şi mi-a 
lăsat-o pe masă, lângă canapea. 

— Pe asta este scris numărul meu de la servi- 
ciu, iar pe cele de mobil și de acasă le trec pe 
verso. Dă-mi-le și tu pe ale tale. 

Ascultătoare, am recitat numerele de telefon 
şi nu glumesc când spun că le-a scris într-o agen- 
dă neagră. Nu am avut puterea necesară să fac 
glume pe această temă. 

După ce a plecat, casa mi s-a părut foarte 
goală. Tipul ăsta atât de mare și de plin de ener- 
gie — atât de viu —, încât umplea spații mari cu 
personalitatea și prezenţa lui. 

Era o zi pe care puteam să o petrec plângân- 
du-mi de milă. 

După ce s-a întâlnit cu Jason la Merlottess, 
Arlene a trecut pe la mine pe la cinci și jumătate. 
M-a privit de sus până jos şi s-a abținut cu greu 
să nu comenteze, în schimb mi-a încălzit nişte 
supă Campbell's. Am lăsat-o să se răcească înain- 
te să o mănânc încet şi cu grijă, apoi m-am 
simțit mai bine. A pus apoi vasele în mașina de 
spălat şi m-a întrebat dacă mai am nevoie de 
vreun alt ajutor. M-am gândit la copiii care o 
așteptau acasă şi i-am spus că nu mai am nevoie 
de nimic. Mi-a fost de mare ajutor să o văd pe 
Arlene și să știu că se luptă cu ea însăși ca să nu 
vorbească gura fără ea. 

Din punct de vedere fizic, mă simţeam din ce 
în ce mai țeapănă. M-am autoconvins să mă ridic 
și să mă plimb puţin (deşi ce făceam eu semăna 
mai degrabă cu un șchiopătat), însă pe măsură ce 
vânătăile mele s-au extins, iar casa a devenit din 

ce în ce mai rece, am început și eu să mă simt tot 
mai rău. De obicei, asta este starea care te cu- 
prinde atunci când locuieşti singur, iar când eşti 
bolnav sau te simți rău nu e nimeni lângă tine să 
te consoleze. 

Se poate să ajungi să-ți plângi de milă dacă nu 
eşti atent. 

Spre surprinderea mea, primul vampir care 
a apărut imediat după lăsarea serii a fost Pam. 
Astă-seară purta o rochie neagră cu trenă, deci cu 
siguranță urma să lucreze la Fangtasia. De obicei, 
Pam se fereşte de negru, e mai mult genul care 
preferă culorile pastelate. Acum trăgea cu nerăb- 
dare de mânecile de şifon. 

— Eric zice că probabil ai nevoie de ajutorul 
unei femei, a spus ea nervoasă. Deşi nu-mi dau 
seama din ce motive ar trebui să joc eu rolul 
menajerei tale. Ai cu adevărat nevoie de ajutor 
sau Eric pur și simplu încearcă să-ți întoarcă vreo 
favoare? Imi ești destul de simpatică, dar, în fond, 
eu sunt vampir, iar tu om. 

Pam asta, ce scumpă era! 

— Ai putea sta pur și simplu puţin cu mine, 
am sugerat eu, neștiind cum altfel să procedez. 

De fapt, ar fi fost drăguţ dacă era cineva care 
să mă ajute să intru și să ies din cadă, dar știam 
sigur că Pam s-ar fi simțit jignită de o astfel de ru- 
găminte. În definitiv, ea era vampir, iar eu eram 
om... 

Pam s-a așezat în fotoliul din faţa canapelei. 

— Eric spune că te descurci bine cu armele 
de foc, a spus ea parcă mai mult de dragul con- 
versației. Mă înveţi şi pe mine? 

— Cu multă plăcere, imediat ce am să mă 
simt mai bine. 

— Chiar ai înfipt țărușul în Lorena? 

Se pare că lecțiile despre armele de foc erau 
mai importante decât moartea Lorenei. 

— Da. Altfel m-ar fi ucis ea pe mine. 

— Cum ai făcut-o? 

— Am folosit acelaşi țăruş cu care fusesem 
ameninţată ȘI eu. 

Apoi, Pam a vrut să ştie și povestea aia, să știe 
cum e în acele momente, de vreme ce eu eram 
singura persoană pe care ea o cunoștea, care fuse- 
se înjunghiată cu un țăruș și supravieţuise. După 
asta, m-a rugat să-i povestesc cu exactitate cum o 
ucisesem pe Lorena, și iată-ne din nou la subiectul 
pe care eu îl detestam cel mai mult. 

— Nu prea-mi face plăcere să discut despre 
asta, am recunoscut eu. 

— De ce nu? a întrebat Pam. Doar ai spus că 
a încercat să te ucidă. 

— A încercat. 

— Şi după ce ar fi făcut asta, l-ar fi torturat pe 
Bill și mai tare, până când ar fi cedat, iar tu ai fi 
fost moartă și totul ar fi fost în zadar. 

Pam avea dreptate, și încă destulă. Atunci am 
incercat să văd situația ca fiind una din care nu aș 
fi avut nici o altă ieşire, mai degrabă decât ca pe 
un reflex disperat. 

— Bill şi Eric vor veni aici în curând, a spus 
Pam uitându-se la ceas. 

— Aş fi vrut să-mi fi spus asta mai devreme, 
am replicat eu, încercând cu disperare să mă ridic 
in picioare. 

— Trebuie să te speli pe dinți și să-ți perii 
părul? 

Pam era de o veselie sarcastică. 

— De-asta a crezut Eric că s-ar putea să ai 
nevoie de ajutorul meu. 

— Mă descurc să-mi fac și singură toaleta, 
dacă nu te deranjează să încălzeşti niște sânge la 
microunde; desigur, și pentru tine. Îmi cer scuze, 
nu am fost politicoasă. 

Pam mi-a aruncat o privire sceptică și s-a 
indreptat către bucătărie fără alte comentarii. Am 
stat și am ascultat zgomotele câteva minute, ca să 
mă asigur că ştie să folosească microundele, și am 
auzit piuiturile în timp ce apăsa fără ezitare pe 
butoane şi pornea cuptorul. 

Deși mă mișcam greu și mă durea, am reuşit 
să mă spăl în chiuvetă, să-mi perii părul și să mă 
spăl pe dinți. Mi-am pus o pijama roz de mătase, 
halat asortat și papuci. Aș fi vrut să dispun de 
energia necesară pentru a mă îmbrăca, dar nu 
puteam face față nici măcar lenjeriei de corp, 
șosetelor și pantofilor. 

Nu avea nici un rost să mă machiez când 
aveam atâtea vânătăi. Nu aș fi putut să le acopăr 
niciodată. De fapt, m-am întrebat de ce oare mă 
ridicasem de pe canapea și de ce oare mă chi- 
nuisem într-un asemenea hal. M-am uitat în 
oglindă și mi-am spus că sunt nebună pentru că 
m-am pregătit atâta pentru ei doi. Eram pur și 
simplu dichisită. Luând în considerare durerea 
mea (fizică și psihică), comportamentul meu era 
ridicol. Îmi era ruşine de acest impuls, dar îmi 
era și mai rușine de faptul că Pam asistase la el. 

Însă primul bărbat care a sosit a fost Bubba. 

Era pus la punct. Era evident că vampirii din 
Jackson se bucuraseră de compania lui. Bubba 
era îmbrăcat cu o salopetă cu strasuri (nu aș fi fost 
foarte surprinsă dacă unul dintre băieţii de la vilă 
ar fi avut așa ceva), completată cu o curea lată și 
cizme scurte. Bubba arăta bine. 

Cu toate astea, nu părea foarte mulţumit. 
Parcă și-ar fi cerut scuze tot timpul. 

— Domnişoară Sookie, îmi cer scuze că v-am 
pierdut aseară, a spus el imediat. 

A trecut razant pe lângă Pam, care a rămas 
surprinsă. 

— Văd că ți s-a întâmplat ceva teribil aseară, 
iar eu nu am fost aici să îimpiedic acest lucru, așa 
cum mi-a cerut Eric. Mă distram în Jackson, cu 
băieţii ăia care știu exact cum trebuie să fie o 
petrecere adevărată. 

Îmi venise o idee, o idee uimitor de simplă. 
Dacă aș fi fost într-o bandă desenată, ar fi apărut 
un bec deasupra capului meu. 

— M-ai păzit în fiecare seară, nu-i așa? l-am 
întrebat eu, încercând să ascund nervozitatea din 
voce. 

— Da, de când domnul Eric mi-a cerut. 

Stătea drept și avea părul dat cu gel și pieptă- 
nat în stilul cunoscut. Tipii de la conacul lui 
Russell munciseră ceva la el. 

— Deci erai acolo când ne-am întors de la 
club? În prima seară? 

— Da. 

— Ai mai văzut pe cineva dând târcoale apar- 
tamentului? 

— Sigur că da, răspunse el mândru. 

Oh, Doamne! 

— Tipul ăla purta cumva o jachetă de piele 
cum poartă cei din găști? 

Părea surprins. 

— Da. Era același tip care v-a lovit în bar. 
L-am văzut când l-a dat portarul afară pe ușa din 
spate. Câţiva dintre prietenii lui au apărut și au 
început să discute despre ce s-a întâmplat. Așa că 
am știut că v-a jignit. Domnul Eric mi-a zis să nu 
mă apropii de el sau de dumneavoastră în public, 
așa că am stat deoparte. Dar v-am urmărit până 
acasă, în camionetă. Fac paru că nici măcar nu 
ați ştiut că sunt în spate. 

— Nu, bineînțeles că nu am ştiut că erai în 
spatele camionetei. A fost o idee cu adevărat 
inteligentă. Acum spune-mi, când l-ai văzut pe 
vârcolac mai târziu, ce făcea? 

— Spărsese încuietoarea apartamentului până 
când am apucat eu să pun mâna pe el. 

— Ce-ai făcut cu el? am întrebat eu zâmbind. 

— l-am rupt gâtul și l-am îndesat în dulap, a 
spus Bubba mândru. Nu am avut timp să duc 
cadavrul nicăien și mi-am imaginat că dumnea- 
voastră sau domnul Eric veţi şti ce să faceți cu el. 

A trebuit să mă uit în altă parte. Atat de sim- 
plu. Atât de direct. Ca să rezolv acel mister, nu a 
trebuit decat să pun întrebările potrivite, persoa- 
nei potrivite. 

De ce nu ne gândiserăm la asta? Nu puteai 
să-i trasezi lui Bubba o sarcină și să te aștepți să o 
adapteze în funcție de circumstanţe. Foarte pro- 
babil, îmi salvase viața ucigându-l pe Jerry Falcon, 

de vreme ce dormitorul meu ar fi fost primul 
in care ar fi intrat. Fusesem atât de obosită când 
mă băgasem în pat, incât probabil că nu m-aș fi 
trezit decât atunci când ar fi fost oricum prea 
târziu. 

Pam se uitase când la unul, când la altul, foar- 
te mirată. Am ridicat o mână ca să înțeleagă 
faptul că urma să-i explic totul puțin mai târziu, 
după care am zâmbit către Bubba și i-am spus că 
a făcut exact ce trebuia. 

— Eric va fi foarte mulțumit, am adăugat eu. 

lar să-i spun lui Alcide urma să fie foarte 
interesant. 

Faţa lui Bubba s-a relaxat imediat. A zâmbit, 
iar buza de sus i s-a încrețit doar puţin. 

— Mă bucur să vă aud spunând asta. Aveţi 
cumva puţin sânge? Îmi este teribil de sete. 

— Bineînţeles, am răspuns eu. 

Pam a fost foarte drăguță și l-a servit ea, iar 
Bubba a luat o înghițitură zdravănă. 

— Nu e la fel de bun ca cel de pisică, a obser- 
vat el. Dar e pe-aproape. Mulţumesc, mulțumesc 
foarte mult. 


Cabikolul 18 


S, DOVEDIT A FI O SEARĂ foarte liniştită — 
subsemnata și încă patru vampiri, căci Eric şi Bill 
au venit și ei, separat, dar aproape în același timp. 
Doar eu şi amicii mei, la mine acasă. 

Bill a insistat să-mi aranjeze el părul, doar ca 
să arate că este familiarizat cu casa și obiceiurile 
mele, ducându-se în baie să-mi aducă cutia cu 
micile artificii pentru păr. Apoi m-a așezat pe 
taburet în fața lui și s-a așezat în spatele meu ca 
să poată să-mi perie și să-mi aranjeze pletele. 
Mereu mi s-a părut a fi o activitate liniștitoare și 
mi-a amintit de o altă după-amiază când Bill 
și cu mine începuserăm tot în același fel şi termi- 
naserăm grandios. Bineînțeles că Bill ştia că acum 
readucea la suprafață acele amintini. 

Eric a observat acest fapt, având aerul unei per- 
soane care ia notițe, iar Pam râdea batjocoritor 

fără să se ascundă. Nu puteam să înțeleg de ce se 
aflau cu toții aici şi cum de nu se săturaseră să 
se tot vadă atât de des — sau cum de nu se sătu- 
raseră încă de mine — și să plece. Deşi acest 
grup — cu atât de multe personalități diferite — 
se afla la mine în casă doar de câteva minute, deja 
tânjeam după puţină singurătate. De ce crezusem 
eu că sunt singură? 

Bubba a plecat destul de repede, nerăbdător să 
meargă la vânătoare. Nu voiam să mă gândesc 
prea mult la asta. Imediat ce a plecat el, am putut 
să le povestesc și celorlalți vampiri ce se întâm- 
plase de fapt cu Jerry Falcon. 

Eric nu părea foarte supărat de faptul că toată 
povestea se întâmplase din cauza sarcinilor pe 
care i le trasase el lui Bubba, care duseseră la 
moartea lui Jerry Falcon, iar eu mi-am propus să 
nu mă arăt, la rândul meu, prea sensibilă pe 
această temă. Dacă s-ar fi pus problema să aleg 
între mine și el, m-aș fi ales pe mine. Bill era 
indiferent față de soarta lui Jerry, iar Pam a consi- 
derat că toată povestea era haioasă. 

— Că te-a urmănt până la Jackson, deși 
instrucțiunile erau doar pentru locul acesta și 
pentru o singură noapte... că a continuat să ur- 
mărească instrucțiunile indiferent de consecinţe! 
Nu prea este în stilul unui vampir, dar el este cu 
siguranţă un bun soldat. 

— Ar fi fost mult mai bine dacă i-ar fi spus lui 
Sookie ce a făcut şi de ce, a adăugat Enc. 

— Da, un bileţel ar fi fost drăguţ și util în 


același timp, am răspuns eu sarcastic. Orice ar fi 

fost mai bine decât să deschid dulapul și să găsesc 
cadavrul îndesat acolo. 

Pam a început să râdă imediat. Găsisem punc- 
tul ei sensibil. Minunat! 

— Aproape că reușesc să-mi imaginez ce figu- 
ră ai făcut, a spus. Tu și vârcolacul, ascunzând 
amândoi un cadavru — un instantaneu neprețuit. 

Aş fi vrut să fi ştiut toate astea când Alcide a 
fost azi aici. Am închis ochii când efectul penenii 
părului m-a liniștit complet. Liniştea aceea brus- 
că era minunată. În sfârşit, era rândul meu să mă 
amuz puțin. 

Enc a rupt tăcerea: 

— Alcide Herveaux a fost aici? 

— Da, mi-a adus bagajul. A rămas să mă ajute 
puțin și să vadă cum mă simt și dacă sunt bine 
ingrijită. 

Am deschis ochii pentru că Bill încetase să mă 
mai perie și am zărit-o pe Pam, care mi-a făcut 
cu ochiul. Eu i-am zâmbit discret. 

— Ti-am despachetat eu, Sookie, a spus ea. 
De unde ai luat acea eşarfă de catifea? 

Am strâns din buze: 

— Păi prima pe care am avut-o în seara aceea 
s-a rupt la club — adică la Josephine's. Alcide a 
fost foarte amabil și, când a ieșit la cumpărături, 
mi-a luat-o ca să-mi facă o surpriză... a zis că se 
simțea responsabil pentru faptul că prima luase 
foc. 

Fusesem atât de încântată... dar nu știam cum 
ajunsese pe locul din faţă al Lincolnului. Nu-mi 
aminteam să fi făcut asta... 

— Are gusturi bune pentru un vârcolac. Dacă 
imprumut de la tine rochia roșie, pot să împru- 
mut şi șalul? 

Nu ştiam că Pam și cu mine suntem atât de 
apropiate, încât să ne împrumutăm hainele. Clar 
că era pusă pe trăsnăl. 

— Desigur, am răspuns eu. 

La scurt timp după asta, Pam ne anunță că 
pleacă. 

— Am să mă duc acasă prin pădure. Simt că 
este o noapte care trebuie trăită. 

— Ai să fugi tot drumul până la Shreveport? 
am întrebat eu, uimită. 

— Nu ar fi pentru prima dată. Apropo, Bill, 
să știi că regina a sunat astăzi la Fangtasia ca să afle 
de ce întârzii atât de mult cu sarcina pe care ţi-a 
dat-o. A spus că a încercat mai multe seri la rând 
să dea de tine acasă şi nu a reuşit. 

Bill a reluat pieptănatul părului. 

— Am s-o sun eu mai târziu. De la mine 
de-acasă. Va fi bucuroasă să audă că am îndepli- 
nit sarcina. 

— Aproape că ai pierdut totul, a adăugat Eric, 
iar afirmația lui a uimit pe toată lumea. 

Pam s-a strecurat afară din casă, după ce s-a 
uitat la Eric și Bill. Asta m-a cam speriat. 

— Da. Sunt conştient de asta, a spus Bill. 

Vocea lui care, de obicei, era calmă şi dulce, 
era complet rece de data asta. Eric, pe de altă 
parte, era înfierbântat. 

— A fost o nebunie să te măsori din nou cu 
acel diavol feminin. 

— Hei, băieţi, sunt încă aici, am adăugat eu. 

Amândoi s-au uitat la mine cu o privire pă- 
trunzătoare. Păreau hotărâți să termine cearta şi 
mi-am imaginat că ar fi fost mai bine dacă-i 
lăsam să se desfăşoare. Imediat ce ieșeau afară. Nu 
am apucat să-i mulțumesc lui Eric pentru alee și 
probabil că seara asta nu era cel mai bun mo- 
ment. 

— OK, am spus. Speram să nu se ajungă aici, 
dar... Bill, retrag invitaţia în casa mea. 

Bill s-a îndreptat către uşă, cu o figură nedu- 
merită și cu peria mea de păr încă în mână. Eric 
a zâmbit tnumfător. 

— Eric, am continuat eu, iar zâmbetul i-a 
dispărut imediat, îți retrag și ţie invitaţia la mine 
in casă. 

S-a dat înapoi, a ieșit pe ușă şi a coborât de pe 
verandă. Ușa s-a trântit în urma (sau, mai bine 
zis, în fața) lor. 

Stăteam pe taburet și mă simţeam mai ușurată 
decât aș putea descrie în cuvinte, acum, când 
eram înconjurată de atâta liniște. Dintr-odată, am 
realizat că programul pentru computer — pe 
care şi-l dorea atât de tare regina Louisianei şi 
pentru care fuseseră sacrificate atâtea vieți și 
relația mea cu Bill — era la mine în casă... iar 
acum nici Eric, nici Bill, nici regina nu mai 
puteau intra fără aprobarea mea. 

Trecuse ceva vreme de când nu mai râsesem 
atât de tare. 

